Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
22b25769-fb8d-4f51-a003-1586f724f5bb	TOP NEWS: សម្តេចតេជោ ហ៊ុន សែន បរិច្ចាគប្រាក់បៀវត្ស៧ខែ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី០១ ខែមេសា ឆ្នាំ២០២០នេះ បានបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ នេះបើតាមលិខិតរបស់សម្តេចតេជោ ហ៊ុន សែន ដែលបណ្តាញព័ត៌មាន Fresh News ទទួលបាន។ បើតាមលិខិតរបស់សម្តេចតេជោ ហ៊ុន សែន ផ្ញើជូន លោកឧបនាយករដ្ឋមន្រ្តី អូន ព័ន្ធមុនីរ័ត្ន រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ និង លោក ម៉ម ប៊ុនហេង រដ្ឋមន្រ្តីក្រសួងសុខាភិបាល បានបញ្ជាក់ថា ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០។ សូមបញ្ជាក់ថា រហូតមកដល់ពេលនេះ ប្រាក់ខែនាយករដ្ឋមន្រ្តីនៃកម្ពុជា មានចំនួន១០លានរៀល ក្នុង១ខែ៕	2020-04-01T23:25:00+07:00	freshnewsasia.com	https://m.freshnewsasia.com/index.php/en/localnews/153346-2020-04-01-09-25-56.html
9d5e90ac-4a6c-46a4-9b94-2dc70435e94e	វៀតណាមប្រកាស COVID-19 ជាជំងឺឆ្លងរាលដាលនៅទូទាំងប្រទេស បន្ទាប់ពីករណីឆ្លងកើនលើស២០០ (Video inside)	នាយករដ្ឋមន្រ្តីវៀតណាម លោក Nguyen Xuan Phuc នាថ្ងៃពុធនេះ បានប្រកាស COVID-19 ជាជំងឺឆ្លងរាលដាលនៅទូទាំង ប្រទេសវៀតណាម ស្របពេលដែលករណីឆ្លងបានកើនលើស២០០នាក់។ នេះបើតាមការដកស្រង់ការផ្សាយចេញពី ទីភ្នាក់ងារព័ត៌មាន ស៊ីនហួរ នៅថ្ងៃពុធ ទី០១ ខែមេសា ឆ្នាំ២០២០។ លោក Phuc បាននិយាយដូច្នេះថា ។ ការប្រកាស COVID-19 ជាជំងឺឆ្លងរាល ដាលនៅទូទាំងប្រទេសវៀតណាមនេះ ធ្វើឡើងបន្ទាប់ពីចំនួនសរុបនៃអ្នកឆ្លង COVID-19 នៅវៀតណាម បានកើនដល់២១២នាក់ នៅក្នុង ទីក្រុងនិងខេត្តចំនួន២៥ ក្នុងចំណោមទីក្រុងនិងខេត្តទាំង៦៣នាក់ ដោយក្នុងនោះរដ្ឋធានីហាណូយ និងទីក្រុងហូជីមិញ មានការឆ្លងច្រើន ជាងគេ។ គួរជម្រាបថា ក្នុងចំណោមករណីឆ្លងជាង២០០នាក់ខាងលើ មាន៦៤នាក់ត្រូវបានព្យាបាលជាះស្បើយ។ ដោយឡែក ចាប់ពីថ្ងៃពុធនេះទៅ វៀតណាមក៏បានចាប់ផ្តើមវិធានការ «រក្សាគម្លាតសង្គម» សម្រាប់រយៈពេល១៥ថ្ងៃផងដែរ គឺតម្រូវឲ្យប្រជាជនស្នាក់នៅក្នុងផ្ទះ បើគ្មានករណី ចាំបាច់បន្ទាន់, នៅឆ្ងាយពីគ្នាយ៉ាងតិច២ម៉ែត្រ និងជៀសវាងការប្រមូលផ្តុំគ្នាលើសពី២នាក់៕	2020-04-01T22:42:00+07:00	freshnewsasia.com	https://m.freshnewsasia.com/index.php/en/internationalnews/153338-2020-04-01-08-42-37.html
1be32156-6488-4cda-bd7a-13887e98555a	តំណាងរាស្ត្រមណ្ឌលកំពង់ធំ និងអភិបាលខេត្ត ចុះចែកក្រមា អាកុល សាប៊ូលាងដៃ និងសម្ភារមួយចំនួន ដើម្បីការពារ និងទប់ស្កាត់ជំងឺកូវីដ១៩	លោក នង វាសនា តំណាងរាស្ត្រមណ្ឌលកំពង់ធំ និងជាប្រធានក្រុមការងារចុះជួយស្រុកសណ្ដាន់ ខេត្តកំពង់ធំ និងលោក សុខ លូ អភិបាលខេត្ត នៅថ្ងៃទី០១ ខែមេសា ឆ្នាំ២០២០នេះ បានចុះចែកក្រមា អាកុល សាប៊ូលាងដៃ និងសម្ភារមួយចំនួន ដល់ក្រុមការងារ និងប្រជាពលរដ្ឋក្នុងមូលដ្ឋាន ដើម្បីរួមចំណែកប្រយុទ្ធប្រឆាំង នឹងជំងឺរាតត្បាត Covid-19។ សម្ភារចែកជូនរួមមាន៖ អាលកុល១២០ប៊ីដុងតូច, អាលកុលឆៅ១៨កាន, ដបសំរាប់ដាក់បាញ់អាល់កុលចំនួន១២០, សាប៊ូលាងដៃ, របាំងមុខចំនួន៥០០ សម្រាប់មន្រ្តី មណ្ឌលសុខភាព និងសំរាប់ចែកជូនបងប្អូនអាជីវករ មី ទឹកសុទ្ធ និងក្រមាចំនួន៥០០ និងថវិកាមួយចំនួនផងដែរ។ ក្នុងឱកាសនោះ លោក នង វាសនា បានណែនាំឲ្យប្រជាពលរដ្ឋ ចូលរួមចលនាបង្ការ និងទប់ស្កាត់ការរាតត្បាតជំងឺកូវីដ-១៩ នូវទូទាំងពិភពលោក តាមសេចក្ដីណែនាំ ក្រសួងសុខា ភិបាល និងស្របតាមស្មារតី នៃសារាចរណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា ដោយមិនត្រូវមើលរំលង ក្នុងការថែទាំសុខភាពឡើយ ហើយក្នុងករណី មិនស្រួលខ្លួនសង្ស័យ បានឆ្លងជំងឺកូវីដ១៩ សូមទាក់ទងទៅអ្នកដែលផ្តល់សេវាសុខភាព ឬមន្ទីរពេទ្យ ដើម្បីទទួលបានការណែនាំ និងផ្តល់ព័ត៌មាន។ ជាមួយគ្នានោះ លោក នង វាសនា ក៏សូមឲ្យបងប្អូនប្រជាជនទាំងអស់ ចូលរួមធ្វើអនាម័យ ដោយលាងសម្អាតដៃ នឹងសាប៊ូជាប្រចាំ ឲ្យបានទៀងទាត់ និងពាក់ម៉ាស, ពាក់ស្រោមដៃជាប្រចាំ ដើម្បីថែរក្សា នូវសុខភាព ឲ្យបានល្អប្រសើរ ពោលគឺការពារប្រសើរជាជាងព្យាបាល គឺត្រូវតែស្អាត និងមានអនាម័យជានិច្ច «ការពារខ្លួនយើង ក៏ដូចការពារក្រុមគ្រួសារយើងផងដែរ»។ លោក នង វាសនា បានផ្សព្វផ្សាយនូវសារ របស់ក្រសួងសុខាភិបាល ជូនដល់ប្រជាពលរដ្ឋ ក្នុងការការពារមេរោគ (COVID-19) ដូចជា៖ ១៖ អ្នកមកពីបរទេស សូមនៅតែក្នុងផ្ទះ ក្នុងរយៈពេល១៤ថ្ងៃ ដើម្បីការពារការឆ្លងជំងឺកូវីដ១៩ ចាប់ពីថ្ងៃចូលមកប្រទេសកម្ពុជាវិញ។ ២៖ ប្រសិនបើលោកអ្នក មានរោគសញ្ញាយ៉ាងតិចមួយ ក្នុងចំណោមសញ្ញាដូចជា៖ គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរ មកពីប្រទេសផ្សេងទៀត ក្រៅពីកម្ពុជា សូមទាក់ទងលេខទូរស័ព្ទ១១៥ជាបន្ទាន់។ ៣៖ ប្រសិនបើលោកអ្នក មានរោគសញ្ញាយ៉ាងតិចមួយ ក្នុងចំណោមសញ្ញាដូចជា គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរ មកពីប្រទេសផ្សេងទៀត ក្រៅពីកម្ពុជា ក្នុងអំឡុងពេល១៤ថ្ងៃ មុនចេញរោគសញ្ញា សូមទាក់ទងទូរស័ព្ទ១១៥ជាបន្ទាន់។ ៤៖ ប្រសិនបើលោកអ្នកបានប៉ះពាល់ ឬមានប្រវត្តិប៉ះពាល់ជាមួយអ្នកជំងឺកូវីដ១៩ ដែលបញ្ជាក់ពីមន្ទីរពិសោធន៍ថាវិជ្ជមាន សូមទាក់ទងទូរស័ព្ទលេខ១១៥ ជាបន្ទាន់ ដើម្បីទទួលការពិភាក្សា យោបល់ថែទាំសុខភាព។ ក្នុងឱកាសនោះ លោក សុខ លូ និងលោក នង វាសនា ក៏បានបន្តចុះសួរសុខទុក្ខ និងចែកជាសម្ភារមួយចំនួន ជូនចាស់ជរា និងបងប្អូនកម្មករចំណាកស្រុក ដែលទើបមកពីប្រទេសថៃផងដែរ។ លោក នង វាសនា ក៏បានផ្តល់អំពូលភ្លើងសូឡា ដាក់បំភ្លឺតាមផ្លូវចំនួន១៦អំពូល ជូនលោកមេឃុំសុចិត្រ សំរាប់ដាក់បំភ្លឺតាមសងខាងផ្លូវត្រង់ចំនុចទីប្រជុំឃុំសុចិត្រ និងអំពូលបង្គោលភ្លើងសូឡា១២សំរាប់បន្ថែមទៀត ដល់ទីរួមស្រុកសណ្តាន់ ដើម្បីបំភ្លឺអបអរក្នុងឱកាសបុណ្យចូលឆ្នាំ ប្រពៃណីជាតិខាងមុខនេះ។ លោក នង វាសនា បានសំណូមពរដល់ក្រុមការងារគណបក្ស ចុះជួយស្រុកសណ្តាន់គ្រប់ៗរូប ចុះជួយចលនាដល់បងប្អូនប្រជាជន និងអាជីវករ ដើម្បីចលនារួមចំណែក ចូលរួមសកម្មភាព ដាក់អំពូលភ្លើង សូឡា បំភ្លឺតាមគ្រប់ ទីប្រជុំឃុំ ទាំងអស់ នៃស្រុកកណ្តាល ព្រៃឡង់ មួយនេះ ដោយលោកនឹងចេញបដិភាគ ក្នុងការទិញអំពូលបំភ្លឺ ទាំងអស់ រីឯសមាជិកក្រុមការងារគណបក្ស និងបងប្អូនប្រជាពលរដ្ឋជួយបដិភាគចេញចំណាយសំរាប់ ទិញបង្គោល និងរៀបចំតម្លើង បង្គោលភ្លើងទាំងនោះ៕	2020-04-01T22:20:00+07:00	freshnewsasia.com	https://m.freshnewsasia.com/index.php/en/localnews/153333-2020-04-01-08-20-38.html
be056e2f-8967-48a7-9d5a-94b6298ea9ed	ចិនរកឃើញ COVID-19 ៣៦ករណីថ្មី ប៉ុន្តែសុទ្ធសឹងតែទាំងអស់ជាករណីនាំចូលមកពីក្រៅប្រទេស ហើយមានអ្នកជំងឺ៧នាក់ទៀតទើបស្លាប់ (Video inside)	អាជ្ញាធរសុខាភិបាលចិននៅថ្ងៃពុធនេះ បានរាយការណ៍ឲ្យដឹងថា ក្នុងរយៈពេលពេញមួយថ្ងៃអង្គារម្សិលមិញនេះ ករណី COVID-19 ចំនួន៣៦ករណីថ្មីត្រូវបានរកឃើញ ដោយក្នុងនោះមានតែមួយករណីប៉ុណ្ណោះជាករណីឆ្លងក្នុងស្រុក ហើយមិនមែននៅក្នុងខេត្ត Hubei ដែលកន្លងមកជាចំណុចផ្ទុះដំបូងនៃការឆ្លងរាលដាល COVID-19 នៅប្រទេសចិនឡើយ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន ស៊ីនហួរ នៅថ្ងៃពុធ ទី០១ ខែមេសា ឆ្នាំ២០២០។ បើបូកបញ្ចូលជាមួយ៣៥ករណីថ្មីខាងលើ ដែលជាករណីនាំចូល វាបានធ្វើឲ្យចំនួនករណីឆ្លងសរុប ដែលនាំចូលមកពីក្រៅប្រទេស បានកើនដល់ ០៦ករណី បើគិតត្រឹមថ្ងៃអង្គារម្សិលមិញ នៅទូទាំងប្រទេសចិន។ ហើយក្នុងចំណោមករណីឆ្លងនាំចូលទាំងអស់នេះមាន ១១៥ នាក់បានជាសះស្បើយឡើងវិញ ខណៈ ៦៩១ នាក់ផ្សេងទៀតកំពុងស្ថិតនៅក្នុងមន្ទីរពេទ្យដើម្បីទទួលបានការព្យាបាល ដោយក្នុងនោះ២០ នាក់គឺស្ថិតក្នុងស្ថានភាពធ្ងន់ធ្ងរ។ ដោយឡែកសម្រាប់របាយការណ៍ប្រចាំថ្ងៃ របស់គណៈកម្មការសុខាភិបាលចិន (NHC) ស្តីពីតួលេខអ្នកជាសះស្បើយពីជំងឺ COVID-19 វិញបានឲ្យដឹងថា ចំនួនសរុបនៃអ្នកដែលបានជាសះស្បើយ នៅទូទាំងប្រទេសចិនបានកើនដល់ ៧៦,២៣៨នាក់ ដោយក្នុងនោះ ១៨៦ នាក់ទើបតែត្រូវបានគេព្យាបាល ឲ្យជាសះស្បើយជាស្ថាពរឡើងវិញ កាលពីថ្ងៃអង្គារម្សិលមិញ។ នៅក្នុងរបាយការណ៍ថ្មីចុងក្រោយនេះ NHC ក៏បានបញ្ជាក់ផងដែរថា ចំនួនអ្នកឆ្លងសរុបនៃវីរុសកូរ៉ូណាថ្មី ឬ COVID-19 នៅទូទាំងចិនដីគោកបានកើនដល់ ៨១,៥៥៤ ករណី ក្នុងនោះ ៣,៣១២នាក់បានបាត់បង់ជីវិត។ និយាយជារួមសម្រាប់ថ្ងៃអង្គារ ទី៣១ ខែមីនា ម្សិលមិញនេះ នៅចិនដីគោក មានករណីឆ្លង COVID-19 ថ្មីៗបន្ថែមត្រឹមតែ ៣៦ ករណីប៉ុណ្ណោះ។ ហើយករណីឆ្លងថ្មីទាំងនោះ មានដល់ទៅ៣៥ករណីដែលនាំចូលពីប្រទេសក្រៅ ខណៈចំនួនអ្នកសា្លប់នៅថ្ងៃដដែលនេះមាន០៧នាក់៕	2020-04-01T21:59:00+07:00	freshnewsasia.com	https://m.freshnewsasia.com/index.php/en/internationalnews/153330-2020-04-01-07-59-42.html
010223bc-b26a-47a9-96f5-d68e05753256	អភិបាលខេត្តបាត់ដំបង ផ្តល់ថវិកា អង្ករ ជូនក្រុមគ្រូពេទ្យ និងអ្នកជំងឺ COVID-19 នៅក្នុងមន្ទីរពេទ្យបង្អែកខេត្ត	លោក ងួន រតនៈ អភិបាលខេត្តបាត់ដំបង និងអមដំណើរពីលោក ផេង សិទ្ធី អភិបាលក្រុង និងតំណាងសប្បុរសជនលោក តាន់ សុផល នាថ្ងៃទី១ ខែមេសា ឆ្នាំ២០២០នេះ បានបន្តនាំអំណោយសប្បុរសជនជាថវិកា ៤លានរៀល និងអង្ករចំនួន១.៥តោន ចែកដល់ក្រុមគ្រូពេទ្យ និងអ្នកជំងឺ COVID-19 ដែលកំពុងសម្រាកព្យាបាលនៅក្នុងមន្ទីរពេទ្យបង្អែកខេត្ត។ លោក ងួន រតនៈ បានឱ្យដឹងថា នេះជាលើកទី ៣ហើយ ដែលអាជ្ញាធរខេត្ត និងសប្បុរសជននានាក្នុងខេត្ត បានផ្តល់អំណោយមានជាសម្ភារ គ្រឿងភេសជ្ជៈ ទឹកសុទ្ធ អង្ករ និងថវិកាយកមកចែកជូន ដល់មន្ទីរពេទ្យបង្អែកខេត្ត សម្រាប់ទ្រទ្រង់សភាពការណ៍ទាំងអស់គ្នា ជាពិសេសក្រុមគ្រូពេទ្យ ដែលកំពុងបំពេញភារកិច្ចប្រយុទ្ធប្រឆាំងការពារការរាតត្បាត និងព្យាបាលអ្នកជំងឺ COVID-19 មួយចំនួនដែលមានអ្នកជំងឺកំពុងសម្រាកព្យាបាល នៅក្នុងមន្ទីរពេទ្យបង្អែក ខេត្តបាត់ដំបង។ ដោយឡែកថ្ងៃនេះ បានប្រគល់អំណោយសប្បុរសជនប្រគល់ជូនមន្ទីរពេទ្យបង្អែកខេត្ត មានអង្ករ ១.៥តោន និងថវិកាចំនួន ៤លានរៀល។ លោកអភិបាលខេត្ត បានបញ្ជាក់ថា អ្នកជំងឺ COVID-19 ចំនួន ៨នាក់ តែបានជាសះស្បើយ ៣នាក់ បានចេញទៅផ្ទះវិញ រស់នៅក្នុងសហគមហើយ នៅសល់តែ ៥នាក់ទៀត កំពុងសម្រាកព្យាបាល នៅក្នុងមន្ទីរពេទ្យបង្អែក ខេត្តបាត់ដំបងនៅឡើយ ហើយក៏នឹងឈានទៅរកការជាសះស្បើយឆាប់ៗ នេះផងដែរ។ លោក កាក់ សិលា ប្រធានមន្ទីរពេទ្យបង្អែកខេត្ត ក៏សូមថ្លែងអំណរគុណដល់លោកអភិបាលខេត្ត និងសប្បុរសជននានា ក្នុងខេត្តែងតែបានជួយឧម្ថមជាសម្ភារ គ្រឿងភេសជ្ជៈ ទឹកសុទ្ធ អង្ករ និងថវិកាយកមកចែកជូនដល់មន្ទីរពេទ្យបង្អែកខេត្តជាបន្តបន្ទាប់រហូតមក។ ក្នុងនាមមន្រ្តីជំនាញ គឺយកអំណោយដែកបានចែកជូនយកទៅប្រើប្រាស់ឱ្យចំគោលដៅ និងចាំបាច់បំផុតក្នុងការប្រយុទ្ធ និងទប់ស្កាត់ជំងឺ COVID-19 បានថយចជាលំដាប់ប្រកបដោយជោគជ័យឆាប់ៗ ខាងមុខនេះ ផងដែរ៕	2020-04-01T21:42:00+07:00	freshnewsasia.com	https://m.freshnewsasia.com/index.php/en/localnews/153322-2020-04-01-07-42-15.html
be050b89-08d9-4d07-a753-d2a3f8265758	ប្រធានក្រុមការងាររាជរដ្ឋាភិបាល ចុះមូលដ្ឋានឃុំកំពង់ចំលង និងឃុំបាក់ដាវ ស្រុកខ្សាច់កណ្តាល ចុះចែកក្រមា និងសាប៊ូដល់ប្រជាពលរដ្ឋ ដើម្បីទប់ស្កាត់ជំងឺកូវីដ១៩	ដើម្បីរួមចំណែកប្រយុទ្ធប្រឆាំងនឹងជំងឺរាតត្បាត Covid-19 នៅថ្ងៃទី០១ ខែមេសា ឆ្នាំ២០២០នេះ លោក ឈឹម សារ៉េត ប្រធានក្រុមការងាររាជរដ្ឋាភិបាល ចុះមូលដ្ឋានឃុំកំពង់ចំលង និងឃុំបាក់ដាវ ស្រុកខ្សាច់កណ្តាល ខេត្តកណ្តាល បានដឹកនាំសមាជិក និងសមាជិកាក្រុមការងារ ចុះចែកក្រមា និងសាប៊ូដល់ប្រជាពលរដ្ឋ ក្នុងមូលដ្ឋាន។ ក្នុងឱកាសនោះ លោក ឈឹម សារ៉េត បានដឹកនាំក្រុមការងារ ចុះចែកក្រមាចំនួន៥១២ និងសាប៊ូចំនួន៥១២ដុំ ជូនគ្រួសារក្រីក្រ ចំនួន២៥៦គ្រួសារ នៅឃុំកំពង់ចំលង និងឃុំបាក់ដាវ ស្រុកខ្សាច់កណ្តាល ខេត្តកណ្តាល ដោយ១គ្រួសារ ទទួលបានក្រមាចំនួន២ និងសាប៊ូចំនួន២ដុំ។ លើសពីនោះទៀត លោកក៏បានឧបត្ថម្ភអាកុល ចំនួន៧កាន តាមភូមិនីមួយៗផងដែរ។ លោក ឈឹម សារ៉េត បានណែនាំឲ្យប្រជាពលរដ្ឋ ចូលរួមចលនាបង្ការ និងទប់ស្កាត់ការរាតត្បាតជំងឺកូវីដ-១៩ នូវទូទាំងពិភពលោក តាមសេចក្ដីណែនាំ ក្រសួងសុខា ភិបាល និងស្របតាមស្មារតី នៃសារាចរណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា ដោយមិនត្រូវមើលរំលង ក្នុងការថែទាំសុខភាពឡើយ ហើយក្នុងករណី មិនស្រួលខ្លួនសង្ស័យ បានឆ្លងជំងឺកូវីដ-១៩ សូមទាក់ទង ទៅអ្នកដែលផ្តល់សេវាសុខភាព ឬមន្ទីរពេទ្យ ដើម្បីទទួលបានការណែនាំ និងផ្តល់ព័ត៌មាន។ ជាមួយគ្នានោះ លោក ឈឹម សារ៉េត ក៏សូមឲ្យបងប្អូនប្រជាជនទាំងអស់ ចូលរួមធ្វើអនាម័យ ដោយលាងសម្អាតដៃ នឹងសាប៊ូជាប្រចាំ ឲ្យបានទៀងទាត់ និងពាក់ម៉ាស, ពាក់ស្រោមដៃជាប្រចាំ ដើម្បីថែរក្សា នូវសុខភាព ឲ្យបានល្អប្រសើរ ពោលគឺការពារប្រសើរជាជាងព្យាបាល គឺត្រូវតែស្អាត និងមានអនាម័យជានិច្ច «ការពារខ្លួនយើង ក៏ដូចការពារក្រុមគ្រួសារយើងផងដែរ»។ ចំពោះប្រជាពលរដ្ឋ ដែលទើបត្រឡប់ពីក្រៅប្រទេស លោក ឈឹម សារ៉េត បានស្នើឲ្យនៅដោយឡែកពីគេ រយៈពេល១៤ថ្ងៃ ដើម្បីចូលរួមការពារ និងទប់ស្កាត់អំពីបញ្ហា នៃការរីករាលដាលនៃជំងឺ COVID-19 តាមការណែនាំ របស់ក្រសួងសុខាភិបាល ក៏ដូចជាស្របតាមអនុសាសន៍ របស់សម្ដេចតេជោ ហ៊ុន សែន៕	2020-04-01T21:27:00+07:00	freshnewsasia.com	https://m.freshnewsasia.com/index.php/en/localnews/153320-2020-04-01-07-27-17.html
f02f0926-1d29-46b9-8fb6-8cd19fb86426	ថ្នាក់ដឹកនាំ និងមន្ត្រីក្រសួងសាធារណការ តម្រូវឱ្យផ្តល់ព័ត៌មានសុខភាពតាមឌីជីថល ដើម្បីទប់ស្កាត់ការឆ្លងជំងឺកូវីដ១៩ (Video inside)	ក្រសួងសាធារណការ និងដឹកជញ្ជូន តម្រូវឱ្យមន្ត្រីរាជការបម្រើការនៅក្រសួង និងតាមមន្ទីរទូទាំងប្រទេស រាយការណ៍ព័ត៌មានពីបញ្ហាសុខភាពរបស់ខ្លួនជារៀងរាល់ថ្ងៃ ដើម្បីចូលរួមទប់ស្កាត់ការចម្លងជំងឺកូវីដ១៩។ ការរាយការណ៍ព័ត៌មានលើបញ្ហាសុខភាពនេះ មិនមានផលលំបាកឡើយ គឺមន្ត្រីអាចរាយការណ៍បានតាមទូរស័ព្ទ ឬកុំព្យូទ័ររបស់ពួកគេ តាមប្រព័ន្ធបច្ចេកវិទ្យាដែលផលិតឡើងដោយក្រសួង។ ដើម្បីរាយការណ៍ព័ត៌មានសុខភាពនេះ ថ្នាក់ដឹកនាំ បុគ្គលិក មន្ត្រីរាជការ ក៏ដូចជាមន្ត្រីជាប់កិច្ចសន្យាបម្រើការនៅក្នុងក្រសួង និងតាមមន្ទីរ ចូលទៅកាន់គេហទំព័រ ឬ ស្កែន QR Code។ បន្ទាប់មកបំពេញព័ត៌មានពាក់ព័ន្ធនឹងសុខភាព ដែលបានរៀបចំនោះជាការស្រេច។ ដោយឡែកមន្ត្រីបម្រើការងារនៅកំពង់ផែស្វយ័តភ្នំពេញ និងក្រុងព្រះសីហនុ មន្ទីរពិសោធន៍សំណង់ និងសាធារណការ ត្រូវរៀបចំទម្រង់រាយការណ៍អំពីស្ថានសុខភាពបុគ្គលិក និងកម្មករក្រោមឱវាទរបស់ខ្លួន មកកាន់ក្រសួងសាធារណការ និងដឹកជញ្ជូនតាមប្រព័ន្ធតេឡេក្រាមរបស់ក្រសួង។ ដើម្បីធានាបានដល់ការអនុវត្តន៍ការងារតាមដានសុខភាពរបស់មន្ត្រីនេះ លោកទេសរដ្ឋមន្ត្រី ស៊ុន ចាន់ថុល បានណែនាំដល់មន្ត្រីនាយកដ្ឋានរដ្ឋបាល ពង្រឹងការតាមដាន និងជំរុញទៅគ្រប់អង្គភាព ឱ្យមានការអនុវត្តវាស់ស្ទង់សីតុណ្ហភាព ថ្នាក់ដឹកនាំ និងបុគ្គលិកមន្ត្រ្តីរាជការទាំងអស់ ដែលចូលបម្រើការងារនៅក្នុងបរិវេណកន្លែងបំពេញការងារ។ លោកទេសរដ្ឋមន្ត្រី ក៏បានណែនាំទៅមន្ត្រីនៃនាយកដ្ឋានបុគ្គលិក ត្រូវសហការជាមួយនាយកដ្ឋានព័ត៌មានវិទ្យា និងទំនាក់ទំនងសាធារណៈ តាមដាន និងជំរុញនូវការអនុវត្តការបំពេញទម្រង់ឌីជីថល និងរាយការណ៍តាមប្រព័ន្ធតេឡេក្រាម រួចធ្វើការបូកសរុបជារបាយការណ៍ជូនថ្នាក់ដឹកនាំក្រសួងជាប្រចាំ។ ក្នុងករណីកត់សម្គាល់ឃើញថា បុគ្គលិកមន្ត្រីរាជការណាមួយមានបញ្ហាសុខភាព ឬសង្ស័យមានផ្ទុកជំងឺកូវីដ១៩ ត្រូវរាយការណ៍ជូនថ្នាក់ដឹកនាំទទួលបន្ទុក ដើម្បីស្នើសុំគោលការណ៍សម្រាប់ចាត់វិធានការឱ្យបានទាន់ពេលវេលា។ លោកទេសរដ្ឋមន្ត្រី ស៊ុន ចាន់ថុល បានគូសបញ្ជាក់ថា ការដាក់ចេញវិធានការ គឺគោរពតាមការណែនាំរបស់រាជរដ្ឋាភិបាល ដើម្បីចូលរួមទប់ស្កាត់ការចម្លងជំងឺកូវីដ១៩ និងចូលរួមថែទាំសុខភាពរបស់មន្ត្រីរាជការឱ្យចៀសឆ្ងាយពីជំងឺកូវីដ១៩។ មួយវិញទៀត វីធីនេះ ក៏ជាការចូលរួមធានានូវនិរន្តរភាពការផ្តល់សេវាជូនដល់ប្រជាពលរដ្ឋក្នុងកំលុងពេលនៃការរាតត្បាតដោយសារជំងឺកូវីដ១៩ផងដែរ៕	2020-04-01T21:17:00+07:00	freshnewsasia.com	https://m.freshnewsasia.com/index.php/en/localnews/153317-2020-04-01-07-17-23.html
c6d5cba6-8dc2-45c7-ab99-bbcb21f2a90f	ថៃរកឃើញអ្នកឆ្លង COVID-19 ១២០នាក់ថ្មី ហើយអ្នកជំងឺ២នាក់ទៀតស្លាប់ (Video inside)	នាថ្ងៃពុធនេះ អាជ្ញាធរសុខាភិបាលថៃបានប្រកាសពីការរកឃើញអ្នកឆ្លង COVID-19 ចំនួន១២០នាក់ថ្មី ហើយអ្នកជំងឺ២នាក់ ទៀត ដែលបានបាត់បង់ជីវិត។ នេះបើតាមការដកស្រង់ការផ្សាយចេញពី ទីភ្នាក់ងារព័ត៌មាន Reuters នាថ្ងៃពុធ ទី០១ ខែមេសា ឆ្នាំ២០២០។ ក្នុងចំណោម១២០ករណីថ្មីនោះ មាន៤៣ករណីនៅរាជធានីបាងកក, ២៣ករណីនៅខេត្ត Samut Prakan, ១១ករណីនៅខេត្ត Phuket ខណៈ នៅខេត្ត Krabi, Nonthaburi, Pathum Thani, Buri Ram, Songkhla និង Chon Buri សុទ្ធតែមានពីរករណីម្នាក់ ហើយនៅខេត្ត Chachoengsao, Nakhon Pathom, Si Sa Ket, Samut Sakhon, Saraburi, Nong Bua Lam Phu និង Ubon Ratchathani មាន១ករណីម្នាក់។ ចំណែក២៤ករណីទៀត កំពុងស្ថិតក្រោមការស៊ើបអង្កេត។ សម្រាប់អ្នកជំងឺ២នាក់ដែលទើបតែបានបាត់បង់ជីវិត មានម្នាក់ជាបុរសជនជាតិថៃអាយុ៧៩ឆ្នាំ ដែលធ្លាប់ទៅចូលរួមពិធីមង្គលការនៅម៉ាឡេស៊ី និងម្នាក់ទៀតអាយុ៥៧ឆ្នាំ ជាធុរជន ដែលទើបតែ ត្រឡប់មកពីចក្រភពអង់គ្លេស។ គួរជម្រាបថា បូកសរុបជាមួយតួលេខថ្មីខាងលើ អ្នកឆ្លង COVID-19 នៅក្នុងប្រទេសថៃបានកើនដល់១,៧៧១នាក់ ក្នុងនោះទីក្រុងបាងកក មានករណីឆ្លងច្រើនជាងគេគឺ៨៥០នាក់។ រីឯចំនួនអ្នកស្លាប់វិញបានកើនដល់១២នាក់ ខណៈអ្នកជាសះស្បើយមាន៣៤២នាក់៕	2020-04-01T21:11:00+07:00	freshnewsasia.com	https://m.freshnewsasia.com/index.php/en/internationalnews/153315-2020-04-01-07-11-22.html
6b15628b-4d2f-4f56-9842-c0dc6a49f9d7	អភិបាលខេត្តកណ្តាល ថ្លែងអំណរគុណឧកញ៉ា ស្រី ចន្ធូ ដែលបានឧបត្ថម្ភថវិកា៧៧៧៧ដុល្លារ និងអង្ករ១០តោន សម្រាប់ប្រយុទ្ធប្រឆាំងនឹងជំងឺកូវីដ១៩	លោក គង់ សោភ័ណ្ឌ អភិបាលខេត្តកណ្តាល នៅព្រឹកថ្ងៃទី០១ ខែមេសា ឆ្នាំ២០២០ បានថ្លែងអំណរគុណយ៉ាងជ្រាលជ្រៅចំពោះលោកឧកញ៉ា ស្រី ចន្ធូ អគ្គនាយករងក្រុមហ៊ុន 7NG និងលោកស្រី ជាតំណាងឧញ៉ា ស្រី សុធា អគ្គនាយកក្រុមហ៊ុន 7NG ដែលបានឧបត្ថម្ភជាទឹកប្រាក់ចំនួន៧៧៧៧ដុល្លារ និងអង្ករចំនួន១០តោន សម្រាប់ត្រៀមឆ្លើយតបនឹងការងារប្រយុទ្ធប្រឆាំងទប់ទល់ជំងឺកូវីដ១៩ (Covid-19) នៅក្នុងភូមិសាស្រ្តខេត្តកណ្ដាល។ លោកអភិបាលខេត្តបានថ្លែងថា ។ លោកឧកញ៉ា ស្រី ចន្ធូ បានថ្លែងថា កាផ្តល់ជូនថវិកា៧៧៧៧ដុល្លារ និងអង្ករចំនួន១០តោន សម្រាប់ត្រៀមឆ្លើយតបនឹងការងារប្រយុទ្ធប្រឆាំងទប់ទល់ជំងឺកូវីដ១៩ នៅក្នុងភូមិសាស្រ្តខេត្តកណ្តាលនេះ ធ្វើឡើងដើម្បីចូលរួមចំណែក ជាមួយក្រសួងសុខាភិបាលកម្ពុជា ដែលកំពុងប្រយុទ្ធប្រឆាំង និងទប់ស្កាត់ជំងឺកូវីដ១៩ ដែលកំពុងរាតត្បាតជុំវិញពិភពលោក ពិសេសកម្ពុជាផងដែរ។ លោកឧកញ៉ាក៏បានផ្ដាំផ្ញើដល់បងប្អូនទាំងអស់ កុំភ័យខ្លាំងពេក តែត្រូវចេះការពារខ្លួន រក្សាអនាម័យជាប្រចាំ លាងសម្អាតដៃឱ្យញឹកញាប់ និងពាក់ម៉ាសក្នុងចំណោមមនុស្សច្រើន។ សូមជម្រាបថា គិតត្រឹមថ្ងៃទី៣១ ខែមីនា ឆ្នាំ២០២០ ចំនួនអ្នកជំងឺកូវីដ១៩ ដែលជាសះស្បើយនៅក្នុងប្រទេសកម្ពុជា បានកើនដល់២៥នាក់ហើយ ក្នុងនោះមានជនជាតិចិនម្នាក់ ជនជាតិអង់គ្លេស៣នាក់ ជនជាតិបារាំង១នាក់ បុរសជនជាតិម៉ាឡេស៊ី១នាក់ និងជនជាតិខ្មែរ១៩នាក់។ ពេលនេះមានអ្នកជំងឺកូវីដ១៩ ចំនួន៨៤នាក់ កំពុងសម្រាកព្យាបាលបន្តនៅតាមមន្ទីរពេទ្យ ដែលក្នុងនោះមានស្រ្តី២៨នាក់ និងបុរស៥៦នាក់៕	2020-04-01T20:41:00+07:00	freshnewsasia.com	https://m.freshnewsasia.com/index.php/en/localnews/153313-2020-04-01-06-41-16.html
0e111999-7845-45d5-83e7-a62d12de9c21	នាយកដ្ឋានប្រយុទ្ធនឹងជំងឺឆ្លង មន្ទីរពេទ្យ និងមណ្ឌលសុខភាព៩ នៅកម្ពុជា ទទួលបានថវិកា៦ពាន់ដុល្លារពីសប្បុរសជន ដើម្បីទប់ស្កាត់វីរុស COVID-19	ឧត្តមសេនីយ៍ឯក យឹម លាង នាយរងខុទ្ធកាល័យសម្ដេចវិបុលសេនាភក្ដី សាយ ឈុំ, នាយរងសេនាធិការ ចម្រុះនៃកងយោធពលខេមរភូមិន្ទ និងជាប្រធានក្រុមការងារមូលនិធិសប្បុសធម៌ វេជ្ជបណ្ឌិតជំនាន់ទី២០ និងសប្បុរសជន នៃក្រុមការងារមូលនិធិសប្បុសធម៌ វេជ្ជបណ្ឌិតជំនាន់ទី២០ ចំនួន ៦,០០០ដុល្លារ ដើម្បីចូលរួមប្រយុទ្ធប្រឆាំង និងការពារសុវត្ថិភាព ជនរងគ្រោះដែលកំពុង តាមដានស្វែងរកអ្នកប៉ះពាល់ រួមគ្នាព្យាបាលប្រយុទ្ធប្រឆាំងទប់ស្កាត់លប់បំបាត់ នៃការរីករាលដាលវីរុស COVID-19។ នាយកដ្ឋានប្រយុទ្ធនឹងជំងឺឆ្លង ១,០០០ដុល្លារ មន្ទីរពិសោធន៍នៃវិទ្យាស្ថានសុខភាពសាធារណៈ១,០០០ដុល្លារ មន្ទីរពេទ្យខេត្តបាត់ដំបង ៥០០ដុល្លារ មន្ទីរពេទ្យខេត្តព្រះវិហារ ៥០០ដុល្លារ មន្ទីរពេទ្យខេត្តព្រះសីហនុ ៥០០ដុល្លារ មន្ទីរពេទ្យខេត្តកំពង់ឆ្នាំង ៥០០ដុល្លារ មន្ទីរពេទ្យខេត្តកណ្តាល ៥០០ដុល្លារ មន្ទីរពេទ្យបង្អែកប៉ោយប៉ែត (បន្ទាយមានជ័យ) ៥០០ដុល្លារ មន្ទីរពេទ្យមិត្តភាពខ្មែរសូវៀត ៥០០ដុល្លារ មណ្ឌលសុខភាពចាក់អង្រែ (ភ្នំពេញ) ៥០០ដុល្លារ។ ជាមួយគ្នានេះផងដែរ លោក ឈី ហុង តំណាងក្រុមការងារបានពាំនាំនូវការផ្តាំផ្ញើរនូវការសួរសុខទុក្ខ និងអនុសាសន៍ឧត្តមសេនីយ៍ឯក ជូនដល់សមាជិក សមាជិកានៃក្រុមការងារ តាមអង្គភាពទាំងអស់ខាងលើ គឺត្រូវខិតខំប្រឹងប្រែងបន្ថែមលើកតព្វកិច្ចរបស់ខ្លួន គឺផ្តោតលើការរួមគ្នា ការពារប្រសើរជាងព្យាបាល និងមានអនាម័យខ្ពស់ជានិច្ច ពិសេសរួមគ្នាព្យាបាល និងប្រយុទ្ធប្រឆាំង ទប់ស្កាត់លប់បំបាត់ជំងឺ COVID-19 ដើម្បីសុខសុវត្ថិភាពជូនប្រជាពលរដ្ឋ និងមិត្តរួមជំនាន់ ព្រមទាំងសង្គមជាតិ ទាំងមូលផងដែរ។ បន្ទាប់ពីនេះ តំណាងនាយកដ្ឋានប្រយុទ្ធនឹងជំងឺឆ្លង នៃក្រសួងសុខាភិបាល បានគោរពថ្លែងអំណរគុណយ៉ាងជ្រាលជ្រៅជាទីបំផុត ចំពោះចិត្តសប្បរសធ៌មរបស់ ក្រុមការងារមូលនិធិសប្បុសធម៌វេជ្ជបណ្ឌិតជំនាន់ទី២០ ដែលមានឧត្តមសេនីយ៍ឯកជាប្រធាន តែងតែរួមសុខរួមទុក្ខជាមួយក្រុមការងារមិត្តរួមជំនាន់ និងប្រជាពលរដ្ឋទូទៅផងដែរ ពិសេសបានផ្តល់ថវិកាដល់មន្រ្តីនាយកដ្ឋានតាមអង្គភាពខាងលើ ក្នុងការលើកទឹកចិត្តនៃការតាមដានឆ្លើយតប ស្វែងរកអ្នកប៉ះពាល់ជំងឺកូវីដ១៩ និងសូមជូនពរឧត្តមសេនីយ៍ឯកជាប្រធាន រួមទាំងលោក លោកស្រី ជាសមាជិក សមាជិកាទាំងអស់នៃក្រុមការងារមូលនិធិសប្បុសធម៌វេជ្ជបណ្ឌិតជំនាន់ទី២០ និងក្រុមការងារទាំងអស់ មានសុខភាពល្អ ទទួលបានជ័យជំនះគ្រប៉ភារកិច្ច និងជួបប្រទះតែសេចក្តីសុខគ្រប់ប្រការ៕	2020-04-01T19:45:00+07:00	freshnewsasia.com	https://m.freshnewsasia.com/index.php/en/localnews/153306-2020-04-01-05-45-37.html
989ed900-76a7-4170-8d1b-7ab782c738ee	ធនាគារជាតិនៃកម្ពុជា ណែនាំដល់គ្រឹះស្ថានធនាគារ និងមីក្រូហិរញ្ញវត្ថុ ជៀសវាងដាច់ខាតការរឹបអូសទ្រព្យបញ្ចាំរបស់កូនបំណុល ក្នុងពេលមានការរីករាលដាលជំងឺកូវីដ១៩	លោក គិត សុវណ្ណារិទ្ធ អគ្គនាយករងត្រួតពិនិត្យទី១ នៃធនាគារជាតិនៃកម្ពុជា បានអំពាវនាវយ៉ាងទទូចដល់គ្រឹះស្ថានធនាគារ និងមីក្រូហិរញ្ញវត្ថុ សូមរក្សាភាពទនភ្លន់ដោះស្រាយបំណុលជាមួយកូនបំណុល និងមិនត្រូវរឹបអូសទ្រព្យបញ្ចាំរបស់កូនបំណុលខ្លួននោះឡើយ ក្នុងពេលដែលកំពុងមានការរីករាលដាលនៃជំងឺកូវីដ១៩។ ថ្លែងប្រាប់អង្គភាពព័ត៌មាន Fresh News នៅថ្ងៃទី០១ ខែមេសា ឆ្នាំ២០២០នេះ លោក គិត សុវណ្ណារិទ្ធ បានបញ្ជាក់ថា ។ លោកបានបន្ថែមថា ធនាគារជាតិនៃកម្ពុជា ក៏បានបង្កើតប្រព័ន្ធទូរស័ព្ទ HOTLINE ដើម្បីទទួលព័ត៌មាន ពីផលវិបាករបស់អតិថិជនដែលបានជួបប្រទះ ក្នុងការប្រើប្រាស់សេវាហិរញ្ញវត្ថុ។ សូមជម្រាបថា ធនាគារជាតិនៃកម្ពុជា បានដាក់ដំណើរការលេខទូរស័ព្ទទំនាក់ទំនងប្រចាំទីស្នាក់ការកណ្ដាល និងតាមបណ្ដាសាខាធនាគារជាតិនៃកម្ពុជារាជធានី-ខេត្ត ដើម្បីទទួលការហៅទូរស័ព្ទពីសាធារណជន ដែលមានចម្ងល់ ឬបញ្ហាពាក់ព័ន្ធនឹងការប្រើប្រាស់ សេវាហិរញ្ញវត្ថុនៅកម្ពុជា។ សាធារណជនអាចទូរស័ព្ទ មកកាន់លេខនីមួយៗ ជារៀងរាល់ថ្ងៃចាប់ពីម៉ោង៨ព្រឹក ដល់ម៉ោង៥ល្ងាច៕	2020-04-01T18:55:00+07:00	freshnewsasia.com	https://m.freshnewsasia.com/index.php/en/localnews/153299-2020-04-01-04-55-54.html
d45f8647-a073-40d0-aed4-65aa249f4434	ឥណ្ឌាកំពុងកែច្នៃទូរថភ្លើងរ៉ាប់ម៉ឺនកំណាត់ ឲ្យទៅជាបន្ទប់សង្គ្រោះអ្នកជំងឺ COVID-19 បានរាប់សែននាក់ (Video inside)	នៅចំពោះមុខការរីករាលដាលនៃ COVID-19 ឥណ្ឌាបានចាប់ផ្តើមកែច្នៃទូរថភ្លើងរហូតដល់២០,០០០កំណាត់ ដើម្បីធ្វើជាការទុកអ្នកជំងឺ COVID-19។ នេះបើតាមការដកស្រង់ ការផ្សាយចេញពីទីភ្នាក់ងារព័ត៌មានស៊ីនហួរ នៅព្រឹកថ្ងៃពុធ ទី០១ ខែមេសា ឆ្នាំ២០២០។ ក្រសួងគ្រប់គ្រងបណ្តាញរថភ្លើងរបស់ប្រទេសឥណ្ឌា បានឲ្យដឹងដូច្នេះថា ។ គួរជម្រាបថា គិតត្រឹមថ្ងៃអង្គារម្សិលមិញ ឥណ្ឌាបានរកឃើញអ្នកឆ្លង COVID-19 សរុបចំនួន១,២៥១ករណី ក្នុងនោះ១២នាក់បានស្លាប់ និង១០២នាក់បានជាសះស្បើយខណៈប្រទេសដែលមានប្រជានជន ប្រមាណជិត១.៤ពាន់លាននាក់នេះ បានស្ថិតក្រោមវិធានការបិទប្រទេស អស់រយៈពេលមួយសប្តាហ៍មកហើយ ដែលមានរយៈពេលសរុប២១ថ្ងៃ៕	2020-04-01T17:47:00+07:00	freshnewsasia.com	https://m.freshnewsasia.com/index.php/en/internationalnews/153286-2020-04-01-03-47-18.html
91a99f0e-4d47-41b7-8683-17c9a68013a5	គួរឲ្យគោរព ! សម្តេច ហ៊ុន សែន បរិច្ចាគប្រាក់បៀវត្ស៧ខែ ជូនដល់គណៈកម្មការជាតិប្រយុទ្ធប្រឆាំងជំងឺ Covid-19	នាថ្ងៃទី០១ ខែមេសា ឆ្នាំ២០២០ សម្តេច ហ៊ុន សែន នាយករដ្ឋមន្រ្តីនៃប្រទេសកម្ពុជា បានផ្ញើរលិខិត ផ្ញើជូន លោកឧបនាយករដ្ឋមន្រ្តី អូន ព័ន្ធមុនីរ័ត្ន រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ និង លោក ម៉ម ប៊ុនហេង រដ្ឋមន្រ្តីក្រសួងសុខាភិបាល អំពីការបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ បើតាមលិខិតរបស់សម្តេចតេជោ ហ៊ុន សែន បានបញ្ជាក់ថា ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០។ គួរបញ្ជាក់ថា បច្ចុប្បន្ននេះ ប្រាក់ខែនាយករដ្ឋមន្រ្តីនៃកម្ពុជា មានចំនួន១០លានរៀល ក្នុង១ខែ ៕	2020-04-01T17:29:30+07:00	kbnnews.com	https://kbn.news/archives/156703
62761b85-708f-477b-8c92-bb252352b8ec	តន្ត្រីករមួយរូបនៅកូរ៉េខាងត្បូង លេងភ្លេងឲ្យអ្នកជំងឺ COVID-19 ស្តាប់ដើម្បីឆាប់បានជាសះស្បើយ	តន្ត្រីករនៅប្រទេសកូរ៉េខាងត្បូង លេងភ្លេងបុរាណជូនដល់អ្នកជំងឺ COVID-19 ស្តាប់គ្រាន់បានឆាប់ជាសះស្បើយពីជំងឺ។ នេះបើតាមការចេញផ្សាយដោយសារព័ត៌មាន BBC នាព្រឹកថ្ងៃពុធ ទី០១ ខែមេសា ឆ្នាំ២០២០។ លោក វ៉ុន យុងជូន (Won Hyung-joon) ដែលជាតន្ត្រីករដ៏ល្បីល្បាញម្នាក់របស់កូរ៉េខាត្បូង បានលេងឧបករណ៍ភ្លេងវីយូឡុងនៅផ្ទះរបស់លោក ហើយចាក់ផ្សាយតាមបញ្តាញទំនាក់ទំនងសង្គម ជូនដល់មហាជនស្តាប់កម្សាន្តគ្រាន់បានធូរស្បើយអារម្មណ៍ នៅក្នុងគ្រានៃការផ្ទុះរីករាលដាល នៃជំងឺ COVID-19។ ឃើញដូច្នេះ ខាងមន្ទីរពេទ្យមីយ៉ុងជី (Myongji) របស់កូរ៉េខាងត្បូង ក៏ស្នើសុំលោកឲ្យមកជួយប្រគុំតន្រ្តី សម្រាប់អ្នកជំងឺ COVID-19 របស់ពួកគេ។ ការប្រគុំតន្ត្រីខាងលើនេះ ធ្វើឡើងនៅនៅខាងក្រៅបន្ទប់មន្ទីរពេទ្យ ដែលជាកម្មសិទ្ធរបស់គ្រួសារមួយ ដែលមានសមាជិកម្តាយម្នាក់ ជីដូនម្នាក់ និងកូនៗចំនួនបីនាក់។ គួរជម្រាបជូនថា កូរ៉េខាងត្បូងបច្ចុប្បន្នបានកត់ត្រាអ្នកឆ្លងជំងឺ COVID-19 ចំនួន ៩,៧៨៦ករណីនៅទូទាំងប្រទេស ក្នុងនោះស្លាប់ ១៦២នាក់ និងជាសះស្បើយ ៥,៤០៨នាក់។ ទោះជាយ៉ាងណា នារយៈពេលប៉ុន្មានសប្តាហ៍ចុងក្រោយនេះ ប្រទេសអាស៊ីខាងកើតមួយនេះហាក់ស្គាល់ភាពធូរស្រាលខ្លាំង បន្ទាប់ពីត្រូវបានគេចាត់ទុកថា ជាប្រទេសដែលរងគ្រោះធ្ងន់ធ្ងរជាងគេបំផុត ដោយសារជំងឺនេះ នៅអាស៊ីបន្ទាប់ពីចិន៕	2020-04-01T16:47:00+07:00	freshnewsasia.com	https://m.freshnewsasia.com/index.php/en/internationalnews/153283-2020-04-01-02-47-33.html
6365ac21-5096-40d6-8022-96f04acb6646	ប្រមុខ UN៖ «ជំងឺ COVID-19 ជាវិបត្តិធ្ងន់ធ្ងរបំផុត ចាប់តាំងពីសម័យសង្គ្រាមលោកលើទី២» (Video inside)	ពិភពលោកទាំងមូលពេលនេះកំពុងតែប្រយុទ្ធប្រឆាំង នឹងវីរុសកូរ៉ូណាថ្មី (COVID-19) ដែលបានពង្រីកខ្លួន ទៅកាន់ប្រទេស និងតំបន់ជាង ២០០ហើយ នៅទូទាំងភពផែនដី។ អគ្គលេខាធិការអង្គការសហប្រជាជាតិ (UN) លោក អាន់តូនីញ៉ូ ហ្គួទែរែស (Antonio Guterres) បានចាត់ទុក COVID-19 គឺជាវិបត្តិធ្ងន់ធ្ងរបំផុត មិនធ្លាប់មានសម្រាប់អន្តរជាតិ គិតចាប់តាំងពីសម័យសង្គ្រាមលោកលើកទីពីរ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃពុធ ទី០១ ខែមេសា ឆ្នាំ២០២០។ លោកអគ្គលេខាធិការ UN បានលើកឡើងទៀតថា ជំងឺរាតត្បាតសកល COVID-19 កំពុងតែបង្កការគំរាមកំហែង ដល់គ្រប់គ្នាទាំងអស់នៅលើពិភពលោក ហើយវាក៏នឹងបង្កទៅជាវិបត្តិសេដ្ឋកិច្ច ដែលយើងមិនធ្លាប់បានជួបប្រទះ នាពេលថ្មីៗនេះផងដែរ ដូច្នេះគ្រប់គ្នាត្រូវចែករំលែកនូវភាពទទួលខុសត្រូវជាសកល ឆ្លើយតបនឹងផលប៉ះពាល់ចំពោះសេដ្ឋកិច្ច និងសង្គមបង្កឡើងដោយ COVID-19។ គួរបញ្ជាក់ថា បើតាមតួលេខចុងក្រោយនៅវេលាម៉ោង ៩៖០០នាទីព្រឹកថ្ងៃពុធ ទី០១ ខែមេសា ឆ្នាំ២០២០ ប្រទេស និងតំបន់សរុបចំនួន ២០២ហើយ កំពុងកើតមានករណីឆ្លង COVID-19 ពីកម្រិតតិចតួចទៅកម្រិតធ្ងន់ធ្ងរបំផុត។ COVID-19 បានចម្លងដល់មនុស្ស ៨៥៨,១២៦នាក់ ក្នុងនោះស្លាប់ ៤២,១៤០នាក់ និង ១៧៧,១៤១នាក់បានជាសះស្បើយ៕	2020-04-01T15:57:00+07:00	freshnewsasia.com	https://m.freshnewsasia.com/index.php/en/internationalnews/153279-2020-04-01-01-57-58.html
ca9cabc5-9ef5-48a7-afaa-cac4de699603	អគ្គមេបញ្ជាការកងទ័ព បញ្ជាដល់កងទ័ពគ្រប់អង្គភាព ហាមចេញពីបន្ទាយជាដាច់ខាត ក្នុងឱកាសបុណ្យចូលឆ្នាំថ្មី ត្រូវត្រៀមកម្លាំងចេញអន្តរាគមន៍ ទប់ស្កាត់ការរីករាលដាល់ជំងឺកូវីដ១៩	នាយឧត្តមសេនីយ៍ វង្ស ពិសេន អគ្គមេបញ្ជាការកងយោធពលខេមរភូមិន្ទ បានចេញបទបញ្ជាដល់កងទ័ពគ្រប់កងឯកភាព និងបន្ទាយទាំងអស់ ក្នុងឱកាសបុណ្យចូលឆ្នាំថ្មីប្រពៃណីខ្មែរ ដែលនឹងចូលមកដល់ក្នុងពេលខាងមុខនេះ មិនត្រូវបានអនុញ្ញាតឲ្យចេញក្រៅកងឯកភាព ឬបន្ទាយជាដាច់ខាត គឺត្រូវត្រៀមកម្លាំងជាស្រេច ដើម្បីចេញអន្តរាគមន៍ទប់ស្កាត់ ការរីករាលដាលមេរោគកូវីដ១៩។ មេបញ្ជាការប្រភេទទ័ព ទ័ពជំនាញ កងឯកភាព ស្ថាប័ននិងសាលា ចំណុះអគ្គបញ្ជាការដ្ឋាន នៃកងយោធពលខេមរភូមិន្ទទាំងអស់ ដែលមានទ័ពប្រមូលផ្តុំ នៅក្នុងឱកាសបុណ្យចូលឆ្នាំថ្មី ប្រពៃណីជាតិ ឆ្នាំជូន ទោស័ក ព.ស២៥៦៤ ត្រូវអនុវត្តយ៉ាងម៉ឺងម៉ាត់ដូចខាងក្រោម៖ * មិនអនុញ្ញាតឲ្យយោធិនចេញក្រៅកងឯកភាព ឬបន្ទាយជាដាច់ខាត។ * មិនត្រូវប្រមូលផ្តុំជប់លៀង ឬពិធីផ្សេងៗនាំឲ្យប៉ះពាល់ដល់វិធានការការពារមេរោគកូវីដ១៩។ * ត្រូវត្រៀមកម្លាំងជាស្រេច ដើម្បីអន្តរាគមន៍ទប់ស្កាត់ការរីករាលដាលមេរោគកូវីដ១៩ តាមបទបញ្ជាអគ្គបញ្ជាការ។ ត្រូវយកចិត្តទុកដ្ឋានអនុវត្តឲ្យមានប្រសិទ្ធភាព តាមសារាចរណែនាំ ស្តីពីការបង្ការ ការពារ ទប់ស្កាត់ និងគ្រប់គ្រងជំងឺកូវីដ១៩ របស់អគ្គបញ្ជាការ។ នាយកខុទ្ទកាល័យអគ្គបញ្ជាការដ្ឋាន មេបញ្ជាការប្រភេទទ័ព និងទ័ពជំនាញ នាយកស្ថាប័ន និងសាលាចំណុះអគ្គបញ្ជាការដ្ឋាន ត្រូវចាត់តាំងអនុវត្តបទបញ្ជានេះ ឲ្យមានប្រសិទ្ធភាពខ្ពស់ ចាប់ពីថ្ងៃចុះហត្ថលេខារហូតមានបទបញ្ជាថ្មី៕	2020-04-01T15:37:00+07:00	freshnewsasia.com	https://m.freshnewsasia.com/index.php/en/localnews/153277-2020-04-01-01-37-44.html
6fa025dd-645b-4e44-a3f4-ff4c1ede0dd0	ម៉ាស៉ីនបាញ់វាស់កម្តៅខ្លួន និងម៉ាស់ KN95 គុណភាពល្អតម្លៃពិសេស ដើម្បីចូលរួមទប់ស្កាត់ការរាលដាលជំងឺ Covid-19	ម៉ាស៉ីនបាញ់វាស់កម្តៅខ្លួន និងម៉ាស់ KN95 មានគុណភាពល្អ នាំចូលដោយសម្រាប់លក់ជូនបងប្អូនប្រជាពលរដ្ឋក្នុងតម្លៃពិសេស នៅក្នុងរដូវកាល Covid-19 ដើម្បីជាការចូលរួមជួយទប់ស្កាត់ការរីករាលដាលជំងឺដ៏សាហាវនេះ។ ម៉ាស៊ីនបាញ់កម្តៅខ្លួនជាផលិតផលនាំចូលពីប្រទេសចិន ជាមួយនឹងម៉ាកច្បាស់លាស់ សម្រាប់ពិនិត្យសុខភាពទាំងសម្រាប់គ្រួសារ និងបុគ្គលិកតាមបណ្តាក្រុមហ៊ុននានា។ ម៉ាស់ KN95 ជាប្រភេទម៉ាស់ពិសេសការពារមេរោគបានយ៉ាងល្អ ការពារទាំងបាក់តេរី និងធូលី។ ក្រៅពីនោះមានក្រដាសសើមមានជាតិអាល់កុល ជូតសម្លាប់មេរោគទៀតផង។ ផលិតផលល្អទាំងនេះមានលិខិតបញ្ជាក់ត្រឹមត្រូវក្រុមហ៊ុនផលិតនៅប្រទេសចិន។ 098 628 628, 012 983 322	2020-04-01T15:00:00+07:00	freshnewsasia.com	https://m.freshnewsasia.com/index.php/en/localnews/153261-2020-03-31-12-30-46.html
9a662673-abc1-498f-858d-7cd907b8ab9b	ដំណឹងល្អ ! ធនាគារជាតិ ណែនាំគ្រឹះស្ថានធនាគារ និងមីក្រូហិរញ្ញវត្ថុ ហាមរឹបអូសទ្រព្យបញ្ចាំរបស់កូនបំណុល គ្រារីករាលដាលជំងឺកូវីដ១៩	នៅព្រឹកថ្ងៃទី០១ ខែមេសា ឆ្នាំ២០២០នេះ មន្ត្រីជាន់ខ្ពស់ នៃធនាគារជាតិនៃកម្ពុជា បានអំពាវនាវដល់គ្រឹះស្ថានធនាគារ និងមីក្រូហិរញ្ញវត្ថុ ទាំងអស់ សូមរក្សាភាពទនភ្លន់ដោះស្រាយបំណុលជាមួយកូនបំណុល និងមិនត្រូវរឹបអូសទ្រព្យបញ្ចាំរបស់កូនបំណុលខ្លួននោះឡើយ ក្នុងពេលដែលកំពុងមានការរីករាលដាលនៃជំងឺកូវីដ១៩។ លោក គិត សុវណ្ណារិទ្ធ អគ្គនាយករងត្រួតពិនិត្យទី១ នៃធនាគារជាតិនៃកម្ពុជា បានថ្លែងប្រាប់បណ្តាញសារព័ត៌មានក្នុងស្រុកថា លោកសូមអំពាវនាវដល់គ្រឹះស្ថានធនាគារ និងមីក្រូហិរញ្ញវត្ថុ សូមរក្សាភាពទនភ្លន់ដោះស្រាយបំណុល ជាមួយកូនបំណុលតាមការណែនាំ របស់ធនាគារជាតិនៃកម្ពុជា និងជៀសវាងដាច់ខាត ក្នុងការរឹបអូសទ្រព្យបញ្ចាំដូចជា ផ្ទះសម្បែងរបស់អតិថិជន ក្នុងពេលដែលពួកគាត់កំពុងទទួលរងផលប៉ះពាល់ ពីការរីករាលដាលនៃជំងឺកូវីដ១៩។ ធនាគារជាតិនៃកម្ពុជា ក៏បានបង្កើតប្រព័ន្ធទូរស័ព្ទ HOTLINE ដើម្បីទទួលព័ត៌មាន ពីផលវិបាករបស់អតិថិជនដែលបានជួបប្រទះ ក្នុងការប្រើប្រាស់សេវាហិរញ្ញវត្ថុ។ ជាមួយគ្នានេះដែរ ធនាគារជាតិនៃកម្ពុជា បានដាក់ដំណើរការលេខទូរស័ព្ទទំនាក់ទំនងប្រចាំទីស្នាក់ការកណ្ដាល និងតាមបណ្ដាសាខាធនាគារជាតិនៃកម្ពុជារាជធានី-ខេត្ត ដើម្បីទទួលការហៅទូរស័ព្ទពីសាធារណជន ដែលមានចម្ងល់ ឬបញ្ហាពាក់ព័ន្ធនឹងការប្រើប្រាស់ សេវាហិរញ្ញវត្ថុនៅកម្ពុជា។ បើសាធារណជន មានចម្ងល់ ឬបញ្ហា សូមទូរស័ព្ទទំនាក់ទំនងមន្ត្រីប្រចាំទីស្នាក់ការកណ្ដាល តាមរាជធានី-ខេត្ត និងលេខទូរស័ព្ទដូចខាងក្រោម៖	2020-04-01T14:50:45+07:00	kbnnews.com	https://kbn.news/archives/156669
712dc427-3730-4735-95dd-38f08b41bd7b	ក្រសួងសាធារណការ ចេញសេចក្តីណែនាំស្តីពីវិធានការបង្ការ និងការទប់ស្កាត់ជំងឺកូវីដ១៩ នៅតាមមណ្ឌលត្រួតពិនិត្យលក្ខណៈបច្ចេកទេសយានជំនិះ	ក្រសួងសាធារណការ និងដឹកជញ្ជូន បានចេញសេចក្តីណែនាំ ស្តីពីការអនុវត្តវិធានការបង្ការ និងទប់ស្កាត់ការរាតត្បាតនៃជំងឺកូវីដ១៩ នៅតាមមណ្ឌលត្រួតពិនិត្យ លក្ខណៈបច្ចេកទេសយានជំនិះ និងក្រុមហ៊ុនដឹកជញ្ជូនអ្នកដំណើរទាំងអស់ ក្នុងព្រះរាជាណាចក្រកម្ពុជា ក្នុងគោលបំណងអនុវត្តនូវវិធានការបង្ការ និងទប់ស្កាត់ហានិភ័យ ពីការរីករាលដាលនៃជំងឺកូវីដ១៩ ។ នៅក្នុងសេចក្តីណែនាំរបស់ក្រសួងសាធារណការ និងដឹកជញ្ជូន ដែល Fresh News ទទួលបាននៅព្រឹកថ្ងៃទី០១ ខែមេសា ឆ្នាំ២០២០នេះ បានឱ្យដឹងថា ក្នុងគោលបំណងអនុវត្តនូវវិធានការបង្ការ និងទប់ស្កាត់ហានិភ័យ ពីការរីករាលដាលនៃជំងឺកូវីដ១៩នេះ អគ្គនាយកដ្ឋានដឹកជញ្ជូនផ្លូវគោក សូមធ្វើការណែនាំដល់ លោកស្រីនាយិកាក្រុមហ៊ុន ខេបូឌា ម៉ូធ័រវីហ៊ីឃល អ៊ិនស្ពេកសិន ខមភេនី និងលោកនាយកក្រុមហ៊ុន អេចខេ ខាអ៊ិនស្ពេកសិន សូមចូមរួមអនុវត្តន៍នូវ វិធានការដូចខាងក្រោម៖ រៀបចំឱ្យមានសាប៊ូ ឬទឹកអាកុលលាងដៃ នៅច្រកចេញចូលមណ្ឌលត្រួតពិនិត្យលក្ខណៈបច្ចេកទេសយានជំនិះ សម្រាប់ឲ្យបុគ្គលិក ឬអតិថិជន លាងសម្អាតដៃមុនពេលចូលក្នុងមណ្ឌលត្រួតពិនិត្យលក្ខណៈបច្ចេកទេសយានជំនិះ។ រៀបចំបម្រុងទុកម៉ាស់ និងស្រោមដៃការពារឱ្យបានគ្រប់គ្រាន់ សម្រាប់ផ្ដល់ជូនបុគ្គលិកក្រុមហ៊ុន នៅក្នុងមណ្ឌលត្រួតពិនិត្យលក្ខណៈបច្ចេកទេសយានជំនិះ រៀបចំឱ្យមានការវាស់កំដៅគ្រប់បុគ្គលិកទាំងអស់ មុនពេលចូលក្នុងមណ្ឌលត្រួតពិនិត្យលក្ខណៈបច្ចេកទេសយានជំនិះជាប្រចាំក្នុងមួយថ្ងៃ២ដង គឺពេលព្រឹក១ដង និងពេលរសៀល១ដង។ ចំពោះបុគ្គលិកណាដែលមានកំដៅខ្លួនលើសពី ៣៧.២អង្សា ត្រូវអនុញ្ញាតឲ្យសម្រាកពីការងារ និងតម្រូវឱ្យទៅពិនិត្យសុខភាពផ្ទាល់ខ្លួន ដោយការទទួលខុសត្រូវខ្ពស់។ ណែនាំដល់បុគ្គលិកទាំងអស់ត្រូវរក្សាអនាម័យ និងបង្កើនភាពប្រុងប្រយ័ត្នគ្រប់ពេលវេលា ដោយគម្លាតសុវត្ថិភាពយ៉ាងតិច ១.៥ម៉ែត្រពីគ្នា ក្នុងពេលធ្វើទំនាក់ទំនង ការងារជាមួយអតិថិជន ឬសហការី។ ត្រូវរំលឹកបុគ្គលិកនៅពេលក្អក កណ្ដាស់ ត្រូវខ្ទប់មាត់ ច្រមុះ ដោយប្រើក្រដាសអនាម័យ រួចបោះចោលទៅក្នុងធុងសំរាមឱ្យបានត្រឹមត្រូវ បន្ទាប់មកត្រូវលាងដៃ សម្អាតដៃនឹងសាប៊ូ ឬទឹកអាកុល។ ត្រូវណែនាំដល់បុគ្គលិកឲ្យអនុវត្តការស្វាគមន៍គ្នា ដោយការលើកតែសំពះតាមទំនៀមទម្លាប់ប្រពៃណីជាតិ ជៀសវាងការចាប់ដៃ។ ណែនាំដល់បុគ្គលិករដ្ឋបាល ទទួល ប្រគល់ឯកសារ ត្រូវពាក់ម៉ាស់ និងស្រោមដៃការពារ ពេលប៉ះពាល់ឯកសារ ហើយត្រូវលាងសម្អាតដៃនឹងសាប៊ូ ឬទឹកអាកុល មុននឹងក្រោយទទួលប្រគល់ឯកសារ។ ណែនាំដល់បុគ្គលិកឲ្យស្នើសុំម្ចាស់យានជំនិះទាំងអស់ វាស់កម្តៅ និងមិនត្រូវអង្គុយនៅខាងក្នុងយានជំនិះ ជាមួយបុគ្គលិកត្រួតពិនិត្យ ក្នុងអំឡុងពេលអនុវត្ត ការត្រួតពិនិត្យលក្ខណៈបច្ចេកទេសយានជំនិះ ដោយឲ្យម្ចាស់យានជំនិះទាំងនោះទៅកាន់កន្លែងរង់ចាំ និងយកតាមខ្លួននូវវត្ថុមានតម្លៃ ដែលផ្ទុកនៅក្នុងយានជំនិះ ដូចជា គ្រឿងអលង្ការ កាបូប ទូរសព្ទ។ល។ ណែនាំដល់បុគ្គលិកត្រួតពិនិត្យត្រូវរាប់ត្រូវពាក់ម៉ាស និងស្រោមដៃការពារ ពេលបើកបររថយន្ត ហើយត្រូវលាងដៃសំអាតនឹងសាប៊ូ ឬទឹកអាកុល មុន និងក្រោយ ការត្រួតពិនិត្យលក្ខណៈបច្ចេកទេសយានជំនិះ។ វិធានការអនាម័យសម្លាប់មេរោគដោយប្រើប្រាស់សាប៊ូ ឬទឹកអាកុល ត្រូវអនុវត្តឲ្យបានហ្មត់ចត់ និងជាប្រចាំ ដោយត្រូវសម្អាតនូវរាល់បរិក្ខារ និងឧបករណ៍ ដែលប្រើប្រាស់រួមគ្នា នៅក្នុងមណ្ឌលត្រួតពិនិត្យលក្ខណៈបច្ចេកទេសយានជំនិះ៕ ខាងក្រោមនេះជាសេចក្តីណែនាំរបស់ក្រសួងសាធារណការ និងដឹកជញ្ជូន៖	2020-04-01T14:02:00+07:00	freshnewsasia.com	https://m.freshnewsasia.com/index.php/en/localnews/153275-2020-04-01-00-02-47.html
e013dd9f-2669-4950-a713-dd843518e4ab	ក្រសួងថា កម្ពុជារកមិនឃើញអ្នកឆ្លងជំងឺកូវីដ-១៩បន្ថែម ត្រឹមព្រឹកថ្ងៃទី១ មេសា	ក្រសួងសុខាភិបាលប្រកាសថា មិនមានអ្នកឆ្លងជំងឺរលាកផ្លូវដង្ហើមថ្មី ឬកូវីដ-១៩ (Covid-19) ថ្មីទៀតទេ ត្រឹមម៉ោង ៧ព្រឹកថ្ងៃទី១ មេសា។ ចំណែកអ្នកជាសះស្បើយពីជំងឺនេះកើនដល់ ២៥នាក់ ក្នុងចំណោមអ្នកឆ្លងសរុប ១០៩នាក់។ ក្រសួងបញ្ជាក់ថា អ្នកជាសះស្បើយថ្មី ២នាក់ចុងក្រោយ ម្នាក់ជាជនជាតិខ្មែរ និងម្នាក់ជាជនជាតិម៉ាឡេស៊ី។ ពួកគេទាំង២ បានសម្រាកព្យាបាលនៅខេត្តកែប។ ក្រសួងបន្តថា រហូតមកត្រឹមថ្ងៃទី៣១ មីនា ក្រសួងបានទទួលសំណាកវិភាគរកជំងឺកូវីដ១៩ សរុបទូទាំងប្រទេស ចំនួន ៥.៧៦៨ករណី។	2020-04-01T12:40:00+07:00	rfa.org	https://www.rfa.org/khmer/news/health/update-on-Covid-19-in-Cambodia-04012020013647.html
f75641f9-8792-4f42-afff-79401d88883e	ដំណឹងល្អ! ថ្ងៃនេះ មានអ្នកជាសះស្បើយចំនួន២នាក់ទៀតហើយ មិនមានករណីអ្នកឆ្លងកូវីដ១៩ថ្មីទេ …	ថ្ងៃនេះ មិនមានករណីអ្នកឆ្លងកូវីដ១៩ថ្មីទេ មានតែករណីអ្នកជាសះស្បើយចំនួន២នាក់ ធ្វើឲ្យចំនួនអ្នកជាកើនរហូតដល់២៥នាក់ ខណៈអ្នកកំពុងសម្រាកព្យាបាលជំងឺកូវីដចំនួន៨៤នាក់ នៃអ្នកឆ្លងសរុបកើនដល់១០៩នាក់ បើគិតត្រឹមព្រឹកថ្ងៃទី០១ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល នៅព្រឹកថ្ងៃទី០១ ខែមេសា ឆ្នាំ២០២០នេះ។ សេចក្តីប្រកាសរបស់ក្រសួងសុខាភិបាល បានបញ្ជាក់ថា ករណីអ្នកជាសះស្បើយមាន០២នាក់ គឺស្ថិតនៅខេត្តកែប មានបុរសជនជាតិខ្មែរ អាយុ៣០ឆ្នាំ កាន់សាសនាឥស្លាម និងមានទីលំនៅនៅខេត្តកំពត ដែលបានវិលត្រឡប់មកពីចូលរួមពិធីសាសនានៅប្រទេសម៉ាឡេស៊ី និងបុរសជនជាតិម៉ាឡេស៊ី អាយុ៦១ឆ្នាំ មកពីប្រទេសម៉ាឡេស៊ី បានជាសះស្បើយ ដោយទទួលបានលទ្ធផលតេស្តអវិជ្ជមានកូវីដ១៩ចំនួន ០២លើក ត្រូវបានអនុញ្ញាតឲ្យចេញពីមន្ទីរពេទ្យខេត្តកែប។ គិតចាប់ពីខែមករា រហូតដល់ថ្ងៃទី៣១ ខែមីនា ឆ្នាំ២០២០ សំណាកដែលត្រូវបានយកទៅធ្វើការវិភាគសរុបទូទាំងប្រទេស មានចំនួន៥.៧៦៨ករណីផងដែរ។ គិតចាប់ពីថ្ងៃទី២៧ ខែមករា ឆ្នាំ២០២០ រហូតដល់ព្រឹកថ្ងៃទី៣១ ខែមីនា ឆ្នាំ២០២០នេះ ចំនួនអ្នកជំងឺកូវីដ១៩ ដែលជាសះស្បើយនៅក្នុងប្រទេសកម្ពុជា បានកើនដល់២៥នាក់ហើយ ក្នុងនោះមានជនជាតិចិនម្នាក់ ជនជាតិអង់គ្លេស៣នាក់ ជនជាតិបារាំង១នាក់ បុរសជនជាតិម៉ាឡេស៊ី១នាក់ និងជនជាតិខ្មែរ១៩នាក់។ ពេលនេះមានអ្នកជំងឺកូវីដ១៩ ចំនួន៨៤នាក់ កំពុងសម្រាកព្យាបាលបន្តនៅតាមមន្ទីរពេទ្យ ដែលក្នុងនោះមានស្រ្តី២៨នាក់ និងបុរស៥៦នាក់៕	2020-04-01T10:12:38+07:00	kbnnews.com	https://kbn.news/archives/156611
ea5b3956-225c-40ce-9a1d-2a5a6a6b59b9	ដំណឹងល្អ ! លើកដំបូងក្នុងថ្ងៃនេះកម្ពុជា រកមិនឃើញអ្នកណាម្នាក់ឆ្លង Covid-19 ទេ ហើយថែមទាំងព្យាបាលអ្នកជំងឺជាសះស្បើយ២នាក់ថែមទៀត	ភ្នំពេញ៖ នាព្រឹកថ្ងៃពុធ ទី១ ខែមេសា ឆ្នាំ២០២០ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសឱ្យដឹងថា បានព្យាបាលអ្នកជំងឺ Covid-19 ឲ្យជាសះស្បើយ២នាក់ ដែលក្នុងនោះជាជនជាតិខ្មែរម្នាក់ នឹងជនជាតិម៉ាឡេស៊ីម្នាក់ នៅខេត្តកែប និងមានករណីវិជ្ជមាន Covid-19 ថ្មីនៅថ្ងៃទី៣១ ខែមីនា ឆ្នាំ២០២០ ៕	2020-04-01T09:04:06+07:00	kbnnews.com	https://kbn.news/archives/156590
95606b76-deb8-44d0-954c-a59ad462b639	ក្មេងស្រីប៊ែលហ្សិកម្នាក់ ក្លាយជាអ្នកជំងឺវ័យក្មេងជាងគេនៅអឺរ៉ុប ស្លាប់ដោយសារ COVID-19	ក្មេងស្រីម្នាក់អាយុ១២ឆ្នាំ ក្នុងប្រទេសប៊ែលហ្សិក បានស្លាប់ដោយសារ COVID-19 ខណៈប្រព័ន្ធផ្សព្វផ្សាយនៅក្នុងស្រុករាយការណ៍ថានេះគឺជា ករណីអ្នកជំងឺវ័យក្មេងជាងគេបំផុតនៅអឺរ៉ុប ដែលបានបាត់បង់ជីវិត ក្រោយឆ្លងជំងឺដ៏កាចសាហាវមួយនេះ។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃអង្គារ ទី៣១ ខែមីនា ឆ្នាំ២០២០។ ថ្លែងប្រាប់អ្នកសារព័ត៌មាន អ្នកនាំពាក្យក្រសួងសុខាភិបាលប៊ែលហ្សិក លោក Emmanuel Andre បានគូសបញ្ជាក់ដូច្នេះថា៖ ។ មជ្ឈមណ្ឌលអឺរ៉ុប សម្រាប់បង្ការ និងគ្រប់គ្រងជំងឺឆ្លង (ECDC) ដែលជាទីភ្នាក់ងារមួយរបស់សហភាពអឺរ៉ុប ក៏ធ្លាប់បានឱ្យដឹងផងដែរ ពីករណីអ្នកជំងឺ COVID-19 មានអាយុចន្លោះពី១០ ដល់១៩ឆ្នាំ បានបាត់បង់ជីវិតនៅក្នុងប្រទេសអេស្ប៉ាញ ប៉ុន្តែមិនបានបញ្ជាក់អ្វី លម្អិតនោះទេ។ មួយវិញទៀត ក្រសួងសុខាភិបាលប៊ែលហ្សិក មិនបានផ្ដល់ព័ត៌មានបញ្ជាក់ថាតើក្មេងស្រីរងគ្រោះខាងលើ មានជំងឺប្រចាំកាយ ឬក៏យ៉ាងណានោះទេ កំឡុងឆ្លង COVID-19។ គិតត្រឹមថ្ងៃចន្ទម្សិលមិញ ប៊ែលហ្សិកមានអ្នកឆ្លងសា្លប់ដោយសារ COVID-19 កើនដល់៧០៥នាក់ រីឯអ្នកឆ្លងកើនដល់ ១២,៧៧៥ករណី ក្រោយ ករណីឆ្លងថ្មី ៨៧៦ ត្រូវបានទទួលស្គាល់៕	2020-04-01T03:57:00+07:00	freshnewsasia.com	https://m.freshnewsasia.com/index.php/en/internationalnews/153267-2020-03-31-13-57-07.html
9a722e15-79c2-40c1-bb1c-824762cd99f3	សារអប់រំក្រសួងសុខាភិបាល៖ បញ្ឈប់ការរីករាលដាលជំងឺកូវីដ១៩ អនុត្តការរស់នៅឲ្យឆ្ងាយពីគ្នា (គម្លាតសង្គម) ដើម្បីខ្លួនអ្នក និងគ្រួសារមានសុវត្ថិភាព	ក្រសួងសុខាភិបាល នៅថ្ងៃទី៣១ ខែមីនា ឆ្នាំ២០២០នេះ បានបង្ហាញនូវសារអប់រំថ្មីមួយ ដោយជំរុញឲ្យប្រជាពលរដ្ឋចេះការពារខ្លួន និងអនុវត្តការរស់នៅឲ្យឆ្ងាយពីគ្នា (គម្លាតសង្គម) ដើម្បីខ្លួនឯង និងក្រុមគ្រួសារ មានសុវត្ថិភាព បញ្ឈប់ការរីករាលដាលជំងឺកូវីដ១៩។ ១៖ ជៀងវាងប៉ះពាល់ជិតស្និទជាមួយ អ្នកមានជំងឺផ្លូវដង្ហើម ដូចជាគ្រុនក្តៅ ក្អក កណ្តាស់ ឬផ្តាសាយ។ ២៖ ជៀសវាងការប្រើប្រាស់មធ្យោបាយដឹកជញ្ជូនសាធារណៈ ដែលមិនចាំបាច់។ ប្តូរពេលវេលាធ្វើដំណើរ ជៀសវាងម៉ោងមមាញឹក។ ៣៖ ធ្វើការពីផ្ទះ នៅកន្លែងដែលអាចធ្វើការទៅបាន។ ៤៖ ជៀសវាងការជួបជុំក្នុងសង្គម និងកន្លែងប្រមូលផ្តុំ ដោយជាហាងស្រា រោងភាពយន្ត ភោជនីយដ្ឋាន ហាងកាហ្វេ បារ ក្លឹមកម្សាន្ត។ ៥៖ ជៀសវាងការជួបជុំមិត្តភក្តិ និងក្រុមគ្រួសារ។ រក្សាទំនាក់ទំនង ដោយប្រើទូរស័ព្ទ អ៊ីនធើណេត និងប្រព័ន្ធផ្សព្វផ្សាយសង្គម។ ៦៖ ស្វាគមន៍ដោយការសំពះ ជំនួសដោយការចាប់ដៃ និងអោប។ រក្សាចម្ងាយយ៉ាងតិច ១.៥ម៉ែត្រពីគ្នា៕	2020-04-01T02:19:00+07:00	freshnewsasia.com	https://m.freshnewsasia.com/index.php/en/localnews/153260-2020-03-31-12-19-13.html
0ea1a5fa-6275-40ba-8f90-3cece7a2e843	ក្រុមហ៊ុនចិន ប្ដេជ្ញាផ្ដល់ជំនួយបន្ថែមដល់ប្រទេសកម្ពុជា ដើម្បីរួមចំណែកប្រយុទ្ធប្រឆាំងនឹងជំងឺ Covid-19	ដើម្បីចូលរួមចំណែកជាមួយរាជរដ្ឋាភិបាលកម្ពុជាក្រុមហ៊ុន ព្រីនស៍ ហូល ឌីង គ្រុប បានបន្ដប្ដេជ្ញាផ្ដល់ជំនួយបន្ថែម ដល់ប្រទេសកម្ពុជា ដើម្បីចូលរួមប្រយុទ្ធប្រឆាំងនឹងជំងឺ Covid-19 ដែលពិភពលោកទាំងមូល និងប្រទេសកម្ពុជា កំពុងប្រយុទ្ធប្រឆាំងយ៉ាងស្វិតស្វាញ ខណៈកម្ពុជាក៏មានអ្នកឆ្លងជំងឺ Covid-19 ជាង១០០នាក់ផងដែរ។ ១៖ ផ្ដល់វិភាគទានសាច់ប្រាក់ចំនួន៥០ម៉ឺនដុល្លារអាមេរិក ជូនដល់រាជរដ្ឋាភិបាលកម្ពុជា, ២៖ ឧបត្ថម្ភដល់សមាគមគ្រូពេទ្យស្ម័គ្រចិត្ត យុវជនសម្តេចតេជោនូវសំភារៈ បង្ការការពារផ្សេងៗ មានតំលៃជាង៦០ម៉ឺនដុល្លារអាមេរិករួមមាន៖ ម៉ាស N95 ចំនួន២ម៉ឺនម៉ាស, ក្នុងនោះម៉ាសប្រើប្រាស់បានម្ដងចំនួន២សែនម៉ាស, ម៉ាសការពារវេជ្ជសាស្ត្រ ចំនួន១៥០០០ម៉ាស, ថ្នាំសម្លាប់មេរោគ SURFANIOS ចំនួន៦ធុង, ថ្នាំសម្លាប់មេរោគ Hexanios ចំនួន២៧ធុង, Chlorisarav 29 ចំនួន១០០, សំលៀកបំពាក់ការពារវេជ្ជសាស្ត្រចំនួន៧ពាន់ឈុត, ស្រោមដៃវេជ្ជសាស្ត្រចំនួន៤ម៉ឺនគូរ, ឧបករណ៍ផ្តិតយកសំណាកវេជ្ជសាស្ត្រចំនួន២ម៉ឺនឈុត, ម៉ាស៊ីនអ៊ុកស៊ីសែន៥គ្រឿង, ម៉ាស៊ីនត្រួតពិនិត្យអ្នកជំងឺ (Patient monitor)ចំនួន៣គ្រឿង, ឧបករណ៍ចាក់ថ្នាំដោយស្វ័យប្រវត្តិ៣គ្រឿង, សម្លៀកបំពាក់ការពារចំនួន៤ពាន់ឈុត, ឧបករណ៍ធ្វើតេស្តរកមេរោគ Covid-19 ចំនួន២៦៤០០ឈុត។ ៣៖ ឧបត្ថម្ភដល់អគ្គស្នងការដ្ឋាននគរបាលជាតិដូចជា៖ សម្លៀកបំពាក់ការពារ៥០០ឈុត, ម៉ាសចំនួន១ម៉ឺនម៉ាស និងស្រោមដៃ១ម៉ឺនគូ។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានផ្ញើសារលិខិតថ្លែងអំណរគុណ និងកោតសសើរចំពោះ លោកឧកញ៉ា ចេន ហ្ស៊ី ប្រធានក្រុមប្រឹក្សាភិបាលនៃ ក្រុមហ៊ុនព្រីនស៍ ដែលបានផ្តល់វិភាគទានជាសាច់ប្រាក់ ចំនួន៥០ម៉ឺនដុល្លារអាមេរិក សម្រាប់យុទ្ធនាការទប់ទល់ និងប្រឆាំងការរីករាលដាលនៃជំងឺ Covid-19។ លោកឧកញ៉ា ចេន ហ្ស៊ី ប្រធានក្រុមប្រឹក្សាភិបាល នៃក្រុមហ៊ុនព្រីនស៍ បានថ្លែងថា ក្រោមការបញ្ជា និងការដាក់ពង្រាយយុទ្ធសាស្ត្រផ្ទាល់ របស់លោកប្រធានាធិបតីចិន ស៊ី ជីនពីងប្រជាជនចិនទាំងអស់ បានរួមគ្នាប្រយុទ្ធប្រឆាំងនឹងការរីករាលដាលនៃជំងឺ Covid-19 ហើយបានទទួលជោគជ័យជាបន្តបន្ទាប់ ក្រោយការខិតខំប្រឹងប្រែង អស់រយៈពេលជាង៦០ថ្ងៃកន្លងមក។ លោកឧកញ៉ាថ្លែងបន្ដថា ក្នុងគ្រាលំបាកបំផុតនៅដំណាក់កាលដំបូង នៃការតស៊ូប្រយុទ្ធប្រឆាំង នឹងការរីករាលដាលនៃជំងឺនេះ សម្តេចតេជោ ហ៊ុន សែន បានធ្វើដំណើរទៅកាន់ទីក្រុងប៉េកាំង ដោយផ្ទាល់ដោយមិនគិតពីហានិភ័យផ្ទាល់ខ្លួន និងបានជួយគាំទ្រ ដល់ការតស៊ូរបស់ប្រទេសចិន ចំពោះការរីករាលដាលនៃជំងឺនេះ ដែលនេះបានឆ្លុះបញ្ចាំងពីភាតរភាព ដ៏ជ្រាលជ្រៅរវាងកម្ពុជា និងចិននៅពេលមានវិបត្តិ។ លោកឧកញ៉ាបន្ថែមថា ប៉ុន្មានឆ្នាំមកនេះក្រោមការដឹកនាំ ប្រកបដោយគតិបណ្ឌិតរបស់សម្តេច ហ៊ុន សែន សេដ្ឋកិច្ចរបស់ប្រទេសកម្ពុជា មានការរីកចម្រើនយ៉ាងឆាប់រហ័ស។ បច្ចុប្បន្ននេះ ការទប់ស្កាត់ការរីករាលដាលនៃជំងឺ Covid-19 របស់កម្ពុជាបានឈាន ដល់ដំណាក់កាលដ៏សំខាន់មួយ ហើយក្នុងនាមជាសហគ្រាសមានដើមកំណើតនៅកម្ពុជា ក្រុមហ៊ុនព្រីនស៍ ប្តេជ្ញាប្រឹងប្រែងអស់ពីសមត្ថភាព និងបន្តផ្តល់ជំនួយតាមលទ្ធភាព ដែលអាចធ្វើបានដើម្បីគាំទ្រដល់រាជរដ្ឋាភិបាល និងប្រជាជនកម្ពុជា ក្នុងការប្រយុទ្ធប្រឆាំង នឹងការរីករាលដាលនៃជំងឺ Covid-19នេះ។ លោកឧកញ៉ាបញ្ជាក់ថា បច្ចុប្បន្នក្រុមហ៊ុនព្រីនស៍ ហូល ឌីង គ្រុប គ្រោងនឹងបន្តទិញសម្ភារផ្នែក វេជ្ជសាស្ត្រពីប្រទេសចិនបន្ថែមទៀត ដើម្បីបន្តគាំទ្រដល់រាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងជំងឺ Covid-19។ លោកស្រី ពេជ ចន្ទមុន្នី អនុប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) បានថ្លែងឲ្យដឹងថា នេះជាសំភារៈដែលក្រុមគ្រូពេទ្យ ជួរមុខកំពុងត្រូវការជាបន្ទាន់ ពិសេសម៉ាស៊ីន, អុកស៊ីសែន, សម្លៀកបំពាក់ការពារ, ម៉ាស និងឧបករណ៍ធ្វើតេស្តរកមេរោគកូវិដ១៩។ លោកស្រីបានបញ្ជាក់ថា ៕	2020-04-01T00:36:00+07:00	freshnewsasia.com	https://m.freshnewsasia.com/index.php/en/localnews/153247-2020-03-31-10-36-30.html
bd37044a-7d31-4773-87a4-e19edb2654e1	សាខាកាកបាទក្រហមកម្ពុជាខេត្តព្រៃវែង ចុះផ្សព្វផ្សាយអំពីវិធីការពារទប់ស្កាត់ជំងឺ Covid-19 ដល់ប្រជាពលរដ្ឋនៅតាមមូលដ្ឋាន	លោក សុខ ផេង អនុប្រធានអចិន្ដ្រៃយ៍គណៈកម្មាធិការសាខា តំណាងលោក ជា សុមេធី ប្រធានគណៈកម្មាធិការសាខាខេត្ត នៅថ្ងៃទី៣១ ខែមីនា ឆ្នាំ២០២០ បានដឹកនាំមន្រ្តី ក្រុមប្រតិបត្តិសាខាក្រុមការងារអនុសាខាស្រុក យុវជន និងអ្នកស្ម័គ្រចិត្ត បានចុះអប់រំផ្សព្វផ្សាយអំពីវិធានការការពារ ទប់ស្កាត់ និងបង្ការការចម្លងជំងឺកូវីដ១៩ តាមរយៈការផ្សព្វផ្សាយសារអប់រំ របស់ក្រសួងសុខាភិបាល និងបិទប៉ុស្ទ័រពីវិធីការពារ របៀបអនាម័យខ្លួនប្រាណ ដើម្បីកាត់បន្ថយហានិភ័យពីការឆ្លងរីករាលដាលនូវជំងឺកូវិដ១៩ តាមទីសាធារណៈ និងបង្រៀនរបៀបលាងដៃឲ្យត្រឹមត្រូវ នៅតាមខ្នងផ្ទះនៅស្រុកស្វាយអន្ទរ និងស្រុកស៊ីធរកណ្ដាល។ សាខាកាកបាទក្រហមកម្ពុជា បាននិងកំពុងបន្តសកម្មភាពចុះផ្សព្វផ្សាយនេះដល់បងប្អូនប្រជាពលរដ្ឋទូទាំង ១៣ ក្រុង ស្រុក នៃខេត្តព្រៃវែង។ ក្នុងឱកាសនោះដែរលោក សុខ ផេង បានផ្តាំផ្ញើការសួរសុខទុក្ខរបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចកាលសម្ដេចតែងតែគិតគូរ ពីសុខទុក្ខ របស់បងប្អូនប្រជាពលរដ្ឋគ្រប់កាលៈទេសៈគ្រប់ពេលវេលា គ្រប់ទីកន្លែង ដោយមិនប្រកាន់ពូជសាសន៍ពណ៌សម្បុរនិន្នាការនយោបាយអ្វីឡើយ។ ជាពិសេស ដោយបច្ចុប្បន្ននេះ មានការរីករាល ដាលឆ្លងជំងឺ Covid19 មកដល់ ប្រទេសកម្ពុជាយើងនេះ សម្ដេចប្រធានក៏សូមផ្ដាំផ្ញើដល់ប្អូនប្រជាពលរដ្ឋ ត្រូវអនុវត្តតាមការណែនាំរបស់ក្រសួងសុខាភិបាល ឲ្យបានជាប់ជាប្រចាំ ដើម្បីការពារ និងទប់ស្កាត់កុំឱ្យមានការឆ្លងមកក្រុមគ្រួសាររបស់យើង។ លោកក៏បានលើកឡើងដែរថា ការចុះផ្សព្វផ្សាយនេះគឺក្នុងគោលបំណងដើម្បីបញ្ជ្រាបព័ត៌មានដល់បងប្អូនប្រជាពលរដ្ឋ ឲ្យគាត់បានយល់ដឹងកាន់តែច្បាស់អំពីវិធានការការពារ ទប់ស្កាត់ អំពីការរីករាលដាលនៃជំងឺ Covid 19 ដែលកំពុងតែឆ្លង មកប្រទេសកម្ពុជាយើងនេះ។ លាងដៃឲ្យបានញឹកញាប់ជាមួយសាប៊ូ និងទឹកស្អាត ឬទឹកអាល់កុលលាងដៃ ឬអាល់កុលហ្សែល ខ្ទប់មាត់ និងច្រមុះ នៅពេលក្អក ឬកណ្តាស់ ដោយប្រើកែងដៃ ឬក្រដាសអនាម័យ រួចបោះចោលក្នុងធុងសំរាមឲ្យបានត្រឹមត្រូវ ចៀសវាងប៉ះពាល់ជិតស្និទ្ធជាមួយអ្នកដែលមានគ្រុនក្ដៅ ក្អក ឬផ្ដាសាយ ចៀសវាងប៉ះពាល់ភ្នែក ច្រមុះ ឬមាត់ បរិភោគអាហារដែលចម្អិនបានឆ្អិនល្អ ស្វាគមន៍ដោយសំពះ ជំនួសការចាប់ដៃ។ សម្រាប់ព័ត៌មានបន្ថែម ឬមានករណីសង្ស័យ សូមទំនាក់ទំនងតាមលេខទូរស័ព្ទ ១១៥ ដោយឥតគិតថ្លៃ។ ក្នុងការចុះផ្សព្វផ្សាយ អំពីវិធានការការពារ ទប់ស្កាត់ នៃជំងឺ Covid19 នោះផងដែរ សាខាបានផ្តល់ជូននូវសម្ភារដល់អនុសាខានីមួយៗទទួលបាន៖ អាល់កុល ៨លីត្រ ផុស្ទ័រ ១៥សន្លឹក សាប៊ូ ៨ដុំតូច។ ក្នុងនោះដែរ គ្រួសារដែលបានទទួលការផ្សព្វផ្សាយពីជំងឺកូវីដ១៩ ដែលមានជីវភាពខ្វះខាត ទាំងពីស្រុកមានចំនួន ៤០គ្រួសារ សាខាក៏បានផ្តល់ជូន អង្ករ ២៥គ.ក ត្រី ខ ១យួរ សាប៊ូ ១ដុំ និងអាវចំនួន ៥។ អ្នកស្ម័គ្រចិត្តទទួលបាន៖ អាល់កុល ២៥០ml និងសាប៊ូ ១ដុំ នោះផងដែ៕	2020-04-01T00:29:00+07:00	freshnewsasia.com	https://m.freshnewsasia.com/index.php/en/localnews/153245-2020-03-31-10-29-18.html
c6d7135e-c02a-4b60-990b-37f21ffb7275	ក្រុមហ៊ុន J&T Express Cambodia ចូលរួមបរិច្ចាគសម្ភារបរិក្ខាពេទ្យជូនក្រសួងសុខាភិបាល ដើម្បីទប់ស្កាត់ជំងឺ COVID-19	ដើម្បីជាការចូលរួមក្នុងការប្រយុទ្ធប្រឆាំងនឹងជំងឺ Covid-19 នៅក្នុងប្រទេសកម្ពុជា ក្រុមហ៊ុន J&T Express Cambodia ដែលជាក្រុមហ៊ុនដឹកជញ្ជូន តាមអនឡាញ នាំមុខគេនៅអាស៊ីអាគ្នេយ៍ ហៅកាត់ J&T នាថ្ងៃទី៣០ ខែមីនា ឆ្នាំ២០២០ បានសម្រេចចូលរួមបរិច្ចាគសម្ភារបរិក្ខាពេទ្យ មានដូចជា ឯកសណ្ឋានពេទ្យ ម៉ាស់ ស្រោមដៃ និងទឹកសម្លាប់មេរោគ ដែលសរុបជាទឹកប្រាក់ចំនួនជាង ២១លានរៀល ជូនដល់ដល់ក្រសួងសុខាភិបាល ដើម្បីប្រយុទ្ធប្រឆាំងនឹងការឆ្លងជំងឺ Covid-19។ J&T បានចូលរួមយ៉ាងមមាញឹកជាមួយរាជរដ្ឋាភិបាលកម្ពុជា ដោយអំពាវនាវឲ្យមានការបរិច្ចាកសម្ភារៈការពារនៃជំងឺកូវីដ១៩នេះ។ ជាមួយគ្នានោះដែរ ក្រុមហ៊ុនមិនត្រឹមតែ ការពារកន្លែងការងាររបស់បុគ្គលិកប៉ុណ្ណោះទេ ព្រមទាំងប្រើយុទ្ធសាស្រ្ត យុទ្ធសាស្រ្តនេះត្រូវបានអតិថិជនគាំទ្រយ៉ាងខ្លាំង។ J&T មិនត្រឹមតែធានាការងារទប់ស្កាត់ និងបង្ការវីរុសកូវីដ-១៩ នេះតាមរយៈការចូលរួមបរិច្ចាគសម្ភារៈពេទ្យជូនក្រសួងសុខាភិបាលនោះទេ សូម្បីតែកន្លែងការងារ ឧបករណ៍សម្ភារៈ សុទ្ធតែត្រូវបានកំចាត់មេរោគទាំងអស់ ហើយចំពោះមជ្ឈមណ្ឌលបែងចែកទំនិញគឺមានការបាញ់ថ្នាំកំចាត់មេរោគយ៉ាងទៀតទាត់ ដើម្បីធានាកញ្ចប់ បញ្ញើដែលផ្ញើពីតំបន់មួយទៅតំបន់មួយទៀតមិនមានមេរោគ។ J&T ក៏បានប្រើប្រាស់ប្រព័ន្ធផ្សព្វផ្សាយដើម្បីបង្ហោះវីដេអូរទាក់ទងនឹងវិធានការទប់ស្កាត់ និងបង្ការ ដើម្បីឲ្យប្រជាពលរដ្ឋប្រុងប្រយ័ត្នការពារខ្លួនឯងផងដែរ។ មុនពេលវីរុសកូវីដ១៩ បានវឹកវរនៅប្រទេសកម្ពុជា J&T ក៏បានចាត់វិធានការទប់ស្កាត់ភ្លាមៗ ដោយអនុវត្តនៅតាមហាងទទួលបញ្ញើ ដូចជាក្រុមហ៊ុនបានចែកម៉ាស ស្រោមដៃ ទឹកសម្លាប់មេរោគ និងកំណត់ពេលវេលាវាស់កំដៅ និងស្ដង់ដារនៃដំណើរការប្រតិបត្តិការការងារជាដើម។ J&Tកម្ពុជា និងបុគ្គលិកពាក់ព័ន្ធ សូមជូនពរដល់ប្រទេសកម្ពុជា ឲ្យប្រយុទ្ធឈ្នះនឹងវីរុសនេះក្នុងពេលឆាប់ៗ និងជូនពរប្រជាជនទាំងអស់មានសុខភាពល្អ។ សូមបញ្ជាក់ថាបច្ចុប្បន្ន J&T ជាក្រុមហ៊ុនដឹកជញ្ជូន តាមអនឡាញ នាំមុខគេនៅអាស៊ីអាគ្នេយ៍ ដែលបានគ្របដណ្ដប់ចំនួន៧ប្រទេស នៃតំបន់អាស៊ីអាគ្នេយ៍មាន៖ ឥណ្ឌូនេស៊ី វៀតណាម ម៉ាលេស៊ី ហ្វីលីពីន ថៃ កម្ពុជា និងសិង្ហបុរី៕	2020-04-01T00:10:00+07:00	freshnewsasia.com	https://m.freshnewsasia.com/index.php/en/localnews/153237-2020-03-31-10-10-06.html
6602a9c0-6b85-432f-bda8-db52b6e66665	សម្តេចតេជោ ហ៊ុន សែន ថ្លែងអំណរគុណក្រុមមេធាវីដឹកនាំដោយ លោក គី តិច ដែលបានឧបត្ថម្ភថវិកាសរុប៦ពាន់ដុល្លារ ដើម្បីរួមចំណែកប្រយុទ្ធនឹងជំងឺកូវីដ១៩	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចេញលិខិតមួយថ្លែងអំណរគុណ និងកោតសរសើរដល់ ក្រុមមេធាវី២ក្រុម មានក្រុមមេធាវីស្ម័គ្រចិត្តសម្តេចតេជោសែន និងក្រុមមេធាវីរាជរដ្ឋាភិបាល ដែលដឹកនាំដោយ លោក គី តិច ដែលបានឧបត្ថម្ភថវិកាសរុប៦ពាន់ដុល្លារម៉ឺនដុល្លារ ដល់រាជរដ្ឋាភិបាលកម្ពុជា ក្នុងប្រតិបត្តិការប្រយុទ្ធនឹងជំងឺកូវីដ១៩ ដែលកំពុងតែគំរាមកំហែងដល់សុខភាព និងអាយុជីវិតប្រជាជនកម្ពុជា។	2020-03-31T23:27:00+07:00	freshnewsasia.com	https://m.freshnewsasia.com/index.php/en/localnews/153227-2020-03-31-09-27-27.html
339e9fd0-d895-49e4-913a-42335fd6cd59	អភិបាលខេត្តកំពត បន្តក្រើនរំលឹកដល់អាជ្ញាធរទាំងអស់ ត្រូវរួមគ្នាបន្តតាមដានសភាពការណ៍ និងទប់ស្កាត់ការរីករាលដាលជំងឺកូវីដ១៩	លោក ជាវ តាយ អភិបាលខេត្តកំពត បានណែនាំ និងក្រើនរំលឹកដល់អង្គភាព ស្ថាប័ន និងអាជ្ញាធរ ក្រុង ស្រុក ត្រូវរួមគ្នាបន្តតាមដានសភាពការណ៍រួមជុំវិញ បញ្ហាទប់ស្កាត់ការរីករាល ដាលជំងឺឆ្លងកូវីដ១៩ និងក្តាប់រាល់សភាពការណ៍រួមទូទៅឱ្យបានច្បាស់លាស់ ក៏ដូចជាការវិលត្រឡប់មកវិញរបស់ប្រជាពលរដ្ឋ ចំណាកស្រុក មករស់នៅក្នុងមូលដ្ឋានផ្សេងៗ។ លោក ជាវ តាយ បានថ្លែងក្រើនរំលឹកបែបនេះនៅថ្ងៃទី៣១ ខែមីនា ឆ្នាំ២០២០នេះ ខណៈដែលលោកបានដឹកនាំក្នុងកិច្ចប្រជុំគណៈអភិបាលខេត្ត និងគណៈបញ្ជាការ ឯកភាពរដ្ឋបាលខេត្ត ធ្វើការប្រជុំតាមរយៈ online ដែលមានការភ្ជាប់ប្រព័ន្ធរវាងអាជ្ញាធរក្រុង ស្រុកទាំងប្រាំបី និងមន្ទីរអង្គភាពជុំវិញខេត្ត ដោយមានការចូលរួមពី គណៈអភិបាលខេត្តក្រុមប្រឹក្សាខេត្ត និងអង្គភាពចំណុះសាលាខេត្តកំពតជាច្រើនរូប។ លោក ជាវ តាយ ក៏បានណែនាំឱ្យមានការរួមគ្នា ខិតខំបន្តជំរុញការអប់រំផ្សព្វផ្សាយឱ្យបានទូលាយ ណែនាំដល់ប្រជាពលរដ្ឋ ក្នុងការពង្រឹងស្មារតី សតិអារម្មណ៍ ឱ្យមានការយកចិត្តទុកដាក់ខ្ពស់ និងជំនឿទុកចិត្ត ចំពោះចំណាត់ការរបស់សម្ដេចតេជោ ហ៊ុន សែន ប្រមុខរាជរដ្ឋាភិបាល ក៏ដូចជាវិធានការអបរំផ្សព្វផ្សាយ របស់ក្រសួងសុខាភិបាល ដើម្បីការពារទប់ស្កាត់ជំងឺកូវីដ១៩ កុំឲ្យមានការឆ្លងរីករាលដាលក្នុងសហគមន៍។ លោកអភិបាលខេត្តកំពត បានបញ្ជាក់ថា បច្ចុប្បន្នស្របពេលដែលបញ្ហាជំងឺឆ្លងកូវីដ១៩ កំពុងរីករាលដាលជាសកល ការគ្រប់គ្រងសភាពការណ៍រួមទូទៅ គឺជាការងារ សំខាន់សម្រាប់រដ្ឋបាលខេត្ត ក្នុងការយកចិត្តទុកដាក់គ្រប់គ្រងឲ្យបានល្អ ពិសេសអាជ្ញាធរ ក្រុង ស្រុក ត្រូវតែបង្កើនជំរុញការយកចិត្តទុកដាក់ បន្តតាមដានសភាពការណ៍ បញ្ហាប្រឈមនានាដើម្បីរួមដៃគ្នាប្រយុទ្ធទប់ស្កាត់ការរីករាល ដាលនៃជំងឺឆ្លងកូវីដ១៩នេះ ដែលជាជម្ងឺរាតត្បាតសកល។ លោក ជាវ តាយ ក៏បានក្រើនរំលឹកដល់មន្ទីរអង្គភាព អាជ្ញាធរពាក់ព័ន្ធទាំងអស់នៅតាមភូមិសាស្ត្ររៀងៗខ្លួន ដើម្បីឱ្យមានការខិតខំប្រឹងប្រែងធ្វើការ ដោយយកអស់កម្លាំង កាយចិត្ត ធ្វើយ៉ាងណាបម្រើសេវាសាធារណៈជូនបងប្អូនប្រជាពលរដ្ឋឲ្យបានល្អប្រសើរ។ ពិសេសសកម្មភាពក្នុងការចុះផ្សព្វផ្សាយព័ត៌មាន អំពីការការពារទប់ស្កាត់ ការរីករាលដាលនៃជំងឺកូវីដ១៩ ដល់បងប្អូនប្រជាពលរដ្ឋនៅតាមមូលដ្ឋានឲ្យបានល្អប្រសើរថែមទៀតផងដែរ៕	2020-03-31T23:06:00+07:00	freshnewsasia.com	https://m.freshnewsasia.com/index.php/en/localnews/153223-2020-03-31-09-06-11.html
c853e640-6a74-413e-9bc5-ecb66c967b8d	ចិនរកឃើញ COVID-19 ៤៨ករណីថ្មី ប៉ុន្តែសុទ្ធតែជាករណីនាំចូលមកពីក្រៅប្រទេស ហើយមានអ្នកជំងឺម្នាក់ទៀតទើបស្លាប់ (Video inside)	អាជ្ញាធរសុខាភិបាលចិននៅថ្ងៃអង្គារនេះ បានរាយការណ៍ឲ្យដឹងថា ក្នុងរយៈពេលពេញមួយថ្ងៃចន្ទម្សិលមិញនេះ មិនមានករណីឆ្លងថ្មីៗនៃជំងឺ COVID-19 នៅក្នុងស្រុកទេ ខណៈករណីនាំចូលពីប្រទេសក្រៅមានចំនួន ៤៨ ករណីនៅទូទាំងប្រទេសចិនតែម្តង។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន ស៊ីនហួរ នៅថ្ងៃអង្គារ ទី៣១ ខែមីនា ឆ្នាំ២០២០។ បើបូកបញ្ចូលទាំងចំនួនករណីឆ្លងថ្មីៗទាំង ៤៨ ដែលជាករណីនាំចូលខាងលើ វាបានធ្វើឲ្យចំនួនករណីឆ្លងសរុបដែលនាំចូលមកពីក្រៅប្រទេសបានកើនដល់ ៧៧១ករណីហើយបើគិតត្រឹមថ្ងៃចន្ទម្សិលមិញ នៅទូទាំងប្រទេសចិន។ ដោយឡែកសម្រាប់របាយការណ៍ប្រចាំថ្ងៃ របស់គណៈកម្មការសុខាភិបាលចិន (NHC) ស្តីពីតួលេខអ្នកជាសះស្បើយពីជំងឺ COVID-19 វិញបានឲ្យដឹងថា ចំនួនសរុបនៃអ្នកដែលបានជាសះស្បើយ នៅទូទាំងប្រទេសចិនបានកើនដល់ ៧៦,០៥២នាក់ ដោយក្នុងនោះ ២៨២នាក់ទើបតែត្រូវបានគេព្យាបាល ឲ្យជាសះស្បើយជាស្ថាពរឡើងវិញ កាលពីថ្ងៃចន្ទម្សិលមិញ។ នៅក្នុងរបាយការណ៍ថ្មីចុងក្រោយនេះ NHC ក៏បានបញ្ជាក់ផងដែរថា ចំនួនអ្នកឆ្លងសរុបនៃវីរុសកូរ៉ូណាថ្មី ឬ COVID-19 នៅទូទាំងចិនដីគោកបានកើនដល់ ៨១,៥១៨ ករណី ក្នុងនោះ ៣,៣០៥នាក់បានបាត់បង់ជីវិត។ និយាយជារួមសម្រាប់ថ្ងៃចន្ទ ទី៣០ ខែមីនាម្សិលមិញនេះមានករណីឆ្លង COVID-19 ថ្មីៗបន្ថែមត្រឹមតែ ៤៨ ករណីប៉ុណ្ណោះ។ ហើយឆ្លងថ្មីៗទាំង ៤៨ នេះទៀតសោទ គឺសុទ្ធតែជាករណីនាំចូលពីប្រទេសក្រៅទាំងអស់ ដែលត្រូវបានអាជ្ញាធរចិនធ្វើតេស្តរកឃើញ ខណៈចំនួនអ្នកសា្លប់នៅថ្ងៃដដែលនេះមានត្រឹមតែ ០១នាក់ ប៉ុណ្ណោះនៅទូទាំងប្រទេសចិនតែម្តង៕	2020-03-31T22:54:00+07:00	freshnewsasia.com	https://m.freshnewsasia.com/index.php/en/internationalnews/153221-2020-03-31-08-54-44.html
46c7484b-c5c9-4f71-8bbf-cdf57fec84a2	កូរ៉េខាងត្បូងរកឃើញអ្នកឆ្លងថ្មី១២៥នាក់ រីឯអ្នកជំងឺ៤នាក់ទៀតស្លាប់ ខណៈតួលេខករណី COVID-19 សរុបបន្តនៅក្រោម១ម៉ឺននាក់ (Video inside)	(សេអ៊ូល)៖ នាថ្ងៃអង្គារនេះ កូរ៉េខាងត្បូងបានរាយការណ៍ពីករណីឆ្លង COVID-19 ចំនួន១២៥នាក់ថែមទៀត ធ្វើឲ្យតួលេខអ្នកឆ្លងសរុបកើនដល់៩,៧៨៦នាក់។ រីឯចំនួនអ្នកជំងឺដែលបានបាត់បង់ជីវិត ក៏កើនពី១៥៨នាក់ ដល់១៦២នាក់ផងដែរ។ នេះបើតាមការចេញផ្សាយដោយទីភ្នាក់ងារព័ត៌មាន ស៊ីនហួរ នៅថ្ងៃអង្គារ ទី៣១ ខែមីនា ឆ្នាំ២០២០។ ក្នុងចំណោមករណីថ្មីទាំងនោះ មាន១៥ករណីត្រូវបានរកឃើញនៅតាមអាកាសយានដ្ឋានរបស់ប្រទេសកូរ៉េខាងត្បូង។ ចាប់ពីពាក់កណ្តាលអធ្រាត្រថ្ងៃពុធសប្តាហ៍នេះ កូរ៉េខាងត្បូងនឹងតម្រូវឲ្យអ្នកដែលចូលមកពីក្រៅប្រទេសទាំងអស់ ត្រូវតែអនុវត្តវិធានការនៅដាច់ដោយឡែករយៈពេល០២សប្តាហ៍។ ក្រៅពីការរកឃើញករណីឆ្លងថ្មីចំនួន១២៥នាក់ អ្នកជំងឺ COVID-19 ចំនួន០៤នាក់ទៀតនៅកូរ៉េខាងត្បូង ទើបតែបានស្លាប់។ ទន្ទឹមគ្នានេះដែរ អ្នកជំងឺសរុប១៨០នាក់បន្ថែមទៀត ត្រូវបានអនុញ្ញាតឲ្យចាកចេញពីមន្ទីរពេទ្យក្រោយជាសះស្បើយ។ មកទល់ពេលនេះ អ្នកដែលជាពីជំងឺ COVID-19 នៅកូរ៉េខាងត្បូង មានចំនួន៥,៤០៨នាក់។ គួរជម្រាបថា កូរ៉េខាងត្បូងបានចាប់ផ្តើមមានការផ្ទុះរាលដាលខ្លាំងនៃ COVID-19 នៅពេលចង្កោមក្រុមអ្នកឆ្លងដ៏ធំមួយ ត្រូវបានរកឃើញនៅក្នុងទីក្រុង Daegu ដែលមានប្រជាជនរស់នៅប្រមាណ២.៥លាននាក់។ ទីក្រុងនេះនិងខេត្ត North Gyeongsang ដែលនៅជាប់គ្នាទទួលបន្ទុករ៉ាប់រងជាង៨០ភាគរយនៃចំនួនករណីឆ្លងសរុបនៅទូទាំងប្រទេស។ គិតចាប់តាំងពីដើមឆ្នាំនេះ កូរ៉េខាងត្បូងបានធ្វើតេស្តរកមើល COVID-19 លើមនុស្សច្រើនជាង៤១០,០០០នាក់៕	2020-03-31T21:35:00+07:00	freshnewsasia.com	https://m.freshnewsasia.com/index.php/en/internationalnews/153205-2020-03-31-07-35-53.html
a9390764-a6f7-4166-accc-5e9db611978d	ក្រសួងអប់រំ ណែនាំមន្ត្រីឲ្យរៀបចំការប្រជុំ វគ្គបំប៉ន ឬសិក្ខាសាលាតាមប្រព័ន្ធឌីជីថល ដើម្បីទប់ស្កាត់ការរីករាលដាលជំងឺកូវីដ១៩	ក្រសួងអប់រំ យុវជន និងកីឡា នៅថ្ងៃទី៣១ ខែមីនា ឆ្នាំ២០២០នេះ បានចេញសេចក្តីណែនាំ ស្តីពីវិធានការបន្ថែម ក្នុងការបង្ការ និងទប់ស្កាត់ ការរាតត្បាតនៃមេរោគកូវីដ១៩។ * រាល់ការអនុវត្តសកម្មភាពនានា ឬការជួបជុំណាមួយ សូមរៀបចំ និងអនុវត្តន៍ក្នុងទ្រង់ទ្រាយតូច ក្រោម ១០នាក់ និងរក្សាបាននូវស្តង់ដារអនាម័យ របស់ក្រសួងសុខាភិបាល និងអង្គការសុខភាពពិភពលោក។ * រៀបចំការប្រជុំ វគ្គបំប៉ន ឬសិក្ខាសាលាតាមប្រព័ន្ធឌីជីថល ដោយប្រើប្រាស់កម្មវិធីព័ត៌មានវិទ្យា មួយចំនួនដូចជា Zoom Software ដែលជាកម្មវិធីសម្រាប់ដំណើរការប្រជុំពីចម្ងាយ។ កម្មវិធីនេះ អាចទំនាក់ទំនងគ្នា បានចំនួន ១០០នាក់៕	2020-03-31T20:55:00+07:00	freshnewsasia.com	https://m.freshnewsasia.com/index.php/en/localnews/153200-2020-03-31-06-55-18.html
3348272a-a954-4469-aba2-8593f2000332	នេះជាមុខអ្នកប្រកាសលក់ឧបករណ៍ធ្វើតេស្តរកវីរុសកូវីដ តាមហ្វេសប៊ុក	មនុស្សប្រុសស្រីចំនួន៦នាក់ បានប្រកាសលក់ឧបករណ៍ធ្វើតេស្តរកវីរុសកូវីដ ១៩ នៅលើបណ្តាញសង្គមហ្វេសប៊ុក លុះកម្លាំងសមត្ថកិច្ចតាមបណ្តាខណ្ឌ សហការជាមួយនាយកដ្ឋានប្រឆាំងបទល្មើសបច្ចេកវិទ្យា បានធ្វើការស្រាវជ្រាវស្គាល់អត្តសញ្ញាណ ក៏ចាប់ឃាត់ខ្លួននាំមកចាត់ការតាមផ្លូវច្បាប់តែម្តង។ ប្រតិបត្តិការចាប់ខ្លួនអ្នកលក់ឧបករណ៍ធ្វើតេស្តរកវីរុសកូវីដ១៩ នៅលើបណ្តាញសង្គមហ្វេសប៊ុក ធ្វើឡើង កាលពីថ្ងៃអាទិត្យ ទី២៩ ខែមីនា ឆ្នាំ២០២០ ហើយជនទាំង៦ ត្រូវសមត្ថកិច្ចនាំមកកាន់ការិយាល័យប្រឆាំបទល្មើសបច្ចេកវិទ្យា នៃផែនការងារសន្តិសុខ ដើម្បីធ្វើការណែនាំ អប់រំ និងធ្វើកិច្ចសន្យាបញ្ឈប់ផុសលក់ផលិតផលទាំងឡាយណាដែលច្បាប់ហាមឃាត់ទៀត ។ បន្ទាប់មកសមត្ថកិច្ច បានអនុញាតឲ្យត្រឡប់ទៅផ្ទះវិញ នៅព្រឹកថ្ងៃទី៣១ ខែមីនា ឆ្នាំ២០២០ នេះ ៕	2020-03-31T20:51:24+07:00	kbnnews.com	https://kbn.news/archives/156559
ceaa1d69-d3e1-472f-901e-80a3be56c0eb	យុវជន ស.ស.យ.ក ខេត្តកំពង់ឆ្នាំង បន្តចុះផ្សព្វផ្សាយសារអប់រំ ដល់ពលរដ្ឋតាមខ្នងផ្ទះ នៅស្រុកកំពង់លែង ពីរបៀបការពារខ្លួនកុំឱ្យឆ្លងជំងឺកូវីដ១៩	លោក ចេង ចាន់ដូណា អភិបាលរងស្រុកកំពង់លែង នៅថ្ងៃទី៣០ ខែមីនា ឆ្នាំ២០២០ បានដឹកនាំក្រុមយុវជន ស.ស.យ.ក ខេត្តកំពង់ឆ្នាំងជាច្រើនរូប សហការជាមួយអាជ្ញាធរភូមិឃុំ បានធ្វើដំណើរតាមរ៉ឺម៉កម៉ូតូជាច្រើនគ្រឿង បើកយុទ្ធនាការចុះអប់រំ ផ្សព្វផ្សាយតាមខ្នងផ្ទះបងប្អូនប្រជាពលរដ្ឋ ដែលរស់នៅតាមបណ្ដាឃុំចំនួន៥ ក្នុងស្រុកកំពង់លែង ខេត្តកំពង់ឆ្នាំងទាំងមូល។ លោក ចេង ចាន់ដូណា បានបញ្ជាក់ថា ដោយអនុវត្តទៅតាមការណែនាំរបស់លោក ហេង វិទូ អភិបាលរងខេត្តកំពង់ឆ្នាំង ដែលឱ្យខាងយុវជន ស.ស.យ.ក របស់ខេត្ត ទាំងអស់បន្តចុះអប់រំណែនាំ ដល់ប្រជាពលរដ្ឋនៅក្នុងសហគមន៍ ក៏ដូចជាបងប្អូនប្រជាពលរដ្ឋ ដែលទើបតែមកពីក្រៅប្រទេស ដើម្បីឲ្យយល់ដឹងអំពីវិធានការនៃការការពារ និងទប់ស្កាត់នៃការរីករាលដាលជំងឺកូវីដ១៩ ដោយអនុវត្តទៅតាមការណែនាំ របស់ក្រសួងសុខាភិបាល ដើម្បីបញ្ចៀសនូវការឆ្លងរីករាលដាល មេរោគឥតស្រមោលនេះ នៅក្នុងសហគមន៍។ លោកអភិបាលរងស្រុក ក៏បានធ្វើការណែនាំដល់លោកមេភូមិ លោកមេឃុំ ត្រូវក្តាប់ឱ្យបាននូវស្ថិតិបងប្អូនប្រជាពលរដ្ឋដែលទើបវិលត្រមកឡប់មកពីប្រទេសជិតខាង ត្រូវធ្វើការអប់រំ ណែនាំឱ្យគាត់នៅដាច់ដោយឡែករយៈពេល១៤ថ្ងៃសិន ដើម្បីការពារខ្លួនពីជំងឺកូវីដ១៩ ពិសេសគឺការពារកុំឱ្យឆ្លងដល់ក្រុមគ្រួសារ។ លោក ចេង ចាន់ដូណា បានបន្ថែមថា ក្រុមការងារត្រូវធ្វើការផ្សព្វផ្សាយសារអប់រំរបស់ក្រសួងសុខាភិបាលឱ្យបានច្រើនដង ចំពោះគោលដៅភូមិណាមួយដែលមានបង ប្អូនទើបវិលត្រឡប់មកពីប្រទេសជិតខាង បើទោះជានៅក្នុងសហគមន៍មិនទាន់មានបងប្អូនណាម្នាក់ឆ្លងនូវជំងឺមួយនេះក៏ដោយ ប្រជាពលរដ្ឋទាំងអស់គ្នាត្រូវតែចូលរួមប្រុង ប្រយ័ត្ន និងបង្ការទុកជាមុន ដូចសុភាសិតបុរាណបានពោលថា «ការពារប្រសើជាងព្យាបាល»៕	2020-03-31T20:23:00+07:00	freshnewsasia.com	https://m.freshnewsasia.com/index.php/en/localnews/153197-2020-03-31-06-23-14.html
448c550f-90ec-4061-9b21-bf734bdd7087	TOP NEWS: មហាអំណាចសេដ្ឋកិច្ចធំៗលើលោកចំនួន ៥ប្រទេស មានអ្នកឆ្លងនិងស្លាប់ដោយសារជំងឺ Covid-19 ច្រើនជាងគេ (Video inside)	សហរដ្ឋអាមេរិកគឺជាប្រទេសមហាអំណាចលេខ១លើលោក ទាំងផ្នែកសេដ្ឋកិច្ច និងវិស័យសុខាភិបាលសុទ្ធតែមានមានភាពរឹងមាំខ្លាងក្លាជាងគេបំផុត ប៉ុន្តែពេលនេះក៏បានក្លាយទៅជាប្រទេសឈរលំដាប់លេខ១ដែរ ដែលមានមនុស្សឆ្លងជំងឺ Covid-19 ច្រើនជាងគេបំផុត រហូតដល់ជាង១៦ម៉ឺននាក់ និងមានមនុស្សស្លាប់សរុបរហូត៣១៥៦នាក់ បន្ទាប់ពីមានអ្នកស្លាប់ថ្មីក្នុងថ្ងៃនេះរហូតដល់៥៧៣នាក់។ នេះបើយោងតាមគេហទំព័រ Worldometers.info គិត ត្រឹមពេញមួយថ្ងៃទី៣០ ខែមីនា ឆ្នាំ២០២០នេះ។ ក្រៅពីសហរដ្ឋអាមេរិក, ប្រជាជននៅលើពិភពលោកក៏បានដឹងច្បាស់ដែរថា ប្រទេសចំនួន៤ទៀតគឺ បារាំង អ៉ីតាលី អេស្ប៉ាញ អាល្លឺម៉ង់ សុទ្ធសឹងតែជាកំពូលប្រទេស ផ្នែកសេដ្ឋកិច្ច និងសុខាភិបាលខ្លាំងពូកែ ប៉ុន្តែក៏បានឈរនៅលើលំដាប់កំពូល TOP 5 នៃតារាងបញ្ជីឈ្មោះប្រទេសអ្នកឆ្លង និងមានអ្នកស្លាប់ច្រើនជាងគេ នៅលើពិភពលោកទៅវិញ។ ត្រង់ចំណុចនេះអាចបង្ហាញយ៉ាងច្បាស់ហើយថា ប្រទេសមហាអំណាចសេដ្ឋកិច្ចធំៗលើលោក ដែលមានវិស័យសុខាភិបាលខ្លាំងក្លា មិនប្រាកដថាមានអ្នកឆ្លង និងអ្នកស្លាប់ដោយសារជំងឺកូវិដ១៩នេះចំនួនតិចទេ ហើយក៏មិនប្រាកដថា ប្រទេសក្រសេដ្ឋកិច្ចមិនសូវរឹងមាំ មានឆ្លង និងស្លាប់ច្រើននោះដែរ ការដែលសំខាន់នោះគឺភាពជាអ្នកដឹកនាំនៃមេដឹកនាំប្រទេសនិមួយៗនោះទៅវិញទេ ដែលជាចំណុចគួរចាប់អារម្មណ៍។ អាមេរិក ករណីឆ្លងកើនដល់ ១៦៣,៨៤៤ករណី, អ្នកស្លាប់ថ្មីក្នុងថ្ងៃនេះរហូតដល់ ៥៧៣នាក់ ស្លាប់សរុប ៣១៥៦នាក់ អ៉ីតាលី ករណីឆ្លងកើនដល់ ១០១,៧៣៩ករណី, អ្នកស្លាប់ថ្មីក្នុងថ្ងៃនេះរហូតដល់ ៨១២នាក់ ស្លាប់សរុប ១១៥៩១នាក់ អេស្ប៉ាញ ករណីឆ្លងកើនដល់ ៨៧,៩៥៦ករណី, អ្នកស្លាប់ថ្មីក្នុងថ្ងៃនេះរហូតដល់ ៩១៣នាក់ ស្លាប់សរុប ៧៧១៦នាក់ អាល្លឺម៉ង់ ករណីឆ្លងកើនដល់ ៦៦,៨៨៥ករណី, អ្នកស្លាប់ថ្មីក្នុងថ្ងៃនេះរហូតដល់ ១០៤នាក់ ស្លាប់សរុប ៦៤៥នាក់ បារាំង ករណីឆ្លងកើនដល់ ៤៤,៥៥០ករណី អ្នកស្លាប់ថ្មីក្នុងថ្ងៃនេះរហូតដល់ ៤១៨នាក់ ស្លាប់សរុប ៣០២៤នាក់៕	2020-03-31T19:56:00+07:00	freshnewsasia.com	https://m.freshnewsasia.com/index.php/en/localnews/153194-2020-03-31-05-56-47.html
983f9f17-5f8d-4285-bf04-910a18908921	រាជរដ្ឋាភិបាលកម្ពុជា ដាក់ចេញវិធានការបន្ថែមជួយដល់វិស័យឯកជន និងកម្មករ-និយោជិត ដែលទទួលរងផលប៉ះពាល់ធ្ងន់ធ្ងរ ពីការរីករាលដាលជំងឺ Covid-19 (Video inside)	រាជរដ្ឋាភិបាលម្ពុជា នៅថ្ងៃទី៣១ ខែមីនា ឆ្នាំ២០២០នេះ បានចេញសេចក្តីប្រកាសព័ត៌មានថ្មីមួយ ស្តីពីវិធានការបន្ថែមសំដៅជួយដល់វិស័យឯកជន និងកម្មក-និយោជិត ដែលទទួលរងផលប៉ះពាល់ធ្ងន់ធ្ងរ ពីការរីករាលដាលនៃជំងឺកូវីដ១៩ (Covid-19)។ សេចក្តីប្រកាសព័ត៌មានរបស់រាជរដ្ឋាភិបាល បានដែលបណ្តាញព័ត៌មាន Fresh News ទទួលនៅថ្ងៃទី៣១ ខែមីនា ឆ្នាំ២០២០នេះ បានលើកឡើងថា បើទោះបីមានការវាយតម្លៃជារួមថា សេដ្ឋកិច្ចកម្ពុជានៅមានភាពរឹងមាំ និងក្នុងខណៈដែលរាល់វិធានការទាំងឡាយ ដែលត្រូវបានដាក់ចេញមក នៅជុំទី១ កាលពីថ្ងៃទី២៤ ខែកុម្ភៈ ឆ្នាំ២០២០ ព្រមទាំងវិធានការពាក់ព័ន្ធជាបន្តបន្ទាប់ នឹងនៅតែអនវុត្តជាធម្មតា, រាជរដ្ឋាភិបាលបានសម្រេចចិត្តដាក់ ចេញនូវវិធានការបន្ថែមជាជុំទី២ មួយទៀត សំដៅជួយដល់វិស័យឯកជន ដែលទទួលរងផលប៉ះពាល់ធ្ងន់ធ្ងរ ឲ្យអាចបន្តរស់រានបាន ក្នុងពេលដ៏លំបាកនេះ ក៏ដូចជាជួយដល់កម្មករ និយោជិត នៅក្នុងវិស័យពាក់ព័ន្ធ។ * លើកលែងការបង់ពន្ធអប្បបរមា (Minimum tax) សម្រាប់រយៈពេល៣ខែ ចាប់ពីខែមីនា រហូត ដល់ខែឧសភា ឆ្នាំ២០២០ សម្រាប់ក្រុមហ៊ុនអាកាសចរណ៍របស់កម្ពុជា * ពន្យារការបង់ប្រាក់ជំពាក់កម្រៃ អាកាសចរស៊ីវិលសម្រាប់រយៈពេល៦ខែ ជាមួយនឹងការអនុញ្ញាត ឲ្យក្រុមហ៊ុនអាកាសចរណ៍ទាំងនោះ រៀបចំបង់ប្រាក់ជំពាក់នោះ ជាដំណាក់កាល ក្រោយពីរយៈពេលពន្យារនេះ។ * ពង្រីកវិសាលភាពបន្ថែម លើវិធានការលើកលែងការបង់ពន្ធប្រចាំខែគ្រប់ប្រភេទ ចំពោះសណ្ឋាគារ, ផ្ទះសំណាក់, ភោជនីយដ្ឋាន និងក្រុមហ៊ុនភ្នាក់ងារទេសចរណ៍ ដែលបានចុះ បញ្ជីជាមួយអគ្គនាយកដ្ឋានពន្ធដារ និងមានសកម្មភាពអាជីវកម្ម នៅក្នុងរាជធានីភ្នំពេញ, ខេត្តសៀមរាប, ខេត្តព្រះសីហនុ, ខេត្តកែប, ខេត្តកំពត, ក្រុងបាវិត និងក្រុងប៉ោយប៉ែត សម្រាប់រយៈពេល៣ខែ ដោយគិតចាប់ពីខែមីនា ដល់ខែឧសភា ឆ្នាំ២០២០។ អាជីវកម្មទាំងនេះ នៅតែមានកាតព្វកិច្ច ដាក់លិខិតប្រកាសពន្ធអាករ និងប្រើប្រាស់ប្រព័ន្ធ អនឡាញសម្រាប់គ្រប់គ្រងអាករលើតម្លៃបន្ថែម (EVAT) ជារៀងរាល់ខែក្នុងអំឡុងពេលនៃ ការលើកលែងនេះ។ * កំណត់ឲ្យអ្នកជាប់ពន្ធ ដាក់លិខិតប្រកាសពន្ធលើប្រាក់ចំណូលប្រចាំឆ្នាំ២០១៩ យ៉ាងយឺតបំផុតឲ្យបានមុនដំណាច់ខែមិនា ឆ្នាំ២០២០, ប៉ុន្តែប្រាក់ពន្ធត្រូវបានអនុញ្ញាតឲ្យបង់ រំលាស់ជារៀងរាល់ខែ រហូតដល់ខែវិច្ឆិកា ឆ្នាំ២០២០ * ពង្រីកវិសាលភាព នៃយន្តការនៃការចូលរួមចំណែកឧបត្ថម្ភ២០% នៃប្រាក់ខែអប្បបរមា (២០% នៃ១៩០ ដុល្លារ) ពីរាជរដ្ឋាភិបាលដល់កម្មករ និយោជិត ដែលរងផលប៉ះពាល់ពីការព្យួរ ឬផ្អាកដំណើរការអាជីវកម្មរបស់សណ្ឋាគារ, ផ្ទះសំណាក់, ភោជនីយដ្ឋាន និងក្រុមហ៊ុនភ្នាក់ងារទេសចរណ៍ ដែលបានចុះបញ្ជីជាមួយអគ្គនាយកដ្ឋានពន្ធដារ។ ការផ្តល់ប្រាក់ឧបត្ថម្ភ២០% នៃប្រាក់ខែអប្បបរមានេះ តម្រូវឲ្យភ្ជាប់ជាមួយនូវលក្ខខណ្ឌ នៃការចូលរួមវគ្គបណ្ដុះបណ្ដាល រយៈពេលខ្លីៗ រវាងពី១ ទៅ២សប្តាហ៍ ដែលរៀបចំដោយក្រសួងទេសចរណ៍។ ការបើកប្រាក់ឧបត្ថម្ភនេះ ទាមទារនូវការរៀបចំយន្តការផ្ទៀងផ្ទាត់ និងជ្រើសរើសសិក្ខាកាម ចូលរួមជាកម្មករ និយោជិត តាមរយៈការពិនិត្យលើបញ្ជីរាយនាមកម្មករ-និយោជិតពី សណ្ឋាគារ, ផ្ទះសំណាក់, ភោជនីយដ្ឋាន និងក្រុមហ៊ុនភ្នាក់ងារទេសចរណ៍ ដោយមានឈ្មោះភ្ជាប់ជាមួយលេខបណ្ណ ប.ស.ស ឬការបញ្ជាក់ពីម្ចាស់អាជីវកម្មទេសចរណ៍។ * មិនចាំបាច់បង់ប្រាក់វិភាគទានធានារ៉ាប់រង របបហានិភ័យការងារ និងថែទាំសុខភាព (បសស) ក្នុងអំឡុងពេលព្យួរ ឬ ផ្អាកដំណើរការអាជីវកម្ម។ ទី៣៖ ដោយវិស័យឯកជនជាច្រើន មានកង្វល់ពីការធានាប្រក្រតីភាព នៃការជួលអគារ-ទីតាំងអាជីវកម្ម និងរោងចក្រនានា ក្នុងដំណាក់កាលលំបាកនេះ រាជរដ្ឋាភិបាលសូមណែនាំដល់ក្រសួង-ស្ថាប័នរដ្ឋ និងអំពាវនាវដល់បុគ្គលឯកជន ដែលជាម្ចាស់អគារ-ទីតាំងអាជីវកម្ម និងរោងចក្រឲ្យជួយសម្រួលដល់ ភាគីអ្នកជួល ដោយជៀសវាងការបញ្ឈប់កិច្ចសន្យា ឬការបណ្ដេញចេញ ក្នុងករណីដែលអ្នកជួលមិនមានលទ្ធភាពបង់ថ្លៃសេវាជួល បានទាន់ពេលវេលា និងសូមលើកទឹកចិត្តឲ្យភាគីម្ចាស់អគារ-ទីតាំងអាជីវកម្ម និងម្ចាស់រោងចក្រ ចរចាគ្នាជាមួយនឹងអ្នកជួល លើការពន្យារពេលសម្រាប់ការបង់ថ្លៃសេវាជួល និងការដេញថ្លៃសេវាជួលជាយថាហេតុ។	2020-03-31T19:52:00+07:00	freshnewsasia.com	https://m.freshnewsasia.com/index.php/en/localnews/153193-2020-03-31-05-52-16.html
f05c3b5e-91f1-4dfd-8f4b-b459cc2d6262	មន្ទីរសុខាភិបាលខេត្តស្ទឹងត្រែង ចុះត្រួតពិនិត្យតាមឱសថស្ថាន និងគ្លីនិក ដើម្បីតាមដានការលួចលក់ឧបរកណ៍ធ្វើតេស្តរហ័សជំងឺ COVID-19	លោក ទន វុទ្ធី អនុប្រធានមន្ទីរសុខាភិបាល និងជាប្រធានប្រយុទ្ធជំងឺឆ្លងខេត្តស្ទឹងត្រែង បានដឹកនាំក្រុមការងារសុខាភិបាល សហការជាមួយព្រះរាជអាជ្ញា សាលាក្រុង នគរបាល និងអាវុធហត្ថ បានចុះត្រួតពិនិត្យនៅតាមឱសថស្ថានគ្លីនិក បន្ទប់ថែទាំនៅក្នុងក្រុងស្ទឹងត្រែង ដើម្បីពិនិត្យរកមើលការលួចលាក់លក់តេស្តរហ័ស និងថ្នាំខុសច្បាប់សម្រាប់ព្យាបាលជំងឺ COVID-19 និងការលក់អាល់កុលមិនមានប្រភពច្បាស់លាស់ ព្រមទាំងបានណែនាំដល់គ្លីនិក បន្ទប់ពិគ្រោះ និងបន្ទប់ថែទាំឱ្យអនុវត្តតាមការណែនាំរបស់ក្រសួងសុខាភិបាល ស្តីពីមិនអនុញ្ញាតឱ្យព្យាបាលជំងឺ COVID-19 នៅសេវាឯកជន។ ការចុះត្រួតពិនិត្យនេះ បានធ្វើឡើងនាថ្ងៃទី៣០ ខែមីនា ឆ្នាំ២០២០ ដោយបានត្រួតពិនិត្យឱសថស្ថានចំនួន ១២កន្លែង គ្លីនិកបន្ទប់ថែទាំចំនួន៦ នៅក្នុងក្រុងស្ទឹងត្រែង ជាពិសេសមន្ទីរសុខាភិបាល និងអាជ្ញាធរ បានណែនាំជាដាច់ខាតមិនឱ្យមានការលក់តម្លើងថ្លៃហួសហេតុ ពិសេសណែនាំហាមមិនឱ្យលក់ឧបករណ៍រកមេរោគ COVID-19 ខុសច្បាប់នោះឡើយ។ លោក ទន វុទ្ធី ក៏សំណូមពរដល់អាជីវករកលក់ឱសថទាំងអស់ សូមជួយសហការជាមួយអាជ្ញាធរ ដើម្បីមានវិធានការក្នុងកាទប់ស្កាត់ការលក់ឧបករណ៍តេស្តរកមេរោគ COVID-19 ដោយគ្មានបញ្ជាក់ពីក្រសួងសុខាភិបាលកម្ពុជា។ លោក ទន វុទ្ធី បានស្នើឱ្យប្រគល់ឧបករណ៍តេស្តមកឱ្យអាជ្ញាធរជាបន្ទាន់ បើកន្លែងអស់លោកលោកស្រីមាន។ កុំសមត្ថកិច្ចរកឃើញថា តាមឱសថស្ថានរបស់ខ្លួនមានឧបករណ៍តេស្តនេះ អាជ្ញាធរនឹងចាត់ការតាមផ្លូវច្បាប់គ្មានការលើកលែងនោះឡើយ។ សូមបញ្ជាក់ថា ក្រសួងសុខាភិបាល បានឱ្យដឹងថា បច្ចុប្បន្នមានការផលិតឧបករណ៍ធ្វើតេស្តរហ័សច្រើន តែរហូតដល់ពេលនេះ នៅមិនទាន់មានឧបករណ៍ធ្វើតេស្តរហ័សរកមេរោគ COVID-19 ប្រភេទណាមួយដែលមានការបញ្ជាក់ទទួលស្គាល់ពី អង្គការសុខភាពពិភពលោកនូវភាពត្រឹមត្រូវ និងប្រសិទ្ធភាពនៅឡើយទេ។ ក្រសួងបានបញ្ជាក់ថា សម្រាប់នៅកម្ពុជា មានតែវិទ្យាស្ថានជាតិស្រាវជ្រាវសាធារណៈ និងវិទ្យាស្ថានប៉ាស្ទ័រកម្ពុជា ដែលកំពុងប្រតិបត្តិការ តាមបច្ចេកទេស និងគោលការណ៍ប្រតិបត្តិស្តង់ដារ របស់អង្គការសុខាភាពពិភពលោក ដែលមានការចេញលទ្ធផលទទួលស្គាល់ត្រឹមត្រូវ។ ក្រសួងសុខាភិបាល បានព្រមានថា ជនដែលប្រើឧបករណ៍សម្រាប់តេស្តរហ័សរកមេរោគកូវីដ១៩ មកផ្សព្វផ្សាយជាសាធារណៈ ដោយគ្មានការអនុញ្ញាត ពីក្រសួងសុខាភិបាល នឹងត្រូវផ្តន្ទាទោសតាមផ្លូវច្បាប់ជាធរមាន។ សូមបញ្ជាក់ថា យ៉ាងហោចណាស់មានមនុស្ស១៣នាក់ ក្នុងនោះមានជនបរទេស៥ និងខ្មែរ៨នាក់ ត្រូវបានសមត្ថកិច្ចឃាត់ខ្លួន ពាក់ព័ន្ធនឹងការផលិត និងលក់ឧបករណ៍ក្លែងក្លាយ សម្រាប់ធ្វើតេស្ត និងការពារមេរោគកូវីដ១៩ ក្នុងរយៈពេល២ថ្ងៃនេះ។ នេះបើតាមការបញ្ជាក់របស់ ឧត្តមសេនីយ៍ឯក ឆាយ គឹមឃឿន អ្នកនាំពាក្យអគ្គស្នងការដ្ឋាននគរបាលជាតិ ប្រាប់ដល់បណ្តាញព័ត៌មាន Fresh News នៅយប់ថ្ងៃទី៣០ ខែមីនា ឆ្នាំ២០២០នេះ។ លោកឧត្តមសេនីយ៍ បានបញ្ជាក់ថា មនុស្ស៩នាក់នោះ ត្រូវបានឃាត់ខ្លួនពេលសមត្ថកិច្ចបើកប្រតិបត្តិការបង្រ្កាបទូទាំងប្រទេសចំនួន១២ករណី ក្នុងនោះមាន៩ករណីនៅក្នុងរាជធានីភ្នំពេញ ២ករណីនៅខេត្តព្រះសីហនុ និង១ករណីក្នុងខេត្តសៀមរាប ប៉ុន្តែទោះជាយ៉ាងនេះក្តី ក្នុងចំណោមមនុស្ស១៣នាក់ ដែលត្រូវឃាត់ខ្លួននោះ ក៏មាន៤នាក់ ត្រូវបានសមត្ថកិច្ចអប់រំ ហើយអនុញ្ញាតទៅផ្ទះវិញ និង៩នាក់ កំពុងស្ថិតនៅក្នុងនីតិវិធីរបស់សមត្ថកិច្ច៕	2020-03-31T18:49:00+07:00	freshnewsasia.com	https://m.freshnewsasia.com/index.php/en/localnews/153187-2020-03-31-04-49-58.html
5ad36d19-842a-4754-8a3b-10faadb58d08	មន្ទីរសុខាភិបាលខេត្ដសៀមរាប៖ ឆាប់ៗនេះអ្នកជំងឺកូវីដ១៩ នឹងជាសះស្បើយបន្ដទៀត បន្ទាប់ពីបុរសជនជាតិខ្មែរអាយុ៣៨ឆ្នាំ បានជាសះស្បើយចេញពីមន្ទីរពេទ្យម្សិលមិញ (Video inside)	ប្រធានមន្ទីរសុខាភិបាលខេត្ដសៀមរាប លោកវេជ្ជបណ្ឌិត ក្រុស សារ៉ាត់ បានថ្លែងថា នៅពេលឆាប់ៗខាងមុខនេះ អ្នកឆ្លងជំងឺកូវីដ១៩ (COVID-19) ដែលកំពុងសម្រាកព្យាបាលជំងឺនៅមន្ទីរពេទ្យខេត្ដសៀមរាបចំនួនទាំង៦នាក់ និងអាចជាសះស្បើយជាបន្ដបន្ទាប់ បន្ទាប់ពីបុរសជនជាតិខ្មែរអាយុ៣៨ឆ្នាំ បានព្យាបាលជាសះស្បើយ ត្រឡប់ទៅកាន់លំនៅដ្ឋានរបស់ខ្លួនកាលពីម្សិលមិញនេះ។ លោកវេជ្ជបណ្ឌិត បានថ្លែងប្រាប់អង្គភាពព័ត៌ភាពមាន Fresh News នៅព្រឹកថ្ងៃទី៣១ ខែមីនា ឆ្នាំ២០២០នេះទៀតថា រហូតមកដល់ពេលនេះ នៅខេត្ដសៀមរាប មានករណីវិជ្ជមានកូវីដ១៩ ចំនួន៧នាក់ (២នាក់ជនជាតិឥណ្ឌូនេស៊ី និង៥នាក់ជាជនជាតិខ្មែរ) ដែលបូកបញ្ជូលទាំងករណីថ្មី២នាក់ម្ដាយ និងកូនប្រុសបន្ថែមទៀត ដែលក្រសួងបានប្រកាសនៅព្រឹកមិញនេះ ដែលបានឆ្លងពីបុរសម្នាក់ មានផ្ទុកកូវីដ១៩ ក្រោយពេលត្រឡប់ពីចូលរួមបុណ្យសាសនានៅប្រទេសម៉ាឡេស៊ី។ ដូច្នេះក្នុងចំណោមអ្នកជំងឺកូវីដ១៩ទាំង៧នាក់នេះ ក៏មានបុរសជនជាតិខ្មែរម្នាក់ បានជាសះស្បើយ និងចេញពីពេលមន្ទីរពេទ្យ ត្រលប់ទៅគេហដ្ឋានរបស់ខ្លួនកាលរសៀលម៉ោង៣ ថ្ងៃទី៣០ ខែមីនា ឆ្នាំ២០២០ម្សិលមិញនេះផងដែរ។ ប្រធានមន្ទីរសុខាភិបាលខេត្ដសៀមរាប បានគូសបញ្ជាក់ថា ។ សូមជម្រាបថា អ្នកឆ្លងជំងឺកូវីដ១៩ សរុបកើនដល់១០៩នាក់ បើគិតត្រឹមព្រឹកថ្ងៃទី៣១ ខែមីនា ឆ្នាំ២០២០នេះ។ បើគិតចាប់ពីថ្ងៃទី២៧ ខែមករា ឆ្នាំ២០២០ រហូតដល់ព្រឹកថ្ងៃទី៣១ ខែមីនា ឆ្នាំ២០២០នេះ ចំនួនអ្នកជំងឺកូវីដ១៩ ដែលជាសះស្បើយនៅក្នុងប្រទេសកម្ពុជា បានកើនដល់២៣នាក់ហើយ ក្នុងនោះមានជនជាតិចិនម្នាក់ ជនជាតិអង់គ្លេស៣នាក់ ជនជាតិបារាំង១នាក់ និងជនជាតិខ្មែរ១៨នាក់។ ពេលនេះមានអ្នកជំងឺកូវីដ១៩ ចំនួន៨៦នាក់ កំពុងសម្រាកព្យាបាលបន្តនៅតាមមន្ទីរពេទ្យ ដែលក្នុងនោះមានស្រ្តី២៨នាក់ និងបុរស៥៨នាក់។	2020-03-31T18:34:00+07:00	freshnewsasia.com	https://m.freshnewsasia.com/index.php/en/localnews/153186-2020-03-31-04-34-49.html
2dd780b3-4b2e-48bc-a1cb-e5a4e46aac09	ក្រសួងរកឃើញអ្នកឆ្លងជំងឺកូវីដពីរនាក់បន្ថែមទៀត ជាម្ដាយ និងកូននៅខេត្តសៀមរាប	ក្រសួងសុខាភិបាល ប្រកាសអំពីការរកឃើញអ្នកឆ្លងជំងឺកូវីដ-១៩ ចំនួនពីរនាក់បន្ថែមទៀត ដែលជាម្ដាយ និងកូននៅខេត្តសៀមរាប។ ករណីនេះ គឺជាការឆ្លងនៅក្នុងគ្រួសាររបស់បុរសដែលបានត្រឡប់មកពីចូលពិធីសាសនានៅប្រទេសម៉ាឡេស៊ី។ មន្ត្រីសង្គមស៊ីវិល ជំរុញអាជ្ញាធរឱ្យបន្តស្រាវជ្រាវរកអ្នកពាក់ព័ន្ធជាមួយអ្នកជំងឺ ដើម្បីធ្វើតេស្តរកមេរោគ ខណៈពលរដ្ឋព្រួយបារម្ភពីជំងឺនេះរាតត្បាតនៅក្នុងសហគមន៍។ ក្រសួងសុខាភិបាលឲ្យដឹងថា អ្នកជំងឺទាំង ២នាក់ថ្មីនេះ គឺស្ត្រីជាម្ដាយ អាយុ ៣៩ឆ្នាំ និងកូនប្រុសអាយុ ១២ឆ្នាំ រស់នៅក្នុងក្រុងសៀមរាប។ ពួកគេទាំងពីរនាក់នេះ គឺជាភរិយា និងជាកូនរបស់អ្នកជំងឺអាយុ ៤០ឆ្នាំ ដែលបានត្រឡប់មកពីចូលរួមពិធីសាសនានៅប្រទេសម៉ាឡេស៊ី។ អ្នកជំងឺមួយគ្រួសារនេះ សុទ្ធតែត្រូវបានដាក់ឲ្យសម្រាកព្យាបាលនៅមន្ទីរពេទ្យខេត្ត។ លិខិតជូនព័ត៌មានរបស់ក្រសួងសុខាភិបាល បញ្ជាក់ថា រីឯកូនចំនួន ២នាក់ផ្សេងទៀត និងឪពុកក្មេករបស់ស្ត្រីវ័យ ៣៩ឆ្នាំនោះ គឺពួកគេមានលទ្ធផលតេស្តអវិជ្ជមាន។ គិតត្រឹមថ្ងៃទី៣១ ខែមីនា អ្នកឆ្លងជំងឺកូវីដ-១៩ សរុបក្នុងប្រទេសកម្ពុជា កើនដល់ចំនួន ១០៩នាក់ ហើយក្នុងនោះមាន២៣នាក់បានជាសះស្បើយពីជំងឺ។ អាស៊ីសេរី មិនអាចសុំការបញ្ជាក់បន្ថែមពីអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន និងប្រធានមន្ទីរសុខាភិបាលខេត្តសៀមរាប លោក ក្រុស សារ៉ាត់ បានទេ ដោយទូរស័ព្ទចូលពុំមាន អ្នកទទួល។ មន្ត្រីស៊ើបអង្កេតនៃសមាគមការពារសិទ្ធិមនុស្សអាដហុកប្រចាំខេត្តសៀមរាប លោក សួស ណារិន មានប្រសាសន៍ថា ការរកឃើញករណីថ្មីនៅខេត្តសៀមរាបនេះ កាន់តែធ្វើឲ្យប្រជាពលរដ្ឋព្រួយបារម្ភមួយកម្រិតទៀតអំពីសុខភាព និងសុវត្ថិភាព។ លោក ស្នើសុំឲ្យអាជ្ញាធរពាក់ព័ន្ធជួយទំនុកបម្រុងឲ្យបានដិតដល់អ្នកដល់ជំងឺ និងខិតខំស្វែងរកអ្នកពាក់ព័ន្ធជាមួយអ្នកជំងឺ ដើម្បីធ្វើតេស្តសុខ ភាពពួកគេឲ្យបានទាន់ពេលវេលាក្នុងគោលបំណងជៀសវាងការចម្លងនៅក្នុងសហគមន៍៖ ការរកឃើញករណីឆ្លងជំងឺកូវីដ-១៩ ជាបន្តបន្ទាប់នៅកម្ពុជានេះ បានធ្វើឲ្យលោកនាយករដ្ឋមន្ត្រី ហ៊ុន សែន ផ្លាស់ប្តូរជំហរដោយអំពាវនាវឲ្យប្រជាពលរដ្ឋប្រុងប្រយ័ត្នចំពោះសុខភាព និងកុំចេញពីផ្ទះបើ គ្មានករណីចាំបាច់។ លោក ហ៊ុន សែន ក៏បានបញ្ជាឲ្យមន្ត្រី ចុះដើរចែកគ្រឿងឧបភោគ និងបរិភោគ ដូចជា អង្ករ ត្រីខ និងក្រមា ទៅដល់ផ្ទះប្រជាពលរដ្ឋដែលខ្វះខាត។ ចំណែកស្ថាប័នគណៈសង្ឃ នាយកនៃព្រះរាជាណាចក្រកម្ពុជា កាលពីថ្ងៃទី៣១ ខែមីនា ក៏បានចេញលិខិតអំពាវនាវឲ្យវត្តអារាម ដែលសម្បូរធនធានច្រើន ចុះចែករំលែកថវិកា ស្បៀងអាហារ និងគ្រឿងឧបរិភោគចាំបាច់នានា ដល់វត្តអារាមដទៃ និងប្រជាពលរដ្ឋ នៅតាមជនបទដាច់ស្រយាល ដែលកំពុងជួបការលំបាក និងខ្វះខាត ក្នុងគ្រា ដែលជំងឺកូវីដ-១៩ កំពុងរាតត្បាតនេះផងដែរ៕	2020-03-31T18:25:00+07:00	rfa.org	https://www.rfa.org/khmer/news/health/two-more-cases-of-covid-19-found-in-siem-reap-03312020071301.html
323be2a8-e176-4581-8dd0-caad1b7d40cc	អភិបាលខេត្តកំពត ប្រគល់អំណោយជូនដល់អនុសាខាកាកបាទក្រហម និងអាជ្ញាធរក្រុងស្រុក ដើម្បីប្រយុទ្ធនឹងជំងឺកូវីដ១៩	លោក ជាវ តាយ អភិបាលខេត្តកំពត និងជាប្រធានគណៈកម្មាធិការសាខាកាកបាទក្រហមកម្ពុជាខេត្តកំពត នៅព្រឹកថ្ងៃទី៣១ ខែមីនា ឆ្នាំ២០២០នេះ បានដឹកនាំមន្ត្រីចុះប្រគល់អំណោយ មនុស្សធម៌ របស់សាខាកាកបាទក្រហមកម្ពុជាខេត្ត និងអំណោយរបស់រដ្ឋបាលខេត្តកំពតជូនដល់អាជ្ញាធរ និងអនុសាខាកាកបាទក្រហមក្រុង ស្រុកទាំង៨ ក្នុងខេត្ត សម្រាប់យកទៅបម្រើសកម្មភាព ប្រយុទ្ធនឹងជំងឺកូវីដ១៩ នៅបណ្ដា ឃុំ សង្កាត់ទាំង៩៣ ក្នុងខេត្តកំពត ដែលពិធីប្រគល់នេះធ្វើឡើងនៅសាលាខេត្តកំពត។ លោក ជាវ តាយ បានឱ្យដឹងថា ក្រោយពេលមានការផ្ទុះឡើងនៃជំងឺកូវីដ១៩ នៅក្នុងប្រទេសកម្ពុជា អាជ្ញាធរខេត្តកំពត បានខិតខំប្រឹងប្រែងធ្វើកិច្ចការងារជាច្រើនដូចជា ការចុះអប់រំផ្សព្វផ្សាយ អំពីជំងឺកូវីដ១៩ ចុះណែនាំអំពីវិធីបង្ការ ការធ្វើអនាម័យរស់នៅតាមមូលដ្ឋាន ចុះបាញ់ថ្នាំសម្លាប់មេរោគនៅតាមតំបន់ និងមូលដ្ឋានប្រឈម នឹងការឆ្លងមេរោគជាច្រើនកន្លែង។ ថ្មីៗនេះរដ្ឋបាលខេត្ត ក៏បានរៀបចំបន្ទប់ត្រៀមបម្រុងសម្រាប់ដាក់អ្នកជំងឺកូវីដ ក្នុងករណីឆ្លងជាង ១៥០បន្ទប់ មានទាំងផ្ទះសំណាក់ និងអគារសាលារៀន ហើយរហូតមកដល់ពេលនេះខេត្តកំពត មានអ្នកឆ្លងជំងឺកូវីដ១៩ តែពីរករណីប៉ុណ្ណោះ និងបានព្យាបាលជាសះស្បើយ ចំនួន១នាក់ផងដែរ។ លោកអភិបាលខេត្ត ក៏បានសម្ដែងអំណរគុណ និងកោតសរសើរព្រមទាំងបានចាត់ទុកសកម្មភាពទាំងអស់ខាងលើ មិនអាចខ្វះបានឡើយ ពីការចូលរួមជំរុញលើកទឹកចិត្តតាមរយៈអំណោយ ជាសម្ភារ ថវិការបស់សប្បុរសជន និងសកម្មភាពរបស់អាជ្ញាធរ កងកម្លាំងប្រដាប់អាវុធ និងស្ថាប័នកាកបាទក្រហម គ្រប់ថ្នាក់ គ្រប់ផ្នែកព្រមទាំង កម្លាំងយុវជន និងអ្នកពាក់ព័ន្ធផ្សេងទៀត ដែលបានខិតខំយកចិត្តទុកដាក់អស់កម្លាំងកាយចិត្ត ក្នុងការចុះផ្សព្វផ្សាយដល់បងប្អូនប្រជាពលរដ្ឋ ឲ្យយល់ដឹងអំពីវិធានការ ការពារ និងបង្ការជំងឺឆ្លងកូវីដ១៩ ដ៏កាចសាហាវនេះ។ លោកអភិបាលខេត្ត បានបញ្ជាក់ថា អំណោយដែលបានប្រគល់នាពេលនេះ គឺពិតជាការរួមចំណែកក្នុងសកម្មភាពនានា ដើម្បីប្រយុទ្ធនឹងជំងឺកូវីដ១៩ និងដើម្បីជួយរំលែក ការលំបាក ខ្វះខាត សម្រាប់ប្រជាពលរដ្ឋផង និងអ្នកដែលចុះបំពេញបេសសកម្ម ការពារទប់ស្កាត់ និងប្រយុទ្ធប្រឆាំងនឹងកូវីដ១៩ផង ខណៈដែលរាជរដ្ឋាភិបាលកម្ពុជា បាននឹងកំពុងយកចិត្តទុកដាក់អំពាវនាវ និងណែនាំដល់គ្រប់ស្ថាប័នរដ្ឋ វិស័យឯកជន អង្គការជាតិ អន្តរជាតិ និងប្រជាពលរដ្ឋ រួមគ្នាប្រយុទ្ធនឹងជំងឺឆ្លងកូវីដ១៩ ដែលជាជំងឺរាតត្បាតជាសកល។ លោក ជាវ តាយ ក៏បានផ្ដាំផ្ញើដល់អាជ្ញាធរ និងអនុសាខាកាកបាទក្រហមថ្នាក់ក្រុង ស្រុក ទាំង៨ ក្រោយពីទទួលអំណោយ អង្ករ និងសំភារៈប្រើប្រាស់ពេលនេះ ត្រូវបន្ត យកចិត្តទុកដាក់ ចែកចាយដល់មូលដ្ឋាន ឃុំ សង្កាត់ របស់ខ្លួន ទាំង៩៣ ក្នុងខេត្ត ដើម្បីទប់ស្កាត់ការឆ្លងជំងឺដ៏កាចសាហាវនេះឲ្យមានប្រសិទ្ធភាព។ ពិសេសបន្តការ ផ្សព្វផ្សាយ សារជាសំឡេង និងខិតប័ណ្ណ ស្ដីពីវិធានការ បង្ការ និងទប់ស្កាត់ការឆ្លងជំងឺកូវីដ១៩ នៅតាមបណ្ដាក្រុង ស្រុក ឃុំ សង្កាត់ និងភូមិឲ្យបានជាប្រចាំ និងត្រូវយកចិត្តទុកដាក់ចូលរួមសហការ អនុវត្តបទបញ្ជារបស់សម្ដេចតេជោ ហ៊ុន សែន លើករណីឱសថស្ថានដែលមានលក់ឧបករណ៍ធ្វើតេស្តរកជំងឺកូវី១៩។ សូមបញ្ជាក់ថា អំណោយដែលបានប្រគល់ជូនរដ្ឋបាលក្រុង ស្រុកទាំង៨ និងឃុំ សង្កាត់ទាំង៩៣ នាពេលនេះសរុបរួមមាន អង្ករចំនួន១៤តោន ឧបករណ៍វាស់កំដៅ ចំនួន១០១គ្រឿង ម៉ាស់ការពារ១០០ប្រអប់ ស្មើ៥០០០ម៉ាស ទឹកអាកុលលាងដៃ ២៨ធុង ស្មើ៧៦០លីត្រ អាកុលដបតូច៤០០ដប សាប៊ូដុំ៤០០ដុំ ស្ទិកគ័រអប់រំ៤០០សន្លឹក៕	2020-03-31T17:38:00+07:00	freshnewsasia.com	https://m.freshnewsasia.com/index.php/en/localnews/153173-2020-03-31-03-38-08.html
574fac81-ba6e-40da-93b6-e311792d3288	ស្នងការខេត្តកំពង់ចាម ដឹកនាំកិច្ចប្រជុំផ្សព្វផ្សាយ ស្តីពីការកែសម្រួលអនុក្រឹត្យថ្មី លេខ៣៩ និងផ្សព្វផ្សាយវិធានការទប់ស្កាត់ ការរីករាលដាលជំងឺ COVID-19	លោកឧត្តមសេនីយ៍ទោ ឯម កុសល ស្នងការនគរបាលខេត្តកំពង់ចាម នៅថ្ងៃទី៣០ ខែមីនា ឆ្នាំ២០២០ បានដឹកនាំកិច្ចប្រជុំផ្សព្វផ្សាយ អនុក្រឹត្យលេខ៣៩ អន ក្រ.បក ចុះថ្ងៃទី១៧ ខែមីនា ឆ្នាំ២០២០ ស្តីពីការពិន័យអន្តរការណ៍ ចំពោះអំពើល្មើសនឹងច្បាប់ចរាចរណ៍ផ្លូវគោក និងសេចក្តីសម្រេច ស្តីពីការបង្កើតក្រុមការងារ បង្ការ ទប់ស្កាត់ជំងឺ COVID-19 របស់ស្នងការដ្ឋាននគរបាលខេត្តកំពង់ចាម។ កម្មវិធីប្រជុំនេះ បានរៀបចំឲ្យមានមន្រ្តីការិយាល័យសុខាភិបាល នៃស្នងការដ្ឋាន ចុះត្រួតពិនិត្យការវាស់កម្ដៅ លាងសម្អាតដៃដោយទឹកអាល់កុល ដល់កងកម្លាំងទាំងអស់ មុនពេលចូលប្រជុំ និងបានធ្វើការបែងចែកការប្រជុំជាពីរពេល ដោយរៀបចំការអង្គុយ ត្រូវឃ្លាតពីគ្នា ចម្ងាយចន្លោះពី១ម៉ែត្រ ទៅ១,៥ម៉ែត្រ ផងដែរ។ * ត្រូវធ្វើអនាម័យជាប់ជាប្រចាំ ទាំងកន្លែងធ្វើការ និងធ្វើអនាម័យផ្ទាល់ខ្លួន ដោយត្រូវប្រើប្រាស់ថ្នាំសម្លាប់មេរោគ និងត្រូវលាងដៃជាមួយសាប៊ូ ឬអាល់កុល * ត្រូវរៀបចំឲ្យមានការត្រួតពិនិត្យសុខភាព ដោយមានឧបករណ៍ វាស់កម្ដៅ គ្រប់កងកម្លាំងទាំងអស់មុន និងក្រោយពេល ចូលកន្លែងធ្វើការ * ករណីចាំបាច់ត្រូវពាក់ម៉ាស់ឲ្យបានត្រឹមត្រូវ * ត្រូវអនុវត្តបន្ទាន់នូវយុទ្ធនាការ ផ្សព្វផ្សាយវិធានការបង្ការ ទប់ស្កាត់ នៅតាមទីប្រជុំជន គ្រប់ច្រកល្ហក និងជាប់ជាប្រចាំ * ត្រូវបន្តផ្សព្វផ្សាយអប់រំដល់ក្រុមគ្រួសារ ពីវិធានការទប់ស្កាត់ * ចូលរួមផ្សព្វផ្សាយបន្ត ពីវិធានការបង្ការ និងវិធានការថែទាំសុខភាព * ផ្សព្វផ្សាយនិតីវិធី ដាក់ខ្លួនឲ្យនៅដាច់ដោយឡែកក្នុងរយៈពេល១៤ថ្ងៃ ដើម្បីបង្ការ និងទប់ស្កាត់ជំងឺ COVID-19 នៅតាមផ្ទះជាលក្ខណៈបុគ្គល * អនុវត្តអនាម័យលាងដៃឲ្យបានញឹកញាប់ និងអនាម័យក្នុងបរិវេណរស់នៅ * ផ្សព្វផ្សាយណែនាំចំណុចសំខាន់ៗ របស់ក្រសួងសុខាភិបាល * ករណីសង្ស័យថា មានរោគសញ្ញាផ្ទុកវីរុស COVID-19 ត្រូវរាយការណ៍ជាបន្ទាន់ ទៅកាន់មណ្ឌលសុខភាព មន្ទីរពេទ្យ ឬ ទូរស័ព្ទទាន់ហេតុការណ៍ លេខ១១៥៕	2020-03-31T17:33:00+07:00	freshnewsasia.com	https://m.freshnewsasia.com/index.php/en/localnews/153172-2020-03-31-03-33-37.html
5c0180a3-7a26-4cbc-a9c6-26416e19d591	ដំណឹងល្អ! ប្រធានមន្ទីរសុខាភិបាលខេត្ដសៀមរាប៖ ឆាប់ៗនេះអ្នកជំងឺកូវីដ១៩ នឹងជាសះស្បើយបន្ដទៀត បន្ទាប់ពីបុរសជនជាតិខ្មែរអាយុ៣៨ឆ្នាំ បានជាសះស្បើយ…	បន្ទាប់ពីបុរសជនជាតិខ្មែរអាយុ៣៨ឆ្នាំ បានព្យាបាលជាសះស្បើយ ត្រឡប់ទៅកាន់លំនៅដ្ឋានរបស់ខ្លួនកាលពីម្សិលមិញនេះ ពេលឆាប់ៗខាងមុខនេះដែរ អ្នកឆ្លងជំងឺកូវីដ១៩ (COVID-19) ដែលកំពុងសម្រាកព្យាបាលជំងឺនៅមន្ទីរពេទ្យខេត្ដសៀមរាបចំនួនទាំង៦នាក់ និងអាចជាសះស្បើយជាបន្ដបន្ទាប់ ។ នេះបើតាមការអះអាងរបស់លោកវេជ្ជបណ្ឌិត ក្រុស សារ៉ាត់ ប្រធានមន្ទីរសុខាភិបាលខេត្ដសៀមរាប នៅព្រឹកថ្ងៃទី៣១ ខែមីនា ឆ្នាំ២០២០នេះ។ លោកវេជ្ជបណ្ឌិត ក្រុស សារ៉ាត់ បានថ្លែងថា រហូតមកដល់ពេលនេះ នៅខេត្ដសៀមរាប មានករណីវិជ្ជមានកូវីដ១៩ ចំនួន៧នាក់ (២នាក់ជនជាតិឥណ្ឌូនេស៊ី និង៥នាក់ជាជនជាតិខ្មែរ) ដោយបូកបញ្ចូលទាំងករណីថ្មី២នាក់ម្ដាយ និងកូនប្រុស ដែលក្រសួងបានប្រកាសនៅព្រឹកមិញនេះ ហើយដែលបានឆ្លងពីបុរសម្នាក់ មានផ្ទុកកូវីដ១៩ ក្រោយពេលត្រឡប់ពីចូលរួមបុណ្យសាសនានៅប្រទេសម៉ាឡេស៊ី។ ក្នុងចំណោមអ្នកជំងឺកូវីដ១៩ ទាំង៧នាក់នេះ មានបុរសជនជាតិខ្មែរម្នាក់ បានជាសះស្បើយ និងចេញពីពេលមន្ទីរពេទ្យ ត្រលប់ទៅគេហដ្ឋានរបស់ខ្លួនកាលរសៀលម៉ោង៣ ថ្ងៃទី៣០ ខែមីនា ឆ្នាំ២០២០ម្សិលមិញនេះផងដែរ។ ប្រធានមន្ទីរសុខាភិបាលខេត្ដសៀមរាប បានគូសបញ្ជាក់ថា៖ «សម្រាប់អ្នកជំងឺកូវីដ១៩ ទាំង៦នាក់នេះ គឺបានដាក់ដោយឡែក ដើម្បីថែទាំព្យាបាលពីក្រុមគ្រូពេទ្យជំនាញរបស់យើង ដែលបានបែងចែកជាបីក្រុមយ៉ាងម៉ត់ចត់ ហើយយើងនឹងសង្ឃឹមថា ពួកគាត់នឹងជាសះស្បើយឆាប់ៗនេះ»។ សូមជម្រាបថា អ្នកឆ្លងជំងឺកូវីដ១៩ សរុបកើនដល់១០៩នាក់ បើគិតត្រឹមព្រឹកថ្ងៃទី៣១ ខែមីនា ឆ្នាំ២០២០នេះ។ បើគិតចាប់ពីថ្ងៃទី២៧ ខែមករា ឆ្នាំ២០២០ រហូតដល់ព្រឹកថ្ងៃទី៣១ ខែមីនា ឆ្នាំ២០២០នេះ ចំនួនអ្នកជំងឺកូវីដ១៩ ដែលជាសះស្បើយនៅក្នុងប្រទេសកម្ពុជា បានកើនដល់២៣នាក់ហើយ ក្នុងនោះមានជនជាតិចិនម្នាក់ ជនជាតិអង់គ្លេស៣នាក់ ជនជាតិបារាំង១នាក់ និងជនជាតិខ្មែរ១៨នាក់៕	2020-03-31T14:30:53+07:00	kbnnews.com	https://kbn.news/archives/156482
ebbc7edd-335d-431a-9909-8f8c4ffbb2c5	ដំណឹងល្អសម្រាប់កម្ពុជា! រុស្ស៊ីកំពុងតែត្រៀមរៀបចំបញ្ជូនម៉ាស មកជូនកម្ពុជា ដើម្បីប្រយុទ្ធប្រឆាំងជំងឺ COVID-19	លោក ឌីមីទ្រី ធ្វីតកូស(Dmitri Tsvetkov)ឯកអគ្គរដ្ឋទូតសហព័ន្ធរុស្ស៊ីប្រចាំនៅកម្ពុជា បានលើកឡើងថា រុស្ស៊ីកំពុងតែត្រៀមរៀបចំបញ្ជូនម៉ាស មកផ្ដល់ជូនកម្ពុជា ដើម្បីជាការចូលរួមចំណែក ក្នុងការប្រយុទ្ធប្រឆាំងជំងឺ COVID-19 ។ លោក ឯកអគ្គរដ្ឋទូតសហព័ន្ធរុស្ស៊ីបានលើកឡើងយ៉ាងដូច្នេះក្នុងជំនួបជាមួយ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជានៅថ្ងៃទី៣០ ខែមីនា ឆ្នាំ២០២០នេះ ក្នុងអាកាសដែលលោកត្រូវបញ្ចប់បេសកកម្មកាទូតនៅក្រកម្ពុជា។ លោក ឌីមីទ្រី ធ្វីតកូស បានថ្លែងថា ក្នុងរយៈពេល ៦ ឆ្នាំនេះ កម្ពុជា និងរុស្ស៊ី បានចុះហត្ថលេខាលើឯកសារចំនួន ៦២ ហើយក៏បានចុះហត្ថលេខាលើកិច្ចព្រមព្រៀងចំនួន ១៤ ផងដែរ។ ជាមួយនេះ លោក ក៏បានរៀបចំឲ្យមានឱកាសដំណើរទស្សនកិច្ចរបស់ឯកឧត្ដម នាយករដ្ឋមន្ត្រីរុស្ស៊ី មកកាន់កម្ពុជា ក៏ដូចជាដំណើរទស្សនកិច្ចជាផ្លូវការរបស់សម្ដេចតេជោ ទៅកាន់ប្រទេសរុស្ស៊ីផងដែរ។ ជាងនេះទៀតលោកឌីមីទ្រី ធ្វីតកូស ក៏បានគោរពជម្រាបជូនសម្ដេចតេជោថា នៅក្នុងដំណាក់កាលខាងមុខនេះ រុស្ស៊ី នឹងផ្ដល់ជំនួយដល់កម្ពុជាជាពិសេសក្នុង ការប្រយុទ្ធប្រឆាំងនឹង ព័ត៌មានក្លែងក្លាយ ហើយនឹងជួយគាំទ្រដល់កម្ពុជាដើម្បីឱ្យមានការចុះហត្ថលេខាលើកិច្ចព្រមព្រៀងពាណិជ្ជកម្មសេរី ហើយរុស្ស៊ីកំពុងតែត្រៀមរៀបចំបញ្ជូនម៉ាស មកផ្ដល់ជូនកម្ពុជា ដើម្បីជាការចូលរួមចំណែក ក្នុងការប្រយុទ្ធប្រឆាំងជំងឺ COVID-19 ផងដែរ ។ នាឳកាសនោះផងដែរ សម្ដេចតេជោ ហ៊ុន សែន បានមានប្រសាសន៍ថា លោកឌីមីទ្រី គឺជាឯកអគ្គរដ្ឋទូតមួយដែលបានស្ដារឡើងវិញនូវទំនាក់ទំនងរវាងកម្ពុជា និងរុស្ស៊ីដែលមានវ័យចំណាស់មកហើយមកកាន់ដំណាក់កាលថ្មី៕	2020-03-31T11:13:59+07:00	kbnnews.com	https://kbn.news/archives/156421
8a1b59da-448b-4e8f-83aa-d2e374c99e9f	ព្រឹកនេះកម្ពុជា រកឃើញអ្នកឆ្លង Covid-19 ២នាក់បន្ថែមទៀត សរុបកើនដល់១០៩នាក់	នាយព្រឹកថ្ងៃអង្គារ ទី៣១ ខែមីនា ឆ្នាំ២០២០ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសឱ្យដឹងថា បានរកឃើញ២ករណីបន្ថែមទៀតនៅខេត្តសៀមរាប ដែលជាម្តាយ និងកូន ហើយក៏ជាភរិយារបស់អ្នកជំងឺម្នាក់ដែលកំពុងសម្រាកព្យាបាលនៅមន្ទីរពេទ្យខេត្ត។ សរុបមកដល់ពេលនេះ អ្នកឆ្លងនៅកម្ពុជាមាន១០៩ករណី និងសះស្បើយ២៣ករណី៕	2020-03-31T09:22:30+07:00	kbnnews.com	https://kbn.news/archives/156401
5475cd98-6f20-4a87-ae9c-364a683723fe	អាវុធហត្ថរាជធានីភ្នំពេញ បានចូលរួមយ៉ាងសកម្ម ក្នុងការទប់ស្កាត់ការរីករាលដាល ជំងឺឆ្លង Covid-19! (Video inside)	ខណៈពេលដែលបណ្តាប្រទេសជុំវិញពិភពលោក រួមទាំងប្រទេសកម្ពុជា កំពុងប្រឈមមុខជាមួយការឈ្លានពានពី ជំងឺឆ្លង Covid-19 អាវុធហត្ថរាជធានីភ្នំពេញ បានដាក់ចេញនូវវិធានការពារជាបន្តបន្ទាប់ ដល់សមាជិករបស់ខ្លួន ក្នុងការទប់ស្កាត់វីរុសមួយនេះ ឆ្លើយតបទៅនឹងអនុសាសន៍ដ៏ខ្ពង់ខ្ពស់ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានអំពាវនាវដល់ប្រជាពលរដ្ឋទូទាំងប្រទេសត្រូវចូលរួម ប្រយុទ្ធប្រឆាំងទប់ស្កាត់ ការរីករាលដាលជំងឺឆ្លង Covid-19 ទាំងអស់គ្នា ដោយអនុវត្តតាមការណែនាំរបស់ ក្រសួង សុខាភិបាល។ ៥ថ្ងៃជាប់គ្នាមកនេះ គេឃើញអាវុធហត្ថរាជធានីភ្នំពេញ បានរៀបចំ ម៉ូតូកង់បីចំនួន១២គ្រឿង បំពាក់ដោយគ្រឿងបំពងឃោសនសព្ទ ចុះទៅសហការជាមួយ អាជ្ញាធរមូលដ្ឋានភូមិសង្កាត់ខណ្ឌ នគរបាលប៉ុស្ត៍ យុវជនស.ស.យ.ក និងក្រុមការងារពាក់ព័ន្ធមួយចំនួនទៀត ក្នុងខណ្ឌដង្កោ ដើម្បីផ្សព្វផ្សាយនូវសេចក្តីណែនាំ របស់ក្រសួងសុខាភិបាលតាមបណ្តាមូលដ្ឋានភូមិសង្កាត់ទូទាំងខណ្ឌ និងបានអបរំសមាជិក របស់ខ្លួន ទាំងក្នុងទីបញ្ជាការរាជធានីនិងមូលដ្ឋានអាវុធហត្ថខណ្ឌទាំង១៤ ឲ្យយល់ច្បាស់អំពីវិធីការពារ និង ទប់ស្កាត់ ការរីករាលដាល ជំងឺឆ្លង Covid-19 តាមកាណែនាំរបស់ក្រសួងសុខាភិបាល។ លោកឧត្តមសេនីយ៍ឯក រ័ត្ន ស្រ៊ាង មេបញ្ជាការរង កងរាជអាវុធហត្ថលើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ បានមានប្រសាសន៍ថា ដោយបានទទួលការអនុញ្ញាតពី លោកនាយ ឧត្តមសេនីយ៍ សៅ សុខា អគ្គមេបញ្ជាការរង កងយោធពលខេមរភូមិន្ទ មេបញ្ជាការ កងរាជអាវុធហត្ថ លើផ្ទៃប្រទេស ក៏ដូចជា លោក ឃួង ស្រេង អភិបាលនៃគណៈអភិបាល រាជធានីភ្នំពេញ និង បន្ទាប់ពីកម្លាំង អាវុធហត្ថរាជធានីភ្នំពេញគ្រប់គ្នាបានជ្រួតជ្រាបច្បាស់ អំពីវិធានការ ការពារ និងទប់ស្កាត់ការរីករាលដាល ជំងឺឆ្លង Covid-19 ក៏ដូចជាបានចុះផ្សព្វផ្សាយនូវសេចក្តីណែនាំ របស់ក្រសួងសុខាភិបាលតាមបណ្តាមូលដ្ឋាន ភូមិសង្កាត់ ទូទាំងខណ្ឌដង្កោរួចមក លោកក៏បានរៀបចំម៉ូតូកង់បីបំពាក់ដោយគ្រឿងបំពងឃោសនសព្ទ បន្ថែមរហូតដល់ទៅ ១៤គ្រឿង ក្នុងការចូលរួម ផ្សព្វផ្សាយនូវសេចក្តីណែនាំ របស់ក្រសួងសុខាភិបាល ទៅតាមបណ្តាខណ្ឌដ៏ទៃទៀត ទូទាំងរាជធានីភ្នំពេញ ដើម្បីឲ្យប្រជាជនមហាជន បានជ្រួតជ្រាប និងបានចូលរួមទប់ស្កាត់ការរីករាលដាលជម្ងឺឆ្លង Covid-19 ទាំងអស់គ្នា ដោយអនុវត្តតាមការណែនាំរបស់ក្រសួងសុខាភិបាលដូចជា កុំចេញក្រៅផ្ទះបើគ្មានការ ចាំបាច់, ត្រូវមានអនាម័យផ្ទាល់ខ្លួន និងក្នុងក្រុមគ្រួសារ, ត្រូវដុសលាងសំអាតដៃជាមួយសាប៊ូ អាកុល ឬទឹកចែល សម្លាប់មេរោគនិងបាក់តេរី, ត្រូវពាក់ម៉ាស ឬប្រើក្រមាដើម្បីកុំអោយឆ្លងមេរោគពីម្នាក់ទៅម្នាក់ ឬពីគេមកយើង និងពីយើងទៅគេ, និងស្ម័គ្រចិត្តដាក់ខ្លួនឱ្យនៅដាច់ដោយឡែកមួយរយៈ មុនពេលដឹងលទ្ធផលនៃការធ្វើតេស្ត តើវិជ្ជមានឬអវិជ្ជមាន ជាពិសេស អ្នកមកពីបរទេស ឬ បងប្អូនកូនក្មួយពលករ ដែលទើបវិលមកពីក្រៅប្រទេស សូមដាក់ខ្លួនឯង រស់នៅដាច់ដោយឡែករយៈពេល១៤ថ្ងៃសិន ដោយមិនត្រូវទៅជិតប្រពន្ធ ឬ ប្តី ឬកូន និង ក្រុមគ្រួសារសាច់ញាតជាដាច់ខាត៕	2020-03-31T06:13:00+07:00	freshnewsasia.com	https://m.freshnewsasia.com/index.php/en/localnews/153154-2020-03-30-16-13-23.html
75b8ebe7-1f56-43f9-818c-f9c1f32568d7	គណបក្សយុវជនកម្ពុជា អំពាវនាវពលរដ្ឋខ្មែររួមគ្នាប្រយុទ្ធប្រឆាំងជំងឺ COVID-19 ដែលកំពុងរីករាលដាល (Video inside)	គណបក្សយុវជនកម្ពុជា នៅថ្ងៃទី៣០ ខែមីនា ឆ្នាំ២០២០នេះ បានចេញសេចក្ដីអំពាវនាវជូនចំពោះប្រជាពលរដ្ឋខ្មែរទាំងអស់ចូលរួម និងរួមគ្នាប្រយុទ្ធប្រឆាំងមេរោគកូរ៉ូណាថ្មី ឬ COVID-19 ដែលកំពុងរីករាលដាលយ៉ាងឆាប់រហ័សក្នុងសកលលោក ពិសេសនៅក្នុងប្រទេសកម្ពុជា។ គណបក្សយុវជនកម្ពុជា ក៏បានអំពាវនាវប្រជាពលរដ្ឋទាំងអស់ ត្រូវតែមានការអនាម័យជានិច្ច ដូចជាការលាងដៃជាមួយអាល់កុល ឬសាប៊ូឲ្យបានញឹកញាប់ជានិច្ច និងកាត់បន្ថយការជួបជុំគ្នានៅខាងក្រៅ ក្នុងករណីណាមួយដែលមិនចាំបាច់។ សូមជម្រាបថា នៅថ្ងៃនេះ ក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួនតែ០៤នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជាបានឡើងដល់១០៧នាក់ ខណៈមានអ្នកជាសះស្បើយថ្មីពីជំងឺកូវីដ១៩ចំនួន២នាក់ សរុបកើនដល់២៣នាក់ និងកំពុងសម្រាកព្យាបាល៨៤នាក់ នៃអ្នកឆ្លងសរុប១០៧នាក់ បើគិតត្រឹមព្រឹកថ្ងៃទី៣០ ខែមីនា ឆ្នាំ២០២០នេះ។ ដោយឡែក សម្រាប់អ្នកជំងឺកូវីដ១៩ ដែលត្រូវបានព្យាបាលជាសះស្បើយថ្មី២នាក់ទៀត គឺមាន បុរសអាយុ៣៨ឆ្នាំ ដែលឆ្លងពីជនជាតិជប៉ុន នៅខេត្តសៀមរាប និងបុរសអាយុ៣៥ឆ្នាំ នៅខេត្តបន្ទាយមានជ័យ។ ពួកគេត្រូវបានធ្វើតេស្តចំនួន២លើកឃើញថា លទ្ធផលអវិជ្ជមានទាំងពីរលើក។ អ្នកទាំងពីរត្រូវបានអនុញ្ញាតឱ្យត្រឡប់ទៅផ្ទះវិញនៅថ្ងៃនេះ៕	2020-03-31T03:47:00+07:00	freshnewsasia.com	https://m.freshnewsasia.com/index.php/en/localnews/153146-2020-03-30-13-47-28.html
f44ff88f-6628-4ec9-8739-17b628ec3930	ទេសរដ្ឋមន្ត្រី គន់ គីម និងអភិបាលខេត្តឧត្តរមានជ័យ ចុះពិនិត្យទីតាំងត្រៀមព្យាបាលអ្នកជំងឺកូវីដ១៩ (Video inside)	បើទោះបីថាខេត្តឧត្តរមានជ័យ មិនទាន់មានអ្នកកើតជំងឺកូវីដ១៩យ៉ាងណាក្តី តែអាជ្ញាធរបានត្រៀមលក្ខណៈសម្បត្តិរួចរាល់ហើយតាមបទបញ្ជារបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា។ អាជ្ញាធរបានរៀបចំសណ្ឋាគារមួយ និងវិទ្យាល័យមួយមានបន្ទប់សរុប ៨០បន្ទប់ទុកសម្រាប់ប្រើប្រាស់ក្នុងករណីមានអ្នកកើតជំងឺកូវីដ១៩។ លោកទេសរដ្ឋមន្ត្រី គន់ គីម ប្រធានក្រុមការងារថ្នាក់ជាតិចុះជួយខេត្តឧត្តរមានជ័យ និងលោក ប៉ែន កុសល្យ អភិបាលខេត្តឧត្ដរមានជ័យ នៅថ្ងៃទី៣០ ខែមីនា ឆ្នាំ២០២០នេះ បានអញ្ជើញចុះពិនិត្យទីតាំងទាំងនេះ ដើម្បីឱ្យប្រាកដថាទីតាំង និងបន្ទប់សម្រាប់ព្យាបាលអ្នកជំងឺត្រូវបានរៀបចំរួចរាល់។ លោកទេសរដ្ឋមន្ត្រី គន់ គីម បានបញ្ជាក់ប្រាប់អង្គភាពព័ត៌មាន Fresh News ថា អាជ្ញាធរខេត្ត បានសម្រេចយកសណ្ឋាគារ «ឧត្តម រដ្ឋា» និងវិទ្យាល័យសំរោង រៀបចំជាកន្លែងសម្រាប់ព្យាបាលអ្នកកើតជំងឺកូវីដ១៩។ លោកទេសរដ្ឋមន្ត្រី បានបញ្ជាក់ថា ទីតាំងទាំងពីរកន្លែងមានបន្ទប់ ៨០បន្ទប់ ស្មើនឹង ១៧០គ្រែ។ ក្រៅពីការរៀបចំគ្រែរួចរាល់ហើយនោះ ប្រព័ន្ធទឹក និងភ្លើង ក៏ត្រូវបានរៀបចំរួចរាល់ផងដែរ។ «បើទោះបីថាខេត្តឧត្តរមានជ័យមិនទាន់មានអ្នកឆ្លងជំងឺកូវីដ១៩ តែគោរពតាមបទបញ្ជារបស់សម្តេចតេជោ ហ៊ុន សែន ប្រមុខរាជរដ្ឋាភិបាលរបស់យើង ដែលតែងតែមានស្មារតីប្រុងប្រយ័ត និងរៀបចំទុកជាមុននោះ គឺអាជ្ញាធរយើងបានចាត់ចែងរៀបចំទីតាំងរួចរាល់ហើយ។ គ្រែ គ្រឿងបរិក្ខា ប្រព័ន្ធទឹកភ្លើង គឺយើងបានរៀបចំរួចជាស្រេច គឺមិនធ្វេសប្រហែសឡើយ»។ នេះជាការបញ្ជាក់របស់លោកទេសរដ្ឋមន្ត្រី គន់ គីម។ សូមបញ្ជាក់ថា នៅថ្ងៃដដែលនេះ បន្ទាប់ពីបានអញ្ជើញទីតាំងសម្រាប់ព្យាបាលអ្នកជំងឺទាំងពីរទីតាំងនេះរួចទៅ លោកទេសរដ្ឋមន្ត្រី គន់ គីម និងលោកអភិបាលខេត្ត ព្រមទាំងក្រុមការងារ បានបន្តដំណើរចុះតាមខ្នងផ្ទះរបស់ប្រជាពលរដ្ឋដែលជួបការលំបាក និងខ្វះខាតក្នុងជីវភាពក្នុងក្រុងសំរោង។ ក្នុងក្រុងសំរោង ខេត្តឧត្តរមានជ័យ មានប្រជាពលរដ្ឋជួបការលំបាក និងខ្វះខាតក្នុងជីវភាពប្រមាណជា ៣ពាន់គ្រួសារ។ ពួកគាត់ជាអ្នករកបានចំណូលតិចតួចសម្រាប់គ្រួសារ ហើយត្រូវជួបការលំបាកកាន់តែខ្លាំងថែមទៀត នៅពេលប្រទេសជួបការលំបាកដោយសារតែជំងឺកូវីដ១៩។ ក្នុងឱកាសចុះតាមខ្នងផ្ទះប្រជាពលរដ្ឋជួបការខ្វះខាតក្នុងជីវភាពនេះ លោកទេសរដ្ឋមន្ត្រី គន់ គីម ក៏បាននាំយកនូវស្បៀងអាហារ គ្រឿងឧបភោគ បរិភោគ និងក្រមាផងដែរ ចែកជូនដល់ប្រជាពលរដ្ឋដែលខ្វះខាតក្នុងជីវភាពនោះ។ លោកទេសរដ្ឋមន្ត្រី ក៏បានជម្រាបជូនប្រជាពលរដ្ឋទាំងនោះ ពីផលប៉ះពាល់សម្រាប់សង្គមជាតិទាំងមូលពីឥទ្ធិពលនៃជំងឺកូវីដ១៩ និងបានបង្ហាញពីវិធានការទាំងឡាយដែលសម្តេចតេជោ ហ៊ុន សែន បានដាក់ចេញ ដើម្បីដោះស្រាយបញ្ហាប្រឈមនេះ។ លោកទេសរដ្ឋមន្ត្រី គន់ គីម ក៏បានណែនាំប្រជាពលរដ្ឋឱ្យទាក់ទងជាមួយអាជ្ញាធរនៅមូលដ្ឋានក្នុងករណីជួបការលំបាក ឬមានតម្រូវការចាំបាច់អ្វីមួយនោះ។ លោកទេសរដ្ឋមន្ត្រី បានអះអាងថា រូបលោក និងអាជ្ញាធរនឹងប្រឹងប្រែងដោះស្រាយរាល់ការលំបាករបស់ប្រជាពលរដ្ឋ។ ក្នុងឱកាសនោះលោកទេសរដ្ឋមន្ត្រី គន់ គីម ក៏បានក្រើនរំលឹកប្រជាពលរដ្ឋអនុវត្តន៍តាមវិធានណែនាំទាំងឡាយរបស់ក្រសួងសុខាភិបាល ជាពិសេសត្រូវអនុវត្តន៍នូវវិធានអនាម័យឱ្យបានជាប់ជាប្រចាំ ដើម្បីចៀសផុតពីការឆ្លងជំងឺកូវីដ១៩៕	2020-03-31T03:41:00+07:00	freshnewsasia.com	https://m.freshnewsasia.com/index.php/en/localnews/153145-2020-03-30-13-41-24.html
c80471b0-138c-40ab-9fd1-41588beed3f1	ក្រសួងពាណិជ្ជកម្ម ប្រកាសចាត់ការតាមច្បាប់ ចំពោះអ្នកបន្តដំឡើងថ្លៃម៉ាស និងសម្ភារការពារជំងឺកូវីដ១៩	ក្រសួងពាណិជ្ជកម្ម បានប្រកាសថា នឹងចាត់វិធានការទៅតាមផ្លូវច្បាប់ ចំពោះអ្នកលក់ទាំងឡាយ ដែលនៅតែបន្តដំឡើងថ្លៃម៉ាស និងសម្ភារការពារ និងទប់ស្កាត់ជំងឺកូវីដ១៩។ ការប្រកាសរបស់ក្រសួងបានធ្វើឡើងតាមរយៈសេចក្តីណែនាំមួយដែលចេញផ្សាយនៅថ្ងៃទី៣០ ខែមីនា ឆ្នាំ២០២០នេះ។ ក្នុងសេចក្តីណែនាំនេះ ក្រសួងបានកត់សម្គាល់ថា ក្នុងរយៈពេលប៉ុន្មានថ្ងៃចុងក្រោយនេះ មានអាជីវករ ពាណិជ្ជករ ក្រុមហ៊ុន សហគ្រាស និងបុគ្គល ដែលធ្វើអាជីវកម្ម និងផ្តល់សេវាកម្មពាណិជ្ជកម្មតាមប្រព័ន្ធអេឡិចត្រូនិក កំពុងឃោសនាអកុសល និងលក់ដំឡើងថ្លៃនូវផលិផលម៉ាស ទឹកសាប៊ូលាងដៃ អាល់កុលសម្លាប់មេរោគ និងឧបករណ៍វាស់កំដៅ តាមប្រព័ន្ធអេឡិចត្រូនិក ក្នុងតម្លៃខ្ពស់ហួសហេតុ ដែលធ្វើឱ្យប៉ះពាល់ដល់ជីវភាពប្រចាំថ្ងៃរបស់ប្រជាពលរដ្ឋ និងបំពានដល់ច្បាប់ស្តីពីការធ្វើពាណិជ្ជកម្មតាមប្រព័ន្ធអេឡិចត្រូនិក និងច្បាប់ស្តីពីកិច្ចការពារអ្នកប្រើប្រាស់។ ក្រសួងពាណិជ្ជកម្ម បានអំពាវនាវ និងទទូចស្នើសុំឱ្យអាជីវករ ពាណិជ្ជករ ក្រុមហ៊ុន សហគ្រាស និងបុគ្គល ដែលធ្វើអាជីវកម្ម និងផ្តល់សេវាពាណិជ្ជកម្មតាមប្រព័ន្ធអេឡិចត្រូនិកទាំងអស់ មេត្តាលក់ផលិតផល សម្ភារៈឧបរណ៍សម្រាប់ការពារ និងទប់ស្កាត់ការរីករាលដាលនៃជំងឺ ដូចជា ម៉ាស ទឹកសាប៊ូលាងដែ អាល់កុលសម្លាប់មេរោគ និងឧបករណ៍វាស់កំដៅជាដើម ក្នុងតម្លៃសមរម្យដែលអាចទទួលយកបាន និងហាមជាដាច់ខាតការឃោសនាអកុសល ដើម្បីដំឡើងថ្លៃផលិតផល។ ក្រសួងបានព្រមានថា ក្នុងករណីដែលក្រសួងនៅតែពិនិត្យឃើញថា អាជីវករ ពាណិជ្ជករ ក្រុមហ៊ុន-សហគ្រាស និងបុគ្គលដែលធ្វើអាជីវកម្ម និងផ្តល់សេវាពាណិជ្ជកម្មតាមប្រព័ន្ធអេឡិចត្រូនិក នៅតែឆ្លៀតឱកាសដំឡើងថ្លៃទំនិញ ក្នុងកំលុងពេលប្រទេសកម្ពុជាកំពុងជួបប្រទះជំងឺរាតត្បាតជាសកល (កូវីដ-១៩) នេះ ក្រសួងពាណិជ្ជកម្ម នឹងចាត់វិធានការតាមផ្លូវច្បាប់ជាធរមាន៕	2020-03-31T01:56:00+07:00	freshnewsasia.com	https://m.freshnewsasia.com/index.php/en/localnews/153127-2020-03-30-11-56-26.html
77bcf0cd-d276-46d0-b863-a2978314f916	រុស្ស៉ី កំពុងរៀបចំបញ្ជូនម៉ាសមកកម្ពុជា ដើម្បីចូលរួមប្រយុទ្ធប្រឆាំងការចម្លងជំងឺកូវីដ១៩	ឯកអគ្គរដ្ឋទូតចប់អាណត្តិរបស់រុស្ស៉ីប្រចាំនៅកម្ពុជា ឌីមីទ្រី ធ្វីតកូស (Dmitri Tsvetkov) បានគូសបញ្ជាក់ថា រដ្ឋាភិបាលរុស្ស៉ី កំពុងរៀបចំបញ្ជូនម៉ាស មកកាន់ប្រទេសកម្ពុជា ដើម្បីចូលរួមចំណែកក្នុងសកម្មភាពប្រយុទ្ធប្រឆាំង និងទប់ស្កាត់ការចម្លងជំងឺកូវីដ១៩។ ការបញ្ជាក់របស់លោកឯកអគ្គរដ្ឋទូតចប់អាណត្តិរបស់រុស្ស៉ី លើការរៀបចំចាត់ចែងបញ្ជូនម៉ាសមកកម្ពុជានេះ បានធ្វើឡើងក្នុងពេលរូបលោកអញ្ជើញជម្រាបលាសម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅរសៀលថ្ងៃទី៣០ ខែមីនា ឆ្នាំ២០២០នេះ នៅវិមានសន្តិភាព។ សម្ដេចតេជោនាយករដ្ឋមន្ត្រី បានថ្លែងអំណរគុណ ចំពោះរដ្ឋាភិបាលនិងប្រជាជនរុស្ស៉ី សម្រាប់ការផ្ដល់អំណោយជាម៉ាស់មកដល់កម្ពុជា ដើម្បីប្រយុទ្ធប្រឆាំងនឹងជំងឺកូវីដ១៩នេះ។ យោងតាមលោក អ៊ាង សុផល្លែត ជំនួយការផ្ទាល់របស់សម្តេចតេជោ ហ៊ុន សែន បានឱ្យដឹងដែរថា ក្នុងជំនួបជម្រាបលានេះ លោក ឌីមីទ្រី ក៏បានថ្លែងអំណរគុណសម្ដេចតេជោ និងថ្នាក់ដឹកនាំក្នុងជួររាជរដ្ឋាភិបាលកម្ពុជា ក៏ដូចជាប្រជាជនកម្ពុជា ដែលបានគាំទ្រដល់ដំណើរពេសកកម្មការទូតរបស់លោកនៅកម្ពុជារយៈពេល៦ឆ្នាំមកនេះ។ លោកបានបញ្ជាក់ថា ការគាំទ្រនេះ ធ្វើឱ្យលោក បានទទួលជោគជ័យយ៉ាងត្រចះត្រចង់ក្នុងបេសកកម្មកាទូត។ លោកទូតចប់អាណត្តិបានបន្ថែមថា រយៈពេល៦ឆ្នាំនេះ បានចុះហត្ថលេខាលើឯកសារចំនួន៦២ ហើយក៏បានចុះហត្ថលេខាលើកិច្ចព្រមព្រៀងចំនួន១៤ផងដែរ។ ជាមួយគ្នានេះ លោកក៏បានរៀបចំឱ្យមានឱកាសដំណើរទស្សនកិច្ចរបស់លោកនាយករដ្ឋមន្ត្រីរុស្ស៉ី មកកាន់កម្ពុជា ក៏ដូចជាដំណើរទស្សនកិច្ចជាផ្លូវការរបស់សម្ដេចតេជោ ទៅកាន់ប្រទេសរុស្ស៉ី និងមានការចុះហត្ថលេខាជាច្រើន។ លោកក៏បានគោរពជម្រាបជូនសម្ដេចតេជោថា នៅពេលខាងមុខនេះ រុស្ស៉ី នឹងផ្ដល់ជំនួយដល់កម្ពុជា។ ជាពិសេសការប្រយុទ្ធប្រឆាំងនឹងព័ត៌មានក្លែងក្លាយ ហើយនិងជួយគាំទ្រដល់កម្ពុជា ដើម្បីឱ្យមានការចុះហត្ថលេខាលើកិច្ចព្រមព្រៀងពាណិជ្ជកម្មសេរីផងដែរ។ សម្ដេចតេជោនាយករដ្ឋមន្ត្រី បានថ្លែងអំណរគុណយ៉ាងជ្រាលជ្រៅ ចំពោះលោក ឌីមីទ្រី ដែលបានប្រឹងប្រែងអស់ពីកម្លាំងកាយចិត្ត ក្នុងការបំពេញបេសកកម្មកាទូតនៅកម្ពុជា។ សម្ដេចតេជោមានប្រសាសន៍ថា លោកឌីមីទ្រី គឺជាឯកអគ្គរដ្ឋទូតមួយរូប ដែលបានស្ដារឡើងវិញ នូវទំនាក់ទំនងរវាងកម្ពុជា និងរុស្ស៉ី ដែលមានវ័យចំណាស់មកហើយ មកកាន់ដំណាក់កាលថ្មី។ លើពីនោះទៅទៀត លោកក៏បានរៀបចំឱ្យមានដំណើរទស្សនកិច្ចជាផ្លូវការ ហើយជាប្រវត្តិសាស្ត្ររបស់នាយករដ្ឋមន្ត្រីរុស្ស៉ីមកកាន់កម្ពុជា និងដំណើរទស្សនកិច្ចជាផ្លូវការរបស់សម្ដេច ទៅកាន់ប្រទេសរុស្ស៉ីផងដែរ។ សម្ដេចតេជោ បានថ្លែងអំណរគុណ ចំពោះរដ្ឋាភិបាល និងប្រជាជនរុស្ស៉ី ដែលតែងតែជួយកម្ពុជាកន្លងមក ហើយបន្តជួយដល់កម្ពុជាថែមទៀត លើបញ្ហាពាក់ព័ន្ធនឹងការប្រយុទ្ធប្រឆាំង ព័ត៌មានក្លែងក្លាយ។ សម្ដេចតេជោ បានគូសបញ្ជាក់ថា កម្ពុជា-រុស្ស៉ី មានទំនាក់ទំនងរយៈពេលយូរឆ្នាំមកហើយ ប៉ុន្តែយ៉ាងណាក៏ដោយទំហំពាណិជ្ជកម្មរវាងប្រទេសទាំងពីរ នៅតូចនៅឡើយ។ សម្តេចតេជោស្នើឱ្យភាគីទាំងពីពិនិត្យមើលសត្តានុពលទាំងឡាយ ដែលអាចជំរុញពាណិជ្ជកម្ម ឱ្យបានកាន់តែធំធាត់ឡើងថែមទៀត៕	2020-03-31T01:33:00+07:00	freshnewsasia.com	https://m.freshnewsasia.com/index.php/en/localnews/153122-2020-03-30-11-33-18.html
d40af868-29f8-4a0b-8565-8738aafc999d	អ្នកនាំពាក្យអាកាសចរស៊ីវិល ទាត់ចោលការបំភ្លៃព័ត៌មាន រឿងយន្តហោះដឹកជនជាតិចិន១៤៦នាក់ ពីភ្នំពេញទៅទីក្រុង Chengdu ប្រទេសចិន តែចិនមិនឲ្យចុះចតដោយសារជំងឺកូវីដ១៩	លោក ស៊ីន ចាន់សិរីវុត្ថា អគ្គនាយករងបច្ចេកទេស និងជាអ្នកនាំពាក្យអាកាសចរស៊ីវិល នៅល្ងាចថ្ងៃទី៣០ ខែមីនា ឆ្នាំ២០២០នេះ បានចេញមកទាត់ចោលទាំងស្រុង នូវការបង្ហោះព័ត៌មានបំភ្លៃរបស់ Facebook មួយ ដោយលើកឡើងពីយន្តហោះដឹកអ្នកដំណើររបស់ក្រុមហ៊ុន JC Airline លេខ QD738A ដឹកជនជាតិចិន១៤៦នាក់ ធ្វើដំណើរចេញពីព្រលានយន្តហោះភ្នំពេញសំដៅទៅទីក្រុង Chengdu ប្រទេសចិន ហើយត្រូវបានបញ្ជាឲ្យត្រឡប់មកកម្ពុជាវិញ ដោយមូលហេតុ ការពារការឆ្លងរីករាលដាលមេរោគកូវីដ១៩។ លោក ស៊ីន ចាន់សិរីវុត្ថា បានលើកឡើងថា កាលពីថ្ងៃទី ២៩ ខែមីនា ២០២០ យន្តហោះរបស់ក្រុមហ៊ុន JC Airline លេខ QD738A ដឹកជនជាតិចិន១៤៦នាក់ ពិតជាបានធ្វើដំណើរពីភ្នំពេញទៅទីក្រុង Chengdu ប្រទេសចិន ហើយត្រូវបានភាគីចិនមិនអនុញ្ញាតចុះចតមែន ប៉ុន្តែមិនមែនដោយសារនៅលើយន្តហោះនោះ មានជំងឺកូវីដ១៩នោះឡើយ។ លោកបញ្ជាក់ថា ការដែលភាគីចិនមិនឲ្យចត ដោយសារតែការអនុវត្តន៍វិធានការថ្មី គឺរដ្ឋាភិបាលចិនត្រូវគ្រប់ក្រុមហ៊ុនទាំងអស់ ទាំងក្នុងស្រុក និងក្រៅស្រុក ចាប់ពីថ្ងៃទី២៩ ខែមីនា ឆ្នាំ២០២០ ហោះបានតែមួយផ្លូវគត់ ហើយមួយផ្លូវហោះបានតែមួយជើងគត់ក្នុង១សប្តាហ៍។ លោកថា នៅពេលនោះក្រុមហ៊ុន JC Airline មិនបានគិតដល់នៃពេលវេលា ដែលភាគីចិនអនុវត្តន៍វិធានការថ្មី ទើបត្រូវបកក្រោយត្រឡប់មកកម្ពុជាវិញ មិនមែនដោយសារមានជំងឺកូវីដ១៩ លើយន្តហោះនោះឡើយ៕	2020-03-31T01:28:00+07:00	freshnewsasia.com	https://m.freshnewsasia.com/index.php/en/localnews/153120-2020-03-30-11-28-03.html
e7fb9480-6395-4225-86b3-6b6a3b1953f3	រដ្ឋមន្រ្តីក្រសួងយុត្តិធម៌ថ្មី នឹងចែកម៉ាសចំនួន ១០ម៉ឺន ជូនចៅក្រម ព្រះរាជអាជ្ញា ក្រឡាបញ្ជី និងមន្រ្តីរាជការ ដើម្បីទប់ស្កាត់ជំងឺ COVID-19	លោក កើត រិទ្ធ រដ្ឋមន្រ្តីក្រសួងយុត្តិធម៌ថ្មី នាថ្ងៃទី៣០ ខែមីនា ឆ្នាំ២០២០នេះ បានទទួលការឧបត្ថម្ភជាម៉ាសពីក្រុមហ៊ុន OPPO និងហាងលក់ទូរស័ព្ទដៃ គួង អ៊ី នូវម៉ាសចំនួន ១០ម៉ឺនម៉ាស់ ដើម្បីចែកជូនមន្រ្តីរាជការ ក្រសួងយុត្តិធម៌ ក្នុងគោលបំណង ដើម្បីចូលរួមទប់ស្កាត់ ការរីករាលដាលជំងឺ COVID-19។ * តុលាការកំពូល និងមហាអយ្យការអមតុលាការកំពូល ចំនួន ២០០០ម៉ាស * សាលាឧទ្ធរណ៍ និងមហាអយ្យការអមសាលាឧទ្ធរណ៍នីមួយៗ ចំនួន២០០០ម៉ាស * សាលាដំបូង និងអយ្យការអមសាលាដំបូងរាជធានី-ខេត្តនីមួយៗ ចំនួន២០០០ម៉ាស។ គិតត្រឹមព្រឹកថ្ងៃទី៣០ ខែមីនា ឆ្នាំ២០២០ អ្នកឆ្លងជំងឺកូវីដ១៩ នៅក្នុងប្រទេសកម្ពុជា បានឡើងដល់១០៧នាក់ ខណៈមានអ្នកជាសះស្បើយថ្មី ពីជំងឺកូវីដ១៩ ចំនួន២នាក់ សរុបកើនដល់២៣នាក់ និងកំពុងសម្រាកព្យាបាល ៨៤នាក់ នៃអ្នកឆ្លងសរុប១០៧នាក់៕	2020-03-30T23:52:00+07:00	freshnewsasia.com	https://m.freshnewsasia.com/index.php/en/localnews/153103-2020-03-30-09-52-21.html
18337ea2-da74-4aa3-ba99-5d577c0fe620	ឡាវប្រកាសបិទច្រកទ្វារអន្តរជាតិទាំងអស់សម្រាប់អ្នកដំណើរ ដោយសារការរីករាលដាលនៃជំងឺ COVID-19 (Video inside)	រដ្ឋាភិបាលឡាវកាលពីថ្ងៃអាទិត្យម្សិលមិញ បានប្រកាសថា ច្រកទ្វារអន្តរជាតិទាំងអស់នឹងត្រូវបិទ មិនឲ្យអ្នកដំណើរចេញចូល ជាបណ្តោះអាសន្នសិន លើកលែងតែទំនិញប៉ុណ្ណោះ។ នេះបើយោងតាមការចេញផ្សាយដោយទីភ្នាក់ងារសារព័ត៌មាន ស៊ីនហួរ នារសៀលថ្ងៃចន្ទ ទី៣០ ខែមីនា ឆ្នាំ២០២០។ វិធានការណ៍ខាងលើ នឹងចាប់ផ្តើមអនុវត្តពីថ្ងៃចន្ទនេះតែម្តង រហូតដល់ថ្ងៃទី១៩ ខែមេសា ឆ្នាំ២០២០។ ប៉ុន្តែបើមានការផ្លាស់ប្តូរណាមួយកើតឡើង នឹងមានសេចក្តីប្រកាសជូនដំណឹងបន្ថែមតាមក្រោយ។ នាយករដ្ឋមន្រ្តីឡាវ លោកថុងលួន ស៊ីសួលីត (Thongloun Sisoulith) កាលពីថ្ងៃអាទិត្យ បានចេញបទបញ្ជាប្រតិបត្តិមួយ ដើម្បីពង្រឹងវិធានការការពារ និងទប់ស្កាត់ជំងឺ COVID-19។ ក្នុងចំណោមបទបញ្ជាប្រតិបត្តិទាំងនោះមានដូចជា ការបិទច្រកព្រំដែនចេញចូលអន្តរជាតិទាំងអស់ និងការហាមឃាត់មិនឲ្យមានការរៀបចំពិធីជួបជុំនានាដែលមានគ្នាលើសពី ១០នាក់ឡើងទៅ ព្រមទាំងតម្រូវឲ្យមន្ត្រីរាជការទាំងអស់ធ្វើការងារពីផ្ទះ លើកលែងតែអ្នកទទួលបន្ទុកមុខងារចាំបាច់ប៉ុណ្ណោះ។ លើសពីនោះទៀត ប្រជាពលរដ្ឋឡាវទាំងអស់ ក៏ត្រូវបានហាមឃាត់មិនឲ្យធ្វើដំណើរចេញក្រៅប្រទេស ឬទៅកាន់តំបន់ដែលមានហានិភ័យខ្ពស់នៃឆ្លងជំងឺដ៏កាចសាហាវនេះផងដែរ។ គួរជម្រាបថា ការភ័យខ្លាចនៃជំងឺ COVID-19 នៅក្នុងប្រទេសអាស៊ីអាគ្នេយ៍មួយនេះ បានកើនឡើងខ្លាំង បន្ទាប់ពីពលករឡាវរាប់ពាន់នាក់ដែលបានទៅធ្វើការនៅប្រទេសជិតខាង ជាពិសេសគឺនៅប្រទសថៃ បាននាំគ្នាវិលត្រឡប់ចូលមាតុភូមិវិញភ្លូកទឹកភ្លូកដី កាលពីសប្តាហ៍កន្លងទៅនេះ។ រហូតមកទល់ម៉ោងនេះប្រទេសឡាវ បានកត់ត្រាតួលេខអ្នកឆ្លងសរុបនៅទូទាំងប្រទេសចំនួន០៨ករណី ដែលជាចំនួនទាបបំផុតក្នុងចំពោមបណ្តាប្រទេសអាស៊ានទាំង១០៕	2020-03-30T22:11:00+07:00	freshnewsasia.com	https://m.freshnewsasia.com/index.php/en/internationalnews/153095-2020-03-30-08-11-54.html
6084d703-7810-482c-b3ec-401b96cc0adb	សម្ដេចតេជោ ហ៊ុន សែន ផ្ដាំឱ្យពលករមកពីថៃជាង៥ម៉ឺននាក់នៅដាច់ដោយឡែកពីគេ ១៤ថ្ងៃ និងត្រូវជូនដំណឹងនៅមុខផ្ទះ ដើម្បីទប់ស្កាត់ជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានផ្តាំផ្ញើដល់ពលករខ្មែរដែលត្រលប់មកពីប្រទេសថៃជាង ៥ម៉ឺននាក់ ត្រូវដាក់ខ្លួនឱ្យនៅដាច់ដោយឡែកពីក្រុមគ្រួសារ និងពលរដ្ឋដទៃទៀតចំនួន ១៤ថ្ងៃ ហើយត្រូវជូនដំណឹងនៅខាងមុខផ្ទះប្រាប់ញាតិមិត្តឱ្យបានដឹង ដើម្បីចូលរួមទប់ស្កាត់ការឆ្លងជំងឺ Covid-19 នៅក្នុងសហគមន៍របស់ខ្លួន។ ការថ្លែងបែបនេះរបស់សម្ដេចតេជោ ហ៊ុន សែន ត្រូវបានធ្វើឡើងនៅក្នុងសន្និសីទសារព័ត៌មាន ដែលបានរៀបចំឡើងនៅក្រោយពេលរដ្ឋសភាជាតិបើកសម័យប្រជុំ ដើម្បីបោះឆ្នោតផ្តល់សេចក្តីទុកចិត្តលើការតែងតាំង និងកែសម្រួលសមាសភាពរាជរដ្ឋាភិបាលកម្ពុជា នាព្រឹកថ្ងៃទី៣០ ខែមីនា ឆ្នាំ២០២០ នៅវិមានរដ្ឋសភា។ ដើម្បីបន្តចូលរួមបង្ការ ទប់ស្កាត់ និងប្រយុទ្ធប្រឆាំងការរីករាលដាលជំងឺ Covid-19 សម្ដេចតេជោនាយករដ្ឋមន្ត្រី បានអំពាវនាវដល់ប្រជាពលរដ្ឋដែលត្រលប់មកពីប្រទេសថៃ និងប្រទេសដទៃទៀតដែរ សូមមានការប្រុងប្រយ័ត្នខ្ពស់ កុំឱ្យខ្លួនឯងក្លាយជាអ្នកផ្ទុកជំងឺ ហើយយកជំងឺនោះមកចម្លងឱ្យគ្រួសារ និងនៅក្នុងសហគមន៍។ ចាំដល់រយៈពេល១៤ថ្ងៃក្រោយ ទើបដឹងពីរោគសញ្ញាច្បាស់លាស់ ហើយនៅពេលមានបញ្ហាអ្វីមួយនោះ ត្រូវប្រញាប់រកគ្រូពេទ្យភ្លាម។ សម្ដេចតេជោបានថ្លែងយ៉ាងដូច្នេះថា ។ សម្ដេចតេជោ ហ៊ុន សែន បានថ្លែងបន្តថា កម្ពុជាមិនអាចប្រមូលប្រជាពលករទាំងជាង៥ម៉ឺននាក់នោះ ទៅទុកនៅកន្លែងដាច់ដោយឡែកអស់បានទេ ប៉ុន្តែត្រូវពិនិត្យគ្រប់គ្រងគោលដៅនៅតាមភូមិទាំងអស់ ដែលមានពលរដ្ឋមកពីប្រទេសថៃ ឬមកពីប្រទេសក្រៅផ្សេងទៀត ខណៈជំងឺដែលឆ្លងមកដល់កម្ពុជា ស្ទើរតែទាំងអស់ គឺនាំចូលពីខាងក្រៅប្រទេស។ ជាមួយគ្នានោះ ប្រមុខរាជរដ្ឋាភិបាលកម្ពុជាក៏បានបញ្ជាទៅកម្លាំងសមត្ថកិច្ចត្រូវចុះចាប់អ្នកលក់ឧបករណ៍ និងឧបករណ៍ធ្វើតេស្ដក្លែងក្លាយ ទឹកអាល់កុលក្លែងក្លាយ និងឱសថក្លែងក្លាយទាំងអស់។ សម្ដេចបានបញ្ជាក់ទៀត ៕	2020-03-30T21:58:00+07:00	freshnewsasia.com	https://m.freshnewsasia.com/index.php/en/localnews/153092-2020-03-30-07-58-19.html
2deefc28-01f5-430a-91d9-b9fe12a66ad6	ចិនមិនអនុញ្ញាតឲ្យយន្តហោះដឹកជនជាតិចិន ១៤៦នាក់ចេញកម្ពុជា ចូលដែនអាកាសរបស់ខ្លួន	អាជ្ញាធរចិន មិនអនុញ្ញាតឲ្យយន្តហោះដែលដឹកជនជាតិចិនចំនួន ១៤៦នាក់ ចេញពីទីក្រុងភ្នំពេញចូលក្នុងដែនអាកាសរបស់ខ្លួននោះទេ កាលពីថ្ងៃទី២៩ ខែមីនា ហើយបានបញ្ជាឲ្យយន្តហោះនោះបត់ក្បាលត្រឡប់មកកម្ពុជាវិញភ្លាមៗ។ មន្ត្រីសង្គមស៊ីវិលយល់ថា វិធានការរបស់អាជ្ញាធរចិននេះ ប្រហែលជាដើម្បីបង្ការជំងឺកូវីដកុំឲ្យឆ្លងក្នុងប្រទេសរបស់ខ្លួន និងមិនខ្លាចប៉ះពាល់ដល់ទំនាក់ទំនងរវាងប្រទេសទាំងពីរដូចដែលមេដឹកនាំកម្ពុជា តែងតែលើកឡើងនោះឡើយ។ ជើងហោះហើរពីទីក្រុងភ្នំពេញ ដែលដឹកជនជាតិចិន ១៤៦នាក់ឆ្ពោះទៅកាន់ទីក្រុងឆេងឌូ (Chengdu) ប្រទេសចិន ត្រូវបានបង្ខំចិត្តហោះត្រឡប់មកកម្ពុជាវិញភ្លាមៗ កាលពីព្រឹកថ្ងៃទី២៩ ខែមីនា ខណៈយន្តហោះកំពុងហោះស្ថិតនៅលើដែនអាកាសប្រទេសឡាវ។ សារព័ត៌មាន ស៊ីអិនអ៊ី (CNE) ដែលចុះផ្សាយជាភាសាអង់គ្លេស នៅព្រឹកថ្ងៃទី៣០ ខែមីនា បានស្រង់សម្ដីអ្នកដំណើរនៅលើយន្តហោះនោះថា មូលហេតុដែលយន្តហោះបង្ខំចិត្តត្រឡប់ក្រោយនេះព្រោះអាជ្ញាធរចិនមិនអនុញ្ញាតឲ្យហោះចូលដែនអាកាសរបស់ខ្លួននោះទេ ដោយសារចិនបានដាក់វិធានការបង្ការ និងទប់ស្កាត់កុំឲ្យមានការនាំចូលជំងឺកូវីដ-១៩។ សារព័ត៌មាននេះចុះផ្សាយថា មានអ្នកដំណើរចំនួន ១៤៦នាក់សុទ្ធតែជាជនជាតិចិន បានធ្វើដំណើរ តាមជើងហោះហើរលេខ QD738A របស់ក្រុមហ៊ុនអាកាសចរណ៍ ជេស៊ី (JC Airline ) ចាកចេញពីភ្នំ ពេញនៅម៉ោង១១ និង ១០នាទីពេលព្រឹកថ្ងៃទី២៩ ខែមីនា។ ក្នុងចំណោមអ្នកដំណើរ ១៤៦នាក់នេះ គឺមានជនជាតិចិនពី ៥០ ទៅ ៦០នាក់ ទើបតែធ្វើដំណើរមកប្រទេសហ្វីលីពីន និងមាននិស្សិតចិន ៣៥នាក់ទៀត មកពីប្រទេសអង់គ្លេស និងជនជាតិចិនមួយចំនួនទៀត គឺជាអ្នកធ្លាប់រស់នៅភ្នំពេញ និងខេត្តព្រះសីហនុ។ អាស៊ីសេរីបានព្យាយាមទូរស័ព្ទទៅអ្នកនាំពាក្យរដ្ឋលេខាធិការដ្ឋាននៃអាកាសចរណ៍ស៊ីវិល លោក ជា អូន អ្នកនាំពាក្យអគ្គនាយកដ្ឋានអន្តោប្រវេសន៍ លោក អាត់ បូនី និងលោក កែវ វណ្ណថន ព្រម ទាំងប្រធានអង្គភាពអ្នកនាំពាក្យរដ្ឋាភិបាល លោក ផៃ ស៊ីផាន ជាច្រើនលើកនៅថ្ងៃទី៣០ ខែមីនា ដើម្បីបញ្ជាក់រឿងនេះ ប៉ុន្តែពុំមានអ្នកទទួលនោះទេ។ រីឯអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន និងលោក លី សូវ៉ាន់ ព្រមទាំងអ្នកនាំពាក្យក្រសួងបរទេស លោក កុយ គួង ក៏មិនទទួលទូរស័ព្ទ។ ក៏ប៉ុន្តែនៅល្ងាចថ្ងៃទី៣០ មីនា អគ្គនាយករងបច្ចេកទាស និងជាអ្នកនាំពាក្យអាជ្ញាធរអាកាសចរណ៍ស៊ីវិល គឺលោក ស៊ីនចាន់សិរីវត្ថា ត្រូវបានប្រព័ន្ធឃោសនារបស់លោក ហ៊ុន សែន ស្រង់ប្រសាសន៍ថា ការពិតដែលចិនមិនឱ្យយន្តហោះរបស់ក្រុមហ៊ុនអាកាសចរណ៍ ជេស៊ី អ៊ិនធើណេសិនណល អ៊ែរឡាញ (JC International Airline) ចូលប្រទេសនេះ គឺដោយសារតែចិនបានបិទជើងហោះហើរពីកម្ពុជាហើយ ហើយទុកតែមួយជើងទេ ក្នុងមួយសប្ដាហ៍។ ក៏ប៉ុន្តែលោកអះអាងថា យន្តហោះក្រុមហ៊ុន ជេស៊ី អ៊ិនធើណេសិនណល អ៊ែរឡាញ នេះបំពានបម្រាមរបស់អាជ្ញាធរចិន ទើបចិនបញ្ជាឱ្យហោះត្រឡប់វិញ ពេលទៅដល់ពាក់កណ្ដាលផ្លូវ។ លោកអះអាងទៀតថា ការណ៍ដែលចិនមិនឱ្យចូលនេះ គឺមិនមែនដោយសារខ្លាចឆ្លងជំងឺកូវីដ-១៩ ទេ។ គេហទំព័រសារព័ត៌មាន ស៊ីអិនអ៊ី (CNE) សរសេរបន្តថា នៅព្រឹកថ្ងៃទី៣០ ខែមីនា មានអ្នកដំណើរ ៤នាក់ បានស្នើសុំលុយត្រឡប់មកវិញ ដើម្បីរកទិញសំបុត្រយន្តហោះដោយខ្លួនឯង ចំណែក ២១នាក់ទៀត បានធ្វើដំណើរតាមជើងហោះហើរលេខ CZ324 ពីភ្នំពេញទៅក្វាងចូវ (Guangzhou)។ រីឯអ្នកដំណើរ ១២១នាក់ទៀត នៅតែរង់ចាំធ្វើដំណើរជាមួយជើងហោះហើរពីភ្នំពេញទៅទីក្រុងឆេងឌូដដែល។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍ ថា ប្រសិនបើករណីនេះ គឺជាការពិត គឺប្រហែលជាអាជ្ញាធរចិន មិនទុកចិត្តអ្នកដំណើរពីកម្ពុជាខ្លាច នាំមេរោគចូលប្រទេសរបស់ខ្លួន។ លោកបន្ថែមថា ករណីនេះ ក៏ជាការជំរុញឲ្យរដ្ឋាភិបាលកម្ពុជា ប្រឹងប្រែងបន្ថែមទៀតក្នុងវិធានការបង្ការទប់ស្កាត់ជំងឺកូវីដ-១៩ និងការធ្វើតេស្តរកជំងឺកូវីដនេះលើ មនុស្សឲ្យបានច្រើនបំផុត ដើម្បីឲ្យប្រទេសនានា មានទំនុកចិត្តឡើងវិញ៖ ដោយឡែកនៅថ្ងៃដដែលនេះ ក្រសួងសុខាភិបាលកម្ពុជា ប្រកាសរកឃើញអ្នកឆ្លងជំងឺកូវីដ-១៩ ចំនួន ៤នាក់បន្ថែមទៀត នៅថ្ងៃទី៣០ មីនា។ តួលេខនេះ ធ្វើឲ្យចំនួនអ្នកឆ្លងសរុបកើនដល់ ១០៧នាក់ ខណៈអ្នកជាសះស្បើយ បានកើនឡើងដល់ ២៣នាក់។ សេចក្ដីជូនព័ត៌មានរបស់ក្រសួងសុខាភិបាល បញ្ជាក់ថា អ្នកឆ្លងថ្មីទាំង៤នាក់នោះ គឺមានបុរសជនជាតិខ្មែរ អាយុ៣០ឆ្នាំ រស់នៅសង្កាត់ផ្សារកណ្ដាល ក្រុងប៉ោយប៉ែត ជាបុគ្គលិកនៅកាស៊ីណូ និងខារ៉ាអូខេមួយនៅច្រកប៉ោយប៉ែត។ បុរសរូបនេះ ត្រូវបានដាក់ឲ្យព្យាបាលនៅមន្ទីរសុខាភិបាលខេត្តបន្ទាយមានជ័យ។ ករណីមួយទៀត គឺជាបុរសជនជាតិខ្មែរ អាយុ៣៦ឆ្នាំ នៅឃុំតាអុង ស្រុកចំការលើ ខេត្តកំពង់ចាម ដែលជាអ្នកដំណើរត្រឡប់មកពីប្រទេសជប៉ុន មកដល់កម្ពុជា នៅថ្ងៃទី២៨ មីនា ឆ្នាំ២០២០។ បុរសរូបនេះ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ចំណែកករណីទី៣ គឺជាស្ត្រីខ្មែរអាយុ ២០ឆ្នាំម្នាក់ទៀត នៅសង្កាត់អូរឫស្សី១ ខណ្ឌ៧មករា រាជធានី ភ្នំពេញ ហើយកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ស្ត្រីរូបនេះ ជានិស្សិត ដែលបានវិលត្រឡប់មកពីប្រទេសអង់គ្លេស ដែលមកដល់កម្ពុជា នៅថ្ងៃទី២៨ មីនា។ ករណីទី៤ គឺជាបុរសជនជាតិបារាំង អាយុ៦១ឆ្នាំ នៅទួលទំពូង ដែលមានប្រវត្តិធ្វើដំណើរទៅប្រទេសហ្គុយយ៉ាណា (Guyana )មកដល់ប្រទេសកម្ពុជា កាលពីថ្ងៃទី២២ ខែមីនា។ បច្ចុប្បន្ន បុរសជនជាតិបារាំងរូបនេះ កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្រសួងប្រកាសថា នឹងបន្តថា តាមរកអ្នក ពាក់ព័ន្ធបន្ថែមទៀត៕	2020-03-30T21:35:00+07:00	rfa.org	https://www.rfa.org/khmer/news/health/china-returns-flight-with-146-chinese-passengers-back-to-cambodia-03302020102523.html
290e01d0-ea01-49a2-9d57-4d2f6d2a61cd	រាជរដ្ឋាភិបាល រៀបចំសេចក្តីព្រាងច្បាប់ គ្រប់គ្រងប្រទេសក្នុងគ្រាមានអាសន្ន ស្របពេលការរីករាលដាលនៃជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានអះអាងថា រាជរដ្ឋាភិបាលកម្ពុជា នឹងរៀបចំរួចហើយនូវសេចក្តីព្រាងច្បាប់ គ្រប់គ្រងប្រទេសក្នុងគ្រាមានអាសន្ន ស្របពេលដែលការរីករាលដាលនៃជំងឺកូវីដ១៩ កាន់តែខ្លាំងឡើង។ ការលើកឡើងរបស់ សម្តេចតេជោ ហ៊ុន សែន បានធ្វើឡើងនៅក្នុងសន្និសីទកាសែតមួយ នាវិមានរដ្ឋសភា នាព្រឹកថ្ងៃទី៣០ ខែមីនា ឆ្នាំ២០២០នេះ បន្ទាប់ពីរដ្ឋសភា បានបោះឆ្នោតផ្តល់សេចក្តីទុកចិត្ត គាំទ្រលើការតែងតាំង និងកែសម្រួលលើសមាសភាពថ្មីរបស់រាជរដ្ឋាភិបាលកម្ពុជា អាណត្តិទី០៦។ សម្តេចតេជោ ហ៊ុន សែន បានបញ្ជាក់យ៉ាងដូច្នេះថា៖ ។ សម្តេចតេជោ ហ៊ុន សែន មិនបានបញ្ជាក់បង្ហាញអំពីខ្លឹមសារ នៃសេចក្តីព្រាងច្បាប់នេះនៅឡើយទេ ដោយបញ្ជាក់ថា ខ្លឹមសារនឹងបង្ហាញនៅពេលប្រជុំគណៈរដ្ឋមន្រ្តី នៅថ្ងៃសុក្រខាងមុខនេះ។ សម្តេចតេជោបានបញ្ជាក់ទៀតថា សេចក្តីព្រាងច្បាប់គ្រប់គ្រងប្រទេសក្នុងគ្រាមានសអាសន្ន គឺរៀបចំដោយ លោក កើត រិទ្ធ រដ្ឋមន្រ្តីក្រសួងយុត្តិធម៌ថ្មី ព្រមទាំងបានបញ្ជូនទៅបណ្តាឧបនាយករដ្ឋមន្រ្តី ទាំងអស់ផងដែរ។ សូមបញ្ជាក់ថា សម្ដេចតេជោ ហ៊ុន សែន ធ្លាប់បានបង្ហើរសារជូនជនរួមជាតិ អំពីការពិចារណាទូលថ្វាយព្រះមហាក្សត្រ សុំរាជានុញ្ញាតដើម្បីដាក់ប្រទេសកម្ពុជា ខណៈស្ថានភាពរីករាលដាលជំងឺកូវីដ១៩ កាន់តែច្រើនឡើង ដោយមានអ្នកឆ្លងប្រមាណជាង១០០នាក់។ តាមរដ្ឋធម្មនុញ្ញបច្ចុប្បន្ន ការដាក់ប្រទេសឱ្យស្ថិតនៅក្នុងគ្រាអាសន្ន គឺជាការអនុវត្តតាម មាត្រា២២ នៅពេលដែលប្រទេសជាតិស្ថិតនៅក្នុងគ្រោះថ្នាក់ដែលមិនអាចព្យាករណ៍បាន។ ប៉ុន្តែទោះជាយ៉ាងនេះក្តី រដ្ឋធម្មនុញ្ញរបស់កម្ពុជា មិនបានចែងច្បាស់ និងលម្អិតអំពី អត្ថន័យ ឬសកម្មភាព ការដាក់ប្រទេសជាតិ ឲ្យស្ថិតនៅក្នុងគ្រាអាសន្ននោះទេ។ មាត្រា ២២ ថ្មី ចែងថា ៕	2020-03-30T21:20:00+07:00	freshnewsasia.com	https://m.freshnewsasia.com/index.php/en/localnews/153087-2020-03-30-07-20-10.html
f5ee179c-5965-4c80-813f-4d31599cd234	ក្រុមហ៊ុនមួយឧបត្ថម្ភសម្ភារបរិក្ខាពេទ្យដែលគិតជាថវិកាចំនួនជិត ៧០ម៉ឺនដុល្លារ ដើម្បីចូលរួមប្រយុទ្ធប្រឆាំងជំងឺ COVID-19 តាមរយៈសមាគមគ្រូពេទ្យស្ម័គ្រចិត្តយុវជនសម្តេចតេជោ	ក្រោមកិច្ចសហការកម្ពុជា-ចិនតែមួយ នៅថ្ងៃទី២៩ ខែមីនា ឆ្នាំ២០២០ ក្រុមហ៊ុន ព្រីនស៍ ហូលឌីងគ្រុប បានឧបត្ថម្ភសម្ភារបរិក្ខាពេទ្យសំខាន់ៗចំនួន ១៤មុខ ដែលគិតជាថវិកាចំនួនជិត ៧០ម៉ឺនដុល្លារ ជូនដល់សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ដើម្បីចូលរួមប្រយុទ្ធប្រឆាំងជំងឺ COVID-19។ នេះគឺជាសកម្មភាពមនុស្សធម៌ដ៏ថ្លៃថ្លា ស្របពេលដែលយើងទាំងអស់គ្នាមានតម្រូវការ និងភាពចំបាច់នៃការចូលរួមពីសប្បុរសជនក្នុងបេសកកម្មបង្ការ និងទប់ស្កាត់ការរាតត្បាតមេរោគផ្លូវដង្ហើមថ្មី COVID-19 នឹងលើកស្ទួយសុខមាលភាពប្រជាពលរដ្ឋ។ សូមបញ្ជាក់ថា គិតត្រឹមថ្ងៃទី៣០ ខែមីនា ឆ្នាំ២០២០ មានសប្បុរសជនមួយចំនួនបានចូលរួមក្នុងការប្រយុទ្ធប្រឆាំងជំងឺ COVID-19 តាមរយៈសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ។ ថ្នាក់ដឹកនាំសមាគមសូមថ្លែងអំណរគុណ និងស្វាគមន៍ជានិច្ចចំពោះសប្បុរសជនដែលមានទឹកចិត្ត និងបំណងចូលរួមសកម្មភាពមនុស្សធម៌ក្នុងការប្រយុទ្ធប្រឆាំងជំងឺ COVID-19 តាមរយៈសមាគម TYDA។ សូមបញ្ជាក់ថា គិតត្រឹមព្រឹកថ្ងៃទី៣០ ខែមីនា ឆ្នាំ២០២០នេះ កម្ពុជាបានព្យាបាលអ្នកជំងឺកូវីដ១៩ជាសះស្បើយចំនួន ២៣នាក់ហើយ នៅសល់ ៨៤នាក់ទៀត កំពុងសម្រាកព្យាបាល នៃចំនួនអ្នកឆ្លងសរុប ១០៧នាក់៕	2020-03-30T20:07:00+07:00	freshnewsasia.com	https://m.freshnewsasia.com/index.php/en/localnews/153076-2020-03-30-06-07-37.html
7119ac65-577a-4d00-9744-dba4f3ec7523	BREAKING NEWS: ទីបំផុតអាមេរិកអនុញ្ញាតឲ្យ «ប្រើថ្នាំគ្រុនចាញ់ព្យាបាលអ្នកជំងឺ COVID-19» ប៉ុន្តែត្រូវមានកម្រិត (Video inside)	ទីភ្នាក់ងារផ្នែកសុវត្ថិភាពស្បៀងអាហារ និងឱសថរបស់សហរដ្ឋអាមេរិកហៅកាត់ថា FDA បានសម្រេចចេញការអនុញ្ញាតសម្រាប់ការប្រើប្រាស់ ក្នុងពេលបន្ទាន់នូវថ្នាំប្រឆាំងជំងឺគ្រុនចាញ់ចំនួនពីរប្រភេទ ដើម្បីព្យាបាលអ្នកជំងឺ COVID-19។ នេះបើតាមការដកស្រង់ការផ្សាយចេញពី សារព័ត៌មាន CNA នៅព្រឹកថ្ងៃចន្ទ ទី៣០ ខែមីនា ឆ្នាំ២០២០។ ទីភ្នាក់ងារ FDA បានអនុញ្ញាតឲ្យវេជ្ជបណ្ឌិតចែកចាយ ក៏ដូចជាប្រើប្រាស់ថ្នាំ ក្លររ៉ូឃ្វីនChloroquine និងហាយដ្រូស៊ីក្លររ៉ូឃ្វីន (Hydroxychloroquine) ដើម្បីព្យាបាលអ្នកជំងឺ COVID-19 ដែលមានវ័យជំទង់ និងវ័យកណ្តាលក្នុងពេលបន្ទាន់។ យ៉ាងណាមិញ កន្លងមកអ្នកវិទ្យាសាស្រ្តជាច្រើន រួមមានទាំងមន្ត្រីជំនានជាន់ខ្ពស់លោក អាន់ថូនី ហ្វរស៊ី (Anthony Fauci) ដែលជាអ្នកជំនាញកំពូលខាងផ្នែកជំងឺឆ្លង របស់សហរដ្ឋអាមេរិក បានបង្ហាញការមិនទុកចិត្តទាំងស្រុងទៅលើថ្នាំទាំងនេះ ដោយសារតែភាពខ្វះខាត នៃទិន្នន័យស្តីពីប្រសិទ្ធភាពរបស់ពួកវា ក្នុងការព្យាបាល COVID-19។ គួរជម្រាបថា យោងតាមសាកលវិទ្យាល័យស្រាវជ្រាវអាមេរិក ចនស៍ ហប់ឃីនស៍ (Johns Hopkins) នៅព្រឹកថ្ងៃចន្ទនេះ ចំនួនអ្នកឆ្លង COVID-19 នៅអាមេរិកបានកើនដល់ ១៤២,៥០២ករណី ក្នុងនោះ ២,៤៩៣នាក់បានស្លាប់ និង ៤,៨៥៦នាក់បានជាសះស្បើយ។ ការប្រកាសឲ្យប្រើថ្នាំប្រឆាំងគ្រុនចាញ់ពីរ ប្រភេទខាងលើនេះ បានកើតមានឡើង ក្រោយពីលោក ដូណាល់ ត្រាំ បានថ្លែងថា សហរដ្ឋអាមេរិកកំពុងតែពន្លឿនការអភិវឌ្ឈ ថ្នាំព្យាបាលជំងឺ COVID-19 ឲ្យបានកាន់តែយ៉ាងសកម្ម រួមមានទាំងការដកពិសោធន៍លើថ្នាំ ប្រឆាំងនឹងជំងឺគ្រុនចាញ់ (hydroxychloroquine) និងវិធីព្យាបាលតាមរយៈឈាមផ្សេងទៀតផងដែរ៕	2020-03-30T18:53:00+07:00	freshnewsasia.com	https://m.freshnewsasia.com/index.php/en/internationalnews/153065-2020-03-30-04-53-52.html
7cff59c5-72e8-4362-aa81-b9f88352e330	ក្រសួងសុខាភិបាលកម្ពុជា ហាមដាច់ខាតមិនឲ្យមន្ទីរពេទ្យឯកជនទាំងអស់ ធ្វើការតេស្ដរក ក៏ដូចជាព្យាបាលអ្នកជំងឺ Covid-19 ទេ	មុននេះបន្តិចក្រសួងសុខាភិបាលកម្ពុជា បានចេញលិខិតស្ដីពីការមិនអនុញ្ញាតឲ្យសេវាពិនិត្យព្យាបាលឯកជនទាំងអស់ធ្វើការព្យាបាលអ្នកជំងឺ Covid-19 និងធ្វើតេស្ដរកមេរោគ Covid-19 ក្នុងគោលបំណងដើម្បីបង្ការការឆ្លង និងទប់ស្កាត់ការរីករាលដាលនៃជំងឺ Covid-19។ ដើម្បីឲ្យកាន់តែជ្រាបយល់ច្បាស់សូមបងប្អូនអញ្ជើញអានសេចក្ដីប្រកាសព័ត៌មាន ដូចខាងក្រោម៖	2020-03-30T18:23:05+07:00	kbnnews.com	https://kbn.news/archives/156359
d3cf8350-3a52-4789-863d-32ef3b462b5b	លោក ដូណាល់ ត្រាំ៖ «អាមេរិកកំពុងពន្លឿនការអភិវឌ្ឍថ្នាំព្យាបាល COVID-19 រួមមានការពិសោធន៍ថ្នាំព្យាបាលជំងឺគ្រុនចាញ់ និងវិធីសាស្ត្រផ្សេងៗទៀត» (Video inside)	ប្រធានាធិបតីសហរដ្ឋអាមេរិកលោក ដូណាល់ ត្រាំ បានថ្លែងថា សហរដ្ឋអាមេរិកកំពុងតែពន្លឿនការអភិវឌ្ឈ ថ្នាំព្យាបាលជំងឺ COVID-19 ឲ្យបានកាន់តែយ៉ាងសកម្ម រួមមានទាំងការដកពិសោធន៍លើថ្នាំ ប្រឆាំងនឹងជំងឺគ្រុនចាញ់ (hydroxychloroquine) និងវិធីព្យាបាលតាមរយៈឈាមផ្សេងទៀតផងដែរ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នាព្រឹកថ្ងៃចន្ទ ទី៣០ ខែមីនា ឆ្នាំ២០២០។ នៅក្នុងសន្និសីទសារព័ត៌មានមួយ នៅឯសេតវិមាន លោកប្រធានាធិបតី ត្រាំ បានគូសបញ្ជាក់ថា ថ្នាំអ៊ីដ្រុកស៊ីក្លររ៉ូឃ្វីន (hydroxychloroquine) ដែលជាថ្នាំប្រឆាំងនឹងជំងឺគ្រុនចាញ់ កំពុងត្រូវបានដាក់ប្រើប្រាស់ លើអ្នកជំងឺចំនួន ១,១០០នាក់នៅក្នុងរដ្ឋញូយ៉ក ដោយផ្សំជាមួយនឹងថ្នាំ ហ្សិតផេក (Z-Pak) ដែលជាថ្នាំម្យ៉ាងប្រឆាំងនឹងពពួកបាក់តេរី។ តែទោះជាយ៉ាងណា លោកប្រធានាធិបតីបានសង្កត់ធ្ងន់ថា ។ ទន្ទឹមគ្នានេះលោកប្រធានាធិបតីក៏បានបន្ថែមទៀតថា រដ្ឋបាលចំណីអាហារ និងឱសថរបស់សហរដ្ឋអាមេរិក (FDA) ក៏ត្រូវបានអនុញ្ញាតឲ្យប្រើប្រាស់ជាបន្ទាន់ នូវការព្យាបាលដែលទាក់ទងនឹងឈាមដែលហៅថា ប្លាស្មា (convalescent plasma) សម្រាប់ការព្យាបាលអ្នកជំងឺធ្ងន់ធ្ងរផងដែរ។ ទាក់ទងនឹងការព្យាបាលដោយ «ប្លាស្មា» នេះ គឺគេយកប្លាស្មាឈាមពីអ្នកជំងឺ ដែលជាសះស្បើយរួច មកប្រើប្រាស់ដើម្បីបង្កើនប្រព័ន្ធភាពស៊ាំ របស់អ្នកជំងឺដទៃប្រឆាំងនឹងជំងឺ COVID-19 ហើយលទ្ធផលជាបឋមគឺវាល្អណាស់។ លោក ដូណាល់ ត្រាំ ក៏បានប្រកាសផងដែរថា គោលការណ៍ណែនាំ ស្តីអំពីការរក្សាគម្លាតពីគ្នា (social distancing guidelines) របស់រដ្ឋាភិបាលសហព័ន្ធ នឹងត្រូវពន្យារពេលដល់ថ្ងៃទី៣០ ខែមេសាខាងមុខ ខណៈអត្រាមរណភាពនៅក្នុងប្រទេស ទំនងជានឹងកើនឡើងខ្ពស់បំផុត នៅក្នុងរយៈពេលពីរសប្តាហ៍ទៀត។ ទោះយ៉ាងណាលោក ត្រាំ សង្ឈឹមថា សហរដ្ឋអាមេរិកនឹងវិលត្រឡប់ទៅរកស្ថានភាពធម្មតាវិញ នៅត្រឹមថ្ងៃទី ០១ ខែមិថុនា៕	2020-03-30T18:10:00+07:00	freshnewsasia.com	https://m.freshnewsasia.com/index.php/en/internationalnews/153057-2020-03-30-04-10-59.html
f2b5e1a9-7c83-48a2-9d42-db7a9e0688c5	ព្រះនាង María Teresa បានក្លាយជារាជវង្សទី១ លើពិភពលោក ដែលបានសោយទិវង្គតដោយសារជំងឺ Covid-19	យោងតាមសេចក្តីថ្លែងការណ៍របស់ព្រះអង្គម្ចាស់ Sixto Enrique ដែលជាបងប្រុសរបស់ព្រះនាងបានឲ្យដឹងថា ព្រះនាង María Teresa នៃប្រទេសប៊របួ-ប៉ាម៉ា បានក្លាយជាស្តេចទី១ នៅលើពិភពលោក ដែលបានទទួលមរណភាពដោយសារជំងឺរលាកសួតប្រភេទថ្មី Covid-19។ នេះបើយោងតាមសារព័ត៌មាន ដែលបានចុះផ្សាយនាថ្ងៃទី៣០ ខែមីនា ឆ្នាំ២០២០។ ព្រះនាង María Teresa ដែលត្រូវជាបងប្អូនជីដូនមួយរបស់ស្តេច ហ្វីលីពទី ៤ នៃប្រទេសអេស្ប៉ាញ បានទទួលមរណភាពក្នុងជន្មាយុ៨៦ឆ្នាំ នៅក្នុងទីក្រុងប៉ារីស នាថ្ងៃព្រហស្បតិ៍ ទី២៦ ខែមីនា ឆ្នាំ២០២០។ យោងទៅតាមប្រជាជនម៉ារីតាតេរេស ព្រះនាងត្រូវបានគេដាក់រហស្សនាមឲ្យថា“ ព្រះនាងក្រហម” ដោយសារតែព្រះនាងជាមនុស្សដែលមានទស្សនៈទូលំទូលាយទាក់ទងជាមួយការគាំពារសិទ្ធិរបស់ស្រ្ដី ហើយថែមទាំងប្ដេជ្ញាធ្វើជាអ្នកតស៊ូមតិសិទ្ធិនារីពេញមួយជីវិតរបស់ព្រះនាង។ ព្រះនាងជាសាស្រ្តាចារ្យនៅសកលវិទ្យាល័យ Sorbonne ក្នុងទីក្រុងប៉ារីស និងនៅសាកលវិទ្យាល័យ Complutense ក្នុងទីក្រុងម៉ាឌ្រីដ។ រហូតមកដល់ថ្ងៃព្រះនាងសោយទិវង្គត ព្រះនាងមិនដែលរៀបការជាមួយបុរសណាម្នាក់ទេ ៕	2020-03-30T17:16:54+07:00	kbnnews.com	https://kbn.news/archives/156345
dbb79364-4c0a-4ea4-9796-4cac32d4aa5d	បារាំងគ្មានសញ្ញាធូរស្រាល! ក្នុងមួយថ្ងៃអ្នកជំងឺ២៩២នាក់ស្លាប់ និងអ្នកឆ្លង COVID-19 ថ្មី ២,៥៩៩នាក់ ត្រូវបានរកឃើញ	អាជ្ញាធរសុខាភិបាលបារាំង បានប្រកាសឲ្យដឹងថា ក្នុងរយៈពេលតែមួយថ្ងៃ (២៤ម៉ោង) អ្នកឆ្លងវីរុសកូរ៉ូណាថ្មី (COVID-19) ចំនួន ២,៥៩៩នាក់ទៀតត្រូវបានរកឃើញ និងអ្នកជំងឺ ២៩២នាក់ទៀតបានបាត់បង់ជីវិត។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃចន្ទ ទី៣០ ខែមីនា ឆ្នាំ២០២០។ របាយការណ៍ចុងក្រោយពីក្រសួងសុខាភិបាលបារាំង ដែលត្រូវបានបញ្ចេញនៅយប់ថ្ងៃអាទិត្យ ទី២៩ ខែមីនា (ពេលវេលានៅប៉ារីស) បានឲ្យដឹងទៀតថា ចំនួនករណីឆ្លង COVID-19 នៅក្នុងប្រទេសអឺរ៉ុបមួយនេះ បានកើនឡើងដល់ ៤០,១៧៤ករណី ក្នុងនោះអ្នកជំងឺសរុប ២,៦០៦នាក់ស្លាប់។ គួរបញ្ជាក់ថា នៅក្នុងចំណោមករណីឆ្លងទាំងអស់ គឺអ្នកជំងឺ ៤,៦៤២នាក់ កំពុងតែស្ថិតនៅក្នុងការសង្គ្រោះបន្ទាន់ ដោយកើនឡើង ៣៥៩នាក់ពីលើចំនួនចាស់ នៅក្នុងពេលតែមួយថ្ងៃប៉ុណ្ណោះ។ ប្រទេសបារាំងនៅស្ថិតក្នុងការរឹតបន្តឹងនៅឡើយ ដោយប្រជាជននានា ត្រូវណែនាំឲ្យស្ថិតនៅក្នុងផ្ទះដើម្បីបង្ការការឆ្លងជំងឺ COVID-19 រហូតដល់ថ្ងៃទី១៥ ខែមេសា ហើយវាអាចនឹងត្រូវអូសបន្លាយបន្ថែមទៀត ទៅតាមស្ថានការណ៍ជាក់ស្តែង៕	2020-03-30T15:59:00+07:00	freshnewsasia.com	https://m.freshnewsasia.com/index.php/en/internationalnews/153046-2020-03-30-01-59-29.html
83a41fef-52ec-4ab3-90b0-d980f58a6ef3	Breaking News: មុននេះបុរសដែលឆ្លងជំងឺកូវីដ-១៩ ពីជនជាតិជប៉ុននៅសៀមរាប បានចេញពីមន្ទីរពេទ្យហើយ	បន្ទាប់ពីសម្រាកព្យាបាលនៅក្នុងមន្ទីរពេទ្យខេត្តសៀមរាបអស់មួយរយៈ នៅវេលាម៉ោង ៣រសៀលថ្ងៃទី៣០ ខែមីនានេះបុរសជនជាតិខ្មែរវ័យ ៣៨ ឆ្នាំដែលបានឆ្លង Covid-19 ពីជនជាតិជប៉ុនបានចេញពីមន្ទីរពេទ្យទៅជួបជុំគ្រួសារវិញហើយ ៕	2020-03-30T15:45:25+07:00	kbnnews.com	https://kbn.news/archives/156308
67f5c3cf-2df2-4a95-ac7b-b4b1306cfe13	រសៀលថ្ងៃនេះ អង្គភាពអ្នកនាំពាក្យរាជរដ្ឋាភិបាល រៀបចំសន្និសីទសារព័ត៌មានស្ដីពី «បច្ចុប្បន្នភាពជំងឺ COVID-19 នៅកម្ពុជា» និង«វឌ្ឍនភាព ទិសដៅការងារបន្ដរបស់ក្រសួងប្រៃសណីយ៍»	អង្គភាពអ្នកនាំពាក្យរាជរដ្ឋាភិបាល នឹងរៀបចំសន្និសីទសារព័ត៌មាន ស្ដីពី «បច្ចុប្បន្នភាពជំងឺ COVID-19 នៅកម្ពុជា» និង «វឌ្ឍនភាព និងទិសដៅការងារបន្ដ របស់ក្រសួងប្រៃសណីយ៍ និងទូរគមនាគមន៍» នៅវេលាម៉ោង២រសៀល ថ្ងៃទី៣០ ខែមីនា ឆ្នាំ២០២០នេះ នៅជាន់ផ្ទាល់ដី សាលប្រជុំ B នៃទីស្ដីការគណៈរដ្ឋមន្ដ្រី។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ សន្និសីទនេះមានគោលបំណងបង្ហាញជូនសាធារណៈឲ្យបានយល់ច្បាស់ពីសកម្មភាព សមិទ្ធផល និងទិសដៅការងារបន្ដ របស់ក្រសួងប្រៃសណីយ៍ ក្នុងទិសដៅស្នួល ជំរុញគោលនយោបាយ អភិបាលកិច្ចល្អ ឲ្យកាន់តែមានប្រសិទ្ធភាពឆ្លើយតបទៅ នឹងយុទ្ធសាស្ដ្រចតុកោណដំណាក់កាលទី៤ របស់រាជរដ្ឋាភិបាល។ ដោយឡែក តាមរយៈសន្និសីទនេះក៏បង្ហាញអ្វីដែលជាបច្ចុប្បន្នភាពនៃជំងឺ COVID-19 នៅក្នុងប្រទេសកម្ពុជាផងដែរ។ ក្នុងសេចក្ដីជូនដំណឹងបានឲ្យដឹងថា សន្និសីទសារព័ត៌មាននេះនឹងមានការអញ្ជើញចូលរួមជាវាគ្មិនពីតំណាងក្រសួងសុខាភិបាល ដើម្បីបង្ហាញជូនសាធារណជនអំពីការធ្វើបច្ចប្បន្នភាពលើស្ថានភាពជំងឺ Covid-19 និងតំណាងក្រសួងប្រៃសណីយ៍ និងមានការសម្របសម្រួលពី លោក ផៃ ស៉ីផាន រដ្ឋមន្ដ្រីប្រតិភូអមនាយករដ្ឋមន្ដ្រី និងជាប្រធានអង្គភាពអ្នកនាំពាក្យរាជរដ្ឋាភិបាល៕	2020-03-30T15:24:00+07:00	freshnewsasia.com	https://m.freshnewsasia.com/index.php/en/localnews/153043-2020-03-30-01-24-30.html
20a3a83b-17fd-4d08-9522-f4ccf2672772	២វីធី ដែលគ្រូពេទ្យកម្ពុជា ប្រើព្យាបាលអ្នកជំងឺកូវីដ១៩ ឲ្យសះស្បើយដល់ទៅ ២៣នាក់ហើយ	រាជធានីភ្នំពេញ ៖ ព្រឹកថ្ងៃទី៣០ ខែមីនា ឆ្នាំ២០២០នេះ ក្រសួងសុខាភិបាលកម្ពុជា បានប្រកាសរកឃើញអ្នកឆ្លង COVID-19 បន្ថែមចំនួន០៤នាក់ថ្មីទៀត ធ្វើឲ្យអ្នកឆ្លងសរុបនៅក្នុងប្រទេសកម្ពុជា បានឡើងដល់ ១០៧នាក់ ខណៈមានអ្នកជាសះស្បើយ នៅថ្ងៃនេះ ចំនួន២នាក់ទៀត សរុបកើនដល់ ២៣នាក់ និងកំពុងសម្រាកព្យាបាល៨៤នាក់ ។ ក្នុងសេចក្តីប្រកាសរបស់ក្រសួងសុខាភិបាល បានអោយដឹងថា សម្រាប់អ្នកជំងឺកូវីដ១៩ ដែលត្រូវបានព្យាបាលជាសះស្បើយ ២នាក់ទៀត គឺមានបុរសអាយុ៣៨ឆ្នាំ ដែលឆ្លងពីជនជាតិជប៉ុន នៅខេត្តសៀមរាប និងបុរសអាយុ៣៥ឆ្នាំ នៅខេត្តបន្ទាយមានជ័យ ។ ពួកគេត្រូវបានធ្វើតេស្តចំនួន២លើកឃើញថា លទ្ធផលអវិជ្ជមាន ទាំងពីរលើក ។ អ្នកទាំងពីរត្រូវបានអនុញ្ញាតឱ្យត្រឡប់ទៅផ្ទះវិញនៅថ្ងៃនេះ ។ រហូតមកទល់ពេលនេះ ក្រុមគ្រូពេទ្យកម្ពុជា បានព្យាបាលអ្នកជំងឺកូវីដ១៩ ឲ្យបានជាសះស្បើយចំនួន២៣នាក់ហើយ ។ អ្នកទាំង២៣នាក់នោះ រួមមាន បុរសជនជាតិខ្មែរចំនួន១៨នាក់ ជនជាតិអង់គ្លេសចំនួន៣នាក់ ជនជាតិបារាំងម្នាក់ និងជនជាតិចិនម្នាក់ ។ នៅថ្ងៃអាទិត្យ ទី២៩ ខែមីនា ឆ្នាំ២០២០ ម្សិលមិញនេះ នៅឯមន្ទីរពេទ្យមិត្តភាពខ្មែរ-សូវៀត លោកវេជ្ជបណ្ឌិត សាមិត្ត ដែលជាអ្នកអនុវត្តន៍ផ្ទាល់ ក្នុងការព្យាបាលអ្នកផ្ទុកកូវីដ១៩ បានថ្លែងប្រាប់ក្រុមអ្នកសារព័ត៌មាន ឲ្យដឹងថា ការព្យាបាលអ្នកផ្ទុកមេរោគកូវីដ១៩ បានជោគជ័យ ដោយសារក្រុមគ្រូពេទ្យកម្ពុជា មានបច្ចេកទេស២ គឺ ៖ ទី១ – ក្រុមគ្រូពេទ្យព្យាបាលអ្នកជំងឺដោយថ្នាំប្រឆាំងនឹងមេរោគកូវីដ១៩ ។ និងទី២ – គឺការអប់រំ ដែលទាក់ទងនឹងការលើកទឹកចិត្ត និងការផ្តល់ចំណីអាហារឲ្យអ្នកជំងឺបានគ្រប់គ្រាន់ និងការឲ្យអ្នកជំងឺបានហាត់ប្រាណ ដែលធ្វើឲ្យរាងកាយពួកគាត់មាំទាំ ធ្វើឲ្យការជាសះស្បើយបានកាន់តែលឿនផងដែរ ។ យ៉ាងនេះក្តី លោកវេជ្ជបណ្ឌិត មិនបានបញ្ជាក់លម្អិតពីថ្នាំប្រភេទអ្វី ដែលប្រើប្រឆាំងនឹងមេរោគកូវីដ១៩នោះ នៅឡើយទេ ៕	2020-03-30T13:01:41+07:00	kbnnews.com	https://kbn.news/archives/156256
3f922c64-81f6-4f72-ac06-af50d323fdbb	នារីប្រកាសលក់ឧបករណ៍ធ្វើតេស្តរកវីរុស Covid-19 តាមហ្វេសប៊ុក ត្រូវសមត្ថកិច្ចចាប់ខ្លួន	នារីម្នាក់ ត្រូវសមត្ថកិច្ចធ្វើការចាប់ខ្លួន កាលពីព្រលប់ថ្ងៃទី២៩ ខែមីនា ឆ្នាំ២០២០ ស្ថិតនៅចំណុចផ្ទះជួលលេខ៥ ក្រុមទី៦ ភូមិបឹងឈូក សង្កាត់គីឡូម៉ែត្រលេខ៦ ពាក់ព័ន្ធសកម្មភាពផ្សព្វផ្សាយលក់ឧបករណ៍ធ្វើតេស្តរកវីរុស Covid-19 តាមបណ្ដាញទំនាក់ទំនងសង្គម Facebook ដោយគ្មានការអនុញ្ញាត។ លោកជា ពិសី អភិបាលខណ្ឌឫស្សីកែវ បានបញ្ជាក់ថា នារីដែលសមត្ថកិច្ចធ្វើការឃាត់ខ្លួននេះ មានឈ្មោះ វ៉ា វួចគៀង អាយុ២៦ឆ្នាំ មុខរបរលក់អ៊ីវ៉ាន់តាមប្រព័ន្ធអនឡាញ ជាម្ចាស់ផ្ទះជួល។ ក្រោយចាប់ខ្លួន នារីខាងលើ ត្រូវសមត្ថកិច្ចនាំមកសាកសួរនៅអធិការដ្ឋាននគរបាលខណ្ឌ ។ នៅចំពោះមុខសមត្ថកិច្ច នារីរូបនេះ បានឆ្លើយសារភាពថា ពិតជាបានប្រើប្រាស់ page facebooK ឈ្មោះ Rama Brand Shop បង្ហោះផ្សព្វផ្សាយលក់ឧបករណ៍ធ្វើតេស្តរកវីរុស Covid-19 ដោយគ្មានច្បាប់អនុញ្ញាតពីក្រសួងសុខាភិបាល ពិតប្រាកដមែន។ តែតាមពិតរូបនាងគ្រាន់តែជួយបង្ហោះផ្សព្វផ្សាយ ពាណិជ្ជកម្ម ដើម្បីលក់ឧបករណ៍ខាងលើនេះឲ្យឈ្មោះ ម៉ូនីតា សុខ ប៉ុណ្ណោះ ដែលកំពុងរស់នៅសហរដ្ឋអាមេរិក តែប្រសិនបើមានអ្នកកម្មង់ទិញ ខ្លួននឹង Chat ទៅ Facebook មានឈ្មោះ Monita Sok ដើម្បីទទួលអីវ៉ាន់យកមកលក់បន្ត ខណៈជាក់ស្ដែង នាងពុំទាន់ទទួលបានឧបករណ៍នោះនៅឡើយទេ ហើយក៏ត្រូវសមត្ថកិច្ចធ្វើការចាប់ខ្លួននាងតែម្តង។ សូមបញ្ជាក់ថា ក្រសួងសុខាភិបាលកម្ពុជា ក៏បានចេញសេចក្តីអំពាវនាវដល់ប្រជាពលរដ្ឋមិនត្រូវប្រើប្រាស់ឧបករណ៍ ធ្វើតេស្តរហ័សរកមេរោគកូវីដ១៩ ដោយខ្លួនឯងនោះឡើយ។ ក្រសួងបានបញ្ជាក់ថា មានតែវិទ្យាស្ថានជាតិស្រាវជ្រាវសាធារណៈ និងវិទ្យាស្ថានប៉ាស្ទ័រកម្ពុជា ដែលកំពុងប្រតិបត្តិការតាមបច្ចេកទេស និងគោលការណ៍ប្រតិបត្តិស្តង់ដារ របស់អង្គការសុខាភាពពិភពលោក ដែលមានការចេញលទ្ធផលទទួលស្គាល់ត្រឹមត្រូវ។ ជនដែលប្រើឧបករណ៍សម្រាប់តេស្តរហស័រកមេរោគកូវីដ១៩ មកផ្សព្វផ្សាយជាសាធារណៈ ដោយគ្មានការអនុញ្ញាតពីក្រសួងសុខាភិបាល នឹងត្រូវផ្តន្ទាទោសតាមផ្លូវច្បាប់ជាធរមាន៕	2020-03-30T11:45:31+07:00	kbnnews.com	https://kbn.news/archives/156247
39a266a4-0d23-44f3-b1a3-f48246467465	ចាប់ខ្លួននារីម្នាក់នៅខណ្ឌឫស្សីកែវ ជាអ្នកលក់ឧបករណ៍ធ្វើតេស្តរកវីរុស Covid-19	រាជធានីភ្នំពេញ ៖ នារីម្នាក់ត្រូវបានបានឃាត់ ពាក់ព័ន្ធសកម្មភាពផ្សព្វផ្សាយលក់ (Rapid Test) ឧបករណ៍ធ្វើតេស្តរហ័សរកវីរុស Covid-19 តាមបណ្ដាញសង្គមហ្វេសប៊ុក ដោយគ្មានការអនុញ្ញាតត្រឹមត្រូវ ។ ការឃាត់ខ្លួននារីរូបនេះ ធ្វើឡើងនៅព្រឹកថ្ងៃទី៣០ មីនា ២០២០នេះ ស្ថិតនៅចំណុចផ្ទះជួលលេខ៥ ក្រុមទី៦ ភូមិបឹងឈូក សង្កាត់គីឡូម៉ែត្រលេខ៦ ខណ្ឌប្ញស្សីកែវ ក្រោមការសម្របសម្រួលពីលោក សិត វណ្ណៈ ព្រះរាជអាជ្ញារង អមសាលាដំបូងរាជធានីភ្នំពេញ និងមានការដឹកនាំកម្លាំងពីលោកស្រី សួស សូលីដា អភិបាលរងខណ្ឌ និងមន្ត្រីពាក់ព័ន្ធ ។ នារីជាប់សង្ស័យឈ្មោះ វ៉ា វួចគៀង អាយុ២៦ឆ្នាំ មុខរបរលក់ឥវ៉ាន់តាមប្រព័ន្ធអនឡាញ ជាម្ចាស់ផ្ទះជួល បានឆ្លើយសារភាពថា ពិតជាបានប្រើប្រាស់ page facebooK ឈ្មោះ Rama Brand Shop បង្ហោះផ្សព្វផ្សាយលក់ឧបករណ៍ធ្វើតេស្តរកវីរុស Covid-19 ដោយគ្មានច្បាប់អនុញ្ញាតពីក្រសួងសុខាភិបាល ពិតប្រាកដមែន ។ លើសពីនេះ នារីជាប់សង្ស័យរូបនេះ បានបញ្ជាក់ប្រាប់សមត្ថកិច្ច ថា ៖ រូបនាង គ្រាន់តែជួយបង្ហោះផ្សព្វផ្សាយ ពាណិជ្ជកម្ម ដើម្បីលក់ឧបករណ៍ខាងលើនេះឲ្យឈ្មោះ ម៉ូនីតា សុខ ប៉ុណ្ណោះ ដែលកំពុងរស់នៅសហរដ្ឋអាមេរិក តែប្រសិនបើមានអ្នកកម្មង់ទិញ ខ្លួននឹង Chat ទៅ Facebook មានឈ្មោះ Monita Sok ដើម្បីទទួលឥវ៉ាន់យកមកលក់បន្ត ខណៈជាក់ស្ដែង នាងពុំទាន់ទទួលបានឧបករណ៍នោះនៅឡើយទេ» ៕	2020-03-30T11:40:34+07:00	kbnnews.com	https://kbn.news/archives/156237
8d20021e-1e4a-43cb-87bc-b03bdd73ad34	ដំណឹងល្អ! អ្នកជំងឺកូវីដជាសះស្បើយ ២នាក់ទៀហើយ សរុប២៣នាក់ហើយ	នៅព្រឹកថ្ងៃទី៣០មីនា ក្រសួងសុខាភិបាល បានប្រកាសរកឃើញអ្នកឆ្លងវីរុស Covid-19 ចំនួន៤ករណីថ្មីបន្ថែមទៀត សរុប ចំនួន១០៧នាក់ និងមានអ្នកជាសះស្បើយចំនួន២នាក់ មានសរុបចំនួន២៣នាក់។ អ្នកដែលជាសះស្បើយជំងឺកូវីដ នៅថ្ងៃនេះ គឺបុរសជនជាតិជប៉ុន អាយុ៣៨ឆ្នាំ នៅខេត្តសៀមរាប និងម្នាក់ទៀត គឺបុរសជនជាតិខ្មែរ អាយុ៣៥ឆ្នាំ នៅខេត្តបន្ទាយមានជ័យ៕	2020-03-30T10:51:45+07:00	kbnnews.com	https://kbn.news/archives/156201
9a387669-8966-41b7-920d-10b0ed720c5e	ព្រឹកនេះ រកឃើញអ្នកឆ្លងជំងឺ Covid-19 ចំនួន៤នាក់បន្ថែមទៀត សរុប១០៧នាក់	ក្រសួងសុខាភិបាល ប្រកាសរកឃើញអ្នកឆ្លងវីរុស Covid-19 ចំនួន៤ករណីថ្មីបន្ថែមទៀត និងមានអ្នកជាសះស្បើយចំនួន២នាក់ ។ គិតត្រឹមថ្ងៃទី៣០ ខែមីនានេះ ចំនួនអ្នកឆ្លងវីរុសCovid-19 នៅកម្ពុជាសរុប ចំនួន១០៧នាក់ ក្នុងនោះអ្នកជាសះស្បើយ មានសរុបចំនួន២៣នាក់។	2020-03-30T10:39:55+07:00	kbnnews.com	https://kbn.news/archives/156169
df6a5dfb-7b4e-4b82-8249-34f78cc2ae58	្រកសួងសុខាភិបាល បានរកឃើញអ្នកឆ្លងកូវីដ១៩ថ្មី ចំនួន៤ទៀតហើយ អ្នកឆ្លងសរុប១០៧នាក់	ក្រសួង សុខាភិបាល បានរកឃើញអ្នកឆ្លងកូវីដ១៩ថ្មី ចំនួន៤ទៀតហើយ អ្នកឆ្លងសរុប១០៧នាក់ភ្នំពេញ៖ ក្រសួងសុខាភិបាលកម្ពុជា បានរកឃើញអ្នកឆ្លងមេរោគកូវីដ១៩ (COVID-19) ថ្មីចំនួនតែ០៤នាក់បន្ថែមទៀត ធ្វើឱ្យអ្នកឆ្លងជំងឺកូវីដ១៩ នៅក្នុងប្រទេសកម្ពុជាបានឡើងដល់១០៧នាក់ ខណៈមានអ្នកជាសះស្បើយថ្មីពីជំងឺកូវីដ១៩ចំនួន២នាក់ សរុបកើនដល់២៣នាក់ និងកំពុងសម្រាកព្យាបាល៨៤នាក់ នៃអ្នកឆ្លងសរុប១០៧នាក់។ តាមការប្រកាសរបស់ក្រសួងសុខាភិបាល នៅថ្ងៃទី៣០ ខែមីនា ឆ្នាំ២០២០ នេះ បានឱ្យដឹងថា ចំនួនអ្នកឆ្លងថ្មី៤នាក់នោះ មានទី១៖ បុរសជនជាតិខ្មែរ អាយុ៣០ឆ្នាំ ដែលបម្រើការងារនៅកាស៊ីណូ និងខារ៉ាអូខេមួយ នៅច្រកប៉ោយប៉ែត, ទី២៖ បុរសជនជាតិខ្មែរអាយុ៣៦ឆ្នាំ នៅស្រុកចំការលើ ខេត្តកំពង់ចាម ដែលជាអ្នកដំណើរត្រឡប់ពីប្រទេសជប៉ុន ចូលកម្ពុជា ថ្ងៃទី២៨ ខែមីនា, ទី៣៖ ស្រ្តីជនជាតិខ្មែរ អាយុ២០ឆ្នាំ នៅក្នុងសង្កាត់អូរឫស្សីទី១ ខណ្ឌ៧មករា រាជធានីភ្នំពេញ ដែលទើបវិលត្រឡប់ពីប្រទេសអង់គ្លេស ចូលមកកម្ពុជាថ្ងៃទី២៨ ខែមីនា ឆ្នាំ២០២០ និងទី៤៖ បុរសជនជាតិបារាំង នៅម្តុំទួលទំពូង រាជធានីភ្នំពេញ ដែលធ្វើដំណើរទៅប្រទេសហ្គុយយ៉ាណា មកដល់កម្ពុជាថ្ងៃទី២២ ខែមីនា ឆ្នាំ២០២០៕	2020-03-30T10:29:17+07:00	kbnnews.com	https://kbn.news/archives/156177
445023fe-403b-47af-880a-1be57bc23fed	ករណីឆ្លងជំងឺ COVID-19 នៅជុំវិញពិភពលោក កើនលើស៧០ម៉ឺនករណី, គេហទំព័រ Worldmeters. (Video inside)	គេហទំព័រពិភពលោក Worldmeters.info បង្ហាញថា គិតត្រឹមថ្ងៃទី៣០ ខែមីនា ឆ្នាំ២០២០នេះករណីឆ្លងជំងឺ COVID-19 នៅជុំវិញពិភពលោក កើនលើស៧០ម៉ឺនករណី ខណៈសហរដ្ឋអាមេរិកឈរលើកំពូលតារាងនៃចំនួនអ្នកឆ្លងជំងឺដ៏សាហាវនេះច្រើនជាងគេ ខណៈឈរលេខ២ គឺប្រទេសអ៉ីតាលី និងលេខ៣គឺប្រទេសចិន។ ខាងក្រោមតារាងប្រទេសដែលមានករណីឆ្លងច្រើនជាងចំនួន២០ប្រទេស, គិតត្រឹមម៉ោង០០៖១៥នាទីចូលថ្ងៃទី៣០ ខែមីនា ឆ្នាំ២០២០៖	2020-03-30T07:22:00+07:00	freshnewsasia.com	https://m.freshnewsasia.com/index.php/en/internationalnews/153039-2020-03-29-17-22-48.html
71620824-2c06-4eba-9921-1edff074caa1	ទេសរដ្ឋមន្ត្រី គន់ គីម៖ ខេត្តឧត្តរមានជ័យ មានពលរដ្ឋមកពីថៃជិត៣ពាន់នាក់ តែមិនទាន់មានអ្នកកើតជំងឺកូវីដ១៩ទេ (Video inside)	ក្រុមការងារថ្នាក់ជាតិចុះជួយខេត្តឧត្តរមានជ័យ ដែលមានលោកទេសរដ្ឋមន្ត្រី គន់ គីម ជាប្រធាន ព្រមទាំងអភិបាលខេត្ត លោក ប៉ែន កុសល្យ និងអាជ្ញាធរពាក់ព័ន្ធក្នុងខេត្ត បានធ្វើសកម្មភាពយ៉ាងសកម្មចុះស្រង់ស្ថិតិប្រជាពលរដ្ឋត្រឡប់មកពីប្រទេសថៃ និងពិនិត្យសុខភាពរបស់ពួកគេ។ ខេត្តឧត្តរមានជ័យ ជាខេត្តមួយជាប់ព្រំដែនប្រទេសថៃ ហើយក៏មានប្រជាពលរដ្ឋធ្វើចំណាក់ស្រុកចេញចូលទៅធ្វើការនៅប្រទេសថៃច្រើនផងដែរ។ លោកទេសរដ្ឋមន្ត្រី គន់ គីម បានប្រាប់អង្គភាពព័ត៌មាន Fresh News ថា គិតត្រឹមថ្ងៃទី២៨ ខែមីនា ឆ្នាំ២០២០ ខេត្តឧត្តរមានជ័យ មានប្រជាពលរដ្ឋត្រឡប់មកពីធ្វើការនៅប្រទេសថៃជិត៣ពាន់នាក់។ ដោយយោងតាមការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា បង្កាមិនឱ្យមានការចម្លងជំងឺកូវីដ១៩ពីពលរដ្ឋមកពីថៃទៅក្រុមគ្រួសារ និងក្នុងសហគមន៍នោះ លោកទេសរដ្ឋមន្ត្រី គន់ គីម បានណែនាំក្រុមក្រុមការងារ និងក្រុមគ្រូពេទ្យស្ម័គ្រចិត្ត ចុះវាស់កម្តៅប្រជាពលរដ្ឋមកពីថៃនោះ និងណែនាំឱ្យពួកគេនៅដាច់ដោយឡែកពីក្រុមគ្រួសាររយៈពេល១៤ថ្ងៃសិន។ បើតាមលោកទេសរដ្ឋមន្ត្រី គន់ គីម តាមរយៈការចុះវាស់កម្តៅគឺរកឃើញប្រជាពលរដ្ឋប្រមាណ ១៥គ្រួសារមានកម្តៅខ្ពស់ខុសប្រក្រតី ហើយក៏បានរៀបចំយកសំណាកផ្សេងៗទៅពិនិត្យ។ ក្រោយពេលពិនិត្យរកឃើញថា ពួកគាត់មិនមានឆ្លងជំងឺកូវីដ១៩នោះឡើយ។ លោកទេសរដ្ឋមន្ត្រី គន់ គីម បានគូសបញ្ជាក់ថា នៅក្នុងខេត្តឧត្តរមានជ័យ រហូតមកដល់ថ្ងៃទី២៩ ខែមីនា ឆ្នាំ២០២០ មិនមាននរណាម្នាក់កើតជំងឺកូវីដ១៩នោះឡើយ។ សូមបញ្ជាក់ថា ក្នុងរយៈពេលប៉ុន្មានថ្ងៃមកនេះ ក្រៅពីការចុះដាក់ចេញវិធានការទប់ស្កាត់មិនឱ្យមានការរីករាលដាលជំងឺកូវីដ១៩ពីប្រជាពលរដ្ឋមកពីប្រទេសថៃ ក្នុងករណីពួកគេមានជំងឺ ទៅក្រុមគ្រួសារសាច់ញាតិ និងប្រជាពលរដ្ឋក្នុងភូមិហើយនោះ លោកទេសរដ្ឋមន្ត្រី គន់ គីម និងក្រុមការងារក៏រៀបចំចាត់ចែងនាំយកគ្រឿងឧបភោគ បរិភោគ និងក្រមា ជូនប្រជាពលរដ្ឋជួបការលំបាកបណ្តាលមកពីឥទ្ធិពលជំងឺកូវីដ១៩ផងដែរ។ លោកទេសរដ្ឋមន្ត្រី គន់ គីម និងក្រុមការងារ បានចុះទៅដល់ខ្នងផ្ទះរបស់ប្រជាពលរដ្ឋ ហើយក៏បានឆ្លៀតផ្តល់នូវសារអប់រំនានាតាមវិធានរបស់ក្រសួងសុខាភិបាល ជូនទៅប្រជាពលរដ្ឋ ដើម្បីការពារខ្លួនចៀសផុតពីការឆ្លងជំងឺកូវីដ១៩នេះ៕	2020-03-30T02:11:00+07:00	freshnewsasia.com	https://m.freshnewsasia.com/index.php/en/localnews/153035-2020-03-29-12-11-33.html
091d5cbc-b3e1-4868-8e90-16b96bbdffb3	អាជ្ញាធរខេត្តប៉ៃលិន បន្តចុះសំណេះសំណាលសួរសុខទុក្ខ និងធ្វើការផ្សព្វផ្សាយណែនាំស្តីពីជំងឺ Covid-19 ជូនដល់ប្រជាពលរដ្ឋ នៅតាមខ្នងផ្ទះ	លោក ផាន់ ចាន់ធុល អភិបាលខេត្តប៉ៃលិន នៅថ្ងៃទី២៩ ខែមីនា ឆ្នាំ២០២០ អមដំណើរដោយលោក ឃ្លោក នួយ អភិបាលរងខេត្ត និងលោកស្រី ជា លាភ អភិបាលរងខេត្ត ព្រមទាំងក្រុមការងារ បានអញ្ជើញចុះសួរសុខទុក្ខ និងធ្វើការផ្សព្វផ្សាយណែនាំ ស្តីពីជំងឺ Covid-19 ដល់ប្រជាពលរដ្ឋ នៅតាមខ្នងផ្ទះ ចំនួន៦២គ្រួសារ ក្នុងឃុំអូរអណ្តូង និងឃុំស្ទឹងកាច់ ស្រុកសាលាក្រៅ ខេត្តប៉ៃលិន ព្រមទាំងបានឧបត្ថម្ភស្បៀងអាហារមួយចំនួន ដល់ប្រជាពលរដ្ឋដែលមានជីវភាពខ្វះខាត ដើម្បីជួយដោះស្រាយជីវភាព របស់ពួកគាត់មួយរយៈពេល បន្ទាប់ពីរងផលប៉ះពាល់សេដ្ឋកិច្ចគ្រួសារ ដោយការផ្ទុះឡើងនៃជំងឺ Covid-១៩។ លោក ផាន់ ចាន់ធុល បានថ្លែងទៅកាន់ប្រជាពលរដ្ឋថា នៅក្នុងប្រទេសកម្ពុជា ត្រូវបានគេរកឃើញមានអ្នកឆ្លងជំងឺនេះក៏ដោយ ប៉ុន្តែសម្រាប់ខេត្តប៉ៃលិន រហូតមកដល់ពេលនេះ នៅមិនទាន់រកឃើញ មានអ្នកឆ្លងជំងឺនេះនៅឡើយទេ ប៉ុន្តែរយៈពេលប៉ុន្មានថ្ងៃមកនេះ មានពលករចំណាកស្រុកទាំងក្នុង និងក្រៅប្រទេសរាប់ពាន់នាក់ បានវិលត្រឡប់ចូលមកកាន់ស្រុកកំណើតវិញ ដោយមិនបានដឹងថា ក្នុងចំណោម មនុស្សទាំងអស់នោះ មានអ្នកផ្ទុកមេរោគ COVID-19 ឬអត់នោះទេ។ លោកថា ដូច្នេះដើម្បីទប់ស្កាត់កុំឲ្យមានការចម្លងជំងឺនេះ ក៏ដូចជាដើម្បីជួយសង្គ្រោះ និងព្យាបាលដល់ជនរងគ្រោះ ដែលមានផ្ទុកជំងឺនេះ ឲ្យបានទាន់ពេលវេលា គណៈកម្មការប្រយុទ្ធ នឹងជំងឺ COVID-19 ខេត្តប៉ៃលិន បានដាក់ចេញនូវវិធានការយ៉ាងម៉ឺងម៉ាត់ ដើម្បីអនុវត្តន៍តាមការណែនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងក្រសួងសុខាភិបាល ដោយជំរុញឲ្យអាជ្ញាធរមូលដ្ឋានគ្រប់ជាន់ថ្នាក់ មន្រ្តីជំនាញពាក់ព័ន្ធ និងកងកម្លាំងប្រដាប់អាវុធទាំងអស់ ត្រូវរួមគ្នា ចុះផ្សព្វផ្សាយនៅតាមភូមិ និងតាមខ្នងផ្ទះ ដើម្បីឲ្យប្រជាពលរដ្ឋបានយល់ដឹង និងចូលរួមបង្ការ និងទប់ស្កាត់ជំងឺ COVID-19 នេះទាំងអស់គ្នា។ លោកអភិបាលខេត្ត បានឲ្យដឹងថា ដោយសារការព្រួយបារម្ភជាខ្លាំង ចំពោះជំងឺកូវីដ-១៩ ធ្វើឲ្យក្រុមហ៊ុន សហគ្រាស និងកន្លែងការងារមួយចំនួនត្រូវបានបិទទ្វារ បណ្តាលឲ្យប្រជាពលរដ្ឋមួយចំនួនអត់ការងារធ្វើ ហើយពលរដ្ឋខ្លះ ដែលធ្វើជាពលករនៅក្រៅប្រទេស ត្រូវបង្ខំចិត្តវិលត្រឡប់មកកាន់ស្រុកកំណើត និងលំនៅដ្ឋានវិញ ដូច្នេះធ្វើឲ្យប៉ះពាល់ ដល់សេដ្ឋកិច្ចក្រុមគ្រួសារ ហើយជាក់ស្តែងនៅថ្ងៃនេះ អាជ្ញាធរខេត្ត និងក្រុមការងារ បាននាំយកអំណោយស្បៀង មកឧបត្ថម្ភដល់បងប្អូន នៅតាមខ្នងផ្ទះ ព្រោះមិនអាចធ្វើការប្រមូលផ្តុំមនុស្សច្រើនបាន។ លោក ផាន់ ចាន់ធុល ក៏បានបញ្ជាក់ថា បើទោះបីជាអំណោយស្បៀងទាំងនេះ មិនបានបំពេញតាមតំរូវការរបស់បងប្អូនក៏ពិតមែន តែក៏អាចដោះស្រាយ បានមួយកំរិតផងដែរ ដូច្នេះសូមលោកតា លោកយាយ អ៊ុ ពូ មីង និងបងប្អូនទាំងអស់ ត្រូវខិតខំប្រឹងប្រែងប្រកបមុខរបរចិញ្ជឹមជីវិត និងបង្កបង្កើតផលដាំដំណាំ ឲ្យបានកាន់ច្រើន ដើម្បីបង្កើនជីវភាពឲ្យបានធូធាជាងមុន ជាពិសេសត្រូវរស់នៅស្អាត ហូបស្អាត មានអនាម័យ ដោយត្រូវពាក់ម៉ាស នៅកន្លែងសាធារណៈ និងលាងសម្អាតដៃឲ្យបានជាប្រចាំ ក្នុងន័យចូលរួមបង្ការ និងទប់ស្កាត់ការរីករាលដាលនៃជំងឺកូវីដ-១៩។ សូមបញ្ជាក់ថា គិតត្រឹមព្រឹកថ្ងៃទី២៨ ខែមីនា ឆ្នាំ២០២០ នៅខេត្តប៉ៃលិន មានពលករទើបត្រលប់ មកពីក្រៅប្រទេសចំនួន៣៨៦នាក់ ១៩៩ស្រី ដោយក្នុងនោះ ក្រុងប៉ៃលិន ចំនួន ២០៥នាក់ ស្រី១១៤នាក់ និងស្រុកសាលាក្រៅ ចំនួន១៨១នាក់ ស្រី៨៥នាក់ ហើយប្រជាពលរដ្ឋដែលមានជីវភាពខ្វះខាត ទទួលអំណោយស្បៀង ពីអាជ្ញាធរខេត្ត មានចំនួន ៦២គ្រួសារ នៅក្នុងឃុំអូរអណ្តូង និងឃុំស្ទឹងកាច់ ស្រុកសាលាក្រៅ ដោយក្នុង ១គ្រួសារ ទទួលបាន អង្ករ ២៥គីឡូក្រាម ត្រីខ ១យួរ និងទឹកត្រី ១យួរ៕	2020-03-30T01:47:00+07:00	freshnewsasia.com	https://m.freshnewsasia.com/index.php/en/localnews/153034-2020-03-29-11-47-23.html
70348a6f-4eb6-4271-92d0-b29a6f54a1f0	លោកស្រី ម៉ែន សំអន ផ្តល់វិធានការណ៍៧ចំណុច សម្រាប់បង្ការ និងទប់ស្កាត់ជំងឺរលាកផ្លូវដង្ហើម កូវីដ-១៩ នៅខេត្តស្វាយរៀង	លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្រ្តី រដ្ឋមន្រ្តីក្រសួងទំនាក់ទំនង ជាមួយរដ្ឋសភា-ព្រឹទ្ធសភា និងអធិការកិច្ច នៅថ្ងៃទី២៩ ខែមីនា ឆ្នាំ២០២០ បានអញ្ជើញជាអធិបតី ក្នុងពិធីជួបប្រជុំណែនាំដល់សមាជិក សមាជិកា ព្រឹទ្ធសភា រដ្ឋសភា និងជាប្រធានក្រុមការងារ ចុះជួយក្រុង ស្រុកទាំង៨ នៃខេត្តស្វាយរៀង នៅខេត្តស្វាយរៀង។ សារាចរណែនាំរបស់រាជរដ្ឋាភិបាលកម្ពុជា លេខ ០១ សរណន ចុះថ្ងៃទី១៥ ខែមីនា ឆ្នាំ២០២០ ស្តីពីវិធានការ បង្ការ និងទប់ស្កាត់ ការរាតត្បាត នៃជំងឺកូវីដ-១៩។ និងសេចក្តីណែនាំលេខ ០៣៩ សខល ចុះថ្ងៃទី១៦ ខែមីនា ឆ្នាំ២០២០ របស់ក្រសួងសុខាភិបាល ស្តីពី នីតិវិធីដាក់ខ្លួនឲ្យនៅដាច់ដោយ ឡែក ក្នុង រយៈពេល ១៤ថ្ងៃ ដើម្បីបង្ការ និង ទប់ស្កាត់ជំងឺកូវីដ-១៩ នៅតាមផ្ទះជាលក្ខណៈបុគ្គល និង ទី៣.លិខិតលេខ ១០០៧ សជណ របស់ក្រសួងមហាផ្ទៃ ចុះថ្ងៃទី ២៧ ខែមីនា ឆ្នាំ២០២០។ ត្រូវបែងចែកជាក្រុមការងារតូចៗ ឲ្យចុះតាមខ្នងផ្ទះ ដើម្បីពន្យល់ណែនាំ អំពីវិធានការការពារជំងឺ តាមការណែនាំរបស់ក្រសួងសុខាភិបាល ជាពិសេស វិធានការអនាម័យងាយៗ ដូចជាការលាងសម្អាតដៃ ឲ្យបានញឹកញាប់ និងការរក្សាអនាម័យខ្លួនប្រាណឲ្យបានជាប់ជាប្រចាំ។ ត្រូវយកចិត្តទុកដាក់ ដល់បងប្អូនប្រជាពលរដ្ឋ ដែលធ្វើការចំណាកស្រុក ត្រលប់មកស្រុកកំណើតវិញ ត្រូវដាក់ឲ្យដាច់ដោយឡែក១៤ថ្ងៃ។ ក្នុងករណី មាន លទ្ធភាពបន្ថែម ក្រុមការងារគួរផ្តល់ជូនផងដែរនូវ សាប៊ូ ក្រម៉ា គ្រឿងឧបភោគ បរិភោគ សម្រាប់ឧបត្ថម្ភដល់ពួកគាត់ ដែលទើបនឹងត្រលប់មកពីក្រៅប្រទេស តាមលទ្ធភាពជាក់ស្តែង ដែលអាចធ្វើបាន ក្នុងកាលៈទេសៈដែលពួកគាត់ពុំ បានប្រកបរបអាជីវកម្មផ្សេង សម្រាប់ក្រុមគ្រួសារ។ មន្ទីរសុខាភិបាលខេត្តស្វាយរៀង ត្រូវយកចិត្តទុកដាក់ ក្នុងការទទួលពិនិត្យ និងព្យាបាលចំពោះករណី អ្នកដែលមានរោគសញ្ញាកូវីដ-១៩។ ជាពិសេស ពង្រឹងមន្ទីរពេទ្យបង្អែកក្រុង ស្រុក និងមណ្ឌលសុខភាព ឃុំ សង្កាត់ តាមរយៈលេខទូរស័ព្ទ១១៥។ ត្រូវពិនិត្យលទ្ធភាព ក្នុងការឧបត្ថម្ភគាំទ្រសម្ភារៈ និងថវិកា ដល់រដ្ឋបាលក្រុង-ស្រុក និងឃុំ-សង្កាត់នីមួយៗ ដើម្បីមានលទ្ធភាពធ្វើសកម្មភាពផ្ទាល់នៅមូលដ្ឋាន ក្នុងការកាត់បន្ថយ និងបង្កាទប់ស្កាត់ការរាតត្បាតជំងឺ រលាកផ្លូវដង្ហើមធ្ងន់ធ្ងរ កូវីដ-១៩ នៅភូមិសាស្ត្រ ខេត្តស្វាយរៀង។ អាជ្ញាធរខេត្តត្រូវណែនាំ ដល់អាជ្ញាធរឃុំ សង្កាត់ ភូមិ ត្រូវសហការជាមួយសមត្ថកិច្ចពាក់ព័ន្ធ ចុះត្រួតពិនិត្យ ជាប្រចាំ ដើម្បីធានាថា បងប្អូនប្រជាពលរដ្ឋ ខ្មែរដែលវិលត្រលប់មកពីក្រៅប្រទេសវិញ អនុវត្តវិធានការដាក់ខ្លួនឲ្យនៅដាច់ដោយឡែករយៈពេល១៤ថ្ងៃ បានត្រឹមត្រូវតាមនីតិវិធីដែលបានកំណត់។ ក្នុងនោះ អាជ្ញាធរក្រុង ស្រុក ត្រូវតាមដាន និងជួយគាំទ្រដល់អាជ្ញាធរឃុំ សង្កាត់ ភូមិ នៅក្នុងការបែងចែកអនុវត្តការងារនេះ ឲ្យមានប្រសិទ្ធិភាពខ្ពស់ ដោយអនុវត្តនូវ វិធានការណ៍សរុប មធ្យោបាយសរុប កម្លាំងសរុប ជាពិសេស ប្រើប្រាស់កម្លាំងប្រជាការពារភូមិក្នុងការ ថែរក្សា ការពារសន្តិសុខ និងសណ្តាប់ផងដែរ។ អាជ្ញាធរខេត្តត្រូវណែនាំ ដល់អាជ្ញាធរក្រុង ស្រុក ខណ្ឌ ឃុំ សង្កាត់ ភូមិ ឲ្យសហការគ្នាបង្កើនសកម្មភាពបិទផ្សាយផ្ទាំងរូបភាព និងចាក់មេក្រូផ្សព្វផ្សាយសារ សម្លេងអប់រំរបស់គណៈកម្មាធិការជាតិ ប្រយុទ្ធប្រឆាំងនឹងជំងឺកូវីដ-១៩ នៅមូលដ្ឋានរៀងៗខ្លួន ជាពិសេស ភូមិ ឃុំ សង្កាត់ ដែលមានបងប្អូនប្រជាពលរដ្ឋច្រើន ដែលទើបនឹងត្រលប់មកពីក្រៅប្រទេសវិញ៕	2020-03-30T01:40:00+07:00	freshnewsasia.com	https://m.freshnewsasia.com/index.php/en/localnews/153032-2020-03-29-11-40-54.html
e7a4151d-41ca-455e-92f3-9a9ae713df71	អេស៉្បាញ៖ អ្នកជំងឺ COVID-19 ជាង៨០០នាក់ថែមទៀតស្លាប់ ធ្វើឲ្យតួលេខអ្នកបាត់បង់ជីវិតសរុបកើនដល់៦,៥២៨នាក់	ក្រសួងសុខាភិបាលអេស៉្បាញនាថ្ងៃអាទិត្យនេះ បានឲ្យដឹងថា អ្នកជំងឺ COVID-19 ៨៣៨នាក់ទៀត ទើបតែបានស្លាប់ ធ្វើឲ្យចំនួនអ្នកបាត់បង់ជីវិតសរុបបន្តកើនដល់៦,៥២៨នាក់ នៅក្នុងប្រទេសរបស់ខ្លួន។ នេះបើតាមការដកស្រង់ការផ្សាយចេញពី សារព័ត៌មាន CNN នៅថ្ងៃអាទិត្យ ទី២៩ ខែមីនា ឆ្នាំ២០២០។ ចំណែកឯតួលេខអ្នកឆ្លងនៅអេស៉្បាញវិញក៏បានកើនឡើងពី៧២,២៤៨នាក់ ដល់៧៨,៧៩៧នាក់ផងដែរ។ បើគិតពីចំនួនអ្នកឆ្លង គឺអេស៉្បាញស្ថិតនៅលេខ៤ តែបើគិតពីតួលេខអ្នកស្លាប់គឺចាញ់អ៉ីតាលីតែមួយប៉ុណ្ណោះ ខណៈចំនួនអ្នកស្លាប់ដោយសារ COVID-19 នៅអ៉ីតាលីបានកើនដល់ជាង១ម៉ឺននាក់ហើយ។ គួរជម្រាបថា កាលពីយប់ថ្ងៃសៅរ៍សប្តាហ៍នេះ នាយករដ្ឋមន្រ្តីអេស៉្បាញ លោក Pedro Sanchez បានប្រកាសដាក់ចេញវិធានការ ថែមទៀតដើម្បី ទប់ស្កាត់ការឆ្លងរាលដាលនៃ COVID-19 ដោយតម្រូវឲ្យអ្នកធ្វើការងារ ដែលត្រូវចាត់ទុកថាមិនមានភាពចាំបាច់ ស្នាក់ក្នុងផ្ទះរយៈពេល២សប្តាហ៍។ ពួកគេទាំងនោះនឹងទទួលបានប្រាក់ខែធម្មតា ប៉ុន្តែត្រូវធ្វើការសងម៉ោងវិញនាពេលក្រោយ។ វិធានការនេះនឹងចាប់អនុវត្តពីថ្ងៃទី៣០ ខែមីនា ដល់ថ្ងៃទី០៩ ខែមេសា។ កន្លងទៅនេះ សាលារៀន រង្គសាល ភោជនីយដ្ឋាន និងហាងលក់ទំនិញពុំសូវសំខាន់ ត្រូវបានបិទទ្វារនៅទូទាំងប្រទេសអេស៉្បាញ តាំងតែពីថ្ងៃទី១៤ ខែមីនា ហើយប្រជាជនភាគច្រើនក៏ត្រូវបានជំរុញឲ្យនៅផ្ទះផងដែរ៕	2020-03-30T01:28:00+07:00	freshnewsasia.com	https://m.freshnewsasia.com/index.php/en/internationalnews/153030-2020-03-29-11-28-58.html
7a804038-8118-406b-bf1e-3e3ea0a7a9d5	នាយឧត្តមសេនីយ៍ នេត សាវឿន បញ្ជាឲ្យកម្លាំងនគរបាលនៃស្នងការរាធានី-ខេត្តទូទាំងប្រទេស ចាប់ឃាត់ខ្លួន និងរឹបអូសឧបករណ៍ធ្វើតេស្តិ៍រកជំងឺ Covid-19 (Video inside)	នាយឧត្តមសេនីយ៍ នេត សាវឿន អគ្គស្នងការនគរបាលជាតិ នៅរសៀលថ្ងៃទី២៩ ខែមីនា ឆ្នាំ២០២០នេះ បានថ្លែងចេញបទបញ្ជាឲ្យកម្លាំងនគរបាល នៃស្នងការរាធានី-ខេត្តទូទាំងប្រទេស ស្រាវជ្រាវ និងចាប់ឃាត់ខ្លួន និងឱសថស្ថានណា ដែលលក់ឧបករណ៍ធ្វើធ្វើតេស្តិ៍រកជំងឺ Covid-19 ។ ការចេញបទបញ្ជាដ៏ក្តៅគគុកនេះធ្វើឡើងបន្ទាប់ពីទទួលបានបទបញ្ជាពីសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងជាប្រធានគណៈកម្មការជាតិ ប្រយុទ្ធប្រឆាំងការរីករាលដាលជំងឺ Covid-19 នៅរសៀលថ្ងៃទី២៩ ខែមីនា ឆ្នាំ២០២០។ នាយឧត្តមសេនីយ៍ នេត សាវឿន បានប្រសាសន៍យ៉ាងដូច្នេះថា៖ ។ នៅព្រឹកថ្ងៃទី២៩ ខែមីនា ឆ្នាំ២០២០នេះ ក្រសួងសុខាភិបាលកម្ពុជា ក៏បានចេញសេចក្តីអំពាវនាវដល់ប្រជាពលរដ្ឋមិនត្រូវប្រើប្រាស់ឧបករណ៍ ធ្វើតេស្តរហ័សរកមេរោគកូវីដ១៩ ដោយខ្លួនឯងនោះឡើយ។ នៅក្នុងសេចក្តីប្រកាសព័ត៌មាននៅព្រឹកថ្ងៃទី២៩ ខែមីនា ឆ្នាំ២០២០នេះ ក្រសួងសុខាភិបាលបានបញ្ជាក់ថា បច្ចុប្បន្នមានការផលិតឧបករណ៍ធ្វើតេស្តរហ័សច្រើន តែរហូតដល់ពេលនេះ នៅមិនទាន់មានឧបករណ៍ធ្វើតេស្តរហ័សរកមេរោគកូវីដ១៩ប្រភេទណាមួយ ដែលមានការបញ្ជាក់ទទួលស្គាល់ពី អង្គការសុខភាពពិភពលោកនូវភាពត្រឹមត្រូវ និងប្រសិទ្ធភាពនៅឡើយទេ។ ក្រសួងបន្ថែមថា ប្រសិទ្ធភាពនៃការធ្វើតេស្តរហ័សបែបនេះ គឺនៅទាបណាស់ ហើយក៏មានការចេញលទ្ធផលមកមិនច្បាស់លាស់ច្រើនណាស់ដែរ ដូចជាអ្នកដែលមិនមានមេរោគ បែរទៅជាមានលទ្ធផលវិជ្ជមាន រីឯអ្នកមានមេរោគ បែរទៅជាមានលទ្ធផលអវិជ្ជមានទៅវិញ។ ក្រសួងបានបញ្ជាក់ថា មានតែវិទ្យាស្ថានជាតិស្រាវជ្រាវសាធារណៈ និងវិទ្យាស្ថានប៉ាស្ទ័រកម្ពុជា ដែលកំពុងប្រតិបត្តិការតាមបច្ចេកទេស និងគោលការណ៍ប្រតិបត្តិស្តង់ដាររបស់អង្គការសុខាភាពពិភពលោក ដែលមានការចេញលទ្ធផលទទួលស្គាល់ត្រឹមត្រូវ។ ក្រសួងសុខាភិបាល បានព្រមានថា ជនដែលប្រើឧបករណ៍សម្រាប់តេស្តរហស័រកមេរោគកូវីដ១៩ មកផ្សព្វផ្សាយជាសាធារណៈ ដោយគ្មានការអនុញ្ញាតពីក្រសួងសុខាភិបាល នឹងត្រូវផ្តន្ទាទោសតាមផ្លូវច្បាប់ជាធរមាន។ ក្រសួងក៏បានអំពាវនាវដល់អាជ្ញាធរពាក់ព័ន្ធចូលរួមចាត់វិធានការតាមផ្លូវច្បាប់ជាធរមានយ៉ាងម៉ឺងម៉ាត់ជាទីបំផុត ចំពោះបុគ្គល ឬក្រុមហ៊ុនណា ដែលផ្សព្វផ្សាយឧបករណ៍ធ្វើតេស្តរហ័សរកមេរោគកូវីដ១៩ ដោយមិនមានការអនុញ្ញាតពីក្រសួងសុខាភិបាល។ សូមបញ្ជាក់ថា គិតត្រឹមព្រឹកថ្ងៃទី២៩ ខែមីនា ឆ្នាំ២០២០នេះ ក្រុមគ្រូពេទ្យកម្ពុជា បានព្យាបាលអ្នកជំងឺកូវីដ១៩សរុបចំនួន២១នាក់ហើយ នៅសល់ ៨២នាក់ទៀត កំពុងសម្រាកព្យាបាល នៃចំនួនអ្នកឆ្លងសរុប១០៣នាក់៕	2020-03-30T01:13:00+07:00	freshnewsasia.com	https://m.freshnewsasia.com/index.php/en/localnews/153028-2020-03-29-11-13-28.html
300f013d-6ec5-469d-b609-ebd13427a4ac	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង បន្ដចុះផ្សព្វផ្សាយអប់រំផ្តល់ចំណេះដឹង ពីវិធានការការពារ ទប់ស្កាត់ប្រយុទ្ធនឹងជំងឺ COVID-19 និងចែកម៉ាស់ដល់ប្រជាពលរដ្ឋ (Video inside)	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី សាខាខេត្តស្វាយរៀងចំនួន២៧នាក់ នៅថ្ងៃទី២៩ ខែមីនា ឆ្នាំ២០២០នេះ បានបន្ដចុះផ្សព្វផ្សាយអប់រំ ផ្តល់ចំណេះដឹង ស្តីពីវិធានការការពារ ទប់ស្កាត់ ប្រយុទ្ធប្រឆាំងនឹងជំងឺ COVID-19 និងចែកម៉ាស់ដល់ប្រជាពលរដ្ឋ នៅក្នុងភូមិតារាក់ និងភូមិសង្កែនៅក្នុងឃុំឈើទាល ស្រុកស្វាយជ្រុំ ចំនួន២៨៦ខ្នងផ្ទះ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី សាខាខេត្តស្វាយរៀងទាំង២៧នាក់នេះ ដឹកនាំដោយលោកវេជ្ជបណ្ឌិត កែរ រដ្ឋា អនុប្រធានប្រតិបត្តិ ក្រុមការងារគ្រូពេទ្យ ស្ម័គ្រចិត្តលោក ហ៊ុន ម៉ានី និងជាប្រធានមន្ទីរសុខាភិបាល ខេត្តស្វាយរៀង និងលោក ហែម សារឹទ្ធ អភិបាលស្រុកស្វាយជ្រុំ។ ក្នុងការចុះផ្សព្វផ្សាយអប់រំ ផ្តល់ចំណេះដឹង ស្តីពីវិធានការការពារ ទប់ស្កាត់ ប្រយុទ្ធប្រឆាំងនឹងជំងឺ COVID-19 និងចែកម៉ាស់ដល់ប្រជាពលរដ្ឋខាងលើនេះ ក៏មានការចូលរួមសហការ ពីក្រុមប្រឹក្សាឃុំឈើទាល និងមេភូមិព្រមទាំងមានការចូលរួម ពីក្រុមយុវជន ស.ស.យ.ក ឃុំឈើទាលផងដែរ។ ក្នុងឱកាសនោះ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក៏បានឧបត្ថម្ភម៉ាស១ប្រអប់, ក្រម៉ាចំនួន៣០ និងថវិកា១០០,០០០រៀល ជូនដល់ក្រុមប្រឹក្សាឃុំ។ ដោយឡែក លោក ហែម សារឹទ្ធ បានឧបត្ថម្ភក្រុម ស.ស.យ.ក ១២នាក់ ម្នាក់ៗថវិកា១០,០០០រៀលផងដែរ។ លោកវេជ្ជបណ្ឌិត កែរ រដ្ឋា បានបញ្ជាក់ថា ជំងឺកូវីដ១៩ ជាជំងឺកាចសហាវ នាបច្ចុប្បន្នបង្កឲ្យមនុស្សគ្រប់ស្រទាប់ទទួលរងជំងឺ និងឈឺស្លាប់ បើគ្មានទទួលសេវាព្យាបាលទាន់ពេលវេលា ដូចនេះដើម្បីបញ្ជៀសជំងឺ បងប្អូនត្រូវឧស្សហ៍លាងដៃនឹងសាប៊ូ ឲ្យបានញឹកញាប់។ លើសពីនោះទៀត ពេលប្រាស្រ័យទំនាក់ទំនង ត្រូវពាក់ម៉ាស ឬក្រម៉ា បើគ្មានករណីចាំចាច់ គួរកុំជួបជុំប្រមូលផ្តុំគ្នាច្រើន ពេលសង្ស័យមានជំងឺអ្វី គួររួសរាន់ទៅប្រឹក្សា ជាមួយគ្រូពេទ្យដែលនៅជិត ធ្វើអនាម័យភូមិដ្ឋាន បញ្ជៀសទៅកន្លែងចិញ្ចឹមសត្វ។ លោកវេជ្ជបណ្ឌិត កែរ រដ្ឋា បានបន្ថែមទៀតថា ជាពិសេសពិសារម្ហូបអាហារ ដែលចំអិនឲ្យឆ្អិន ជៀសវាងហូបបន្លែឆៅ គួរបន្ថយការសេពគ្រឿងស្រវឹង ហើយកុំធ្វើដំណើរ ទៅទីប្រជុំជនផងដែរ។ សូមបញ្ជាក់ថា ខេត្តស្វាយរៀង ជាខេត្តជាប់ព្រំដែនកម្ពុជា វៀតណាម បន្ទាប់ពីនិន្នាការជំងឺកូវីដ១៩ ផ្ទុះនៅប្រទេសចិន រាជរដ្ឋាភិបាល បានចាត់វិធានការទប់ស្កាត់ជំងឺនេះ ក្នុងនោះអាជ្ញាធរខេត្ត រួមនិងមន្ទីរសុខាភិបាលខេត្ត បានរៀបចំធ្វើការត្រួតពិនិត្យភ្ញៀវ ចេញចូលតាមច្រកព្រំដែនអន្តរជាតិ ច្រកតំបន់រៀបចំក្រុមគ្រូពេទ្យ និងបន្ទប់ ដាច់ដោយឡែក សម្រាប់អ្នកជំងឺសង្ស័យ បានគ្រប់មន្ទីរពេទ្យបង្អែកក្នុងខេត្ត៕	2020-03-30T01:08:00+07:00	freshnewsasia.com	https://m.freshnewsasia.com/index.php/en/localnews/153037-2020-03-29-15-08-42.html
466651e9-0857-49bc-907f-d3ac443af88c	ក្រសួងសុខាភិបាលមិនបញ្ជាក់លម្អិតករណីរកឃើញនារីបម្រើការនៅខារ៉ាអូខេម្នាក់ឆ្លងជំងឺកូវីដ-១៩	ក្រសួងសុខាភិបាល ប្រកាសរកឃើញនារីអាយុ៣៦ម្នាក់បម្រើការនៅហាងខារ៉ាអូខេក្នុងក្រុងប៉ោយប៉ែត ខេត្តបន្ទាយមានជ័យ ឆ្លងជំងឺកូវីដ-១៩ ប៉ុន្តែក្រសួងមិនបានបញ្ជាក់លម្អិតនោះទេ។ រីឯមន្ត្រីសង្គមស៊ីវិល យល់ថា ការដែលក្រសួង បង្ហាញព័ត៌មានមិនបានពេញលេញបែបនេះ ធ្វើឱ្យពលរដ្ឋបាត់ទំនុកចិត្ត និងភ័យខ្លាច។ ក្រសួងសុខាភិបាលប្រកាសថា គិតត្រឹមល្ងាចថ្ងៃទី២៩ ខែមីនា ចំនួនអ្នកឆ្លងជំងឺកូវីដ-១៩ កើនដល់ ១០៣ នាក់ហើយ បន្ទាប់ពីរកឃើញ ១ករណីថ្មីបន្ថែមទៀត ដែលកើតលើនារីបម្រើការនៅហាងខារ៉ាអូខេមួយកន្លែងឈ្មោះស្តាធីវី (Star TV) ស្ថិតនៅក្រុងប៉ោយប៉ែត ខេត្តបន្ទាយមានជ័យ។ ក្រសួងបញ្ជាក់ថា ក្នុងចំណោម១០៣ករណីនេះ មានចំនួន៨២ករណី កំពុងសម្រាកព្យាបាលនៅតាមមន្ទីរពេទ្យថ្នាក់ជាតិ និងថ្នាក់ខេត្ត ខណៈចំនួន២១ ករណី បានជាសះស្បើយពីជំងឺ។ ចំពោះស្ត្រីបម្រើការនៅហាងខារ៉ាអូខេដែលវិជ្ជមានជំងឺកូវីដ-១៩នោះ ក្រសួង គ្រាន់តែបញ្ជាក់ថា នាងរស់នៅភូមិប៉ាលេឡៃ សង្កាត់ប៉ោយប៉ែត ក្រុងប៉ោយប៉ែត ហើយកំពុង ដាក់ឱ្យសម្រាកព្យាបាលនៅក្នុងមន្ទីរពេទ្យបង្អែកខេត្តបន្ទាយមានជ័យ ប៉ុន្តែមិនបានបញ្ជាក់លម្អិតថា នារីនោះឆ្លងពីអ្នកណា និងមានទំនាក់ទំនងជាមួយអ្នកណានោះទេ។ អាស៊ីសេរី បានព្យាយាមទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន និងប្រធានមន្ទីរសុខាភិបាលខេត្តបន្ទាយមានជ័យ លោក កែវ សុភ័ត្ត្រា ព្រមទាំងអភិបាលខេត្តបន្ទាយមានជ័យ លោក អ៊ុំ រាត្រី ផងដែរ ប៉ុន្តែទូរស័ព្ទចូល ពុំមានអ្នកទទួលនៅថ្ងៃទី២៩ ខែមីនា។ ទោះជាយ៉ាងណា អភិបាលខេត្តបន្ទាយមានជ័យ លោក អ៊ុំ រាត្រី បានប្រាប់ប្រព័ន្ធឃោសនារដ្ឋាភិបាល (Fresh News) ថា អាជ្ញាធរ បានរកឃើញមនុស្ស២៣នាក់ ដែលធ្លាប់ប៉ះពាល់ជាមួយស្ត្រីវ័យ ៣៦ឆ្នាំនោះ ហើយកំពុងដាក់ពួកគេឱ្យស្ថិតនៅដាច់ដោយឡែក ដើម្បីតាមដានសុខភាពរយៈពេល ១៤ ថ្ងៃ។ លោក អ៊ុំ រាត្រី បន្តថា ស្ដ្រីវ័យ៣៦ឆ្នាំនេះ ជាអ្នកធ្លាប់មានទំនាក់ទំនងជាមួយជនជាតិថៃ ដែលធ្លាប់ចូលកម្សាន្តនៅស្តាធីវី ( Star TV) ហើយពេលត្រឡប់ទៅប្រទេសថៃវិញត្រូវបានរកឃើញ វិជ្ជមានកូវីដ-១៩។ លោកអភិបាលខេត្តបន្ទាយមានជ័យ បញ្ជាក់ទៀតថា ស្ដ្រីបម្រើការខារ៉ាអូខេរូបនេះ ធ្លាប់បានធ្វើតេស្ដលើកទី១រួចហើយ ប៉ុន្ដែអវិជ្ជមាន។ បន្ទាប់មក នៅពេលដែលនាងដឹងថា ខ្លួនមិនស្រួល បានសុំគ្រូពេទ្យធ្វើតេស្ដម្ដងទៀត ក៏រកឃើញវិជ្ជមានកូវីដ-១៩ តែម្ដង។ មន្ត្រីសម្របសម្រួលសមាគមការពារសិទ្ធិមនុស្សអាដហុកប្រចាំខេត្តបន្ទាយមានជ័យ លោក ស៊ុំ ច័ន្ទគា ជំរុញឱ្យក្រសួងសុខាភិបាល និងអាជ្ញាធរពាក់ព័ន្ធ បង្ហាញព័ត៌មានឱ្យបានពេញលេញ និង ខិតខំរកអ្នកពាក់ព័ន្ធជាមួយអ្នកជំងឺឱ្យបានគ្រប់គ្នា ដើម្បីធានាកុំឱ្យមានការឆ្លងរីករាលដាលកាន់តែខ្លាំង។ លោកព្រួយបារម្ភថា អ្នកមានប្រវត្តិធ្លាប់ទំនាក់ទំនងជាមួយស្ត្រីបុគ្គលិកស្តាធីវីនោះ អាចមានលើសពី២៣នាក់ ហើយលោក ក៏សង្ស័យថា ហាងខារ៉ាអូខេនៅតាមបណ្ដាខេត្តខ្លះអាចនៅលួចបើករកស៊ីដដែល ទោះបីជារដ្ឋាភិបាល ប្រកាសបិទទូទាំងប្រទេសបណ្ដោះអាសន្នក្ដី៖ « »។ ទន្ទឹមគ្នានេះ លោក ស៊ុំ ច័ន្ទគា អំពាវនាវឱ្យពលរដ្ឋចូលរួមស្ដាប់និងអនុវត្តតាមការណែនាំរបស់អាជ្ញាធរ និង ក្រសួងសុខាភិបាល ដើម្បីចូលរួមទប់ស្កាត់ការឆ្លងជំងឺកូវីដ-១៩។ លោកពិនិត្យឃើញ ថា ប្រជាពលរដ្ឋមួយចំនួន ជាពិសេសពលករខ្លះដែលទើបមកពីប្រទេសថៃ នៅតែជួបជុំគ្នាផឹកស៊ីច្រៀងរាំ ទោះបីជាអាជ្ញាធរ បានចុះទៅហាមឃាត់និងណែនាំក្ដី។ ដោយឡែក នៅក្នុងសេចក្តីប្រកាសរបស់ក្រសួងសុខាភិបាលនៅថ្ងៃដដែលនេះ ក៏បានអំពាវនាវប្រជាពលរដ្ឋកុំឱ្យប្រើប្រាស់នូវឧបករណ៍ធ្វើតេស្តរហ័សរកមេរោគកូវីដ-១៩ (Rapid Test) ដោយខ្លួនឯង ព្រោះឧបករណ៍ទាំងនេះ គ្មានការទទួលស្គាល់ពីអង្គការសុខភាពពិភពលោក និងគ្មានប្រសិទ្ធភាពនោះឡើយ។ ក្រសួងអំពាវនាវឱ្យអាជ្ញាធរ ចាត់វិធានការម៉ឺងម៉ាត់ចំពោះ បុគ្គលឬក្រុមហ៊ុនណា ដែលផ្សព្វផ្សាយ លក់ឧបករណ៍ធ្វើតេស្តរកជំងឺកូវីដ ដោយគ្មានការអនុញ្ញាតពីក្រសួងសុខាភិបាល៕	2020-03-29T22:41:00+07:00	rfa.org	https://www.rfa.org/khmer/news/health/new-covid-19-positive-at-Poipet-03292020114125.html
ddd0b443-0c57-404f-b06c-01a5b8c09311	ជនជាតិចិន ស្លៀកសម្លៀកបំពាក់ ដូចក្រុមគ្រូពេទ្យព្យាបាលអ្នកជំងឺកូវីដ១៩ ពេលធ្វើដំណើរឆ្លងកាត់ព្រលានយន្តហោះកម្ពុជា ជាការចូលរួមទប់ស្កាត់ជំងឺ	មន្ដ្រីនគរបាលអន្ដោប្រវេសន៍ប្រចាំការ នៅច្រកទ្វារព្រលានយន្ដហោះអន្ដរជាតិភ្នំពេញ បានប្រាប់មកអង្គភាពព័ត៌មាន Fresh News នៅថ្ងៃទី២៩ ខែមីនា ឆ្នាំ២០២០នេះថា កាលពីល្ងាចម្សិលមិញ មានភ្ញៀវបរទេសជាច្រើន (ភាគច្រើនបំផុតជាជនជាតិចិន) នៅពេលដែលពួកគេ បានធ្វើដំណើរមកដល់ព្រលានយន្ដហោះ ពួកគេបានស្លៀកសម្លៀកបំពាក់ ដូចក្រុមគ្រូពេទ្យព្យាបាលអ្នកជំងឺកូវីដ១៩។ ការស្លៀកពាក់បែបនេះ ត្រូវបានសមត្ថកិច្ច អះអាងថា ជាការចូលរួមចំណែកយ៉ាងខ្ពស់ ក្នុងការកាត់បន្ថយ និងទប់ស្កាត់ជំងឺកូវីដ១៩ នៅក្នុងប្រទេសកម្ពុជា។ មន្ដ្រីនគរបាលអន្ដោប្រវេសន៍ បានបញ្ជាក់ថា កាលពីល្ងាចម្សិញមិញ ភ្ញៀវជនជាតិចិនជាច្រើននាក់ បានកកស្ទះមិនអាចធ្វើដំណើរបាន ទេីបពួកគេរកច្រកមកកាន់ប្រទេសកម្ពុជា ដើម្បីហោះបន្ដទៅស្រុកកំណើតរបស់ខ្លួន នៅក្នុងប្រទេសចិន តែភាគច្រើនបំផុត សង្កេតឃើញថា ពួកគេបានប្រើប្រាស់សម្លៀកបំពាក់ ដូចក្រុមគ្រូពេទ្យ ដែលព្យាបាល អ្នកជំងឺកូវីដ១៩។ មន្ដ្រីដដែលរូបនេះ បានគូសបញ្ជាក់ថា សកម្មភាពបែបនេះ គឺបង្ហាញពីការចូលរួមយ៉ាងខ្លាំង ពីភ្ញៀវបរទេសទាំងនោះ ដើម្បីចូលរួមទប់ស្កាត់ការពារកូវីដ១៩។ សូមជម្រាបថា គិតត្រឹមព្រឹកថ្ងៃទី២៩ ខែមីនា ឆ្នាំ២០២០នេះ មានអ្នកជំងឺកូវីដ១៩ ចំនួន៨២នាក់ កំពុងព្យាបាលនៅក្នុងប្រទេសកម្ពុជា ក្នុងនោះ មានស្រ្តី២៦នាក់ និងបុរស៥៦នាក់ នៅតាមបណ្តាមន្ទីរពេទ្យរដ្ឋរាជធានីខេត្ត ក្នុងចំណោមអ្នកឆ្លងសរុបចំនួន១០៣នាក់ ហើយអ្នកជាសះស្បើយ បានកើនឡើងរហូតដល់២១នាក់៕	2020-03-29T21:48:00+07:00	freshnewsasia.com	https://m.freshnewsasia.com/index.php/en/localnews/153024-2020-03-29-07-48-32.html
e504a660-eb0c-43e7-b3b5-a783a4bc0844	យុវជនមួយក្រុមនាំថវិកា ស្បៀងអាហារ និងសម្ភារការពារជំងឺកូវីដ១៩ ជូនអ្នកខ្សត់ខ្សោយក្នុងរាជធានីភ្នំពេញ	ដូចយើងដឹងហើយថា វប្បធម៌ចែករំលែក គឺជាវប្បធម៌ដ៏ល្អផូរផង់មួយរបស់ខ្មែរ ដែលប្រជាជនតែងតែផ្តល់ឲ្យគ្នាទៅវិញទៅមក ក្នុងគោលដៅរួមចំណែកធ្វើអំពើល្អក្នុងសង្គម និងជាសកម្មភាព សម្រាប់បង្រៀនកូនចៅជំនាន់ក្រោយ ឲ្យចេះស្រលាញ់ និងជួយដល់អ្នកដទៃទៀត។ ជាទូទៅវប្បធម៌នៃការចែករំលែកនេះ ត្រូវបានបង្ហាញតាមរយៈវិធីផ្សេងៗគ្នា ដោយអ្នកចែករំលែកអាចផ្តល់ជាចំណេះដឹង លុយកាក់ សម្ភារ និងរបស់របរប្រើប្រាស់ជាដើម។ នៅថ្ងៃទី២៨ ខែមីនា ឆ្នាំ២០២០ យុវជនមួយក្រុមបានរៃអង្គាសថវិកា រៀបចំកម្មវិធីចែកសម្ភារបរិក្ខាចាំបាច់ ដើម្បីការពារជំងឺកូវីដ១៩ និងស្បៀងអាហារមួយចំនួន ជូនអ្នករត់ស៉ីក្លូ ជនគ្មានទីពឹង និងជនងាយរងគ្រោះ ខណៈដែលជំងឺមួយនេះ កំពុងរាតត្បាលក្នុងប្រទេសកម្ពុជា ហើយកម្មវិធីចែកអំណោយ បានធ្វើឡើងនៅតាមដងវិថីនានា ក្នុងរាជធានីភ្នំពេញ។ លោក នួន ភារម្យ តំណាងឲ្យក្រុមការងារ បានថ្លែងថា កម្មវិធីសប្បុរសក្រោមប្រធានបទ ត្រូវបានធ្វើឡើងក្នុងគោលបំណង ចែករំលែកនូវក្តីស្រលាញ់ និងបង្ហាញពីទឹកចិត្តដ៏ល្អប្រពៃរបស់កម្ពុជាយើង ដោយដើរឲ្យស្របតាមសកម្មភាពមនុស្សធម៌ វប្បធម៌ចែករំលែក។ជាពិសេសស្ថិតនៅក្នុងកាលៈទេសៈនេះដែរ នៅលើសាកលលោក ក៏ដូចជាប្រទេសកម្ពុជាផ្ទាល់ កំពុងតែទទួលរងនូវ ការរាតត្បាតមេរោគកូវីដ១៩នេះ។ លោក នួន ភារម្យ បានបញ្ជាក់ថា៖ ។ គួរបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្នុងឱកាសជួបសំណេះសំណាលជាមួយក្រុមគ្រូពេទ្យស្ម័គ្រចិត្តសម្តេចតេជោ ប្រយុទ្ធប្រឆាំងជំងឺកូវីដ១៩ កាលពីថ្ងៃទី២៥ ខែមីនា ឆ្នាំ២០២០ សម្តេចបានថ្លែងអំពាវនាវដល់គ្រប់ភាគីពាក់ព័ន្ធទាំងអស់ ចុះជួយដោះស្រាយបញ្ហាប្រជាពលរដ្ឋ ដែលប្រឈមនឹងជំងឺកូវីដ១៩។ សម្តេចតេជោប្រមុខដឹកនាំរាជរដ្ឋាភិបាលកម្ពុជា ថែមទាំងបានអំពាវនាវយ៉ាងទទូចដល់ប្រជាពលរដ្ឋទាំងអស់ ចូលរួមប្រយុទ្ធនឹងជំងឺកូវីដ១៩ផងដែរ៕	2020-03-29T20:52:00+07:00	freshnewsasia.com	https://m.freshnewsasia.com/index.php/en/localnews/153017-2020-03-29-06-52-36.html
7b682471-a6fe-4d3d-9a85-62c53296047e	ភរិយានាយករដ្ឋមន្រ្តីកាណាដា ជាសះស្បើយឡើងវិញពីជំងឺ COVID-19 (Video inside)	លោកស្រី Sophie Gregoire Trudeau ដែលជាភរិយានាយករដ្ឋមន្រ្តីកាណាដា លោក Justin Trueau នាថ្ងៃអាទិត្យនេះ បានប្រកាសថា លោកស្រីបានជាសះស្បើយទាំងស្រុង ឡើងវិញហើយ ក្រោយឆ្លងជំងឺ COVID-19។ នេះបើតាមការដកស្រង់ការ ផ្សាយចេញពីសារព័ត៌មាន Sputnik នៅថ្ងៃអាទិត្យ ទី២៩ ខែមីនា ឆ្នាំ២០២០។ លោកស្រី Sophie បានចាប់ផ្តើមទទួលការព្យាបាលជំងឺ កាលពីថ្ងៃទី១៣ ខែមីនា បន្ទាប់ពីការិយាល័យនាយករដ្ឋមន្រ្តីកាណាដា បានប្រកាសពីការធ្វើតេស្តវិជ្ជមាននៃ COVID-19 លើរូបលោកស្រី។ ចំណែក លោក Justin Trudeau មិនបានឆ្លងនោះទេ ហើយ ក៏ពុំមានរោគសញ្ញាសង្ស័យអ្វីដែរ ប៉ុន្តែលោកបានសម្រេចអនុវត្តវិធានការនៅដាច់ដោយឡែករហូតមកទល់ពេលនេះ។ គួរជម្រាបថា តាមរយៈការបង្ហោះសារលើបណ្តាញសង្គម Facebook នាថ្ងៃអាទិត្យនេះ លោកស្រី Sophie បានប្រាប់ថា លោកស្រី មានអារម្មណ៍គ្រាន់បើជាងមុនឆ្ងាយ និងត្រូវបានអាជ្ញាធរសុខាភិបាលទីក្រុងអូតាវ៉ា ព្រមទាំងវេជ្ជបណ្ឌិតផ្ទាល់ខ្លួនទទួលស្គាល់ថា លោកស្រីបានជាសះស្បើយឡើងវិញទាំងស្រុងហើយពីជំងឺ COVID-19។ គិតត្រឹមថ្ងៃសៅរ៍ចុងសប្តាហ៍នេះ ចំនួនអ្នកឆ្លង COVID-19 សរុបគឺ៥,៤២៥នាក់ ក្នុងនោះស្លាប់៦០នាក់៕	2020-03-29T20:22:00+07:00	freshnewsasia.com	https://m.freshnewsasia.com/index.php/en/internationalnews/153015-2020-03-29-06-22-42.html
e76fa13b-ba4b-40da-943c-af2c6d58d0a9	(Updated ថ្មី) តើCovid-19 ឆ្លងនិងសម្លាប់ប្រជាជនតំបន់អាស៊ានប៉ុន្មាននាក់?	សរុប១០ប្រទេសក្នុងតំបន់អាស៊ានគឺ ឆ្លង៧៧៨៧នាក់ស្លាប់២៣០នាក់ ជាសះស្បើយ៨៦៥។ បញ្ជាក់តួលេខនេះគិតត្រឹមម៉ោង៨ រាត្រីថ្ងៃអាទិត្យទី ២៩ មីនា ២០២០ ក្នុងវង់ក្រចកគឺចំនួនឆ្លងនិងស្លាប់ថ្ងៃនេះ។សូមមើលតារាងខាងក្រោមនេះ៖ ១-ប្រទេសម៉ាឡេស៊ីមានអ្នកឆ្លង២៤៧០នាក់(ថ្មី១៥០) ស្លាប់៣៤នាក់(ថ្មី៧នាក់) ព្យាបាលជាសះស្បើយ៣៨៨នាក់ និងស្ថានភាពធ្ងន់ធ្ងរ៧៣នាក់។ ២-ប្រទេសហ្វីលីពីនមានអ្នកឆ្លង១៤១៨នាក់(ថ្មី៣៤៣)ស្លាប់៧១នាក់(ថ្មី៣)ព្យាបាលជាសះស្បើយ៤២នាក់និងស្ថានភាពធ្ងន់ធ្ងរ១នាក់។ ៣-ប្រទេសថៃមានអ្នកឆ្លង១៣៨៨នាក់(១៤៣)ស្លាប់៧នាក់(ថ្មី១) ព្យាបាលជាសះស្បើយ៩៧នាក់និងស្ថានភាពធ្ងន់ធ្ងរ១១នាក់។ ៤-ប្រទេសឥណ្ឌូណេស៊ីមានអ្នកឆ្លង១២៨៥នាក់(ថ្មី១៣០)ស្លាប់១១៤នាក់(ថ្មី១២) ព្យាបាលជាសះស្បើយ៦៤នាក់និងស្ថានភាពធ្ងន់ធ្ងរ០នាក់។ ជាសះស្បើយ៣៥នាក់និងស្ថានភាពធ្ងន់ធ្ងរ១ នាក់។ ៥-ប្រទេសសិង្ហបុរីមានអ្នកឆ្លង៨០២នាក់ស្លាប់៣នាក់(ថ្មី១) ព្យាបាលជាសះស្បើយ១៩៨នាក់និងស្ថានភាពធ្ងន់ធ្ងរ១៩នាក់។ ៦-ប្រទេសវៀតណាមមានអ្នកឆ្លង១៧៩នាក់(ថ្មី៥)ស្លាប់០នាក់ ព្យាបាលជាសះស្បើយ២១ នាក់និងស្ថានភាពធ្ងន់ធ្ងរ៣ នាក់។ ៧-ប្រទេសព្រុយណេមានអ្នកឆ្លង១២៦នាក់(ថ្មី៦) ស្លាប់១នាក់ ព្យាបាលជាសះស្បើយ៣៤នាក់ និងស្ថានភាពធ្ងន់ធ្ងរ១នាក់។ ៨-ប្រទេសកម្ពុជាមានអ្នកឆ្លង១០៣នាក់ស្លាប់០នាក់ព្យាបាលជាសះស្បើយ២១ នាក់ និងស្ថានភាពធ្ងន់ធ្ងរ ១នាក់។ ៩-ប្រទេសឡាវមានអ្នកឆ្លង៨នាក់ ស្លាប់ ០នាក់ ព្យាបាលជាសះស្បើយ០នាក់ និងស្ថានភាពធ្ងន់ធ្ងរ០នាក់។ ១០-ប្រទេសមីយ៉ាន់ម៉ាមានអ្នកឆ្លង៨នាក់ ស្លាប់០នាក់ ព្យាបាលជាសះស្បើយ០នាក់ និងស្ថានភាពធ្ងន់ធ្ងរ០នាក់។ ។ស្រាវជ្រាវដោយ kbn007	2020-03-29T19:57:58+07:00	kbnnews.com	https://kbn.news/archives/156155
e191f777-22dc-47af-8dc1-2792867d68db	ជនជាតិចិនដែលស្លៀកសម្លៀកបំពាក់ ដូចក្រុមគ្រូពេទ្យព្យាបាលជំងឺកូវីដ១៩ ធ្វើដំណើរឆ្លងកាត់ព្រលានអន្តរជាតិភ្នំពេញ ត្រូវសមត្ថកិច្ចអះអាងថា…	រាជធានីភ្នំពេញ៖ យោងតាមការឲ្យដឹងពីមន្ត្រីនគរបាលអន្តោប្រវេសន៍ប្រចាំការ នៅច្រកទ្វារព្រលានយន្តហោះអន្តរជាតិភ្នំពេញ បានប្រាប់ឲ្យដឹងថា កាលពីថ្ងៃសៅរ៍ម្សិលមិញនេះ មានភ្ញៀវជនជាតិចិនជាច្រើន បានធ្វើដំណើរមកព្រលានយន្តហោះ ដោយពួកគេបានស្លៀកពាក់ដូចក្រុមគ្រូពេទ្យព្យាបាលជំងឺកូវីដ១៩។ ទោះជាយ៉ាងណា សមត្ថកិច្ចបានអះអាងប្រាប់អ្នកសារព័ត៌មានថា នេះគឺជាការចូលរួមចំណែកយ៉ាងខ្ពស់ ក្នុងការប្រឆាំង និងកាត់បន្ថយការឆ្លងរីករាលដាលនៃជំងឺកូវីដ១៩ នៅក្នុងប្រទេសកម្ពុជា ហើយពួកគេទាំងអស់ភាគច្រើន រកច្រកមកកាន់កម្ពុជាដើម្បីបន្តដំណើរពីកម្ពុជា ទៅកាន់ស្រុកកំណើតរបស់ពួកគេឯប្រទេសចិន ។ ទោះជាយ៉ាងណា មានការភ្ញាក់ផ្អើលមួយឈុលផងដែរ ដោយប្រជាពលរដ្ឋនៅឯព្រលានយន្តហោះ បានឃើញជនជាតិចិនប្រើប្រាស់សម្លៀកបំពាក់ដូចក្រុមគ្រូពេទ្យ ដែលព្យាបាលជំងឺកូវីដ១៩ នៅឈរតំរាបជួរគ្នាយ៉ាងច្រើនកុះករនៅឯព្រលានយន្តហោះអន្តរជាតិភ្នំពេញ ដើម្បីឡើងយន្តហោះបន្តទៅកាន់ប្រទេសចិន ដែលជាស្រុកកំណើតរបស់ពួកគេ តែត្រូវបានមន្ត្រីនគរបាលបកស្រាយហើយថា នេះជាការបង្ហាញពីការចូលរួមយ៉ាងខ្លាំងក្នុងការទប់ស្កាត់ការរីករាលដាលនៃជំងឺកូវីដ១៩ ។ គិតត្រឹមព្រឹកថ្ងៃទី២៩ ខែមីនា ឆ្នាំ២០២០នេះ មានអ្នកជំងឺកូវីដ១៩ ចំនួន៨២នាក់ កំពុងព្យាបាលនៅក្នុងប្រទេសកម្ពុជា ក្នុងនោះ មានស្រ្តី២៦នាក់ និងបុរស៥៦នាក់ នៅតាមបណ្តាមន្ទីរពេទ្យរដ្ឋរាជធានីខេត្ត ក្នុងចំណោមអ្នកឆ្លងសរុបចំនួន១០៣នាក់ ហើយអ្នកជាសះស្បើយ បានកើនឡើងរហូតដល់២១នាក់ផងដែរ៕	2020-03-29T19:37:13+07:00	kbnnews.com	https://kbn.news/archives/156151
5e3255ba-d7d2-492c-9191-8ababca0e75c	លោក ថេង សុថុល ដឹកនាំយុវជនខណ្ឌចំការមន ចុះផ្សព្វផ្សាយសេចក្តីណែនាំរបស់ក្រសួងសុខាភិបាល ដើម្បីចូលរួមទប់ស្កាត់ការរីករាលដាល ជំងឺឆ្លង Covid-19	នៅព្រឹកថ្ងៃទី២៩ ខែមីនា ឆ្នាំ២០២០នេះ លោក ថេង សុថុល អភិបាលខណ្ឌចំការមន បានដឹកនាំយុវជន ដោយបំពាក់ដោយគ្រឿងបំពង ឃោសនសព្ទ តាមរថយន្ត ម៉ូតូ ចុះទៅសហការជាមួយអាជ្ញាធរមូលដ្ឋានភូមិសង្កាត់ នគរបាលប៉ុស្តិ៍ យុវជន ស.ស.យ.ក ខណ្ឌ និងក្រុមការងារពាក់ព័ន្ធមួយចំនួនទៀត ក្នុងខណ្ឌចំការមន ដើម្បីចែក និងបិតស្ទីឃ័រ ផ្សព្វផ្សាយនូវសេចក្តីណែនាំរបស់ក្រសួងសុខាភិបាល តាមបណ្តាមូលដ្ឋានភូមិសង្កាត់ទូទាំងខណ្ឌចំការមន ។ យុទ្ធនាការដែលដឹកនាំដោយលោកអភិបាលខណ្ឌ នាពេលនេះ គឺឆ្លើយតបទៅនឹងអនុសាសន៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានថ្លែង ក្នុងពិធីសំណេះសំណាល ជាមួយយុវគ្រូពេទ្យស្ម័គ្រចិត្ត កាលពីថ្ងៃទី២៥ ខែមីនា ឆ្នាំ២០២០ នៅវិមានសន្តិភាព ដោយបានអំពាវនាវដល់ ប្រជាពលរដ្ឋទូទាំងប្រទេស ត្រូវចូលរួមប្រយុទ្ធប្រឆាំងទប់ស្កាត់ ការរីករាលដាលជម្ងឺឆ្លងកូវីដ-១៩ ទាំងអស់គ្នា ដោយអនុវត្តតាមការណែនាំរបស់ ក្រសួងសុខាភិបាលដូចជា៖ * កុំចេញក្រៅផ្ទះបើគ្មានការចាំបាច់ * ត្រូវមានអនាម័យផ្ទាល់ខ្លួន និងក្នុងក្រុមគ្រួសារ * ត្រូវដុសលាងសំអាតដៃជាមួយសាប៊ូ អាកុល ឬទឹកចែលសម្លាប់មេរោគនិងបាក់តេរី * ត្រូវពាក់ម៉ាស ឬប្រើក្រមាដើម្បីកុំឲ្យឆ្លងមេរោគពីម្នាក់ទៅម្នាក់ ឬពីគេមកយើង និងពីយើងទៅគេ និងស្ម័គ្រចិត្តដាក់ខ្លួនឱ្យនៅ ដាច់ដោយឡែកមួយរយៈ * មុនពេលដឹងលទ្ធផលនៃការធ្វើតេស្ត តើវិជ្ជមានឬអវិជ្ជមាន ជាពិសេស អ្នកមកពីបរទេស ឬបងប្អូនកូនក្មួយពលករ ដែលទើបវិលមកពីក្រៅប្រទេស សូមដាក់ខ្លួនឯងរស់នៅ ដាច់ដោយឡែករយៈពេល១៤ថ្ងៃសិន ដោយមិនត្រូវទៅជិតប្រពន្ធ ឬ ប្តី ឬកូន និងក្រុមគ្រួសារសាច់ញាតដាច់ខាត។ តាមការគូសបញ្ជាក់ របស់មន្ត្រីខណ្ឌចំការមន បានឲ្យដឹងបន្ថែមទៀតថា យុទ្ធនាការចុះបិទខិត្តប័ណ្ណ និងបំពាក់ដោយគ្រឿងបំពងឃោសនសព្ទ ផ្សព្វផ្សាយសេចក្តីណែនាំ របស់ក្រសួងសុខាភិបាល និងសាលារាជធានីភ្នំពេញ នឹងបន្តធ្វើគ្រប់ទីកន្លែងក្នុងមូលដ្ឋាន ដើម្បីឲ្យប្រជាពលរដ្ឋបានជ្រួតជ្រាប និងចូលរួមទប់ស្កាត់ ការរីករាលដាលជំងឺឆ្លងកូវីដ-១៩ ទាំងអស់គ្នា។ ១៖ អ្នកមកពីបរទេស សូមនៅតែក្នុងផ្ទះក្នុងរយៈពេល១៤ថ្ងៃ ដើម្បីការពារការឆ្លងជំងឺកូវីដ១៩ ចាប់ពីថ្ងៃចូលមកប្រទេសកម្ពុជាវិញ។ ២៖ ប្រសិនបើលោកអ្នក មានរោគសញ្ញាយ៉ាងតិចមួយ ក្នុងចំណោមសញ្ញាដូចជា៖ គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា សូមទាក់ទងលេខទូរស័ព្ទ ១១៥ជាបន្ទាន់។ ៣៖ ប្រសិនបើលោកអ្នក មានរោគសញ្ញាយ៉ាងតិចមួយក្នុងចំណោមសញ្ញាដូចជា គ្រុនក្តៅយ៉ាងតិច៣៨អង្សាសេ ក្អក ហៀរសំបោរ ឈឺបំពង់ក ពិបាកដកដង្ហើម និងមានប្រវត្តិធ្វើដំណើរមកពីប្រទេសផ្សេងទៀត ក្រៅពីកម្ពុជា ក្នុងអំឡុងពេល១៤ថ្ងៃ មុនចេញរោគសញ្ញា សូមទាក់ទងទូរស័ព្ទ១១៥ជាបន្ទាន់។ ៤៖ ប្រសិនបើលោកអ្នកបានប៉ះពាល់ ឬមានប្រវត្តិប៉ះពាល់ជាមួយអ្នកជំងឺកូវីដ១៩ ដែលបញ្ជាក់ពីមន្ទីរពិសោធន៍ថាវិជ្ជមាន សូមទាក់ទងទូរស័ព្ទលេខ១១៥ ជាបន្ទាន់ ដើម្បីទទួលការពិភាក្សា យោបល់ថែទាំសុខភាព៕	2020-03-29T19:27:00+07:00	freshnewsasia.com	https://m.freshnewsasia.com/index.php/en/localnews/153012-2020-03-29-05-27-23.html
93b04c98-6d87-43c7-ba70-8ac6d1e9a045	ទេសរដ្ឋមន្ត្រី គន់ គីម បន្តនាំស្បៀងអាហារជូនពលរដ្ឋខ្វះខាត និងណែនាំឱ្យអនុវត្តន៍វិធានអនាម័យការពារជំងឺកូវីដ១៩	លោកទេសរដ្ឋមន្ត្រី គន់ គីម ប្រធានក្រុមការងារថ្នាក់ជាតិចុះជួយខេត្តឧត្តរមានជ័យ នៅថ្ងៃអាទិត្យ ទី២៩ ខែមីនា ឆ្នាំ២០២០នេះ បន្តនាំយកស្បៀងអាហារជាគ្រឿងឧបភោគ បរិភោគ ថវិកា និងក្រមាផងចែកជូនដល់ប្រជាពលរដ្ឋជួបការលំបាកបណ្តាលមកពីឥទ្ធិពលនៃជំងឺកូវីដ១៩។ ខេត្តឧត្តរមានជ័យ គឺជាខេត្តមួយជាប់នឹងព្រំដែនប្រទេសថៃ ហើយប្រជាពលរដ្ឋជាច្រើនតែងតែរកស៊ីអាស្រ័យដោយការឆ្លងចេញចូលព្រំដែននៃប្រទេសទាំងពីរ។ ដោយសារតែឥទ្ធិពលនៃជំងឺកូវីដ១៩ នាំឱ្យប្រទេសទាំងពីរបិទច្រកព្រំដែនជាបណ្តោះអាសន្ន ដើម្បីទប់ស្កាត់ការរីករាលដាលនៃជំងឺកូវីដ១៩នេះ។ ការបិទច្រកព្រំដែននេះ ធ្វើឱ្យប្រជាពលរដ្ឋបាត់បង់មុខរបរ និងចំណូលដែលពួកគេធ្លាប់រកបានប្រចាំថ្ងៃ និងនាំឱ្យប៉ះពាល់ដល់ជីវភាពផងដែរ។ លោកទេសរដ្ឋមន្ត្រី គន់ គីម បានឱ្យដឹងថា ប្រជាពលរដ្ឋដែលជួបការលំបាកក្នុងជីវភាពនៅទូទាំងខេត្តឧត្តរមានជ័យមានមានចំនួនសរុបជាង ១ម៉ឺនគ្រួសារ។ ដើម្បីដោះស្រាយការលំបាករបស់ប្រជាពលរដ្ឋ លោកទេសរដ្ឋមន្ត្រី ដែលជាប្រធានក្រុមការងារថ្នាក់ជាតិចុះជួយខេត្តជាប់ព្រំដែនថៃមួយនេះ និងក្រុមការងារ បានកៀរគររកជំនួយសប្បុរសនានា ជាពិសេសស្បៀងអាហារ គ្រឿងឧបភោគ បរិភោគ ចែកជូនដល់អ្នកជួបការលំបាកក្នុងជីវភាពទាំងនេះ ដើម្បីដោះស្រាយការលំបាករបស់ពួកគេ។ ក្នុងឱកាសចុះនាំស្បៀងអាហារជូនដល់ប្រជាពលរដ្ឋជួបការលំបាកទាំងនេះ លោកទេសរដ្ឋមន្ត្រី គន់ គីម បានឆ្លៀតពន្យល់ពីទុក្ខលំបាករបស់រាជរដ្ឋាភិបាលកម្ពុជា ក៏ដូចជាពិភពលោកទាំងមូល ដោយសារឥទ្ធិពលនៃជំងឺកូវីដ១៩នេះ។ លោកទេសរដ្ឋមន្ត្រី ក៏បានជម្រាបជូនប្រជាពលរដ្ឋពីការគិតគូរ និងការយកចិត្តទុកដាក់ដោះស្រាយបញ្ហាពីសំណាក់ប្រមុខរាជរដ្ឋាភិបាលកម្ពុជាសម្តេចតេជោ ហ៊ុន សែន ដោយបានណែនាំឱ្យក្រុមការងារថ្នាក់ជាតិទាំងអស់ នាំយកស្បៀងអាហារជូនដល់ពលរដ្ឋនៅតាមទីជនបទ។ «នេះជាការលំបាករបស់ជាតិយើង ហើយមិនត្រឹមតែជាតិយើងទេ គឺលើពិភពលោកតែម្តងកំពុងជួបការលំបាកដោយសារតែការរីករាលដាលជំងឺកូវីដ១៩នេះ។ តែទោះជាយ៉ាងសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន គឺលោកយកចិត្តទុកដាក់ណាស់ទាំងការដោះស្រាយបញ្ហារបស់ជាតិទាំងមូល និងបងប្អូនប្រជាពលរដ្ឋរបស់យើង»។ នេះជាការបញ្ជាក់របស់លោកទេសរដ្ឋមន្ត្រី គន់ គីម ពេលអញ្ជើញចុះតាមខ្នងផ្ទះរបស់ប្រជាពលរដ្ឋ។ បើទោះបីជាយ៉ាងណា លោកទេសរដ្ឋមន្ត្រី គន់ គីម ក្នុងនាមជាប្រធានក្រុមការងារចុះជួយខេត្តឧត្តរមានជ័យ បានប្តេជ្ញាថា លោកនឹងប្រឹងប្រែងដោះស្រាយរាល់ការលំបាករបស់ប្រជាពលរដ្ឋក្នុងខេត្តឧត្តរមានជ័យ។ លោកទេសរដ្ឋមន្ត្រី សុំឱ្យប្រជាពលរដ្ឋទាក់ទងទៅអាជ្ញាធរមូលដ្ឋាននៅពេលពួកគាត់ជួបបញ្ហា ដើម្បីអាជ្ញាធរពាក់ព័ន្ធរិះរកវិធីដោះស្រាយជូន។ ក្នុងឱកាសអញ្ជើញចុះតាមខ្នងផ្ទះរបស់ប្រជាពលរដ្ឋផ្តល់ស្បៀងអាហារនេះ លោកទេសរដ្ឋមន្ត្រី គន់ គីម ក៏បានណែនាំដល់ប្រជាពលរដ្ឋឱ្យអនុវត្តន៍តាមវិធានអនាម័យទាំងឡាយរបស់ក្រសួងសុខាភិបាល ដើម្បីការពារការរីករាលដាល និងឆ្លងជំងឺកូវីដ១៩។ វិធានអនាម័យដែលលោកទេសរដ្ឋមន្ត្រី បានណែនាំបន្ថែមដល់ប្រជាពលរដ្ឋនោះ មានដូចជាការឧស្សាហ៍លាងដៃនឹងសាប៊ូមុន និងក្រោយហូបអាហារ ឬពេលត្រឡប់មកពីខាងក្រៅផ្ទះជាដើម, ពេលចេញទៅក្រៅ ឬកន្លែងប្រមូលផ្តុំត្រូវពាក់ ឬប្រើក្រមាខ្ទប់មាត់ជាដើម, ចំណីអាហារត្រូវចំអិនឱឆ្អិនល្អ, កាត់បន្ថយកម្មវិធីជួបជុំជាដើម។ ជាពិសេសនៅពេលមានបញ្ហាសុខភាពត្រូវទាក់ទងទៅអាជ្ញាធរមូលដ្ឋាន ឬមន្ត្រីសុខាភិបាលនៅតាមមណ្ឌលសុខភាព ឬតាមលេខទូរស័ព្ទដែលបានបង្ហាញជាដើម៕	2020-03-29T19:15:00+07:00	freshnewsasia.com	https://m.freshnewsasia.com/index.php/en/localnews/153011-2020-03-29-05-15-24.html
62c777c3-cdae-4f63-b2e8-1cd06b2c4657	រដ្ឋមន្ត្រីសុខាភិបាល ស្ញប់ស្ញែងចំពោះក្រុមគ្រូពេទ្យ និងមន្ត្រីសុខាភិបាល ប្រឹងប្រែងរួមគ្នាព្យាបាលអ្នកជំងឺកូវីដ១៩	រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានសម្តែងការស្ញប់ស្ញែង និងកោតសរសើរជាខ្លាំងចំពោះកិច្ចខិតខំប្រឹងប្រែងរបស់ក្រុមគ្រូពេទ្យជួរមុខ និងមន្ត្រីសុខាភិបាលទាំងអស់ ដែលបានប្រឹងប្រែងរួមគ្នាទប់ស្កាត់ការរីករាលដាលនៃជំងឺកូវីដ១៩ និងព្យាបាលអ្នកជំងឺឱ្យជាសះស្បើយជាបន្តបន្ទាប់។ តាមរយៈអង្គភាពព័ត៌មាន Fresh News នៅព្រឹកថ្ងៃអាទិត្យ ទី២៩ ខែមីនា ឆ្នាំ២០២០នេះ លោក ម៉ម ប៊ុនហេង បានផ្ញើការកោតសរសើរ ថ្លែងអំណរគុណទៅកាន់ក្រុមគ្រូពេទ្យជួរមុខយ៉ាងដូច្នេះ ។ បេសកកម្មនៃការចូលរួមទប់ស្កាត់ការរីករាលជំងឺកូវីដ១៩នៅកម្ពុជា គឺមានការចូលរួមយ៉ាងសស្រាក់សស្រាំពីសំណាក់មន្ត្រីរាជការ កងកម្លាំងប្រដាប់អាវុធ អាជ្ញាធរ និងក្រុមអ្នកសិល្បៈផងដែរ ដើម្បីបញ្ច្រៀបការយល់ដឹងពីវិធីបង្ការ និងទប់ស្កាត់មិនឱ្យជំងឺកូវីដ១៩រីករាលដាល។ លោក ម៉ម ប៊ុនហេង ក៏បានផ្ញើសារថ្លែងអំណរគុណចំពោះអាជ្ញាធរ មូលដ្ឋានថ្នាក់ក្រោមជាតិ និងផ្នែកពាក់ពន្ធ័ជាតិ និងអន្តរជាតិទាំងអស់ ព្រមទាំងក្រុមគ្រូពេទ្យ ស្ម័គ្រចិត្តធីតារបស់សម្តេចតេជោ អ្នកស្ម័គចិត្តកាកបាទក្រហមកម្ពុជា សិល្បករ សិល្បការិនី អ្នកសារព័ត៌មាន និងប្រពន្ធ័ផ្សព្វផ្សាយព៌តមានទាំងអស់ ដែល បានរួមសហការគ្នាប្រកបដោយស្មារតីទទួលខុសត្រូវក្នុងការប្រតិបត្តិ នូវគោលនយោបាយរបស់រាជរដ្ឋាភិបាល ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា។ ដើម្បីបង្កើនប្រសិទ្ធភាពក្នុងការប្រយុទ្ធប្រឆាំង និងទប់ស្កាត់ការរីករាលដាលជំងឺកូវីដ១៩នេះ លោករដ្ឋមន្ត្រី ក៏បានអំពាវនាវដល់ក្រុមគ្រូពេទ្យ មន្ត្រីបុគ្គលិកសុខាភិបាល ព្រមទាំងអ្នកពាក់ពន្ធ័ទាំងអស់ និងប្រជាពលរដ្ឋគ្រប់ៗគ្នា បន្តខិតខំប្រឹងប្រែងបន្ថែមទៀត ជាមួយក្រសួងសុខាភិបាល ក្នុងការអនុវត្តតាមគោលនយោបាយ និងការណែនាំប្រតិបត្តិរបស់រាជរដ្ឋាភិបាល។ សូមបញ្ជាក់ថា គិតត្រឹមព្រឹកថ្ងៃទី២៩ ខែមីនា ឆ្នាំ២០២០នេះ អ្នកឆ្លងជំងឺកូវីដ១៩ នៅកម្ពុជា មានចំនួនសរុប ១០៣នាក់។ ក្នុងនោះព្យាបាលជា ២១នាក់ហើយ នៅសល់ ៨២នាក់ទៀត កំពុងសម្រាក់ព្យាបាល។ តាមរយៈលទ្ធផលនេះ បានបង្ហាញឱ្យឃើញពីសញ្ញាយ៉ាងល្អមួយសម្រាប់កម្ពុជា ចំពោះកិច្ចខិតខំប្រឹងប្រែងរួមគ្នាប្រយុទ្ធប្រឆាំងនឹងជំងឺកូវីដ១៩ ខណៈដែលប្រទេសជាច្រើនលើពិភពលោកកំពុងរងការរាតត្បាតយ៉ាងពីមេរោគកូវីដ១៩នេះ៕	2020-03-29T18:58:00+07:00	freshnewsasia.com	https://m.freshnewsasia.com/index.php/en/localnews/153009-2020-03-29-04-58-58.html
474d1671-091a-4e20-a875-ad516966b73f	ទារកម្នាក់នៅអាមេរិកដែលមានអាយុមិនដល់១ខួបផង ស្លាប់ក្រោយឆ្លងជំងឺ COVID-19	ទារកម្នាក់នៅសហរដ្ឋអាមេរិកបានបាត់បង់ជីវិត បន្ទាប់ពីឆ្លងជំងឺ COVID-19 ដែលវាគឺជាករណីយ៉ាងកម្រមួយ។ នេះបើតាមការដកស្រង់ការផ្សាយចេញពី សារព័ត៌មាន CNA នៅថ្ងៃអាទិត្យ ទី២៩ ខែមីនា ឆ្នាំ២០២០។ អភិបាលរដ្ឋ Illinois នាថ្ងៃសៅរ៍សប្តាហ៍នេះ (ពេលវេលាក្នុងតំបន់នៅសហរដ្ឋអាមេរិក) បានឲ្យដឹងថា ទារកម្នាក់ស្ថិតក្នុងចំណោម អ្នកជំងឺ ដែលទើបតែបានស្លាប់ក្រោយឆ្លង COVID-19។ យោងតាមអាជ្ញាធររដ្ឋ Illinois ក្មេងតូចដែលបានបាត់បង់ជីវិតនោះ ស្ថិត នៅទីក្រុង Chicago មានអាយុមិនដល់១ខួបឡើយ និងត្រូវបានធ្វើតេស្តឃើញវេជ្ជមាន COVID-19។ គួរជម្រាបថា កាលពីសប្តាហ៍មុន ក្មេងស្រីអាយុ១៦ឆ្នាំម្នាក់នៅប្រទេសបារាំង ក៏ត្រូវគេរាយការណ៍ថា បានបាត់បង់ជីវិត ក្រោយឆ្លង COVID-19 ផងដែរ។ ការដែលមនុស្សវ័យក្មេងៗបានស្លាប់ ក្រោយឆ្លងជំងឺនេះ គឺជាករណីយ៉ាងកម្រ ព្រោះតែការសិក្សាជាច្រើន បានបង្ហាញថា ជំងឺ COVID-19 កាចសាហាវខ្លាំងតែទៅលើអ្នកជំងឺមានវ័យចំណាស់ និងមានរោគប្រចាំកាយស្រាប់ ប៉ុណ្ណោះ៕	2020-03-29T17:07:00+07:00	freshnewsasia.com	https://m.freshnewsasia.com/index.php/en/internationalnews/153005-2020-03-29-03-07-16.html
0f7cbed2-3561-4dfe-a5fa-f0bc222fd13b	ក្រសួងសុខាភិបាល អំពាវនាវកុំឱ្យប្រើឧបករណ៍ តេស្តរកជំងឺកូវីដ១៩ដោយខ្លួនឯង និងសុំឱ្យសមត្ថកិច្ចចាត់វិធានការច្បាប់ ចំពោះអ្នកផ្សព្វផ្សាយប្រើឧបករណ៍តេស្តរហ័សនេះ	ក្រសួងសុខាភិបាលកម្ពុជា បានអំពាវនាវដល់ប្រជាពលរដ្ឋមិនត្រូវប្រើប្រាស់ឧបករណ៍ធ្វើតេស្តរហ័សរកមេរោគកូវីដ១៩ ដោយខ្លួនឯងនោះឡើយ។ នៅក្នុងសេចក្តីប្រកាសព័ត៌មាននៅព្រឹកថ្ងៃទី២៩ ខែមីនា ឆ្នាំ២០២០នេះ ក្រសួងសុខាភិបាលបានបញ្ជាក់ថា បច្ចុប្បន្នមានការផលិតឧបករណ៍ធ្វើតេស្តរហ័សច្រើន តែរហូតដល់ពេលនេះ នៅមិនទាន់មានឧបករណ៍ធ្វើតេស្តរហ័សរកមេរោគកូវីដ១៩ប្រភេទណាមួយ ដែលមានការបញ្ជាក់ទទួលស្គាល់ពីអង្គការសុខភាពពិភពលោកនូវភាពត្រឹមត្រូវ និងប្រសិទ្ធភាពនៅឡើយទេ។ ក្រសួងបន្ថែមថា ប្រសិទ្ធភាពនៃការធ្វើតេស្តរហ័សបែបនេះ គឺនៅទាបណាស់ ហើយក៏មានការចេញលទ្ធផលមកមិនច្បាស់លាស់ច្រើនណាស់ដែរ ដូចជាអ្នកដែលមិនមានមេរោគ បែរទៅជាមានលទ្ធផលវិជ្ជមាន រីឯអ្នកមានមេរោគ បែរទៅជាមានលទ្ធផលអវិជ្ជមានទៅវិញ។ ក្រសួងបានបញ្ជាក់ថា មានតែវិទ្យាស្ថានជាតិស្រាវជ្រាវសាធារណៈ និងវិទ្យាស្ថានប៉ាស្ទ័រកម្ពុជា ដែលកំពុងប្រតិបត្តិការតាមបច្ចេកទេស និងគោលការណ៍ប្រតិបត្តិស្តង់ដាររបស់អង្គការសុខាភាពពិភពលោក ដែលមានការចេញលទ្ធផលទទួលស្គាល់ត្រឹមត្រូវ។ ក្រសួងសុខាភិបាល បានព្រមានថា ជនដែលប្រើឧបករណ៍សម្រាប់តេស្តរហស័រកមេរោគកូវីដ១៩ មកផ្សព្វផ្សាយជាសាធារណៈដោយគ្មានការអនុញ្ញាតពីក្រសួងសុខាភិបាល នឹងត្រូវផ្តន្ទាទោសតាមផ្លូវច្បាប់ជាធរមាន។ ក្រសួងក៏បានអំពាវនាវដល់អាជ្ញាធរពាក់ព័ន្ធចូលរួមចាត់វិធានការតាមផ្លូវច្បាប់ជាធរមានយ៉ាងម៉ឺងម៉ាត់ជាទីបំផុត ចំពោះបុគ្គល ឬក្រុមហ៊ុនណា ដែលផ្សព្វផ្សាយឧបករណ៍ធ្វើតេស្តរហ័សរកមេរោគកូវីដ១៩ ដោយមិនមានការអនុញ្ញាតពីក្រសួងសុខាភិបាល។ សូមបញ្ជាក់ថា គិតត្រឹមព្រឹកថ្ងៃទី២៩ ខែមីនា ឆ្នាំ២០២០នេះ អ្នកឆ្លងជំងឺកូវីដ១៩ នៅកម្ពុជា មានចំនួនសរុប ១០៣នាក់។ ក្នុងនោះព្យាបាលជា ២១នាក់ហើយ នៅសល់ ៨២នាក់ទៀត កំពុងសម្រាក់ព្យាបាល៕	2020-03-29T15:32:00+07:00	freshnewsasia.com	https://m.freshnewsasia.com/index.php/en/localnews/153000-2020-03-29-01-32-55.html
e5676db7-1676-4af2-b002-8b2aa060108a	សៀវភៅពិសេសណែនាំពីការទប់ស្កាត់ និងការពារជំងឺ Covid-19 ចងក្រងដោយក្រុមគ្រូពេទ្យចិន សម្រាប់ចែករំលែកការយល់ដឹងដល់ប្រជាពលរដ្ឋ	សៀវភៅពិសេសមួយក្បាលណែនាំពីការទប់ស្កាត់ និងការពារជំងឺកូវីដ១៩ ត្រូវបានគណៈកម្មាធិការសុខាភិបាលខេត្តយូនណាន សាកលវិទ្យាល័យវេជ្ជសាស្ត្រគុនមីង និងបណ្ឌិតសភាវិទ្យាសាស្ត្រវេជ្ជសាស្ត្រអប់រំខេត្តយូនណាន រួមគ្នាចងក្រងឡើង ដើម្បីចែករំលែកការយល់ដឹងដល់ប្រជាពលរដ្ឋ។ ក្នុងសៀវភៅនេះ បានផ្តល់នូវចំណេះដឹងទូទៅនៃជំងឺកូវីដ១៩ ការបង្ហាញពីរោគសញ្ញា ការការពារផ្ទាល់ពីមេរោគ របបអាហារបែបវិទ្យាសាស្ត្រ និងការឆ្លើយតបកម្លាំងសង្កត់ខាងផ្លូវចិត្តក្នុងអំលុងពេលការរីករាលដាលនៃជំងឺនេះ។ សៀវភៅនេះ ក៏បានលើកបង្ហាញនូវការឆ្លើយសំណួរមួយចំនួនពីអ្នកជំនាញលើជំងឺកូវីដ១៩នេះផងដែរ។ សៀវភៅនេះត្រូវបានបកប្រែជាភាសាខ្មែរ ដើម្បីសម្រួលដល់ការអានរបស់ប្រជាពលរដ្ឋខ្មែរ។ សូមបញ្ជាក់ថា ប្រទេសចិន ជាប្រទេសដែលបានរងការវាយប្រហារមុនគេពីជំងឺកូវីដ១៩នេះ។ បន្ទាប់ពីប្រយុទ្ធជាមួយជំងឺនេះរយៈពេលជិត៣ខែ បានគ្រប់គ្រងស្ថានការណ៍ និងទប់ស្កាត់ការរីករាលដាលនៃជំងឺនេះ ហើយក៏បានព្យាបាលអ្នកជំងឺឱ្យជាសះស្បើយជិតអស់ផងដែរ៕	2020-03-29T15:10:00+07:00	freshnewsasia.com	https://m.freshnewsasia.com/index.php/en/localnews/152843-2020-03-27-05-04-27.html
6cf6af08-b905-48a7-a156-2fe77a1a59c9	វេជ្ជបណ្ឌិតម្នាក់ ក្នុងប្រទេសអ៊ូសបេគីស្ថាន ស្លាប់ ក្រោយសម្ងំព្យាបាលជំងឺ COVID-19 ដោយខ្លួនឯង	វេជ្ជបណ្ឌិតម្នាក់ នៅក្នុងប្រទេសអ៊ូសបេគីស្ថាន បានបាត់បង់ជីវិតនៅថ្ងៃសៅរ៍នេះ បន្ទាប់ពីបរាជ័យក្នុងការព្យាយាមព្យាបាលជំងឺ COVID-19 ដែលលោក ផ្ទាល់ បានលាក់បាំងអ្នកដៃទៃ។ នេះបើតាមការចេញផ្សាយដោយទីភ្នាក់ងារព័ត៌មាន Reuters នៅថ្ងៃសៅរ៍ ទី២៨ ខែមីនា ឆ្នាំ២០២០។ បើតាមក្រសួងសុខាភិបាលអ៊ូសបេគីស្ថាន វេជ្ជបណ្ឌិតខាងលើមានអាយុ៣៩ឆ្នាំ បានឆ្លង COVID-19 ពីអ្នកជំងឺម្នាក់។ ប៉ុន្តែ លោកបានបិទបាំងរឿងនេះដោយសម្ងំព្យាបាល ជំងឺនេះដោយខ្លួនឯង។ លោកត្រូវបានគេបញ្ជូនមកកាន់មន្ទីរពេទ្យ កាលពីថ្ងៃទី២៦ ខែមីនា ក្រោមស្ថានភាពធ្ងន់ធ្ងរ ហើយបានស្លាប់នៅថ្ងៃទី២៨ ខែមីនានេះ។ វេជ្ជបណ្ឌិត រូបនេះក៏បានក្លាយជាជនរងគ្រោះទី២ ដែលបានស្លាប់ដោយជំងឺរាតត្បាតសកលនេះ នៅក្នុងប្រទេសអ៊ូសបេគីស្ថាន ផងដែរ។ គួរជម្រាបថា បច្ចុប្បន្ន អ៊ូសបេគីស្ថាន មានករណីឆ្លង COVID-19 ចំនួន១០៤ករណី ហើយជាវិធានការទប់ស្កាត់ និងបង្ការ រដ្ឋាភិបាលនៃប្រទេសអាស៊ីកណ្ដាលមួយនេះ បានសម្រេចចិត្តបិទខេត្តទាំងអស់របស់ខ្លួន ជាមួយការដាក់ចេញបំរាមលើពលរដ្ឋ មិនឱ្យចេញពីផ្ទះ លើកលែងតែក្នុងករណីចាំបាច់៕	2020-03-29T04:00:00+07:00	freshnewsasia.com	https://m.freshnewsasia.com/index.php/en/internationalnews/152991-2020-03-28-14-00-52.html
52dedbc0-2817-4c43-8444-ae762bfc2be2	រដ្ឋបាលខេត្តត្បូងឃ្មុំ បង្កើតក្រុមការងារចុះពិនិត្យនៅតាមមូលដ្ឋានដល់ខ្នងផ្ទះ ចំពោះប្រជាពលរដ្ឋដែលវិលត្រលប់មកពីប្រទេសថៃ ដើម្បីបង្ការនិងទប់ស្កាត់ការរីករាលដាលនៃជំងឺ COVID-19	អនុវត្តតាមការណែនាំរបស់ក្រសួងមហាផ្ទៃ នាថ្ងៃទី២៨ ខែមីនា ឆ្នាំ២០២០នេះ លោក ជាម ច័ន្ទសោភ័ណ អភិបាលខេត្តត្បូងឃ្មុំ បានបើកកិច្ចប្រជុំវិសាមញ្ញគណៈបញ្ជាការឯកភាពរដ្ឋបាលខេត្ត ស្ដីពីការបង្កើតគណៈកម្មការប្រយុទ្ធប្រឆាំងជម្ងឺCOVID 19 ដើម្បីទទួលខុសត្រូវសម្របសម្រួល ណែនាំទៅដល់ប្រជាពលរដ្ឋ ដែលវិលត្រលប់មកពីប្រទេសថៃ ក្នុងការបង្ការនិងទប់ស្កាត់ពីជំងឺដោយនៅដោយឡែករយៈពេល 14ថ្ងៃ ។ ក្នុងនោះដែរ ក៏មានអញ្ជើញចូលរួមពីឯកឧត្តមអភិបាលរងខេត្ត លោកនាយករដ្ឋបាលសាលាខេត្ត លោកស្នងការនគរបាលខេត្ត លោកមេបញ្ជាការរងកងរាជអាវុធហត្ថខេត្ត លោកប្រធានមន្ទីរ/អង្គភាពពាក់ព័ន្ធ អភិបាលក្រុង/ស្រុក នាយកទីចាត់ការចំណុះសាលាខេត្ត និងមន្ត្រីពាក់ព័ន្ធជាច្រើនរូបទៀត។ មានប្រសាសន៍ក្នុងកិច្ចប្រជុំនោះ លោក ជាម ច័ន្ទសោភ័ណ អភិបាលខេត្ត បានណែនាំដល់មន្ទីរអង្គភាពជំនាញពាក់ព័ន្ធ និងអាជ្ញាធរក្រុង ស្រុក ត្រូវត្រួតពិនិត្យអោយបានហ្មត់ចត់ នៅតាមមូលដ្ឋាននីមួយៗ ពិសេសអាជ្ញាធរក្រុង ស្រុក ត្រូវមានការយកចិត្តទុកដាក់ ចំពោះបញ្ហាប្រជាពលរដ្ឋ ដែលទើបឆ្លងមកពីប្រទេសថៃថ្មីៗនេះ ត្រូវអប់រំផ្សព្វផ្សាយណែនាំ អនុវត្តតាមវិធានការរបស់ក្រសួងសុខាភិបាល ឱ្យប្រជាពលរដ្ឋទាំងនោះ ត្រូវតែអនុវត្តសម្រាកនៅនឹងកន្លែងក្នុងផ្ទះរយៈពេល១៤ថ្ងៃ និងពង្រីកការអនុវត្តតាមដានត្រួតពិនិត្យជាប្រចាំនូវជនបរទេសដែលទើបធ្វើដំណើរចូលមកក្នុងខេត្តយើងនេះ ចាត់ចែងក្រុមការងារចុះពិនិត្យ និងតាមដានសភាពការណ៍តាមបណ្ដាក្រុង ស្រុកដើម្បីឆ្លើយតបឲ្យបានទាន់ពេលវេលាបើមានប្រជាពលរដ្ឋណាម្នាក់មានអាការៈមិនប្រក្រតីពាក់ព័ន្ធនឹងរោគសញ្ញា កូវីដ១៩ ។ លោក ជាម ច័ន្ទសោភ័ណ អភិបាលខេត្ត បានផ្តាំផ្ញើ និងជំរុញដល់ក្រុមការងារដែលទទួលខុសត្រូវ សម្របសម្រួលបងបងប្អូនប្រជាពលរដ្ឋមកពីប្រទេសថៃ ត្រូវសហការជាមួយអាជ្ញាធរមូលដ្ឋានគ្រប់លំដាប់ថ្នាក់ត្រូវចុះតាមខ្នងផ្ទះ ដែលប្រជាពលរដ្ឋទើបមកពីប្រទេសថៃ ដោយណែនាំ ពួកគាត់ឲ្យដាក់ខ្លួនដាច់ដោយឡែករយៈពេល១៤ថ្ងៃ ស្របតាមនីតិវិធីកំណត់របស់ក្រសួងសុខាភិបាល និងបង្កើនសកម្មភាពផ្សព្វផ្សាយអំពីវិធីបង្ការ និងទប់ស្កាត់ការឆ្លងវីរុសកូវីដ១៩ នៅតាមមូលដ្ឋានរៀងៗខ្លួនផងដែរ។ ១៖ មន្ទីរពេទ្យបង្អែកពញាក្រែក ២៖ មន្ទីរពេទ្យបង្អែកមេមត់ ៣៖ មន្ទីរពេទ្យបង្អែកព្រះនរោត្តមសីហនុត្បូងឃ្មុំ ៤៖សណ្ឋាគារឆៃណាមេមត់ មាន៥០បន្ទប់ គ្រែ០២ ១២បន្ទប់ និងគ្រែ០១ ៣៨បន្ទប់។ នៅទូទាំងខេត្តត្បូងឃ្មុំ អ្នកមានរោគសញ្ញាសង្ស័យផ្ទុកវីរុសកូរ៉ណា មន្ត្រីសុខាភិបាលបានយកសំណាកបានចំនួន៣១៥នាក់ ទៅកាន់វិទ្យាស្ថាប៉ាស្ទ័រ ជាលទ្ធផលក្នុងនោះមានវិជ្ជមាន០៤នាក់។ ក្រោមការពិនិត្យព្យាបាលយ៉ាងយកចិត្តទុកដាក់ពីសំណាក់ក្រុមគ្រូពេទ្យតាមបែបវេជ្ជសាស្ត្រ និងចិត្តសាស្ត្រ រហូតមកដល់ថ្ងៃទី២៦ ខែមីនា ឆ្នាំ២០២០ អ្នកជំងឺកូវីដ១៩ ទាំង០៤នាក់ បានជាសះស្បើយ ហើយក៍បានអនុញ្ញាតឲ្យទៅផ្ទះវិញផងដែរ ប៉ុន្តែមន្ត្រីសុខាភិបាល ក៍នៅតែតាមដានសុខភាពពួកគេ ជាបន្តទៀតផងដែរ៕	2020-03-29T03:00:00+07:00	freshnewsasia.com	https://m.freshnewsasia.com/index.php/en/localnews/152987-2020-03-28-13-00-18.html
67001e0a-da5f-4873-8a08-10a5569e7606	អភិបាលរាជធានីភ្នំពេញ ថ្លែងអំណរគុណម្ចាស់សណ្ឋាគារ សែន ហាន ដែលបានប្រគល់សណ្ឋាគារ ជូនរដ្ឋបាលរាជធានីភ្នំពេញ ដើម្បីដាក់អ្នកជំងឺកូវីដ១៩	លោក ឃួង ស្រេង អភិបាលរាជធានីភ្នំពេញ នៅថ្ងៃទី២៧ ខែមីនា ឆ្នាំ២០២០នេះ បានចេញលិខិតថ្លែងអំណរគុណ លោកស្រីឧកញ៉ា អ៊ាន អេឡែន និងលោក យិន សារ៉ាន់ ព្រមទាំងក្រុមគ្រួសារ ដែលជាម្ចាស់សណ្ឋាគារ សែន ហាន ដែលបានផ្ដល់ទីតាំងសណ្ឋាគារ ជូនរដ្ឋបាលរាជធានីភ្នំពេញ ដើម្បីប្រើប្រាស់ជាទីកន្លែងពិនិត្យ ថែទាំ និងព្យាបាលអ្នកជំងឺកូវីដ១៩ (Covid-19)។ បើតាមលិខិតថ្លែងអំណរគុណ របស់អភិបាលរាជធានីភ្នំពេញ ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែមីនា ឆ្នាំ២០២០នេះ បានបញ្ជាក់ថា សណ្ឋាគារ សែន ហាន មានអាសយដ្ឋានផ្លូវលេខ៦០០កែង នឹងផ្លូវលេខ៣១៣ សង្កាត់បឹងកក់ទី២ ខណ្ឌទូលគោក រាជធានីភ្នំពេញ។ លោក ឃួង ស្រេង បានឲ្យដឹងថា តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ ខាងលើនេះ ពិតជាបានរួមចំណែកយ៉ាងសំខាន់ ជាមួយរដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនាវរបស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ក្នុងការចាត់វិធានការទប់ស្កាត់ការរីករាលដាល នៃមេរោគកូវីដ១៩ នៅរាជធានីភ្នំពេញ ក៏ដូចជាទូទាំងប្រទេស។	2020-03-29T02:14:00+07:00	freshnewsasia.com	https://m.freshnewsasia.com/index.php/en/localnews/152985-2020-03-28-12-14-41.html
6d3da238-0c19-4038-a707-e34c7cfa3658	ក្រុមគ្រូពេទ្យស្ម័គ្រចិត្តលោក ហ៊ុន ម៉ានី សាខាខេត្តស្វាយរៀង ចុះផ្សព្វផ្សាយអប់រំផ្តល់ចំណេះដឹងជូនពលរដ្ឋពីវិធានការការពារ ទប់ស្កាត់ ប្រយុទ្ធប្រឆាំងនឹងជំងឺ COVID-19 (Video inside)	No Content	2020-03-29T01:55:00+07:00	freshnewsasia.com	https://m.freshnewsasia.com/index.php/en/localnews/152982-2020-03-28-11-55-14.html
c856cf4e-429f-4256-b52a-f914a80161de	ប្រធានគណៈកម្មការទី១០ព្រឹទ្ធសភា ចុះចែកម៉ាស និងទឹកអាកុលលាងដៃដល់អាជ្ញាធរឃុំគោកត្រប់ និងឃុំត្រពាំងវែង ដើម្បីទប់ស្កាត់នូវជំងឺកូវីដ១៩	លោក ម៉ម ប៊ុននាង ប្រធានគណៈកម្មការទី១០ព្រឹទ្ធសភា នៅថ្ងៃទី២៨ ខែមីនា ឆ្នាំ២០២០ បានអញ្ជើញជួបសំណេះសំណាល និងផ្សព្វផ្សាយអំពីវិធានការក្នុងការបង្ការ និងទប់ស្កាត់នៃការរីករាលដាលជំងឺ COVID-19 ព្រមទាំងចែកម៉ាស និងទឹកអាកុលជូនដល់អាជ្ញាធរឃុំ ប្រជាពលរដ្ឋរស់នៅក្នុងឃុំគោកត្រប់ និងឃុំត្រពាំងវែង ស្រុកកណ្តាលស្ទឹង ខេត្តកណ្តាល ដើម្បីយកទៅប្រើប្រាស់ក្នុងការបង្ការ និងទប់ស្កាត់នៃការរីករាលដាលជំងឺកូវីដ១៩ (COVID-19) ។ ឱកាសនោះដែរ លោក ម៉ម ប៊ុននាង បានអំពាវនាវដល់បងប្អូនប្រជាពលរដ្ឋទាំងអស់ ត្រូវពាក់ម៉ាសឲ្យបានគ្រប់ៗគ្នា ដើម្បីការពារជំងឺរលាកសួត បង្កដោយវីរុស កូរ៉ូណាប្រភេទថ្មី(COVID-19)។ លោកបានបន្តថា COVID-19 មានរោគសញ្ញាអាចជាគ្រុនក្តៅ ក្អក និងថប់ដង្ហើម។ ក្នុងករណីធ្ងន់ធ្ងរជាងនេះ ការឆ្លងវីរុសនេះអាចបណ្តាលឱ្យកើតជំងឺរលាកសួត ឬពិបាកដកដង្ហើម និងអាចបណ្តាលឱ្យស្លាប់បាន។ រោគសញ្ញាទាំងនេះស្រដៀងនឹងជំងឺផ្តាសាយ (influenza) ឬ ជំងឺផ្តាសាយទូទៅដែលកើតមានច្រើនជាង COVID-19។ នេះជាមូលហេតុដែលតម្រូវឱ្យមានការធ្វើតេស្តដើម្បីបញ្ជាក់ថា មានផ្ទុកវីរុស COVID-19 ឬអត់។ វាជាការសំខាន់ដែលត្រូវចងចាំថា វិធានការការពារសំខាន់ៗគឺមានលក្ខណៈដូចគ្នាដូចជាលាងដៃឱ្យបានញឹកញាប់ និងរក្សាអនាម័យផ្លូវដង្ហើម (ខ្ទប់មាត់នៅពេលក្អក ឬកណ្តាស់ ដោយប្រើកែងដៃ ឬក្រដាសជូតមាត់ និងបន្ទាប់មកបោះចោលក្រដាសជូតមាត់ក្នុងធុងសំរាមបិទជិត)។ លោកបានបញ្ជាក់ថា វីរុសកូរ៉ូណាប្រភេទថ្មី(COVID-19) អាចឆ្លងតាមរយៈដំណក់ទឹកតូចៗតាមមាត់ ច្រមុះ ផ្លូវដង្ហើម ពេលដែលអ្នកផ្ទុកមេរោគ ក្អក ឬកណ្តាស់ ហើយតំណក់ទឹកតូចៗទាំងនោះមកប៉ះភ្នែក ច្រមុះ ឬមាត់ បន្ទាប់ពីប៉ះពាល់ជាមួយអ្នកដែលមានមេរោគ ឬបន្ទាប់ពីការប៉ះពាល់ជាមួយរបស់របរប្រើប្រាស់ ឬផ្ទៃវត្ថុដែលមានមេរោគទុំលើ។ ម៉ាសធម្មតាតែមួយមុខមិនអាចការពារប្រឆាំងនឹងការឆ្លងបានទេ ដើម្បីជៀសវាងការឆ្លងវីរុស COVID-19 រួមមាន៖ ទី១៖ ត្រូវលាងដៃឱ្យបានញឹកញាប់ជាមួយសាប៊ូ និងទឹក ឬប្រើទឹកលាងដៃដែលមានជាតិអាល់កុល ទី២៖ ខ្ទប់មាត់ និងច្រមុះរបស់អ្នកដោយប្រើកែងដៃ ឬក្រដាសជូតមាត់ នៅពេលក្អកឬកណ្តាស់ ហើយបោះចោលក្រដាសជូតមាត់ទៅក្នុងធុងសំរាមបិទជិត ទី៣៖ ជៀសវាងប៉ះពាល់ផ្ទាល់ជាមួយអ្នកដែលមានរោគសញ្ញាដូចជា ផ្តាសាយ ឬគ្រុនក្តៅ (ត្រូវនៅឆ្ងាយពីគ្នាយ៉ាងតិច២ម៉ែត្រ) ទី៤៖ ទៅជួបគ្រូពេទ្យប្រសិនបើក្តៅខ្លួន ក្អក ឬមានអារម្មណ៍ថាពិបាកដកដង្ហើម។ ជាមួយគ្នានេះ ប្រធានគណៈកម្មការទី១០ព្រឹទ្ធសភា បានអំពាវនាវដល់អាជ្ញាធរឃុំ ត្រូវបន្តអនុវត្តជារៀងរាល់ថ្ងៃនូវយុទ្ធនាការផ្សព្វផ្សាយ ដល់ប្រជាពលរដ្ឋអំពីវិធានការបង្ការ និងទប់ស្កាត់នៃការរីករាលដាល ជំងឺកូវីដ១៩ តាមខ្នងផ្ទះរបស់ប្រជាពលរដ្ឋ ក៏ដូចជាមូលដ្ឋានក្នុង ដែនសមត្ថកិច្ចរបស់អាជ្ញាធរ ស្របតាមគោលការណ៍ ណែនាំរបស់ក្រសួងសុខាភិបាល។ ក្នុងឱកាសនោះ លោក ម៉ម ប៊ុននាង បាននាំយកអំណោយមួយចំនួនមកចែកជូនប្រជាពលរដ្ឋក្រីក្រចំនួន២០គ្រួសារ ដោយក្នុងមួយគ្រួសារៗទទួលបាន អង្ករ១៥គីឡូក្រាម មី ១កេស ទឹកត្រី០១យួរ និងទឹកស៊ីអ៉ីវ០១យួរ ។ ដោយឡែកប្រជាពលរដ្ឋក្រីក្រនៅឃុំគោកត្រប់ និងឃុំត្រពាំងវែង ដែលមិនបានមកទទួលផ្ទាល់ មានចំនួន១៧៤គ្រួសារ ទទួលបានអង្ករ ១៥គីឡូក្រាម និងថវិកា ៣ម៉ឺនរៀល ព្រមទាំងនាំយកថវិកាចូលរួមរំលែកទុក្ខដល់ក្រុមគ្រួសារនៃសពចំនួន០៩គ្រួសារ ក្នុងមួយគ្រួសារៗទទួលបាន ២០ម៉ឺនរៀល និងផ្តល់ជូនវិទ្យុទាក់ទងដល់អាជ្ញាធរឃុំគោកត្រប់ចំនួន១០គ្រឿងបន្ថែមទៀតផងដែរ ដែលចំណាយថវិកាសរុមចំនួន ១៩ ១០៤ ០០០ រៀល។ ជាមួយគ្នានោះ លោក បានប្រគល់ថវិកាចំនួន ២៥០០ ដុល្លារ ដល់តំណាងក្រុមហ៊ុន ជួសជុលផ្លូវដែលជាកិច្ចបញ្ចប់ នៃការជួសជុលផ្លូវមួយខ្សែ ដែលមានទទឹង៥ម៉ែត្រ និងបណ្តោយ៤៥០ម៉ែត្រ ស្ថិតនៅក្នុងភូមិស្វាយកើត ឃុំគោកត្រប់ ស្រុកកណ្តាលស្ទឹងខេត្តកណ្តាល៕	2020-03-29T00:25:00+07:00	freshnewsasia.com	https://m.freshnewsasia.com/index.php/en/localnews/152974-2020-03-28-10-25-17.html
a8db90fb-6e58-4ccf-9cab-0745ac6d40a0	អគ្គនាយកបុរី ឡុង នី ចុះអប់រំផ្សព្វផ្សាយដល់បុគ្គលិករបស់ខ្លួន ពីវិធីបង្ការ និងការការពារជំងឺ COVID-19 (Video inside)	ដើម្បីជាការចូលរួមជាមួយរាជរដ្ឋាភិបាល ក្នុងការបង្ការ និងការទប់ស្កាត់ការឆ្លងជំងឺ COVID-19 ឱ្យកាន់តែមានប្រសិទ្ធភាពខ្ពស់ អគ្គនាយកបុរី ឡុង នី លោក កែវ បូណ៌ភិរក្ស នាព្រឹកថ្ងៃទី២៨ ខែមីនា ឆ្នាំ២០២០នេះ បានដឹកនាំក្រុមការងារចុះអប់រំផ្សព្វផ្សាយពីការបង្ការ និងការការពារពីជំងឺឆ្លង COVID-19 ដល់បុគ្គលិក ជាង និងកម្មករ នៃបុរី ឡុងនី ចំនួន០៣ ទីតាំងផ្សេងៗគ្នានៅម្តុំចំការដូង ដើម្បីឱ្យបានយល់ពីជំងឺដ៏កាចសាហាវមួយនេះ និងចូលរួមទប់ស្កាត់ការរីករាលដាលជំងឺនេះទាំងអស់គ្នា តាមរយៈការធ្វើអនាម័យជាប់ជាប្រចាំផងដែរ។ លោក កែវ បូណ៌ភិរក្ស បានឱ្យដឹងថា ការចុះអបរំផ្សាយដល់បុគ្គលិក ជាង និងកម្មករ នៅពេលនេះ គឺជាការចូលរួមជាមួយរាជរដ្ឋាភិបាលក្នុងការប្រយុទ្ធប្រឆាំង ជាមួយនឹងជំងឺកូវីដ១៩ ដោយជំរុញឱ្យពួកគាត់ត្រូវតែរស់នៅស្អាតជាប្រចាំ និងចូលរួមសំអាតអនាម័យដោយការលាងដៃជាមួយនឹងសាប៊ូ ឬទឹកអាកុលឱ្យបានញឹកញាប់ និងរស់នៅដាច់ដោយឡែកពីគ្នា ដោយរក្សាគម្លាតឲ្យបានឆ្ងាយដើម្បីចូលរួមទប់ស្កាត់ការឆ្លង និងការរីករាលដាលនៃជំងឺកូវីដ១៩ ។ លោក កែវ បូណ៌ភិរក្ស បានបញ្ជាក់ទៀតថា ជាមួយនឹងការការពារ និងការទប់ស្កាត់ជំងឺកូវីដ-១៩នេះផងដែរ បុរី ឡុងនី ក៏បានរៀបចំចូលរួមការពារបុគ្គលិក ជាង និង កម្មកររបស់ខ្លួនទាំងអស់ តាមរយៈការមានអនាម័យជាប្រចាំ ដោយបុរី ឡុង នី បានរៀបចំកន្លែងលាងដៃជាមួយនឹងសាប៊ូ រឺទឹកអាកុល ការវាស់កំដៅមុននឹងចូលការដ្ឋាន និងរៀបចំទូសំលាប់មេរោគ មួយទៀតមុននឹងឱ្យបុគ្គលិកចេញចូលការដ្ឋានផងដែរ ហើយទឹកថ្នាំកំចាត់មេរោគនេះគឺជាបច្ចេកវិទ្យារបស់ជប៉ុន និងមានការណែនាំពីគ្រូពេទ្យជំនាញត្រឹមត្រូវដែលទទួលស្គាល់ដោយក្រសួងសុខាភិបាល។ អគ្គនាយកបុរី ឡុងនី បានបន្ថែមទៀតថា សម្រាប់បុគ្គលិក ជាង និងកម្មករ នៃបុរី ឡុងនី ទាំងអស់នឹងទទួលបានការបាញ់ថ្នាំសម្លាប់មេរោគក្នុងមួយសប្ដាហ៍ម្ដង តាមបន្ទប់ស្នាក់នៅរបស់គាត់ផងដែរ។ លោកក៏បានសំណូមពរដល់ក្រុមគ្រួសារបុរី ឡុងនី ទាំងអស់ ចាត់ទុកថាពិធីចូលឆ្នាំថ្មីនេះជាការចូលរួមកម្ចាត់ជំងឺកូវីដ-១៩ ទាំងអស់គ្នា ដោយកុំធ្វើដំណើរទៅទីណាដែលឆ្ងាយៗដែលអាចនឹងឆ្លងជំងឺនេះដល់ខ្លួនឯង និងឆ្លងដល់ក្រុមគ្រួសារ រឺអ្នកដទៃផងដែរ។ លោក កែវ បូណ៌ភិរក្ស ក៏បានសំណូមពរ និងអំពាវនាវដល់គ្រប់ម្ចាស់បុរី ឬក៏ក្រុមហ៊ុន តូច ធំនានា ត្រូវរួមគ្នាចូលរួមទប់ស្កាត់ជំងឺកូវីត-១៩នេះ ដោយឲ្យបុគ្គលិករបស់ខ្លួនរស់នៅជាក្នុងសហគមន៍តូចរបស់ខ្លួន កុំឲ្យបុគ្គលិកធ្វើការបម្លាស់ទីច្រើន ព្រោះនៅពេលដែលបុគ្គលិកធ្វើការបម្លាស់ទីច្រើន គឺមិនអាចគ្រប់គ្រងបាននោះទេ ហើយពួកគាត់ អាចងាយនឹងឆ្លងជំងឺកូវីដ១៩នេះ ដូចនេះហើយត្រូវតែចូលរួមជាមួយរាជរដ្ឋាភិបាលក្នុងការទប់ស្កាត់ជំងឺកូវីដ១៩ នេះឱ្យបានទាំងអស់គ្នាផងដែរ។ ទីតាំងនៃគំរោង៖ ជាប់នឹងផ្លូវធំ ៥០ម៉ែត្រ និង៦០ម៉ែត្រ និងកណ្តាលទីក្រុងភ្នំពេញ គុណភាពសំណង់៖ ទាំងគ្រឹះ គ្រោងបេតុង និងគ្រឿងសំណង់ ព្រមទាំងមានការធានាជំរាបទឹក តំលៃ៖ មិនមានតំលៃថ្លៃដូចអ្នកគិតឡើយ ឯកសារ៖ មានប្លង់រឹង និងឯកសារផ្សេងៗគ្រប់គំរោង លើសនេះទៀត មានធនាគារដៃគូដែលផ្តល់នូវអត្ថប្រយោជន៍ជាច្រើន និងព្រមទាំងមានជម្រើសជាច្រើនក្នុងការបង់ប្រាក់ទៀតផង ប្រសិនគ្រាន់តែសាកសួរតាមទូរស័ព្ទ ឬឆ្លើយឆ្លងតាមរយ:សារអេឡិចត្រូនិច វាមិនអាចគ្រប់គ្រាន់ក្នុងការសំរេចចិត្តទិញ ឬមិនទិញនោះ គឺតម្រូវឱ្យអតិថិជន មកដល់ទីតាំងនៃគំរោងផ្ទាល់តែម្តង។ ចូរកុំស្ទាក់ស្ទើរអីការរង់ចាំយូរអាចនឹងធ្វើឱ្យបាត់បង់នូវសេចក្តីប្រាថ្នា ដែលលោកអ្នកចង់បានសូមទំនាក់ទំនង៖ (011/010) 88 11 58, (012/093) 642 333, (017/098) 782 777 ៕	2020-03-28T23:43:00+07:00	freshnewsasia.com	https://m.freshnewsasia.com/index.php/en/localnews/152970-2020-03-28-09-43-28.html
ba293291-5078-4aa1-b99a-a6f0a4d9581a	ក្រុមការងារបក្សប្រជាជន ផ្សព្វផ្សាយវិធីទប់ស្កាត់ការពារ ជំងឺកូវីដ១៩ និងចែកអំណោយជូនពលរដ្ឋ ១០៦គ្រួសារ នៅឃុំសំបូរ ស្រុកបាធាយ	លោកស្រី តាំង សុគន្ធមាលា ប្រធានក្រុមការងារថ្នាក់កណ្តាល ចុះជួយឃុំសំបូរ រួមជាមួយក្រុមប្រឹក្សាស្រុកបាធាយ និងក្រុមប្រឹក្សាឃុំសំបូរ បានចុះសួរសុខទុក្ខ និងសំណេះសំណាលជាមួយប្រជាពលរដ្ឋក្រីក្រ នៅក្នុងឃុំសំបូរ ស្រុកបាធាយ តាមខ្នងផ្ទះសរុប១០៦គ្រួសារ មកពីភូមិទាំង៧ ក្នុុងឃុំ។ ក្នុងពិធីសំណេះសំណាលនៅថ្ងៃទី២៨ ខែមីនា ឆ្នាំ២០២០នេះ លោកស្រី តាំង សុគន្ធមាលា និងក្រុមការងារ បានធ្វើការណែនាំ និងអប់រំប្រជាពលរដ្ឋអំពីជំងឺកូវីត១៩ ដើម្បីឲ្យពួកគាត់ ចេះការពារថែរក្សាសុខភាព និងអនាម័យតាមគោលការណ៍ណែនាំរបស់ក្រសួងសុខាភិបាល។ អ្វីដែលលោកស្រី និងក្រុមការងារ ផ្សព្វផ្សាយដល់ប្រជាពលរដ្ឋ មានដូចជា ការលាងសម្អាតដៃឲ្យបានញឹកញាប់, ពាក់ម៉ាស់, កុំឲ្យមានការជួបជុំគ្នាច្រើននាក់, នៅឃ្លាតឆ្ងាយពីគ្នា ហើយបើមានការសង្ស័យសូម ជូនដំណឹងទៅខាងភូមិ ឃុំ ឬមណ្ឌលសុខភាព ហើយបើមានបងប្អូនទើបត្រឡប់មកពីធ្វើការនៅក្រៅប្រទេស សូមឲ្យនៅដាច់ដោយឡែករយៈពេល១៤ថ្ងៃ។ អង្ករ២,៦៥០គីឡូក្រាម ទឹកស៉ីអ៉ីវ១០៥យួរ និងត្រីខកំប៉ុង ១០៥យួរ ទឹកលាងសំអាតដៃ ១០៥ដប ម៉ាស់ ១៥ដុំ ថវិកាជូនចាស់ជរា ៨០០,០០០រៀល ប្រាក់ខែអ្នកបើករថយន្តសង្គ្រោះបន្ទាន់ ២០០ដុល្លារ *ឧបត្ថម្ភដល់ក្រុមប្រឹក្សាឃុំ២០០ដុល្លារ៕	2020-03-28T23:05:00+07:00	freshnewsasia.com	https://m.freshnewsasia.com/index.php/en/localnews/152967-2020-03-28-09-05-59.html
66862095-7525-46e5-abb8-56a9e13fe34c	អាជ្ញាធរ និងសម្ព័ន្ធយុវជនស្រលាញ់សន្តិភាពសាខាខេត្តរតនគិរី បន្តយុទ្ធនាការទប់ស្កាត់ និងបង្ការ ដើម្បីប្រយុទ្ធប្រឆាំងជំងឺកូវីដ-១៩ នៅចំណតរថយន្តតាយសេងជាយ ក្រុងបានលុង	មន្ត្រីចត្តាឡីស័ក និងអង្គភាពពាក់ព័ន្ធ រួមទាំងសម្ព័ន្ធយុវជនស្រលាញ់សន្តិភាពសាខាខេត្តរតនគិរី នៅរសៀលថ្ងៃទី២៨ខែមីនាឆ្នាំ២០២០នេះ បន្តយុទ្ធនាការទប់ស្កាត់ និងបង្ការ ដើម្បីប្រយុទ្ធប្រឆាំងជំងឺកូវីដ-១៩(Covid-19) នៅចំណតរថយន្តតាយសេងជាយក្រុងបានលុង ខេត្តរតនគិរី។ ប្រធានសម្ព័ន្ធយុវជនស្រលាញ់សន្តិភាពសាខាខេត្តរតនគិរីលោក សាយ សាមាន បានប្រាប់ភ្នាក់ងារ Fresh News ថា កម្លាំងលោកសហការជាមួយមន្ត្រីចត្តាឡីស័ក និងអង្គភាពពាក់ព័ន្ធធ្វើការ វាស់កំដៅ ប្រជាពលរដ្ឋទូទៅ ដែលចូលមកកាន់ខេត្តរតនគិរី និងបាញ់ថ្នាំសម្លាប់មេរោគលើមធ្យោបាយ។ ទន្ទឹមនិងនេះលោកប្រធានសម្ព័ន្ធយុវជនស្រលាញ់សន្តិភាពសាខាខេត្តរតនគិរី ក៏បានណែនាំពួកគាត់(អ្នកដំណើរ) ឲ្យមានការប្រុងប្រយ័ត្នខ្ពស់ និងត្រូវចេះធ្វើអនាម័យជាប់ជាប្រចាំ ហើយបើមានបងបងប្អូនណាថាខ្លួនមានជំងឺនេះសូមចូលខ្លួនឲ្យគ្រូពេទ្យ នៅតាមមូលដ្ឋានពិនិត្យឲ្យបានឆាប់រហ័ស ដើម្បីមានវិធានការព្យាបាលបានទាន់ពេលវេលា ចៀសវាងកុំឲ្យមានការរីករាលដាលដល់ អ្នកដទៃនៅជិតខ្លួន។ លោកបន្តថា កម្លាំងសម្ព័ន្ធយុវជនស្រលាញ់សន្តិភាពសាខាខេត្តរតនគិរី គឺស្ម័គ្រចិត្តចូលរួមសហការជាមួយ អាជ្ញាធរគ្រប់លំដាប់ថ្នាក់ទូទាំងខេត្តរតនគិរី រហូតទាល់តែជំងឺកូវីដ-១៩មានភាពធូរស្បើយ។ នៅរសៀលថ្ងៃដដែលនេះដែរ លោកវេជ្ជបណ្ឌិត អ៊ុង រតនា ប្រធានមន្ទីរសុខាភិបាលខេត្តរតនគិរី ប្រាប់ឲ្យដឹងថា រហូតមកដល់ថ្ងៃទី២៨ ខែមីនា ឆ្នាំ២០២០នេះ ពុំទាន់មានករណីជំងឺកូវីដ-១៩លើជនណាម្នាក់នៅឡើយទេ ទោះបីយ៉ាងនេះក្តីក៏លោកបានធ្វើការអំពាវនាវសូមឲ្យប្រជាពលរដ្ឋ គឺខ្លួនគាត់ផ្ទាល់ត្រូវអនាម័យ លាងដៃ នៅច្ងាយពីគ្នា និងពាក់ម៉ាស់ជាដើមផងដែរ៕	2020-03-28T22:18:00+07:00	freshnewsasia.com	https://m.freshnewsasia.com/index.php/en/localnews/152964-2020-03-28-08-18-27.html
bbf5aae3-c8a3-4d36-9b9b-4e01a95f94a6	អាជ្ញាធរបន្តយុទ្ធនាការ ចុះផ្សព្វផ្សាយអប់រំប្រជាពលរដ្ឋតាមខ្នងផ្ទះនៅតាមព្រំដែនឡាវ ការពារខ្លួនកុំឲ្យឆ្លងជំងឺ COVID-19 នៅស្រុកឆែប ខេត្តព្រះវិហារ	លោក សុខ សាន្តតារា អភិបាលស្រុកឆែប ខេត្តព្រះវិហារ នៅព្រឹកថ្ងៃទី២៨ ខែមីនា ឆ្នាំ២០២០នេះ បានដឹកនាំក្រុមយុវជនជាច្រើនរូប ធ្វើការសហការជាមួយអជ្ញាធរភូមិឃុំ បានបើកយុទ្ធនាការចុះអប់រំផ្សព្វផ្សាយតាមខ្នងផ្ទះ ដល់បងប្អូនប្រជាពលរដ្ឋ ដែលរស់នៅជាប់ព្រំដែនប្រទេសឡាវ ក្នុងឃុំកំពង់ស្រឡៅមួយ និងឃុំកំពង់ស្រឡៅពីរ ឲ្យចេះការពារខ្លួនកុំឲ្យឆ្លងជំងឺកូវីដ-១៩។ លោកអភិបាលស្រុកឆែប បានថ្លែងឲ្យដឹងថា ដោយអនុវត្តតាមការណែនាំរបស់លោក ប្រាក់ សុវណ្ណ អភិបាលខេត្តព្រះវិហារ និងជាប្រធានគណៈកម្មការប្រយុទ្ធប្រឆាំងជំងឺកូវីដ-១៩ខេត្ត អាជ្ញាធរស្រុកឆែបបានបិទមិនឲ្យបងប្អូនប្រជាពលរដ្ឋខ្មែរឆ្លងដែនចូលទៅក្នុងប្រទេសឡាវទេ។ លោកបញ្ជាក់ថា «ការបិទនេះ យើងបានអនុវត្តក្រោយប្រទេសឡាវ បានន័យថា ឡាវបិទមុនយើង តែទោះជាយ៉ាងណាវិធានការនេះ គឺដើម្បីការពារប្រជាពលរដ្ឋ នៃប្រទេសទាំងពីរពីជំងឺកូវីដ-១៩តែប៉ុណ្ណោះ ហើយអាជ្ញាធរស្រុកឆែបខេត្តព្រះវិហារ និងស្រុកមឿងខូងខេត្តចំប៉ាសាក់នៅតែបន្តកិច្ចសហការជាមួយគ្នាដូចធម្មតា»។ លោក សុខ សាន្តតារា បានបញ្ជាក់ឲ្យដឹងទៀតថា ។ លោកអភិបាលស្រុកឆែប ក៏បានណែនាំដល់លោកមេភូមិ លោកមេឃុំ ត្រូវក្តាប់ឲ្យបានស្ថិតិបងប្អូនប្រជាពលរដ្ឋយើង ដែលទើបវិលត្រឡប់មកពីប្រទេសជិតខាង ត្រូវធ្វើការអប់រំ ណែនាំឲ្យគាត់នៅ ដាច់ដោយឡែករយៈពេល ១៤ថ្ងៃ ដើម្បីការពារខ្លួនពីជំងឺកូវីដ-១៩ ពិសេសគឺការពារកុំឲ្យឆ្លងដល់ក្រុមគ្រួសារ។ ទន្ទឹមនឹងនោះក្រុមការងារត្រូវធ្វើការផ្សព្វផ្សាយសារអប់រំ របស់ក្រសួងសុខាភិបាល ឲ្យបាន ច្រើនដង ចំពោះគោលដៅភូមិណាមួយដែលមានបងប្អូនយើងទើបវិលត្រឡប់ពីប្រទេសជិតខាង៕	2020-03-28T22:18:00+07:00	freshnewsasia.com	https://m.freshnewsasia.com/index.php/en/localnews/152965-2020-03-28-08-18-33.html
d66bfb5a-f6be-4a3a-accd-637ded6d3381	ក្រុមហ៊ុន KINNRICH Copper Smelting និង New Economic Zone ឧបត្ថម្ភថវិកា ៣ម៉ឺនដុល្លារ ជូនដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ ដើម្បីប្រយុទ្ធប្រឆាំងជំងឺ Covid-19	ក្រុមហ៊ុន KINNRICH Copper Smelting Co.,LTD និង New Economic Zone បានឧបត្ថម្ភថវិកាចំនួន៣០,០០០ដុល្លារសហរដ្ឋអាមេរិក ជូនដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ដើម្បីប្រយុទ្ធប្រឆាំងជំងឺ Covid19។ ការចូលរួមឧបត្ថម្ភថវិកានេះ ដោយមើលឃើញពីតម្រូវការ និងភាពចំបាច់ ការចូលរួមពីសប្បុរសជន ក្នុងបេសកកម្មបង្ការ និងទប់ស្កាត់ការរាតត្បាត មេរោគផ្លូវដង្ហើមថ្មី Covid19 ដែលរៀបចំធ្វើឡើង នៅថ្ងៃទី២៧ ខែមីនា ឆ្នាំ២០២០។ សូមបញ្ជាក់ថា គិតត្រឹមថ្ងៃទី២៨ ខែមីនា ឆ្នាំ២០២០ មានសប្បុរសជនមួយចំនួន បានចូលរួមក្នុងការប្រយុទ្ធប្រឆាំងជំងឺ Covid19 តាមរយៈសមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ។ ថ្នាក់ដឹកនាំសមាគម សូមថ្លែងអំណរគុណ និងស្វាគមន៍ជានិច្ច ចំពោះសប្បុរសជនដែលមានទឹកចិត្ត និងបំណងចូលរួម សកម្មភាពមនុស្សធម៌ ក្នុងការប្រយុទ្ធប្រឆាំងជំងឺ Covid19 តាមរយៈសមាគម TYDA។ គិតរហូតដល់ព្រឹកថ្ងៃទី២៨ ខែមីនា ឆ្នាំ២០២០នេះ កម្ពុជា បានរកឃើញអ្នកឆ្លងជំងឺកូវីដ១៩ ចំនួន១០២នាក់ហើយ ដែលក្នុងនោះ មាន១៣នាក់ ត្រូវបានព្យាបាលឲ្យជាសះស្បើយ និង៨៩នាក់ កំពុងព្យាបាលនៅមន្ទីរពេទ្យរដ្ឋ៕	2020-03-28T22:03:00+07:00	freshnewsasia.com	https://m.freshnewsasia.com/index.php/en/localnews/152960-2020-03-28-08-03-19.html
fa631e30-8053-43c4-ba00-65bacbff14a1	រដ្ឋមន្ត្រី ថោង ខុន ប្រគល់ឧបករណ៍វាស់កម្ដៅដល់មេភូមិទាំង ១៨៨ ក្នុងស្រុកបារាយណ៍ និងតាំងគោក និងឡាំប្រឺតា ២គ្រឿង សម្រាប់យុទ្ធនាការប្រយុទ្ធជំងឺ COVID-19	លោក ថោង ខុន រដ្ឋមន្ត្រីក្រសួងទេសចរណ៍ ប្រធានក្រុមការងាររាជរដ្ឋាភិបាលចុះមូលដ្ឋានខេត្តកំពង់ធំ និងជាប្រធានក្រុមការងារបក្សចុះជួយស្រុកបារាយណ៍ និងស្រុកតាំងគោក ខេត្តកំពង់ធំ នាថ្ងៃទី២៩ ខែមីនា ឆ្នាំ២០២០នេះ បាននាំយកសម្ភារបរិក្ខាវេជ្ជសាស្ត្រជាច្រើនទៅចែកជូនអាជ្ញាធរស្រុក ឃុំ ភូមិ និងមន្ទីរពេទ្យនៅក្នុងស្រុកទាំងពីរខាងលើ ដើម្បីរួមគ្នាបង្ការ ទប់ស្កាត់ និងទប់ស្កាត់ជំងឺ Covid-19 នៅតាមមូលដ្ឋាន។ សម្ភារបរិក្ខាទាំងនេះរួមមាន៖ ឧបករណ៍ស្ទង់កម្ដៅចំនួន ២០០ឈុត តម្លៃសរុបប្រមាណ ១២,០០០ដុល្លារ និងឡាំប្រឺតាចំនួន ២គ្រឿង (តម្លៃសរុបប្រមាណ ៨០០០ដុល្លារ) ប្រគល់ជូនរដ្ឋបាលស្រុកបារាយណ៍ ១គ្រឿង និងរដ្ឋបាលស្រុកតាំងគោក ១គ្រឿង សម្រាប់ជាមធ្យោបាយចល័តចាក់មេក្រូឃោសនាផ្សព្វផ្សាយពីវិធានការនានារបស់ក្រសួងសុខាភិបាល និងរាជរដ្ឋាភិបាលកម្ពុជា នៅតាមមូលដ្ឋានប្រជាពលរដ្ឋ។ ក្រៅពីនោះក៏មានឧបករណ៍វាស់កម្ដៅ ទឹកអាល់កុល ថវិកា ស្ទិកឃ័រអប់រំផ្សព្វផ្សាយបង្ការការឆ្លងជំងឺ Covid-19 ដែលជាអំណោយរបស់សមាជិកក្រុមការងារផ្សេងទៀតផងដែរ។ ជាមួយនឹងការប្រគល់សម្ភារបរិក្ខាទាំងនេះ លោករដ្ឋមន្ត្រី ថោង ខុន ព្រមទាំងលោក ញ៉ែម ពីង ដែលជាប្រធានការិយាល័យសុខាភិបាលស្រុក ក៏បានណែនាំអប់រំពីការប្រើប្រាស់ឧបករណ៍ និងវិធីសាស្ត្រពាក់ព័ន្ធនឹងការបង្ការ ទប់ស្កាត់ និងទប់ស្កាត់ជំងឺ Covid-19 ក៏បានប្រកាសផ្សព្វផ្សាយបន្ថែមពីការប្រើប្រាស់ឧបករណ៍វាស់កម្ដៅ និងសារអប់រំមួយចំនួនទៀតផងដែរ។ ចំពោះប្រជាពលរដ្ឋដែលជាពលករមកពីក្រៅប្រទេស ពិសេសពីប្រទេសថៃ ត្រូវបានលោករដ្ឋមន្ត្រី ថោង ខុន បានក្រើនរំឭកដល់អាជ្ញាធរស្រុក មេឃុំ មេភូមិ ប្រជាការពារ យុវជនតាមភូមិឱ្យត្រូវរួមគ្នាចុះទៅណែនាំឱ្យពួកគាត់អនុវត្តតាមវិធានការរបស់រាជរដ្ឋាភិបាល ដែលតម្រូវឱ្យពួកគេទាំងនោះស្នាក់នៅដាច់ដោយឡែកពីក្រុមគ្រួសារ និងប្រជាពលរដ្ឋដទៃចំនួន ១៤ថ្ងៃ ដើម្បីតាមដានពីអាការសុខភាពរបស់សាមីខ្លួន។ លោក ថោង ខុន បានក្រើនរំឭកពិសេសដល់មេភូមិផ្ទាល់ឱ្យត្រូវចុះសួរនាំតាមដានពីសុខភាព និងស្ទង់កម្ដៅរបស់ប្រជាពលរដ្ឋនៅតាមខ្នងផ្ទះក្នុងភូមិរបស់ខ្លួន ពិសេសដល់ប្រជាពលរដ្ឋដែលត្រូវដាក់ឱ្យនៅដាច់ដោយឡែក ១៤ថ្ងៃ ហើយប្រសិនបើមានអ្វីសង្ស័យ ឬមានពលរដ្ឋណាម្នាក់មានអាការក្ដៅខ្លួន ត្រូវកត់ត្រា និងរាយការណ៍ទៅមណ្ឌលសុខភាពឃុំភ្លាម ដើម្បីឱ្យមន្ត្រីសុខាភិបាលចាត់វិធានការភ្លាមៗផងដែរ។ តាមការរាយការណ៍របស់លោក ហាក់ ម៉ុងហួត អភិបាលស្រុកតាំងគោក និងលោក អួង សារឿន អភិបាលស្រុកបារាយណ៍ បានបង្ហាញថា អាជ្ញាធរស្រុកទាំងពីរនៅតែបន្តអនុវត្តតាមវិធានការរបស់រាជរដ្ឋាភិបាលបានយ៉ាងសស្រាក់សស្រាំ ក្នុងនោះមានការតាមដានសុខភាពរបស់ប្រជាពលរដ្ឋជាប្រចាំ ការប្រមូលស្ថិតិ និងគ្រប់គ្រងស្ថានភាពចលនារបស់ពលករមកពីប្រទេសថៃ ពិសេសបានជំរុញឱ្យពួកគេចូលរួមអនុវត្តតាមវិធានការនានា ការចាក់មេក្រូផ្សព្វផ្សាយពីវិធានការទាំងចាក់ម៉ូតូចល័ត និងចាក់នៅមូលដ្ឋានណាដែលមានប្រជាពលរដ្ឋរស់នៅ និងទិញដូរច្រើន។ មកដល់ពេលនេះ មិនទាន់មានករណីឆ្លងជំងឺ Covid-19 នៅក្នុងស្រុកទាំងពីរនេះនៅឡើយទេ៕	2020-03-28T19:54:00+07:00	freshnewsasia.com	https://m.freshnewsasia.com/index.php/en/localnews/152948-2020-03-28-05-54-36.html
6a9449b1-846b-4eee-acbb-5adcf13f7b45	អភិបាលខណ្ឌឫស្សីកែវ បន្តចែកស្បៀងអាហារជូនពលរដ្ឋខ្វះខាតជិត ១០០គ្រួសារ និងបន្តចែកអាល់កុលជូនពលរដ្ឋទូទៅ ដើម្បីទប់ស្កាត់ជំងឺ COVID-19	ប្រជាពលរដ្ឋទូទៅ និងពលរដ្ឋកំពុងជួបការខ្វះខាតចំនួន ៩២គ្រួសារផ្សេងទៀត រស់នៅភូមិសាស្ត្រសហគមន៍ជនក្រីក្រ (អតីតផ្លូវរថភ្លើង) ក្នុងសង្កាត់គីឡូម៉ែត្រលេខ៦ និងសង្កាត់ប្ញស្សីកែវ ខណ្ឌឫស្សីកែវ នៅថ្ងៃទី២៧ ខែមីនា ឆ្នាំ២០២០ ក្រៅពីទទួលបានស្បៀងអាហារ ដើម្បីដោះស្រាយក្នុងជីវភាព ក៏ទទួលបានទឹកអាល់កុល ក្រមា និងខិតប័ណ្ណផ្សព្វផ្សាយស្ដីពីវិធានការណ៍ទប់ស្កាត់ជំងឺ COVID-19 ផងដែរ ពីលោក-លោកស្រី អភិបាលរងខណ្ឌ មន្ត្រីរាជការ សមាគមនារី យុវជន ស.ស.យ.ក និងអាជ្ញាធរភូមិ-សង្កាត់ ដែលដឹកនាំផ្ទាល់ដោយលោក ជា ពិសី អនុប្រធានក្រុមការងាររាជរដ្ឋាភិបាល ចុះជួយមូលដ្ឋានខណ្ឌ និងជាអភិបាលខណ្ឌឫស្សីកែវ។ សូមជម្រាបថា រាល់សកម្មភាពចែកស្បៀងអាហារ និងការប្រកាសផ្សព្វផ្សាយរបស់អភិបាលខណ្ឌឫស្សីកែវ បានអនុវត្តឡើងជាបន្តបន្ទាប់ ដើម្បីចូលរួមបង្ការ និងទប់ស្កាត់ការរាតត្បាតជំងឺកូវីដ-១៩ នូវទូទាំងពិភពលោក តាមសេចក្ដីណែនាំរបស់សម្ដេចក្រឡាហោម ស ខេង ឧបនាយករដ្ឋមន្ត្រី និងជារដ្ឋមន្ត្រីក្រសួងមហាផ្ទៃ និងស្របតាមស្មារតី នៃសារាចរណែនាំដ៍ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីកម្ពុជា។ ស្វាគមន៍គ្នា ដោយការគោរពគំនាប់ ឫលើកដៃសំពះតាមទំនៀមទម្លាប់ខ្មែរ ចៀសវាងការចាប់ដៃ។ ត្រូវលាងសម្អាតដៃជាមួយសាប៊ូ និងទឹកស្អាត ឫអាល់កុលលាងដៃឲ្យបានញឹកញាប់ មុនពេលបរិភោគអាហារ មុនយកដៃទៅប៉ះពាល់មុខ ឫបន្ទាប់ពីចូលបន្ទប់ទឹករួច។ រៀបចំឲ្យមានកំប៉ុងអាល់កុល ឫសាប៊ូសម្រាប់លាងដៃនៅគ្រប់អង្គភាព និងអនាម័យជាប្រចាំតាមបន្ទប់ សាលប្រជុំ ដោយប្រើថ្នាំសម្លាប់មេរោគ ឫសាប៊ូឲ្យបានត្រឹមត្រូវ និងញឹកញាប់។ បើមានរោគសញ្ញាណាមួយដូចជា៖ គ្រុនក្ដៅ ហៀរសំបោរ ឈឺបំពង់ក ក្អក កណ្ដាស់ ពិបាកដកដង្ហើម ត្រូវទៅពិនិត្យព្យាបាលជំងឺនៅមណ្ឌលសុខភាព ឫមន្ទីរពេទ្យបង្អែកដែលនៅជិត។ *ទី៥៖ នៅពេលក្អក កណ្ដាស់ ត្រូវខ្ទប់មាត់ ច្រមុះ ដោយប្រើកន្សែង ក្រមា កែងដៃ ឫក្រដាស រួចបោះចោលក្នុងធុងសំរាមឲ្យបានត្រឹមត្រូវ បន្ទាប់មកត្រូវលាងសម្អាតដៃនិងសាប៊ូ ឫអាល់កុល។ ពេលប្រាស្រ័យទាក់ទងជាមួយបុគ្គលដែលមានរោគសញ្ញាដូចជា គ្រុនក្ដៅ ក្អក កណ្ដាស់ ហៀរសំបោរ ឈឺបំពង់ក ពិបាកដកដង្ហើម ត្រូវរក្សាចម្ងាយសុវត្ថិភាពលើពី ១,៥ ម៉ែត្រ និងតម្រូវឲ្យគាត់ពាក់ម៉ាស់។ ចំពោះមន្ត្រីទើបត្រឡប់ពីបណ្ដាប្រទេស ដែលកំពុងរីករាលដាលខ្លាំងនៃជំងឺ កូវីដ-១៩ ត្រូវដាក់ឲ្យនៅដោយឡែករយៈពេល ១៤ថ្ងៃ គិតចាប់ពីថ្ងៃដែលបានមកដល់ព្រះរាជាណាចក្រកម្ពុជាវិញ។ រាល់បេសកកម្មក្រៅប្រទេសត្រូវផ្អាកមួយរយៈពេល ចាប់ពីថ្ងៃទទួលបានសេចក្ដីជូនដំណឹងនេះតទៅ លើកលែងតែករណីចាំបាច់បំផុត និងមានការយល់ព្រមពីក្រសួង។ អង្គភាពចំណុះក្រសួងមហាផ្ទៃ និងរដ្ឋបាលថ្នាក់ក្រោមជាតិទាំងអស់ ត្រូវតាមដាននិងរាយការណ៍ជាប្រចាំ ពីស្ថានភាពសុខភាពមន្ត្រីរបស់ខ្លួន។ ក្នុងករណីមន្ត្រីណាមានការសង្ស័យដោយមានរោគសញ្ញាស្រដៀងនឹងជំងឺ កូវីដ-១៩ ត្រូវទូរស័ព្ទជាបន្ទាន់ទៅលេខ ១១៥។ ទទួលបានសេចក្ដីណែនាំនេះ គ្រប់អង្គភាពចំណុះក្រសួងមហាផ្ទៃ និងរដ្ឋបាលថ្នាក់ក្រោមជាតិទាំងអស់ ត្រូវផ្សព្វផ្សាយឲ្យបានទូលំទូលាយ និងចូលរួមសហការអនុវត្តនូវវិធានការខាងលើ ប្រកបដោយស្មារតីទទួលខុសត្រូវខ្ពស់ និងសូមមេត្តាតាមដានជាប្រចាំការផ្សព្វផ្សាយបន្ថែមរបស់រាជរដ្ឋាភិបាលកម្ពុជា ក្រសួងមហាផ្ទៃ ក្រសួងសុខាភិបាល៕	2020-03-28T19:44:00+07:00	freshnewsasia.com	https://m.freshnewsasia.com/index.php/en/localnews/152947-2020-03-28-05-44-18.html

Subsets and Splits

No community queries yet

The top public SQL queries from the community will appear here once available.